
שהלכו לעולמן בטרם הושלמה המלאכה 
יהי זכרן ברוך 


הקדמה 


הדיון על מקומן של נשים וזכויותיהן בישראל עדיין לא הסתיים. זהו דיון 
הנוגע בלב לבה של החברה ועוסק בשאלות יסוד של דמוקרטיה, שוויון 
וחירות. לא הכל מאמינים/ות בעקרון השוויון לנשים וגם לא קיימת הסכמה 
לגבי המשמעות של שוויון זה. התביעה לשוויון לנשים התבררה במשך 
השנים כמסובכת יותר ויותר. מה משמעותו של שוויון לנשים, האם משמעות 
הדבר שוויון בפני החוק או אולי שוויון הזדמנויות? האם נשים רוצות להיות 
שוות או דומות לגברים, ואולי לא? האם ניתן לדבר על נשים כקבוצה? האם 
יכולה להיות לכל הנשים מטרה משותפת? כל אלו הן דילמות מרכזיות 
במאבק לשוויון הנשים בחברה. אלו הן גם דילמות המעסיקות את התנועות 
הפמיניסטיות עצמן. 

המהפכה הפמיניסטית לקחה על עצמה לעקור את הפטריארכיה מיסודה 
ולשנות סדרי עולם. זו איננה משימה קלה. בשנות העשרים הבטיחו 
הפמיניסטיות את זכות ההצבעה לנשים, יצרו מערך של טיפול בגיל הרך, 
טיפול ושירותי בריאות לאמהות וילדיהן והשפיעו על שורה של חוקים וזכויות 
לנשים שהיו לחלק ממדיניות הרווחה של ישראל. בשנות השבעים הן התעקשו 
על הזכות להפלה חופשית, העלו על סדר היום הציבורי את בעיית האלימות, 
הקימו מארג שלם של מקלטים לנשים מוכות, מרכזי סיוע לנפגעות אונס וקווי 
חירום. הן הניחו את היסוד לשורה של הישגים שהתרחשו בשלושים השנים 
האחרונות כגון שוויון ההזדמנויות בעבודה ושינוי היחס לנשים בחקיקה ובבתי 
המשפט. זוהי מהפכה שכמעט לא היה לה הד בספרי ההיסטוריה ובתרבות 
הפופולארית. קורות המאבקים הללו והנשים שהובילו אותם אינם מוכרים 
לקהל הרחב. במיוחד קיימת התעלמות מן ההשפעה שהיתה למאבקים אלו על 
כל אחד ואחת מאיתנו ומן השינויים שהיא חוללה בחברה כולה. המילה 
פמיניזם עדיין מלווה, לעתים קרובות, בחשיבה סטריאוטיפית ובדעות קודמות. 

מטרתו של ספר זה, המבוסס על מחקר שעשיתי בשנים 2001-1996 לצורך 
כתיבת דוקטורט באוניברסיטת חיפה, לספר מעט מן ההיסטוריה הזאת 
ולהפוך את הפעילות הפמיניסטית וקורותיה נגישים לכל. זהו עולם מעניין 
ומרתק השמור בדרך כלל לנשים הפמיניסטיות בלבד. למסע הזה יצאתי לפני 
שנים רבות. ראשית הדרך בשנות השבעים הראשונות, בהיותי סטודנטית 
צעירה באוניברסיטת חיפה. שם נפתחו בפני עולמות שונים מאלו שהכרתי עד 
אז: פגשתי נשים וגברים שהיגרו זה מקרוב מדרום אמריקה והביאו איתם 
שפת שמאל רדיקלי; סטודנטים ערבים וגם מעט סטודנטיות ערביות שלא 
התאימו לדימוי הגזעני שלהם בחברה היהודית ובעיקר, נשים שהתחילו לדבר 
ולחשוב פמיניזם. לי זה לא נראה נחוץ בכלל. גדלתי במשפחה תומכת 


10 הקדמה 


ואוהבת, בה מדי בוקר היה מונח על השולחן עיתון צל המשמר ובראשו 
התנוססה הסיסמה "לסוציאליזם, לשוויון ולאחוות עמים". היו אלה שנות 
החמישים, ואנחנו היינו חלק מציבור שהאמין שעם התגשמות החלום המדיני 
של הציונות התגשמו גם כל שאר התקוות. חשנו שאנו חיים בחברה שהיסוד 
השוויוני כבר הושג בה וכל שנותר, לעמוד על המשמר ולתקן תיקונים כאלה 
ואחרים. שוויון הנשים נתפש כעניין חברתי שבא על פתרונו כתוצאה 
ממאבקיהן או מעצם קיומן של החלוצות-הפועלות. לא היה נרטיב אחר. אף 
אחד לא קלקל את הסיפור. לאחר שהצטרפתי לקבוצה פמיניסטית להעלאת 
התודעה החלו פני הדברים להראות אחרת, ועל כך אני חבה תודה לחברתי 
משנים רבות, נעמי נמרוד. 

נעמי וחברות אחרות, הפמיניסטיות "החדשות" שהתחילו לפעול בשנות 
השבעים, גילו סיפור אחר. הן הוכיחו שלא קיים שוויון לנשים בישראל 
ושהמאבק על זכויות הנשים הוא רק בראשיתו. בעקבותיהן יצאו גם חוקרות 
באקדמיה, שהראו ששוויון הנשים בישראל אינו אלא מיתוס. על פמיניסטיות 
אלה ועל מעשיהן רציתי לכתוב, כדי לתעד את פעילותן ולפתוח בפני הציבור 
פרק חשוב ונעלם במאבקן של הנשים לחברה שוויונית. כאשר יצאתי לדרך 
נוכחתי לדעת שאותן נשים גילו את המאבק הפמיניסטי הראשון ביישוב 
היהודי בארץ, המאבק למען זכות הבחירה לנשים וראו עצמן ממשיכות דרכן 
של הנשים הללו. הישג זה נשכח כשם שנשכחה הפעילות הפמיניסטית של 
שנות השבעים. שני המאבקים הללו, לדעתי, אינם אלא ציוני דרך במאבק 
אחד ארוך לשינוי פני החברה, מאבק שעדיין לא נגמר. 

הסיפור הזה מרוכז כולו בנשים היהודיות בישראל, מרביתן אשכנזיות. 
משום שאני מודעת היטב לבעיות העולות מכתיבה המרוכזת כולה בקבוצה 
ההגמונית אני חשה צורך לנמק זאת. קודם כל, השוני הלאומי/אתני בין 
הנשים לא עמד על סדר יומן של הנשים הללו בתקופות בהן דן הספר. בנוסף, 
למרות שכבר בשנות העשרים, ועל אחת כמה וכמה בשנים האחרונות, הוקמו 
ארגוני נשים פלסטיניות והיתה פעילות פמיניסטית בקרב הנשים הערביות 
בארץ, אינני יכולה לכלול את סיפור מאבקיהן במסגרת הספר הזה. כך גם 
באשר לפעילותן של נשים מזרחיות בקהילות המוצא שלהן ובארץ. מציאות 
החיים של נשים מזרחיות ושל נשים פלסטיניות לאורך ההיסטוריה ופעילותן 
זוכה בשנים האחרונות לתיעוד ולכתיבה רבה. בנוסף, בספר זה נפקד גם 
מקומן של נשים רבות שפעלו בקבוצות נשים במסגרת הקהילות שלהן, כמו 
גם נשים וקבוצות נוספות שפעלו במסגרת הקהילה הפמיניסטית. כל כתיבה 
הינה בסופו של דבר תהליך אישי של איסוף, מיון ובחירה. אני מקווה שספר 
זה יתרום את חלקו להרחבת הסיפור על פעילותן של נשים ויהיה אחד מני 
רבים שיעסקו בהיסטוריה של נשים ובמעשיהן. 

הספר בא לעולם בזכות הקהילה הפמיניסטית שבקרבה אני חיה ופועלת. 
אני מודה לכל חברותי וחברי על האומץ להקים קהילות אלו ולהתמיד 


הקדמה 1 


בשאיפה ובמאבק למען חברה חדשה וחיים אחרים. לחברות רבות אני מכירה 
חוב של תודה על העזרה והתמיכה שהגישו לי לאורך כל הדרך. תודה מיוחדת 
לכל הנשים שרואיינו לצורך המחקר והיו מוכנות להקדיש מזמנן, לספר את 
הסיפור שלהן ולהתחלק בתובנות שלהן. תודה מקרב לב לד"ר עמליה סער, 
לד"ר דליה זק"ש, לנעמי נמרוד, לד"ר חגי רוגני, לאילת אילני, לחיה שלום 
לד"ר שרון הלוי, לתמי טל, לקבוצת הקריאה של החטיבה ללימודי האשה 
ולכל חברותי ב"אשה לאשה" -- המרכז הפמיניסטי בחיפה. הארגון 
שממשיך את דרכן של הפמיניסטיות הראשונות והוא מקור גאווה לכולנו ובית 
היוצר לרעיונות ופעילות פמיניסטית בלתי פוסקת. פרופסור מיכל סובל 
מהחוג להיסטוריה כללית ופרופסור דבורה ברנשטיין מהחוג לסוציולוגיה 
באוניברסיטת חיפה ליוו אותי לאורך כל הדרך בידע רב ובמסירות, להן 
שלוחה תודתי. אוניברסיטת חיפה העניקה לי מלגות שאפשרו את המחקר 
והכתיבה של הספר, והעבודה בתפקיד הרכזת של החטיבה ללימודי האשה 
נתנה לי את האפשרות לשלב את הפעילות הפמיניסטית עם העולם האקדמי. 
תודה לסניף הישראלי של ארגון הסורופטמיסטיות שדאג למלגת סיום 
הדוקטורט. תודה אחרונה חביבה לדוד גוטסמן, הוצאת "פרדס", לעורכת 
המסורה עירית לאופר ולברברה דובקין שנדיבותה הפכה את הוצאת הספר 
הזה מחלום למציאות. 

התמיכה, הסבלנות והאהבה להם זכיתי כל חיי מהורי, אחי, אחיותי וכל 
בנות ובני משפחתי ובמיוחד מדליה, דניאל ונעמי בני ביתי, הם אלו שאפשרו 
לי להתחיל את המסע הזה וגם לסיימו, ועל כך תבואו כולכם/ן על הברכה 
והתודה. 


מבוא 


בסופו של דבר אנחנו לומדות/ים היסטוריה כדי להבין טוב יותר את העבר 
שאנחנו חלק ממנו, ואת השינויים שאולי נוכל להביא.' 


ספר זה מספר על נשים אמיצות וחזקות שלא פחדו "לא להיות נחמדות", 
ויצאו להיאבק כדי להשיג את זכויותיהן וכדי לשנות את פני החברה. במוקד 
הספר עומדת צמיחתן ופעילותן של תנועות הנשים בארץ בשתי תקופות, 
שנות העשרים ושנות השבעים. הנשים שיצאו לפעילות בשנים הללו לא פעלו 
בחלל היסטורי ריק, לא ביחס לפעילותן ב"הווה" של בחירה בפוליטיקה 
מסוימת ולא ביחס ל"עבר" ולמקורות ההשפעה השונים שהעניק. נשים 
התנהגו ופעלו כחלק מן העולם והחברה המסוימת שבה חיו. שינויים סוציו- 
אקונומיים ואחרים השפיעו על תנופת העשייה, על ההעדפות הפוליטיות ועל 
יכולתן של נשים לפעול. ההתפתחות של תנועות נשים וארגונים חברתיים 
היתה ועודנה, בדומה לכל פעילות אנושית, תהליך אורגני מורכב. נשים 
ותנועות נשים היו פעילות ומעורבות בעשייה החברתית לאורך כל השנים, אך 
בשתי תקופות אלו הגיעה פעילות הנשים והארגונים שהקימו לשיאם. בשנים 
אלו הוקמו ארגוני נשים חדשים, התפתחו קווי פעולה ומאבקים ציבוריים 
שהעלו לסדר היום הציבורי את תביעתן של הנשים לקחת חלק שווה בחיים 
הציבוריים והמדיניים ולשנות את פני החברה. 

מאבק למען זכות הצבעה לנשים? לא יכול להיות! נשים וגברים רבים 
מתקשים היום להאמין שנשים היו חייבות להילחם על זכותן להשתתף 
בבחירות. יתרה מזאת, המאבק להשגת זכות הבחירה לנשים, שנמשך 
באנגליה ובארצות"הברית יותר משבעים שנה, הפך באותן השנים סמל 
לשוויון הנשים. הסופרג'יסטיות (טשַג511, זכות הצבעה באנגלית), ששמו 
להן למטרה להשיג את זכות הבחירה לנשים ויהי מה, ראו בזכות זו צעד 
ראשון והכרחי להשגת שויון מלא לנשים. הן התאכזבו לגלות שזכות 
הבחירה לנשים לא גררה בעקבותיה מהפכה חברתית. הנשים היהודיות בארץ 
(ארץ ישראל בפי היהודים, פלסטין בפי הערבים) יצאו למאבק להשגת זכות 
הבחירה בשנות העשרים כשהן נושאות שני דגלים: דגל השוויון ודגל 
הלאומיות הציונית. הן תבעו את זכותן של הנשים להיות שוות לגברים מתוך 
תפישת עולם ליברלית ולאומית, תפישה הקובעת שקבלת זכויותיהן השוות 
היא פועל יוצא של היותן שותפות בתהליך בנייתה של האומה. הן הצליחו 
להבטיח את זכות הבחירה לנשים, אך סיפור ההצלחה שלהן לא זכה לפרסום. 

המאבק הפמיניסטי של שנות השבעים מוכר יותר לציבור הרחב אבל גם 
הוא אפוף במידה לא פחותה של בורות ודעות קדומות. המאבק על זכויותיהן 
של נשים לבחור את חייהן באופן חופשי וללא אלימות צמח מתוך תפישת 
עולם רדיקלית השואפת לשנות את החברה מן היסוד. הפמיניסטיות של שנות 
השבעים הוכיחו ששוויון הנשים היהודיות בארץ לא היה אלא מיתוס. הן 
העמידו על סדר היום הציבורי את תביעת הנשים וזכותן על גופן ועל חייהן, 
חשפו את תופעת האלימות כלפי נשים, את ההפליה שלהן בעבודה ובשכר 
ואת מקומן השולי בחיים הציבוריים והפוליטיים. 

הנשים הפמיניסטיות בשנות השבעים, שהיו מודעות להתנגדות שעוררו 
בחברה הישראלית, מצאו בסיפור המאבק על זכות הבחירה בשנות העשרים 
מקור כוח ועידוד לפעילותן, מקור שהעניק לו גם את ההקשר ההיסטורי. הן 
ראו את עצמן כגל שני של פמיניזם בארץ, ותזכורת לכישלונו של חזון הקדמה 
הציוני שעל בסיסו ביקשה מדינת ישראל לקום. הן היו מודעות היטב לשכחה 
ההיסטורית של מאבקי הגל הראשון וטענו: 


לא רק שקורותיהן של אמהות אלו נמחקו, אלא גם עצם הזכרון שהיתה אי 
פעם התחייבות אידיאולוגית לגבי שוויון זכויות הנשים -- נמחה אף הוא 
והפך לבדיה כי התחיבות זו מולאה. אנו, הנכדות, חשפנו שקר זה. לא פלא, 
לכן, שנוכחותנו על המפה לא קודמה בברכה.? 


הבחירה של ספר זה להתמקד בשתי תקופות אלו איננה מקרית, היא צורך 
שאותו העלו הנשים הפעילות מתוך חוויית החיים שלהן. 

הפמיניזם של שנות השבעים היה שונה מזה של שנות העשרים לא רק 
בניתוח החברתי ובמטרות הפוליטיות שהציב לעצמו, אלא גם בדרכי הפעולה 
בהן בחרו הנשים לנקוט. יחד עם זאת, נוכל לראות דמיון בדרכי צמיחתם של 
הארגונים, בקשרים האישיים בין הנשים וביכולתן להשפיע על דעת הקהל 
ולהביא להישגים. אם בפעילותם של ארגוני הנשים בשנות העשרים ניתן 
לראות עבודה פמיניסטית, הרי שבמהלך השנים הם הפכו לארגונים ממוסדים 
שעסקו במתן שירותי חינוך וסעד לחברה. לא עוד ניתוח חברתי של הבעיות 
בהן טיפלו, אף לא ניתוח מגדרי שלהן וגם לא יציאה למאבקים למען שוויון 
הנשים בחברה. בשנות השבעים, כשהחלה הפעילות הפמיניסטית בארץ, כבר 
היה המושג פמיניזם שגור וידוע בציבור הרחב. הנשים הפעילות בשנות 
השבעים קראו לעצמן פמיניסטיות, ובכך הבדילו את פעילותן מכל פעילות 
אחרת למען נשים שאפיינה את ארגוני הנשים המסורתיים. 

תנועת הנשים הפמיניסטית בארץ היתה ועודנה מורכבת מארגונים שונים 
שכולם יחד וכל אחד לחוד היוו מוקד לפעילות פמיניסטית. מאחורי כל ארגון, 
התארגנות, פרויקט, עמדו נשים פעילות שתרומתן האישית היא זו שהפכה את 
הפעילות המשותפת לארגון. סיפורן האישי של נשים פעילות הוא סיפור חיים 
מרתק ופרשנות על אירועים ופעילות שהיו שותפות לה. סיבה אחת מני רבות 

לעסוק במחקר זה היתה ההבנה שיש למנוע את היעלמותם של הסיפורים עם 
גיבורות הסיפור. אך הסיפור האישי, התורם לכתיבתו של סיפור היסטורי, הוא 
מקור מורכב מפני שהוא מביא נקודת מבט אישית על האירועים. מכאן 
החשיבות שבאיסוף ושילוב הזיכרונות והתובנות של הנשים עם מסמכים 
וחומרים שונים המצויים בידי הנשים עצמן ובארגונים הפמיניסטיים הקיימים 
היום. הספרים שכתבו ופרסמו כמה מן הנשים הללו היו מקור חשוב ומרכזי 
לניסיון שלי לבנות בספר הזה "רצף" היסטורי של הפעילות הפמיניסטית. 

היום ניתן לחקור ולתעד את מאבקיה, כישלונותיה והישגיה של הפעילות 
הפמיניסטית מתוך מתודולוגיה היסטורית-פמיניסטית. המחקר הפמיניסטי, 
שהתפתח מאז סוף שנות השישים בארצות-הברית ובמערב אירופה, התחיל 
ככתיבת ההיסטוריה של נשים ובהמשך הרחיב והעצים את הידע על נשים. 
ניסיון חייהן של נשים בעבר, שנתגלה תוך חקירה במכתבים, יומנים, 
אוטוביוגרפיות ומקורות שבעל פה, הביא את המחקר להתייחסות מיוחדת 
לתרבויות ולמסורות של נשים ופתח את הדרך להבנת חשיבותן של הנשים 
בהיסטוריה. הפיכתן של נשים לכוח פעיל בהיסטוריה אינו רק תוצאה של 
חיפוש עובדות חדשות, אלא גם של גילוי ומתן פרשנות חדשה לפוליטיקה 
ולהיסטוריה.' 

עד זמן לא רב היתה ההיסטוריה של נשים בישראל מוצנעת בהיסטוריה 
הציונית והיישובית. נשים נחשבו לחלק מן העולם הגברי ללא צורך 
בהתייחסות מיוחדת. ההיסטוריוגרפיה הישראלית שנטתה לגולל את הנרטיב 
ההיסטורי של המנצחים ולהתעלם מקכוצות אחרות היתה בעיקרה בעלת 
אוריינטציה פוליטית צבאית. האידיאולוגיה והחלום על חברה חדשה ועל 
דמות היהודי החדש לא הכילו את הנשים. המחקר ההיסטורי של החברה 
מתקופת היישוב ועד לשנים האחרונות התעלם מן הנשים ובמשך שנים רבות 
נותר העיסוק בנשים שולי בלבד. רק בסוף שנות השמונים החלו מחקרים 
אחרים להראות כי המאבקים להשגת זכות בחירה בארץ לא היו אילמים, וכי 
למעשה המחקר אינו עוסק בשתיקת הנשים כמו בהשתקת מאבקן העיקש 
והנמרץ להשגת זכות בחירה. החוקרות, חנה הרצוג וסילביה פוגל-ביז'וי, 
הראו שבשנות העשרים התקיימה פעילות פמיניסטית ביישוב היהודי בארץ 
ישראל, פעילות שאף הגיעה להישג נכבד עם סיום המאבק על זכות ההצבעה 
לנשים. יתרה מזאת, הישג זה היווה בסיס לזכויות האזרחיות שבהן זכו הנשים 
עם הקמת מדינת ישראל. הנשים הפמיניסטיות שפעלו באותה עת הניחו גם 
את התשתית למערכת הבריאות והעזרה הסוציאלית בארץ, ויצרו, יחד עם 
תנועת הפועלות, את התשתית למערכת החינוך לגיל הרך, מערכת שאפשרה 
את יציאתן של נשים לעבודה מחוץ למשק ביתן.* 

הדעה המקובלת היתה שכתוצאה משוויון זכויות, שהושג עם היווצרות 
היישוב היהודי בארץ ישראל, חלקן של הנשים בחברה בישראל שווה לזה של 
הגברים. דעה זו אפשרה את ההתעלמות מתרומתן של הנשים, והובילה 

להדרתן מן החברה החדשה וכליאתן במיתוס של שוויון, שכוחו היה רב מן 
המציאות ההיסטורית. המיתוס בדבר שוויון הנשים בחברה הישראלית התקבל 
כמובן מאליו, והתעלמות המחקר ההיסטורי והסוציולוגי מנשים רק הוסיפה 
וחיזקה את המיתוס. ההנחה שנשים זכו לשוויון בחכרה היהודית בארץ 
ישראל היתה להנחת יסוד במחקרים שבדקו את החברה הישראלית מהיבטים 
שונים. דוגמה בולטת לכך עולה ממחקרם המקיף של שפר וטייגר,* שבדקו 
את מקומן של נשים בקיבוץ. כאשר נוכחו החוקרים לדעת כי המציאות של 
נשים בחברה הקיבוצית אינה שוויונית, הם הסבירו אותה כתהליך שבו 
הנטייה הטבעית של האָמהות להיות עם צאצאיהן ולהתמסר לפעילות ביתית- 
משפחתית גברה על הצורך בשוויון. הם לא העלו על דעתם כי שוויון הנשים 
בקיבוץ לא היה מציאות אלא מיתוס בלבד. מיתוס השוויון, שצמח מתוך 
תקוות ושאיפות להקמתה של חברה חדשה, ליווה את חייהן של נשים יהודיות 
ביישוב ואחר כך במדינת ישראל והשפיע על כל אחת מאיתנו, על מעמדנו 
כנשים בחברה ועל דמותה של החברה כולה. 

מאז שנות השבעים, עם צמיחתן של גישות היסטוריות חדשות, החלו 
להופיע בכתיבה ההיסטורית הישראלית נקודות מבט חדשות. סיומו של 
השלטון ההגמוני של תנועת הפועלים בישראל בתקופה זו אפשר בחינה 
מחודשת של העבר. החוקרים/ות החלו להפנות את תשומת לבם לקבוצות 
שלא נחקרו עד אז ומיתוסים רבי עוצמה, שעמדו בבסיס קיומה של החברה, 
החלו להתערער. תהליכים אלה השפיעו על כתיבת ההיסטוריה הישראלית, 
במיוחד על זו שצמחה מתוך סוציולוגיה-היסטורית. למרות השינויים, המחקר 
ההיסטורי, למעט מחקרים בודדים," לא התמקד בהיסטוריה של נשים בישראל 
ומרבית המחקרים העוסקים בנשים בא דווקא מתחום המחקר הסוציולוגי. גם 
בשיח הפוסט-ציוני שהפנה את מבטו אל עבר קבוצות לא הגמוניות כמו 
מזרחים ופלסטינים נעדר מקומן של הנשים.? 

לתנועת הנשים בארץ, זו שלא היתה חלק מתנועת הפועלים, לא נמצא 
מקום בהיסטוריוגרפיה הלאומית. המיתוס של שוויון האשה החלוצה היה 
לחלק אינטגראלי בנרטיב המנצח. תנועת הפועלים על חלקיה השונים טיפחה 
והאדירה מיתוס זה ואליה הצטרפו גם ארגוני הנשים האחרים. רק כאשר החלו 
הסוציולוגיות דבורה ברנשטיין ודפנה יזרעאלי לפרק את המיתוס לחלקיו 
ולהראות את מקורות צמיחתו, החל התהליך של גילוי מציאות חייהן של 
נשים בתקופת עיצובה של החברה היהודית בארץ ישראל.* מציאות של מאבק 
נגד הדיכוי של הנשים בחברה ולמען יצירתה של חברה המבוססת על 
עקרונות דמוקרטיים. 

במקביל להתפתחויות במחקר ההיסטורי, הושפעה התפתחות העיסוק 
בחקר הנשים בארץ גם מחידוש הפעילות הפמיניסטית בישראל והתפתחותם 
של לימודי האשה באוניברסיטאות בחוץ לארץ.' המחקר הסוציולוגי החל 
להעמיד בסימן שאלה את המיתוס של שוויון הנשים, הן עצמן החלו להיתפש 

כחלק פעיל בחברה, והמחקר העוסק בנשים על ענפיו השונים החל להתפתח. 
רובו המכריע של המחקר ההיסטורי שנעשה בארץ בנושאים הקשורים בנשים 
התפתח מתוך הסוציולוגיה ונכתב על ידי סוציולוגיות/ים. בין אלה בולטים 
המחקרים בסוציולוגיה היסטורית של הנשים בתקופת היישוב שצוינו לעיל, 
כמו גם מחקר היסטורי-ספרותי על נשים בעלייה הראשונה" ומחקרים 
סוציולוגים פוליטיים על נשים בישראל." 

למרות תרומתן בעיצוב התרבות האנושית, הנשים היו בלתי נראות ותפקידן 
ומקומן בחברה לא נרשם ולא נזכר בהיסטוריה. משום שהן מהוות לפחות 
מחצית מאוכלוסיית העולם, המעבר מקיומן הבלתי נראה לכוח פעיל חייב 
כתיבה חדשה של ההיסטוריה. הנשים לא רק שנכחו לאורך ההיסטוריה כולה 
וחייהן היו קשורים למשפחה ולמתן עזרה וטיפול, הן גם לקחו חלק פעיל 
בבניית התרבות, החברה והפוליטיקה. היסטוריוניות פמיניסטיות הראו 
שחוויות ופעילויות אישיות משליכות על תחומים ציבוריים כמו עולם העבודה 
והפוליטיקה. גישות חדשות אלו אפשרו לגלות תחומים בקיום האנושי שהיו 
נסתרים עד כה, והן גם האירו באור חדש תהליכים ידועים של שינוי, כגון 
תהליכי תיעוש ועיור. הן הקנו חשיבות לחיי היומיום של א/נשים פשוטים 
ואפשרו להבין כיצד הנשים ואורחות חייהן השפיעו על החברה. כך אפשר 
המחקר הפמיניסטי לנשים לתפוס מקום הולך וגדל בהיסטוריה ולהשפיע על 
הכתיבה ההיסטורית כולה. 

יחד עם זאת, החקירה הפמיניסטית הציגה את המורכבות שבהוספת הנשים 
להיסטוריה ובניתוח ההשתתפות הפעילה שלהן באירועים ההיסטוריים 
המרכזיים. מכיוון שתחום הכתיבה ההיסטורית הוא בעת ובעונה אחת אמפירי 
ומדעי, מושפע ומשפיע על מאבקים פוליטיים, המאבק על כיווני הדרך של 
ההיסטוריה של נשים היה ועודנו בעל משמעות מיוחדת. מאבק זה מתרחש 
בדרכים רבות: תחילתו בהפיכתן של הנשים לחלק גלוי בהיסטוריה והמשכו 
בתיאוריות חדשות המטילות ספק באובייקטיביות של ההיסטוריונים עצמם. 
בגישות השונות לכתיבת ההיסטוריה של נשים מצוי מתח בין הגילוי העובדתי 
על חיי נשים לבין החיפוש המתמשך והמשתנה למציאת מודלים חדשים 
להבנת העבר של כלל החברה.'' 

ההיסטוריה החדשה, שצמחה בעקבות השינויים התרבותיים והחברתיים 
שחלו במערב בשלושים השנים האחרונות, כולל המהפכה הפמיניסטית 
עצמה, אפשרה מבט חדש ויצרה כלי מחקר שונים על קבוצות שהיו עד אז 
בשוליים. ההיסטוריה החדשה העניקה חשיבות לחיי היומיום בכתיבה 
ההיסטורית והתעניינה בחוויה של א/נשים רגילים/ות. בעקבות זאת הפכה 
ההיסטוריה שבעל-פה למקור מידע לגיטימי וחשוב. תהליכים אלו השפיעו על 
המחקר האקדמי ופתחו אפשרות ליצירתם של תחומי חקר חדשים. נוצרו 
מחלקות ללימודי נשים ולמחקר פמיניסטי והדיסציפלינות הקיימות הושפעו 
כולן, במידה זו או אחרת, מגישות חדשות אלו. תנועות הנשים ופעילותן הפכו 

למושא מחקר וכתיבה, ולנשים עצמן, כמו גם לפעילותן, ניתנו מקום 
ומשמעות במסגרת חדשה זו. 

תנועות חברתיות ששינו והשפיעו על מהלך ההיסטוריה מורכבות תמיד 
מיחידים/ות שתרומתם/ן, במקרים רבים, לא הוכרה. נשים סבלו מתופעה זו 
באופן בולט במיוחד. למרות תרומתן בעיצוב התרבות האנושית, הן היו בלתי 
נראות. תפקידן ומקומן בחברה לא נרשמו ולא נזכרו. כאשר נשים לקחו על 
עצמן להוביל מאבקים למען זכויותיהן נולד גם הצורך במבט היסטורי על 
חייהן. על כן העניין והחשיבות של ספר זה אינם בחשיפתה של היסטוריה 
נסתרת אלא בחשיפתה של היסטוריה אשר לא נמצאה חשובה דייה להיות 
חלק מן ההיסטוריה של החברה בישראל. חשוב להדגיש, קבוצות נשים אשר 
פעלו בארץ ישראל בשנות העשרים ובמדינת ישראל בשנות השבעים פיתחו 
פעילות אופיינית להן. השפעות חיצוניות הוטמעו, התקבלו בשינוי זה או אחר 
ואומצו אל תוך פעילות קיימת שצמחה באופן אורגני מן החיים בקהילות אלו. 
החיבור בין נשים מקומיות לנשים שהגיעו מחוץ לארץ הביא ליצירתה של 
תנועה בעלת השפעה מקומית וקשרים בינלאומיים. התרומה של הפעילות 
הפמיניסטית שבה עוסק ספר זה ממשיכה להשפיע על החברה בישראל עד 
היום. 

המאבק על זכות הבחירה לנשים יהודיות בארץ התרחש באותו צומת היסטורי 
שבו כבר התחילו נשים בארצות רבות בעולם להשיג את זכותן לבחור 
ולהיבחר. עם ראשית ההגירה הציונית ב-1882 עבר היישוב היהודי בארץ 
שינוי מכריע. עד אז, היה זה יישוב דתי אורתודוכסי שלא היה ציוני. 
ההתיישבות החדשה היתה מורכבת מציונים דתיים וחילוניים שמרביתם 
השתייכו לציונות הסוציאליסטית. למרות שחלקו של הציבור היהודי 
באוכלוסייה שישבה באותה עת בחבל ארץ זה היה קטן, תוצאותיו של 
המאבק באותם ימים השפיעו על זכות הבחירה של כלל הנשים למן הקמתה 
של מדינת ישראל. את הוויכוח על זכות הבחירה יש להבין על רקע מקומן של 
הנשים בתנועה הציונית, שהרי עצם התביעה לזכות הבחירה נבעה מההבטחה 
הציונית לשוויון בה האמינו הנשים הציוניות בארץ ובעולם בתום לב. 
בשנות המאבק הארוכות על זכות הבחירה, אותו ניהלו נשים בארצות רבות 
ובמיוחד בארצות-הברית ואנגליה, נתפשה זו כמפתח להשגת זכויות אזרחיות 
והבטחת מעמדן של הנשים בחברה. בדומה, הפך המאבק לזכות הצבעה 
לנשים בתקופת הקמתם של האספה המכוננת והוועד הלאומי בארץ ישראל 
למרכזי בחשיבותו. הנשים הניחו שהקמתם של המוסדות הלאומיים על יסוד 
של ייצוג שווה יבטיח את מימוש זכותן גם בתחומי חיים אחרים. זכות 
הבחירה לנשים נתפשה כעניין עקרוני בשני צדי המתרס, בעיני הנשים 
והקבוצות שנלחמו למענה ובעיני המתנגדים לה. החוגים הדתיים ראו בתביעה 
למתן זכות בחירה לנשים ביטוי לרצון "לחקות את תרבות עמי-המערב ואת 
חידושיה",' רצון שהדתיים ובמיוחד החרדים ניסו להתנגד לו בכל כוחם. 
התנועה הציונית באירופה, למן 1897, היתה בעיקר ובאופן מודע עניין 
ועיסוק גברי. הציונות שאפה להידמות ללאומיות האירופית ממנה צמחה, 
לעולם היהודי הפטרנליסטי ולדרכי השלטון האירופיות שאותן רצתה לאמץ. 
לפיכך, הנשים שניסו להשתלב בתנועה הציונית היוו קבוצה שולית בעולם 
הציוני שהוא עצמו היווה באותה עת כוח קטן בחברה היהודית. האוטופיות 
הציוניות, שצידדו בשוויון זכויות פוליטי מלא לנשים במדינה היהודית 
העתידה לקום, שימרו למעשה את המבנה המשפחתי המסורתי ואת הגישות 
המפלות נשים. החזון הציוני אפשר לציונות ללבוש צביון מתקדם וליברלי 

ובה בעת לטפח סטריאוטיפים מיניים שמרניים. כפי שטענה אלבוים-דרור, 
"הן באוטופיות [הציוניות] והן בחברה המהפכנית ההולכת ונוצרת באותה עת 
בארץ-ישראל נותר היחס לאשה ביסודו ללא שינוי".: בדומה למצבן של נשים 
בתנועות רדיקליות מהפכניות אחרות, גם בתנועה הציונית ובחוגי השמאל 
בארץ ישראל דחו את העיסוק בשאלת הנשים 'לאחר המהפכה', וסירבו 
לראות בה שאלה נפרדת משאלות השחרור הלאומי והחברתי. אך התנגדותם 
העקבית של הדתיים, שהובילה לכך שהמאבק על זכות הבחירה הפך למאבק 
עקרוני, היא זו שהביאה לכך שההחלטה נדחתה במשך שש שנים והקמתם 
ופעילותם הסדירה של מוסדות היישוב עוכבה אף היא. באותה עת הוקמו 
ארגוני נשים שניהלו מערכות עזרה לנשים, הניחו בסיס לשירותי בריאות 
לציבור היהודי והשתתפו במאבק למען זכויותיהן האזרחיות של הנשים. 

שנות הקמתו של היישוב היהודי החדש נחשבות לשנים בהן לרעיונות 
הסוציאליסטיים במזרח אירופה היתה השפעה מרכזית על בניית החברה 
בארץ, בעוד שלהשפעה האמריקאית על תנועות הנשים בארץ ועל הקמתו של 
מערך בריאות ועזרה סוציאלית לא היתה כמעט כל מודעות היסטורית. 
החיבור בין ערכים אמריקאים -- רווחת הציבור ודאגה לבריאותו -- לבין 
הרצון להצטרף לבנייתה של חברה חדשה ברוח הציונות הוא שיצר את 
התרומה המיוחדת של הנשים היהודיות שבאו מארצות-הברית לארץ ישראל 
בראשית שנות העשרים. עם בואן לארץ הן הקימו, ביחד עם נשים מקומיות, 
ארגוני נשים שפעלו בשני מישורים. המישור האחד, הקמת ארגונים שהעניקו 
שירותי בריאות וסעד לנשים נזקקות ולילדים מכל שכבות האוכלוסייה 
והמישור השני, הקמת ארגונים שפעלו ישירות למען זכויותיהן הפוליטיות של 
הנשים. בשל התפישות הארגוניות והחברתיות, שלא היו קיימות קודם לכן 
בארץ ישראל, היתה השפעתן של הנשים האמריקאיות רבה למרות מספרן 
הקטן יחסית. תפישות אלו התבססו על הרעיונות הפרוגרסיביים שרווחו 
באותן שנים בקרב הציבור הליברלי בארצות-הברית, ושראו את רווחת הפרט, 
בריאות הציבור וחינוך ומאבק בעוני כנושאים מרכזיים. תפישות אלו לא 
התקבלו תמיד באופן חיובי על ידי הציבור בארץ, במיוחד לא בקרב תנועת 
הפועלים.' 

מאבקן של הנשים להשגת זכויותיהן בהתיישבות הציונית החל כבר 

בעשורים האחרונים של המאה התשע-עשרה. החברה היהודית במושבות לא 
הצליחה לממש את עקרונותיה הנאורים וראתה את הנשים כמי שחלקן 
בעבודה ובחובות שווה, אך לא כך זכויותיהן. החוקרת יפה ברלוביץ הראתה 
כי רצונן של נשים להשתתף בחיים הציבוריים של המושבות בא לידי ביטוי 
בדרישתן של הצעירות שביניהן להכרה בזכויותיהן ובשותפות שלהן בניהול 
חיי המושבות.* אך רק לאחר מלחמת העולם הראשונה החלו נשים במושבות 
להשתתף בבחירות. בתחילה בראשון לציון ואחר כך, לאחר שבכל מושבה 
התנהל מאבק מקומי, גם במושבות נוספות. 

עם מתן הצהרת בלפור וכיבוש הארץ על ידי האנגלים החל היישוב היהודי 
בארץ ישראל להתארגן בפעם הראשונה כגוף פוליטי. יחד עם התארגנות זו 
החל המאבק להשגת זכות הבחירה לנשים. שנות המלחמה היו שנים קשות 
ואכזריות, במהלכן נאלצו נשים רבות ובני משפחותיהן להתמודד עם מציאות 
של רעב וגירוש. קשיי המלחמה הביאו את הציבור היהודי למשבר ונשים 
רבות החלו להתארגן ולהקים ארגונים לעזרה הדדית. מאגודות אלו צמחו 
אחר כך אגודות הנשים שהנהיגו את המאבק לזכות הבחירה לנשים. 

ב-1917 כבשו האנגלים את דרום הארץ ותוך שנה השלימו את כיבוש 
הארץ כולה. כשהסתיים תהליך הכיבוש, החל הממשל הצבאי הבריטי לנסות 
להחזיר את הארץ לחיים נורמאליים. הממשל האזרחי הבריטי החל לפעול 
ביולי 1920 באמצעות הנציב העליון, כשלצדו "מועצה מייעצת" בת 20 
חברים, מחציתם פקידים אנגלים, 4 אנשי ציבור נוצרים, 3 מוסלמים ו-37 
יהודים -- כולם גברים. מלבד זכותם לשמוע ולהשמיע את דעתם היו חברי 
המועצה משוללי כל סמכות, אך לאנגלים היה מובן מאליו שרק גברים יכולים 
להשמיע את קולם. את הצעות החוק ניסחו היועצים המשפטיים של הנציב 
העליון, תהליך שהיה לא דמוקרטי ולא ליברלי משום בחינה.* 

הרברט סמואל, שהתמנה לנציב העליון הראשון, שם לו למטרה לפתח את 
הארץ על פי צרכיו ומטרותיו של השלטון האנגלי. אולם, למרות שהיה מודע 
להתפתחותה של התנועה לשוויון הנשים בארצו (בראשית דרכו המקצועית 
היה עובד סוציאלי)," הוא לא ראה בשינוי מצבן של הנשים חלק מתפקידו 
הנוכחי בארץ ישראל. יתרה מזאת, הממשל הבריטי ראה בנושא מעמדן של 
הנשים עניין פנימי של כל אחת מהקהילות הדתיות, ובכך המשיך את מדיניותו 
של השלטון העות'מאני. בשל כך נמנעה מהנשים, יהודיות וערביות, הזכות 
ליהנות מההישגים ששינו את מצבן של הנשים באנגליה, או לחילופין, 
מההתקדמות שחלה במצבן ובזכויותיהן של הנשים בתורכיה או בסוריה,' כל 
עניין הוליד מאבק מיוחד לשם השגת זכויותיהן האזרחיות של הנשים כגון: 
השגת סרטיפיקטים לקרובי משפחה באופן עצמאי, אישור לעבודה כעורכות 
דין, כניסה לנמל חיפה לצורך עבודה וכדומה. 

הממשל החדש דרש מן היהודים ומן הערבים שישבו אז בארץ ייצוג 
מאורגן, מה שגרם להתעוררות מדינית ולשינוי בחיי הארץ ותושביה. השינוי 
הפוליטי הביא את ההסתדרות הציונית והיישוב החדש בארץ להתארגן על 
מנת לתבוע חלק בעיצובה המדיני של הארץ, מתוך אמונה שבעקבות הצהרת 
בלפור הממשל הבריטי יתמוך בשאיפותיה המדיניות של התנועה הציונית. 
להגשמת מטרה זו היה צורך לכלול בגוף הנבחר את נציגי כל הזרמים ביישוב 
היהודי, שעד לאותו זמן לא היו להם מוסדות הנהגה משותפים וכל קהילה 
דאגה למילוי צרכיה במסגרת היישוב בו ישבה.* 

ההנהגה הציונית שאפה לקחת לידיה את ניהול ענייני היישוב למרות 
שהיתה מיעוט בקרב היהודים בארץ ישראל. היא ראתה בניהול עצמאי של 

ענייני היישוב צורך חיוני לגידולו ולמימושו של החזון הציוני לריבונות 
יהודית בארץ. בתוך הקהילה היהודית התחילה פעילות נרחבת שסביבה צמחו 
אגודות, מועצות והתאחדויות, באמצעותן החל הציבור להתארגן ולהתכונן 
לקראת שלטון עצמי ולקראת הקמתו של גוף פוליטי. גם הנשים החלו 
להתארגן, בתחילה מתוך צורך לעסוק בעזרה הדדית ולאחר מכן כדי להבטיח 
את זכותן להשתתף בהנהגת היישוב.* 

תהליך בנייתו של גוף מרכזי שייצג את היישוב היהודי בארץ ישראל היה 
מורכב, ובתהליך זה כמו גם בשליטה בו היו מעוניינים הגופים הציוניים 
בעולם ונציגי היישוב עצמו. מיד עם תום המלחמה שלחה ההסתדרות הציונית 
לארץ את ועד הצירים כדי לטפל בייצוג ענייני היישוב היהודי בפני הממשל 
החדש. ואכן, הממשל הבריטי מסר בידי ועד הצירים את גביית המסים 
הממשלתיים במושבות היהודיות ובכך אפשר לו להשליט את התפישה 
הציונית בכל תחומי החיים." בעוד שלנשים לא היה ייצוג בוועד הצירים, 
נשותיהם של חברי הוועד הצטרפו למשלחת. בדרך זו הגיעו לארץ ישראל 
ד"ר ורה ויצמן, רבקה זיו ואדית אידר שהיו בין המייסדות של ארגון הנשים 
היהודיות הבינלאומי ויצ"ו, שלפעילותו בארץ היתה השפעה נרחבת על 
ארגוני הנשים." 

התוכנית להקמתה של כנסת ישראל, גוף נבחר שבראשו יעמוד ועד לאומי 
שייצג את כל האוכלוסייה היהודית בארץ, הפכה למטרה מרכזית בחיי 
היישוב. כדי להשיג הכרה דווקא בגוף כזה ולא בוועד הצירים היה צורך שכל 
הקבוצות ביישוב היהודי ישתתפו בתהליך הבחירות.'' אך בשל מריבות 
פנימיות, ובעיקר בגלל הוויכוח על זכות הבחירה לנשים, נדחו שוב ושוב 
הבחירות שהיו אמורות לאשר את הקמתו ופעילותו של גוף מרכזי ומייצג של 
כל האוכלוסייה היהודית.!' שתי מגמות סותרות אפיינו את המנהיגות הציונית 
של היישוב החדש. האחת, שאיפה למנוע מהיהדות החרדית ייצוג על פי כוחה 
היחסי בהקמת מוסדות היישוב והשנייה, רצון שהיישוב הישן ישתתף בהקמת 
מוסדות ההנהגה של היישוב. המנהיגות הדתית מצדה הבחינה בניסיון לדחוק 
את רגליה מהנהגת היישוב ותבעה מן ההסתדרות הציונית לתת לציבור החרדי 
את המקום המגיע לו באופן מספרי. ולמרות שהתביעה להכיר במשפט התורה 
כבסיס לתקנות ולחוקים של היישוב החדש לא התקבלה, לא היא שעמדה 
במרכז המאבק של הציבור החרדי אלא דווקא זכות הבחירה לנשים. היישוב 
החרדי ראה במאבק על זכות הבחירה לנשים סמל לניסיון של היישוב החדש 
להשתלט על הנהגת היישוב היהודי בארץ, וכאן מקור התנגדותו הנחרצת 
להשתתפותן של הנשים.*' 

הוויכוח על זכות הבחירה לנשים התנהל בין שתי אוכלוסיות בעלות 
השקפת עולם שונה לחלוטין. ליישוב הישן, ששמר בקנאות על אורח חייו ועל 
המסורת היהודית ושאליו הצטרפה תנועת המזרחי, היה בתחילת שנות 
העשרים רוב ביישוב היהודי. בני היישוב הישן התנגדו לציונות בכלל ולמתן 

זכות הבחירה לנשים בפרט. לעומת זאת, היה היישוב החדש ציוני ברובו 
ומעוניין בהקמת תשתית מדינית בסגנון מודרני מערבי. ולמרות שהיישוב 
החדש היה באותה עת מיעוט בקרב יהודי ארץ ישראל היו לו שאיפות ברורות 
לקחת לידיו את הנהגת הציבור היהודי כולו. הניגוד בין שתי ההשקפות הללו 
קיבל משמעות מרכזית כאשר החלו הניסיונות להקים מסגרת משותפת 
שתייצג את כלל היישוב. 

התומכות העיקריות במתן זכות הבחירה לנשים בתוך היישוב החדש היו 
מפלגות הפועלים. באותן שנים החלה עליית כוחן של מפלגות הפועלים והן 
זכו לייצוג הולך וגדל בתנועה הציונית ובארץ ישראל. מפלגות הפועלים דאגו 
לבניית כוחן וראו את עצמן כמובילות ומנהיגות את תהליך בניית האומה. 
ואכן, יכולת ההתארגנות שלהן בשנות העשרים העניקה להן עוצמה מעבר 
לכוחן הריאלי. הן החלו בבניית מוסדות תנועתיים ולאומיים במטרה ליצור 
בסיס לחיים לאומיים בארץ ישראל. למרות ששוויון הנשים נתפס על ידם 
כחלק מהאידיאולוגיה הסוציאליסטית שלהם, נשים מעטות בלבד היו שותפות 
להנהגה של תנועות הפועלים. הנשים הפועלות נאלצו להקים את מועצת 
הפועלות כדי לדאוג למעמדן וזכויותיהן בתוך תנועת הפועלים. מפלגות 
הפועלים "אחדות העבודה" ו"הפועל הצעיר" תמכו באופן עקרוני במתן זכות 
הבחירה לנשים, אך היו מוכנות גם לפשרה בעת הצורך. נכונותן של מפלגות 
אלו להגיע לפשרה עם המתנגדים לזכות הבחירה העידה על היחס 
האמביוולנטי שלהן לשאלת מעמדן ושוויונן של הנשים. 

המאבק החל כאשר מחנה המתנגדים בעדה החרדית התארגן בירושלים 
כמחאה על כך שהמועצה המכוננת החליטה על מתן זכות הבחירה לגברים 
ונשים כאחד. החרדים התנגדו באופן נחרץ למתן זכות בחירה לנשים ואליהם 
הצטרפו הספרדים ובני עדות המזרח שהיו חלוקים בעמדתם. היו ביניהם 
שהתנגדו בתוקף לזכות הבחירה והיו רבים מן העסקנים והרבנים, במיוחד 
בקרב תנועת המזרחי, שלא התנגדו לזכות הבחירה והצטרפו להתנגדות רק 
כדי למנוע את פרישתם של החרדים. הם ביקשו לדחות את ההכרעה בעניין זה 
כדי לאפשר לחרדים להישאר שותפים להקמת אסיפת הנבחרים. בנוסף, הם 
רצו להיות בעלי עמדה עצמאית ותבעו ייצוג הולם בהנהלה הציונית ובוועד 
הלאומי. גם "התאחדות האיכרים" וגם תנועת המזרחי הצטרפו לעתים 
למתנגדים לזכות הבחירה לנשים, אבל היו מוכנים להתפשר כאשר על הפרק 
עמד עניין שיתוף כל המפלגות במטרה להביא להקמת גוף מייצג. עבור כל 
המעורבים במחלוקת, זכות הבחירה היוותה עניין עקרוני בתהליך בנייתה של 
החברה היהודית החדשה בארץ ישראל. כל הצדדים הכירו בכך שמתן זכות 
הבחירה לנשים מייצג את המגמה ליצור חברה בעלת אופי לאומי מודרני, 
ולכן אף אחד מהם לא היה מוכן לוותר על עמדותיו. 

התביעה לזכויות נשיס מתוך לאומיות ציונית 


התנועה הלאומית הציונית, שהחלה במאמציה להתיישב בארץ ישראל כבר 
בסוף המאה התשע-עשרה, סחפה את הציבור הציוני בשאיפה לבנייתה של 
חברה חדשה. הנשים הציוניות היו שותפות מלאות לתקווה זו. על כן, המאבק 
על זכות הבחירה לנשים היה מאבק בלתי צפוי. תפישת השוויון של הנשים 
את עצמן ואת החברה נבעה מתוך הרגשת שותפות מלאה בחזון הציוני. 
האידיאל של האשה הלוקחת חלק שווה בבניין הארץ ליווה את הנשים 
מתחילת ההתיישבות הציונית במושבות,*' והמשיך ללוות אותן לאורך כל 
תקופת המאבק על זכות הבחירה. גם מאבקיהן של הפועלות בתוך תנועת 
הפועלים צמחו מתוך תחושה של שוויון. שוויון הנשים היה חלק מהאידיאל 
הציוני המקובל, והצורך להיאבק עליו היה בבחינת הפתעה שגרמו החרדים 
ביישוב הישן. תפישות אלו הניחו את התשתית לצמיחתה של האמונה שאכן 
היה שוויון בין נשים וגברים בתקופת הקמתה של החברה היהודית החדשה 
בארץ ישראל. 

לאורך כל שנות המאבק האמינו הנשים שמכוח היותן שותפות לעשייה 
הציונית הן זכאיות לכל הזכויות המגיעות לגברים ביישוב היהודי בארץ 
ישראל, אמונה שהיתה חזקה מכל טיעון אחר שהן הביאו להצדקת דרישותיהן 
באותן שנים. למרות הצורך בקשרים בינלאומיים עם נשים פעילות לשוויון 
זכויות בעולם ולמרות החשיבות שראתה "התאחדות נשים עבריות בארץ 
ישראל" בהשפעה והתערבות חיצונית, הן ראו לנכון להדגיש את עצמאותן 
ואת צדקת התביעה שלהן בעיקר בהקשר הציני. ב-1919, פרסמה 
ההתאחדות, הארגון שהנהיג את המאבק, את גילוי הדעת הראשון, ובו נכתב: 


האשה העבריה בא"י יוצאת הפעם להגן על זכויותיה לא מתוך שעמום ולא 
כדי לחקות את התנועה הסופרג'יסטית המודרנית שהתפשטה בזמננו בעולם, 
אלא מתוך רצון לקחת חלק שוה בבנין הארץ ובשום פנים לא תתן לשלול 
ממנה זכות זו%' 


הנשים הדגישו שזכויותיהן נובעות באופן ישיר מרצונן להשתתף בבניין הארץ 
ולא משום טעמים אחרים. העמדה הנחרצת בדבר זכויותיה של האשה, כפי 
שהדגישה ההתאחדות, לא נבעה מסיבות חיצוניות וגם לא מחיקוי נשים 
בחברות אחרות, שלעתים קרובות שימשו כבסיס לטענותיהן, אלא 
מהשתתפות בעשייה הציונית. 

השאיפה של הציונות לשוויון וליצירתו של "אדם חדש" התקיימה בד בבד 
עם הצורך של הציונים בקשר עם המסורת היהודית וחיבור עם הציבור הדתי- 
חרדי. כך החלו להיווצר דפוסים של מאבקי כוחות מורכבים בין הציבור 
הלאומי-חילוני לבין הציבור הדתי-חרדי שבהם היו הנשים וזכויותיהן לסלע 
מחלוקת. הנשים לא היו מוכנות להקריב את זכויותיהן כדי לשמור על 


שנות העשרים -- לאומיות ציונית ומיתוס השוויון 5 


השתתפותם של הדתיים והחרדים במוסדות היישוב והן הצליחו למנוע את 
הקמתם של מוסדות נבחרים שלא השתתפו בהן נשים. במאמר בעיתון הארץ, 
שפורסם במרץ 4, חזרה שרה עזריהו, ממנהיגות המאבק, על ההשקפה 
היסודית של ההתאחדות והצהירה: 


... אנו הנשים לא נותר על זכויותינו הטבעיות להשתתף בכנין ארצנו. אנו 
ממלאות את חובותינו למולדתנו באמונה ואת זכויותינו נדרוש בכל תוקף. 
במשך חצי יובל שנים חונכנו בתור ציוניות ברוח השוויון הגמור ועל זכותנו זו 
לא נותר עד עולם 7" 


שרה עזריהו וחברותיה תפשו את הציונות שלהן ואת הדרישה לשוויון הנשים 
כתהליך שהתפתח באופן משולב, ומקורו בקשר שבין השאיפה לחופש 
והגדרה עצמית ללאום לבין אותה תביעה לחופש והגדרה עצמית לכל פרט, 
לאיש ולאשה, כלשונן. הזהות בין שאיפות הלאום ושאיפות הפרט היה 
מוחלט. תהליך השחרור של הנשים היה תלוי וקשור באופן חד משמעי 
בתהליך השחרור של הלאום. כך גם נתפשה כדבר מובן מאליו השתתפותן 
בדיונים של האספה המכוננת עוד בטרם נערכו בחירות. עובדה זו היתה גורם 
חשוב בהצלחת המאבק. 

יחס דומה הביעה גם הנרייטה סאלד, ממקימות "הדסה" ומנהיגה ציונית 
מפורסמת. על יחסה של סאלד סיפרה רחל כגן, בנאום בוועידה ה-14 של 
ויצ"ו: "גב' סאלד היתה קיצונית בהכרה שאין תקומה לעם אם גם האשה לא 
שותפה בו במחשבה ועשיה."*' מתוך הכרה זו תמכה סאלד, ויחד אתה ארגון 
הדסה כולו, במאבק הנשים לאורך כל הדרך. 

התפקיד שלקחו על עצמן הנשים בהקמת ארגונים ובמתן תמיכה וסעד 
לציבור נתפש על ידן כחלק מן העשייה הציונית בארץ ישראל. הנשים תפשו 
את הפעילות הפילנתרופית שלהן כחלק מההגשמה הציונית ומכאן נבעה 
תביעתן לשוויון זכויות. הן תפשו את רעיון השחרור הלאומי והאישי כמחובר 
היטב לבניית הארץ והחברה. הן טענו שתהליך שחרור האשה הוא חלק 
משחרור האומה כולה והוא גם הכרחי כדי להצליח במשימה הלאומית. ולט 
שטראוס, אחת ממנהיגות המאבק, טענה "כי רק בעלי זכויות שוות יכולים 
לעבוד יד ביד עבודה מצליחה ופוריה.""' רק הזכות לבחור ולהיבחר יכולה 
להעניק אזרחות מלאה לנשים. מנהיגות המאבק לא ראו שום דרך אחרת 
לפניהן. אם על הנשים מוטל להשתתף בעבודה הציונית בארץ באופן מלא הן 
חייבות יהיו לקבל את מלוא הזכויות האזרחיות. המאבק על זכות הבחירה 
לנשים היה מאבקן לשוויון חוקי ואזרחי. העמדת התביעה לשוויון אזרחי 
במרכז פעילותן הפכה את ההתאחדות למי שהניחה את היסודות לתפישת 
האזרחות של נשים וגברים ביישוב היהודי ובמדינת ישראל ? 

לא רק הנשים תפשו את זכויותיהן כחלק מהמאבק הציוני הלאומי, אלא גם 
ציבור הגברים שתמך במאבקן. בין הבולטים בתמיכה זו היה ד"ר יוסף קלוזנר 


26 פרק ראשון 


מן האוניברסיטה העברית, אשר אמר בנאום באספת מחאה של ההתאחדות, 
19257 


שאלת זכויות האשה היא שאלת זכות הקיום של הציונות. קשה לשער את 
הרושם שתעשה שלילת זכויות ראשונה זו של היהודים בינם לבין עצמם בבית 
הלאומי על טובי כל אומה ואומה, על אגודת העמים שארץ ישראל ברשותה, 
על טובי היהודים, הציונים והבלתי ציונים בכל הארצות.. '? 


קלוזנר האמין שהתביעה הציונית להכרה בינלאומית תינזק בעקבות הניסיון 
לשלול זכויות מציבור הנשים, משום שהנושא משמעותי ליהודים כמו גם 
לאומות העולם. אין ספק שעבורו ועבור חלקים גדולים ביישוב החדש המאבק 
על זכות הבחירה היה כרוך באופן ברור בהתגשמות ההוויה הציונית בארץ. 
האמונה שאכן הנשים שותפות מלאות למפעל הציוני וההסכמה המלאה של 
הנשים עצמן לתפישה זו היתה אחד הגורמים המרכזיים להצלחת המאבק על 
זכות הבחירה. החיבור הזה בין זכויות הנשים לבין הציונות שלהן היווה גם 
בסיס משותף לכל הנשים מן הארגונים השונים. אם היו הבדלים אידיאולוגיים 
בין הארגונים הם לא נבעו מהבדלים בתפיסת הלאומיות. כל ארגוני הנשים 
היהודיות בארץ ישראל של שנות העשרים היו שותפים למטרה הציונית של 
הקמת בית לעם היהודי בארץ ישראל. 


פרק שני 


חמישה ארגונים -- חמש נשים 


את השנים 1926-1917 אפיינה אווירה של הקמה, ראשוניות ושיתוף פעולה 
בין נשים ובין הארגונים שאותם הן הקימו. נשים רבות היו חברות בתקופה זו 
בכמה ארגונים ופעילות בעת ובעונה אחת בכמה מישורים. בפרק זה בחרתי 
לתאר את פעילותם של חמישה ארגוני נשים בארץ שהיו שותפים במישרין או 
בעקיפין במאבק להשגת זכות הבחירה, ואת דמותן של חמש נשים שהיו 
מנהיגות הארגונים. תיאור דמותן מבליט את תרומתן המיוחדת דווקא בהקשר 
של המאבק לזכות הבחירה ומאיר אספקטים מסוימים בחייהן שלא זכו 
לפרסום. בפרק זה התמקדתי בתיאור פעילותה של התאחדות נשים 
עבריות בשנות המאבק לזכות הבחירה בשל המקום המרכזי שהיה לה 
במאבק. ארגון נוסף, שרק לאחרונה זכה לתיאור מפורט בספרה של אסתר 
זמורה, אחת הפעילות המרכזיות בו, הוא הסתדרות נשים עבריות 
(להלן הנ"ע).' שאר הארגונים זכו למחקרים ולפרסומים רבים ובמיוחד 
מועצת הפועלות, הדסה וויצ"ו שהפכו לארגונים גדולים הפועלים 
עד היום. 

בתקופה שבה הוקמו ונבנו ארגוני הנשים הללו, נתבררו גם ההבדלים 
בדרכי פעולתן ובנאמנותן של הנשים לנושאי נשים ולמפלגות אליהן הן 
השתייכו. הבדלים אלו הביאו לעתים לתחרות ולחיכוכים בין הארגונים, 
במיוחד בנושאי חלוקת תחומי העבודה והמקורות הכספיים. למרות ההבדלים 
בתפישת מקומה של האשה ותפקידה בחברה, המוטיב המשותף והמרכזי 
שחיבר את פעילותן של העירוניות ושל הפועלות-חקלאיות היה הרעיון 
הציוני. את ההבדלים בתוך תנועת הנשים בארץ תיארה חנה-הלנה טהון, 
חברת ארגון הדסה: 


אנו מדברות על דבר תנועת נשים, אבל, היודעות אנו תנועת נשים מה פירושה? 
[...] בכל הצורות שפשטה ולבשה תנועת הנשים במשך הימים אין משמעה אלא 
זה: מלחמת השחרור. [...] את מי עלינו לשאול כאן, בארץ ישראל, על 
משמעותה של תנועת נשים? אם את האשה המסורתית, אם את החברה 
בקבוצה או את האשה האזרחית? מתוך תשובותיהן תהיינה אותן השקפות 
העולם שונות זו מזו, כאשר שונות הן עמדות החיים של כל סוג וסוג.? 


8 פרק שני 


את המשמעות לפעילותן של הנשים נתנה כל קבוצה לעצמה, אבל מגוון 
הארגונים שהקימו נשים באותן שנים היה בעל משמעות חברתית מרכזית. 
רשימת ההישגים שלהם ארוכה ומגוונת וכוללת את המאבק להשגת זכות 
הבחירה לנשים בארץ ישראל, הוצאתו לאור של העיתון הראשון לנשים שיצא 
בארץ, האשה (1929-1926), והקמתה של מועצת ארגוני נשים. כל אלו היו 
עדות לכוחם של הארגונים הללו ושל הנשים הפעילות בהם. 

כבר מסוף המאה התשע-עשרה פעלו בארץ אגודות נשים יהודיות שעסקו 
בפעילות ציבורית מקומית, פילנתרופית בעיקרה, במושבות ובערים. אגודת 
"עזרת נשים" שהחלה ביפו ב-1891 ובירושלים ב-1895 הצליחה גם לגייס 
תמיכה לפעילותה ברחבי העולם היהודי. בראשית המאה העשרים הקימה 
"אגודת נשים ציוניות לעבודה תרבותית בפלשתינה", ארגון נשים ציוני 
בגרמניה, סדנאות לתחרה בארץ כדי לאפשר לנשים ללמוד ולעבוד לפרנסתן.י 
אגודות הנשים שעסקו בפילנתרופיה מאז המאה התשעדעשרה, הלכו וקיבלו 
צביון פמיניסטי בעשורים הראשונים של המאה העשרים. תהליך המעבר 
מפעילות פילנתרופית לפעילות פוליטית עבר על נשים בכל הארצות כמו גם 
על ארגוני נשים יהודיות. הניסיון הארגוני שנשים רכשו לעצמן בפעילותן 
בארגונים של עזרה לעניים, חינוך ילדים ותמיכה בנשים היה הבסיס להקמת 
ארגונים שמטרתם לדאוג לזכויות הנשים. צמיחתם של הארגונים ופעילותם 
האינטנסיבית בשנות העשרים הובילו להשתתפותן המלאה של הנשים 
בתהליך הקמתה של החברה היהודית החדשה בארץ ישראל. באותן שנים 
הארגונים שיתפו ביניהם פעולה וגם קיבלו תמיכה מארגוני הנשים בעולם. 
ההישג הפוליטי של הבטחת זכות הבחירה, שאפשר לנשים להבטיח את 
מקומן במוסדות היישוב היהודי, היה במידה רבה פרי פעילותן הנמרצת של 
ארגונים אלו ושיתוף הפעולה ביניהם. 

בראשית שנות העשרים של המאה העשרים הוקמו בארץ שלושה ארגוני 
נשים יהודיות: התאחדות נשים עבריות לשיווי זכויות בא"י, הסתדרות נשים 
עבריות, ותנועת הפועלות. הארגון הראשון, התאחדות נשים עבריות לשיווי 
זכויות בארץ ישראל, הוקם על ידי נשים במטרה לקדם את זזויותיהן 
הפוליטיות ולהבטיח את זכות הבחירה לנשים. ההתאחדות נאבקה על זכותן 
של הנשים לקחת חלק פעיל בגופים המנהליים של הציבור היהודי בארץ 
ועסקה גם במתן עזרה לנשים, תוך זיקה מיוחדת לעמידה על זכויותיהן 
הפוליטיות. הארגון השני, הסתדרות נשים עבריות, הוקם כדי לעזור לאמהות 
ולתינוקות, להגביר את המודעות לבריאות האשה ולפתח את העזרה 
הסוציאלית ואת שירותי הבריאות לנשים וילדים.* שני הארגונים הוקמו על ידי 
נשים מן העיר ומן המושבות הוותיקות, רובן עסקו במקצועות חופשיים -- 
בעיקר הוראה. הארגון השלישי, תנועת הפועלות, הוקם עוד לפני מלחמת 
העולם הראשונה על ידי פועלות שניסו לשפר את תנאי עבודתן ולהילחם על 
זכותן ליחס שווה לזה של הפועלים. עיסוקן המרכזי בפתרון הבעיות של 

הפועלות החקלאיות לא מנע מהמנהיגות שביניהן, במיוחד מעדה מימון, 
לראות את החשיבות שבמאבק לזכות הבחירה לנשים ולתרום להצלחתו. 

שני ארגוני נשים נוספים שהחלו לפעול בארץ באותן שנים היו הדסה 
וויצ"ו. הדסה ולאחר מכן גם ויצ"ו, שהחלו את דרכם כארגוני נשים ציוניות 
בארצות-הברית ובאנגליה, תמכו בפעילויות של ארגוני הנשים בארץ אך פעלו 
גם באופן עצמאי. בעוד שהדסה החלה את דרכה במתן שירותי בריאות 
לציבור בארץ עוד לפני מלחמת העולם הראשונה, החלה ויצ"ו במתן תמיכה 
למפעלים של תנועת הפועלות בשנות העשרים, מאוחר יותר התאחדה עם 
הסתדרות נשים עבריות והחלה לעבוד באופן עצמאי. 

למרות הכיוונים השונים של פעילותם, היו לחמישה ארגונים אלו דרכי 
פעולה דומות. הם הוקמו על ידי נשים שהיו מוכנות להתנדב לפעילות הארגון, 
היו מסורות לדרכו האידיאולוגית והנושא המרכזי בפעילותן היה עבודתן של 
נשים למען נשים. ניתוח המטרות ודרכי הפעולה של אותם ארגונים יוצר 
הבחנה בין שני אופני פעולה, פוליטי וסוציאלי, אליהן השתייך כל ארגון על פי 
דרכו. כיוונים אלו היו אופייניים לפעילות של נשים במשך כל המאה התשע- 
עשרה ותחילת המאה העשרים בארץ ובעולם. הזרם של הארגונים שבחרו 
לעסוק בעבודה פוליטית ראו את קידום האשה בחברה במקום ראשון. אותם 
ארגונים לחמו למען זכויותיהן של נשים ללמוד, לעבוד ולקחת חלק בחיים 
הפוליטיים של המדינה. הזרם הסוציאלי, שתחילתו בעבודה פילנתרופית של 
נשים, עסק במתן עזרה לנשים בכל דרך אפשרית, החל מעזרה ישירה לנשים 
במצוקה וכלה במתן שירותי בריאות לנשים וילדיהן, הקמת מעונות לנשים 
עובדות והכשרה מקצועית. ההבדלים בין הזרמים ביטאו לא רק את הצורך של 
נשים בסגנון פעילות שונה, הם היו חיוניים להשגת השינוי במעמדן בחברה. 
בעוד שהזרם הפוליטי הוביל והנהיג את המאבק לזכויות נשים ברמה 
הפוליטית, הזרם הסוציאלי נתן שירותים לנשים והוביל את הדרישה לשינויים 
שחלו בחברה במתן שירותים לנשים, לשירותי בריאות ולעזרה סוציאלית. 
הארגונים שעסקו בעזרה סוציאלית לנשים הגיעו אגב פעילותם לציבור רחב 
של נשים, ובכך הרחיבו את ציבור התומכים/ות במאבקיהם הפוליטיים.* 

למרות ההבדלים בהשקפת עולמם של האוגונים השונים ובתפישתם 
החברתית, במיוחד בין הפועלות והעירוניות, האידיאולוגיה הציונית היא 
שעמדה במרכז עולמם של הארגונים. הקשר בין האידיאולוגיה הציונית 
למאבק על מעמדן של הנשים בחברה היה אופייני גם לארגוני הנשים 
הציוניות בארץ וגם לאלו שקמו בעולם במטרה לעזור ליישוב היהודי בארץ. 
הקשרים בין הארגונים היהודיים בעולם וארגוני הנשים בארץ יחד עם 
הקשרים לתנועת הנשים הבינלאומית, נתנו לנשים תחושת כוח ויכולת עמידה 
על זכויותיהן. את המאבק על זכות הבחירה הובילה וניהלה התאחדות נשים 
עבריות לשיווי זכויות בארץ ישראל. להלן, סיפורם של אותם ארגונים שנתנו 
את תמיכתם למאבק למען השגת זכות הבחירה. 


20 פרק שני 


התאחדות נשים עבריות לשיווי זכויות בארץ ישראל 


(להלן, התאחדות נשים עבריות או, ההתאחדות) הוקמה בשלהי 1919 והיתה 
מורכבת מאגודות הנשים שפעלו ביישובים שונים בארץ למן 1917 כשכל 
אגודה עבדה בנפרד בהתאם לצרכים המקומיים. האגודה הראשונה שהוקמה 
בירושלים פתחה שיעורי עברית לנשים, ארגנה קורסים ללימוד מקצוע לנערות 
וערכה שיחות והרצאות. האגודות ביפו, חיפה ותל אביב עסקו בבחירות לוועד 
הקהילה. התעוררות הדיון בשאלת זכותן של הנשים לזכות הבחירה באספה 
המכוננת העלתה את הצורך בפעולה משותפת של האגודות השונות. הנשים 
הרחיבו את פעילותן הפילנתרופית ולאחר כשנתיים התארגנו יחד והקימו את 
התאחדות נשים עבריות לשיווי זכויות בארץ ישראל. ההתאחדות הגדירה את 
עצמה כארגון ארצי בלתי מפלגתי ושמה לה למטרה להיאבק למען שוויון 
זכויות הנשים בסיסמה "חוקה אחת ומשפט אחד לאיש ולאשה."* 

אגודות הנשים, שמהן הורכבה ההתאחדות, היו קיימות בשמונה יישובים: 
ירושלים, יפו, רחובות, ראשון לציון, פתח תקווה, חיפה, צפת וטבריה. הוועד 
הירושלמי שביצע את האיחוד היה מורכב מחמש נשים, ד"ר רוזה ולט- 
שטראוס, ד"ר מרים נופך, אסתר ייבין, חסיה פיינסוד-סוקניק ושרה עזריהו. 
הוחלט להקים את ההתאחדות על בסיס על-מפלגתי כדי לאפשר לנשים 
הפעילות להיות חברות גם במפלגות אחרות. יחד עם זאת רוב החברות היו 
בלתי מפלגתיות ופעלו בקרב הציבור היהודי שחי במושבות ובערים.' בדומה 
לארגונים רבים אחרים באותה עת, ההתאחדות היתה בנויה מוועד מרכזי 
וממועצה, כשהמרכז והמשרד שלה ישבו בירושלים. המועצה, שהיתה 
מורכבת מנציגות של סניפי ההתאחדות, התכנסה ארבע פעמים בשנה.* 

חברות ההתאחדות היו בעיקר נשים עירוניות או נשים שחיו במושבות בדרך 
כלל משכילות, בעלות מקצוע חופשי ואשכנזיות. ולמרות שההתאחדות פעלה 
בעיקר בקרב נשים לא מפלגתיות, היא פנתה גם אל נשים מהשמאל, מהימין 
ומהזרם הדתי ציוני. תביעתן לשוויון היתה מעוגנת בתפישתן הלאומית, 
שראתה את שוויון הנשים כחלק בלתי נפרד מהחזון הציוני להקמתה של חברה 
חדשה. את התביעה שלהן לשוויון הן ביססו וקשרו לרעיון הציוני של בניית 
בית לאומי לעם היהודי. בנאום הראשון שנשאה שרה עזריהו באספה לקראת 
הבחירות לוועד הקהילה בחיפה, היא הציגה את הנשים הפעילות באומרה: 


אנו, נשי העלייה האחרונה, הנמשכת למן הביל"ויים זה למעלה משלושים 
שנה, לא כ"יצורים ענוגים" באנו הנה, אלא כבנות העם שרצונו למלא את 
החובה הלאומית שהגורל הטיל על הדור הזה.* 


אין ספק שהתפישה הציונית, שהיתה משותפת לכל הפעילות, היתה קשורה 
לאמונה באוטופיות הציוניות שהבטיחו כי בחברה החדשה יהיה מקומה של 
האשה שווה לזה של הגבר. 

2 פרק שני 


ההחלטה להתמקד בנושא מוגדר אחד, זכות הבחירה לנשים, נבעה מצורכי 
השעה ושימשה גם הזדמנות להקמתו של הארגון. יחד עם זאת, ההתאחדות 
לא ראתה את זכות הבחירה כמטרתה הסופית אלא כשלב אחד בלבד בדרך 
להשגת שוויון לנשים באופן חוקי וכלכלי, ואת האשה היא תפשה כמי 
שממלאת תפקידים מסורתיים ובאותה עת גם שוות זכויות. תפישה זו יצרה 
בסיס משותף ורחב שאפשר לנשים שונות להצטרף לעבודת הארגון. 

מיד עם הקמתה של ההתאחדות התקבלו שתי החלטות מרכזיות. 
הראשונה, להדגיש, באמצעות שמו של הארגון, שמדובר ב"שיווי זכויות" 
ולא ב"זכות בחירה", כדי להבליט שהמטרה הסופית של הארגון אינה 
מצטמצמת רק בהשגת זכות בחירה אלא גם בהשגת שוויון האשה בחברה. 
ההחלטה השנייה היתה ללכת אל הבחירות ברשימת נשים בלתי תלויה 
ועצמאית. היתה זו התארגנות יוצאת דופן בפוליטיקה של המאבקים להשגת 
זכות בחירה לנשים בעולם. שרה עזריהו, ממנהיגות ההתאחדות, היתה מודעת 
לחשיבותו של צעד יוצא דופן זה וכינתה אותו "תכסיס מיוחד במינו שאין לו 
עד היום תקדים בתנועות נשים בארצות אחרות."" החלטה זו אפשרה 
להתאחדות ליצור בסיס כוח עצמאי, להבטיח ייצוג לנשים, להשפיע על 
תהליך קבלת ההחלטות במוסדות היישוב, להגיע אל נשים רבות ככל האפשר 
ולעודדן לפעילות ציבורית. החלטה זו גם חיזקה את מקומן של הנשים 
במפלגות אחרות והביאה לכך שהמפלגות יבטיחו מקום למועמדות 
ברשימותיהן. 

שרה עזריהו וחברות אחרות בהתאחדות, שהניחו כי הזכות להשתתף 
באופן שווה בתהליך הקמתם של מוסדות היישוב הציוני בארץ מובטחת להן, 
נדהמו לגלות שעל כך עוד צפוי להן מאבק קשה. חשיבותו של המאבק 
הבינלאומי וההיסטוריה של מאבקי הנשים בעולם היו ידועים לפעילות והן 
הדגישו את המידע הזה בציבור הרחב. התאחדות נשים עבריות שמה דגש על 
פעילות מקומית ועצמאית, ובו בזמן חיפשה שיתוף פעולה עם ארגוני נשים 
בינלאומיים. נשות ההתאחדות, שהכירו את הפעילות הפמיניסטית 
הבינלאומית, ראו בהשתייכות לארגון בינלאומי אפשרות להרחבת בסיס 
כוחן. במילים אלו תיארה שרה עזריהו את החשיבות בקיום קשרים 
בינלאומיים: 


בכדי לחזק את עמדתה כלפי חוץ וכלפי פנים נספחה ההתאחדות בשנת 1920 
לברית הבין-לאומית של הסתדרויות נשים לשווי זכויות, המקיפה 43 מדינות 
- ומאז היא נמצאת בקשר תמידי עם מרכזה בלונדון. נשי א"י השתתפו 
בתור צירות בשני קונגרסים בין-לאומיים של ברית זו, שנתכנסו לפני ארבע 
שנים ברומא ולפני שנתיים בפריס. ההתאחדות לשווי זכויות היא הראשונה 
בין ארגוני נשים עבריות, שהופיעה על הבמה הבין-לאומית תחת דגל התחיה 
של עמנו." 

ההתאחדות הזדהתה עם תנועות השחרור של נשים שפעלו באותה תקופה 
ברחבי העולם, היא ראתה בתנועת הנשים בארץ "חוליה אחת בתוך השלשלת 
הארוכה של תנועות לשחרור בקרב נשי כל העולם, בקרב מחצית 
האנושות".'' כמו כן, המנהיגות הבינו שהקשר עם ארגונים בעולם מאפשר 
פניה לבקשת עזרה ומעניק כוח לטיעון התומך בזכות הבחירה ביישוב. 

תוך שנה מיום הקמתה של ההתאחדות נסעו נציגות הארגון לקונגרס 
השמיני של הברית הבינלאומית, שהתקיים בז'נבה ביוני 1920. רוזה ולט- 
שטראוס ומרים נופך מסרו דין וחשבון על הפעילות למען זכות הבחירה 
לנשים בארץ ישראל והסבירו את ההבדלים בין הנשים היהודיות שהקימו את 
התאחדות נשים עבריות לבין הנשים הערביות בארץ.'' על הנשים הערביות 
בארץ הן כתבו בדין וחשבון שלהן: "הנשים הערביות, המוסלמיות והנוצריות, 
עדיין לא נולדו באופן פוליטי, ובמיוחד בקרב האוכלוסייה המוסלמית, הן 
נחשבות לשפחות וחיות עבודה"*' באופן זה הן נימקו את בקשתן להתקבל 
לברית כקבוצה נפרדת המייצגת רק את הנשים היהודיות ביישוב ולא את כלל 
הנשים. למרות שהן פגשו נשים ערביות בקונגרסים של הברית הבינלאומית 
וללא ספק ידעו על המאבקים שלהן, לא נראה שהן עשו נסיונות ליצור קשרים 
עם נשים פלסטיניות בארץ או ללמוד מה מצבן האמיתי. מכיוון שהחברות 
בברית הבינלאומית היתה מבוססת על נציגות של ארגוני נשים על פי מדינות 
לאום, הבקשה של נשות ההתאחדות להצטרף לברית הבינלאומית היתה 
יוצאת דופן. ההתאחדות ביקשה להצטרף לברית כמייצגת של הנשים 
היהודיות בלבד שהיו קבוצת מיעוט בקרב תושבות הארץ. 

הנשים הציוניות, ובכללן גם נשות ההתאחדות לשיווי זכויות, עבדו ופעלו 
בתוך ציבור ציוני שהיה בעל הכרה לאומית ומטרה פוליטית. גם הקשרים 
הבינלאומיים ותחושת השייכות לתנועת נשים בינלאומית לא יכלו לפרוץ את 
גבולות הלאום בביתן הן. הקשר עם נשים בעלות הכרה פמיניסטית בעולם 
היווה צורך פוליטי ואילו הקשר עם נשים ערביות לא נראה אפשרי במסגרת 
השאיפה הלאומית, שכחלק ממנה תבעו הנשים היהודיות את זכויותיהן. האופן 
בו הן התייחסו לנשים ערביות בארץ ביטא התנשאות וזלזול כלפי תושבי/ות 
הארץ הפלסטינים/ות, שהיה אופייני למרבית המתיישבים/ות הציונים בארץ.*' 

קשריה של ולט-שטראוס עם הברית הבינלאומית ועם הנשים המנהיגות 
אותה סללו את הדרך לקבלתה של ההתאחדות כחברה בברית הבינלאומית 
של נשים להשגת זכות הבחירה. הנהלת הארגון, שדנה בבקשת ההתאחדות 
לצרפה לברית, החליטה לקבלה כמועמדת וב-1923 היא התקבלה כחברה מן 
המניין." נציגות הארגון השתתפו בארבעת הקוגרסים של הברית 
הבינלאומית שהתקיימו באירופה בשנות העשרים (ז'נבה 1920, רומא 
3, פריס 1926 וברלין 1929). 

חברות זו היתה הישג מיוחד מפני שההתאחדות ייצגה רק חלק קטן מכלל 
הנשים שחיו אז בפלסטין, ואילו הברית הבינלאומית היתה מעוניינת בייצוג 


4 פרק שני 


אחד עבור כל הנשים בכל מדינה או אזור. השאלה של ייצוג לאומי או אתני 
בארצות בהן היו קבוצות אתניות השרויות בסכסוך ליוותה את ארגוני הנשים 
הבינלאומיים במשך שנים רבות ומנעה במקרים מסוימים קבלה של מדינה או 
קבוצת מיעוט זו או אחרת לארגון. כך, ב-1922 סירבה הליגה הבינלאומית 
לשלום ולחירות (:11.7\\) לקבל לשורותיה קבוצת נשים יהודיות מארץ 
ישראל, בתוכן היתה גם שרה עזריהו, שביקשו להצטרף לארגון." קבלתה של 
ההתאחדות לברית הבינלאומית כבר ב-1923 הפכה את הארגון לראשון 
הארגונים ביישוב היהודי בארץ ישראל אשר התקבל כחבר בארגון בינלאומי 
כלשהו. 

הנשים היו מודעות לשליחותן הלאומית ולקשר שלהן לחברה היהודית 
בחוץ לארץ. הן הרגישו אחריות לעתיד החברה החדשה שתוקם בארץ ישראל 
וטענו "שאין בת היישוב לוחמת לזכויותיה היא בלבד, כי אם לזכויות אלפי 
בנות ישראל העתידות לעלות ארצה, וגם משום כך אין היא רואה שום הצדקה 
לוויתורים."*' תחושת השותפות במאבק הלאומי ובבנייתה של חברה חדשה 
היתה אופיינית להתאחדות כמו גם לשאר ארגוני הנשים שהוקמו בארץ בשנים 
ההן. 

את הצורך של הציונים והציונות ליצור תדמית אוהדת למפעל ההתיישבות 
בארץ ישראל ניצלו הנשים כדי להדגיש את החשיבות של מאבקן ושל השגת 
זכות ההצבעה לנשים. בסקירה שהתפרסמה בגליון האשה ב-1928 עדיין עלה 
הצורך להביא נימוקים לחיזוק תביעתן של הנשים לשוויון: 


כל פשרה תהיה חסרת תועלת ותביא רק לידי לעג ובוז מצד כל העולם כלו 
כלפי צבור, האומר לבנות ארץ נאורה ובעת ובעונה אחת הוא גוזל את הזכויות 
האלמנטריות של מחצית האומה. כל הקשרים של הסתדרויות הנשים בארץ 
עם התנועות המתקדמות הבין-לאומיות היו עלולים להיהרס ע"י קרבן מיותר 
זה 


כמו תנועות נשים אחרות בעולם, הכירה ההתאחדות בכוחו של הקשר 
הבינלאומי להשפיע על הפוליטיקה המקומית. ההתאחדות הקדישה מאמצים 
לשמירת הקשר עם הארגונים הבינלאומיים והשתמשה בקשרים אלה כדי 
ליצור לחץ מקומי לפתרון שאלת זכות הבחירה לנשים. בנוסף, הן ידעו לנצל 
את הרושם הרע שעלול היה לעורר עליו המפעל הציוני בנסותו למנוע מהן את 
זכות הבחירה. 

נושאים נוספים בהן עסקה ההתאחדות באותה תקופה היו המאבק לאיסור 
נישואי קטינות וזכותן של נשים לאזרחות עם עלייתן לארץ כמו גם זכותן 
להשגת סרטיפיקטים (אישור כניסה לארץ) לבני משפחותיהן בחוץ לארץ על 
סמך הכנסתן, גם ללא אישור הבעל."? השלטון הבריטי בארץ לא הכיר בנשים 
כעומדות ברשות עצמן וסירב לאסור על נישואי קטינות בהתאם למדיניות 
שנקט שלא להתערב בקביעות הדתיות של הקהילות השונות. נישואי קטינות 

היה נוהג מקובל בין הערבים תושבי הארץ וכן בקרב יהודים יוצאי ארצות 
המזרח. התאחדות נשים עבריות הביאה את הנושא לדיון בפני ועדת המנדטים 
בחבר הלאומים שהתכנסה בז'נבה כדי שזו תדון בפרטי המנדט הבריטי בארץ 
ותתבע את השינויים הדרושים." זמן רב ומאבק עיקש נדרשו כדי לשכנע את 
השלטונות לשנות את גיל הנישואין מ-13 ל-15. שינוי זה הושג רק באמצע 
שנות השלושים. 


תנועת הפועלות 


ארגון זה מקורו בפועלות שהגיעו לארץ עם החלום הציני-סוציאליסטי, 
דהיינו, הקמת חברה חדשה המושתתת על שוויון בין המינים בשונה מהחברה 
היהודית הדתית אותה עזבו. תנועת הפועלות היתה ארגון עצמאי אבל בלתי 
נפרד מארגון הפועלים, ההסתדרות הכללית, שקבע במידה רבה את טווח 
פעולתה. תנועת הפועלות עמדה לעתים קרובות בפני הדילמה של ניגוד 
אינטרסים בין טובת המפלגה לטובת הנשים, ובכך דמתה לארגוני נשים 
אחרים בעולם שפעלו בתוך או לצדן של מפלגות פועלים. 

מספר הפועלות שעלו לארץ ישראל בתחילת המאה העשרים היה קטן גם 
בהשוואה למספרם הקטן של הפועלים, הן מנו בין 300-200 נשים." נשים אלו 
הגיעו לארץ ישראל עם ציפיות גבוהות ותקווה לחיים חדשים של עבודת אדמה. 
האידיאולוגיה הציונית"חלוצית היתה משותפת לגברים ולנשים, אבל תנאי החיים 
של הפועלות בארץ היו קשים מאלו של הפועלים. הן התקשו למצוא עבודות 
חקלאיות בשל סירובם של איכרי המושבות להעסיק נשים יהודיות בעבודות אלה. 
בנוסף, המשרד הארץ-ישראלי, שייצג בארץ את ההסתדרות הציונית ושימש מקור 
למימון הכספי של קבוצות הפועלים, סירב לעתים קרובות להעסיק נשים 3 
משמעות הדבר היתה שהפועלות בקבוצה לא יכלו לקבל את העזרה הכספית 
באופן ישיר ונאלצו להיות שכירות כביכול של הפועלים. 

שאיפותיהן ובעיותיהן של הפועלות לא התקבלו בהבנה בקרב הפועלים 
והן אף זכו ליחס של זלזול כלפיהן. למרות שהן שאפו לעסוק בחקלאות 
ובבניין הארץ לא היה בכוונתן ללבוש זהות גברית והן לא ערערו על חלוקת 
התפקידים המסורתית של נשים וגברים. רוב הפועלות קיבלו כמובן מאליו את 
האחריות על עבודות הניקיון, הבישול ולאחר מכן גם את הטיפול בילדים/ות. 
האידיאל של חיי עבודה תוך שיתוף ושוויון, שהביא נשים רבות אל הארץ, לא 
התגשם ובאספות כלליות של קבוצות הפועלים לא עלתה לדיון בעיית 
הפועלות.*" את יחסם של הפועלים אל עבודת הנשים תיארה עדה מימון, 
"נראה שלאחר כל המהפכה הנפשית שחלה בחלוצי ישראל, לא יכלו 
להשתחרר מסבל הירושה ביחס לתפקיד האשה בחברה".? האידיאולוגיה 
הציונית"פועלית של הפועלים-החלוצים לא שינתה באופן מהותי את היחס 
לנשים, עליו חונכו בחברה היהודית ממנה באו. 

הבדידות, הקשיים במציאת עבודה וההפליה בחלוקת התפקידים בין נשים 
וגברים הביאה את הפועלות להיפגש ולהתחלק בבעיותיהן המשותפות. 
קבוצות של פועלות, שנפגשו עוד לפני מלחמת העולם הראשונה, ראו צורך 
בהקמתה של תנועה שתענה על צרכיהן המיוחדים. הפגישה הראשונה של 
תנועת הפועלות התקיימה בכנרת בפסח 1911 והשתתפו בה 17 חברות 
מהגליל. הפועלות העלו את בעיותיהן במציאת עבודה וביחס שהפגינה תנועת 
הפועלים כלפיהן. ב-1914 התכנסה במרחביה ועידת הפועלות הראשונה, 
אליה הגיעו 30 צירות מכל הארץ שייצגו 209 פועלות. הבעיה המרכזית 
שעלתה על הפרק היתה בעיית המחסור בעבודה. כדי למצוא פתרון וליצור 
מקומות עבודה לנשים הוחלט בוועידה לעסוק בהכשרת הפועלות לעבודה 
חקלאית.* במהלך מלחמת העולם הראשונה, תקופה קשה במיוחד בארץ, 
נפגשו הפועלות ארבע פעמים נוספות כדי לדון בבעיותיהן. השאלה המרכזית 
שהמשיכה להעסיק אותן היתה נושא העסקתן. אולם, גם שאלות ונושאים 
אחרים עלו על הפרק: בעיית גידול הילדים/ות, מקומה של החברה, עמדתה 
בעבודה, עבודת אמהות וכן גם שאלות שנגעו לעצם קיומם של ארגונים 
נפרדים לנשים ומידת הייצוג של הפועלות בארגוני הפועלים ? 

אחרי מלחמת העולם הראשונה הגיעו לארץ פועלות חדשות שעברו את 
תקופת המהפכה ברוסיה, הן ראו את מציאות החיים בצורה שונה מהחברות 
הוותיקות ורובן התנגדו להקמת ארגונים נפרדים לפועלות. הן עמדו על כך 
שהפועלות תשתתפנה באופן שווה ומלא בתנועת הפועלים. למרות זאת, הן 
נאלצו להסכים על הקמתה של תנועה נפרדת לפועלות כדי להבטיח ייצוג 
הולם בתוך מועצת ההסתדרות. הקמת תנועת הפועלות היתה על כן פתרון של 
פשרה.*' בוועידת היסוד של הסתדרות העובדים הכללית, שהתקיימה בדצמבר 
0, התחדשה הפעילות הארגונית של תנועת הפועלות. זמן קצר לאחר מכן, 
במרץ 1921, התכנסה ועידת הפועלות בגבעת-המורה-בלפוריה והוחלט על 
הקמתה של מועצת הפועלות שתהיה זרוע ארגונית של התנועה. מועצת 
הפועלות המשיכה להתמקד בפיתוח רשת של משקי פועלות ובתמיכה 
בקבוצות של פועלות חקלאיות למרות שבאותן השנים החלו רוב הפועלות 
להתרכז בערים ולהתמודד עם קשיים חדשים במציאת עבודה. אולם מועצת 
הפועלות המשיכה להדגיש את הצורך בהתיישבות חקלאית ולא הצליחה 
ליצור דרכים להתמודד עם בעיותיהן של הנשים בעיר. 

תנועת הפועלות המשיכה את פעילותה מתוך מגמות נוגדות, כשמצד אחד 
עלה הצורך בפעילות נפרדת ועצמאית ומצד שני היא השתתפה בפעילות 
ההסתדרותית וקיבלה את מרותה. עדה מימון הובילה את שיתוף הפעולה עם 
ארגוני הנשים סביב תמיכתה הנחרצת במאבק על זכות הבחירה. במשך כל 
תקופת מנהיגותה במועצת הפועלות היתה הנאמנות שלה נתונה בראש 
ובראשונה למאבקים ולצרכים של הפועלות. למרות שיתוף הפעולה של 
תנועת הפועלות עם ארגוני הנשים, היתה התנועה מחויבת לתנועת הפועלים 

בשל קשרי חברות, עבודה, מוצא וסיבות אידיאולוגיות. רוב חברות התנועה 
היו חברות מפלגה ונאמנותן למפלגה היתה לעתים תכופות קודמת למאבקן 
של הפועלות. 

לשיתוף פעולה מסוג זה בין נשים מרקע אידיאולוגי שונה כבר היה תקדים 
בארץ ביחסים שהתפתחו בין תנועת הפועלות וארגוני נשים יהודיות בעולם. 
גם תנועת הפועלות, שראתה בקשרים אלה עניין חשוב, נתמכה על ידי אגודת 
נשים יהודיות מגרמניה, "הנשים היהודיות לעבודה תרבותית בפלשתינה", 
ומאוחר יותר גם על ידי ויצ"ו. ההתנגדות לשיתוף פעולה זה ולתלות הכספית 
המתחייבת ממנו הובילה את תנועת הפועלות להקים בניו יורק ב-1927 ארגון 
נשים בשם חטנוס/\ זטטחסו'. מטרתו של הארגון היתה לארגן נשים יהודיות 
באמריקה לגיוס כספים ותמיכה בפעולותיה של תנועת הפועלות, כדי שיהיה 
לתנועה מקור תמיכה ישיר והיא לא תהיה תלויה באופן בלעדי בהנהגת 
ההסתדרות ובארגוני נשים אחרים.* כך הפכה תנועת הפועלות לארגון בעל 
קווי דמיון מובהקים לארגוני הנשים בארץ, שאף הם הוקמו או נתמכו על ידי 
נשים יהודיות באירופה ובארצות-הברית, ולבעלת עניין ביחסים בין הארגונים 
בארץ לבין הארגונים בעולם. 

בשלהי שנות העשרים הלכה מועצת הפועלות והשתנתה. עדה מימון 
נאלצה לפנות את מקומה לגולדה מאיר, שהובילה את הארגון לכיוון שונה 
לחלוטין. המשבר הכלכלי בארץ בשנים 1931-1926 החליש את ציבור 
הפועלות, הציבור הראשון שנפגע בעת משבר. מפעליהן ויוזמותיהן של 
הפועלות נחלשו גם בשל המדיניות של ההנהלה הציונית החדשה, שהעדיפה 
כדאיות ורווחיות על פני שיקולים חברתיים ופוליטיים והסתייגה במיוחד 
מיוזמות שתופיות. בנוסף, העובדה שרבות מבין הפועלות הפכו לאמהות לצד 
התערבותה הגוברת של הסתדרות הפועלים בענייני הפועלות תרמו אף הם 
לשינוי שחל במועצת הפועלות. גורמים אלו הביאו לשינוי במטרותיה 
הפמיניסטיות של מועצת הפועלות, ממאבק למען זכויות נשים למתן פתרונות 
לאמהות עובדות. השינוי האידיאולוגי הזה סימן נסיגה מהפמיניזם של תנועת 
הפועלות ותנועת העובדים הכללית. 


הדסה 


ארגון הדסה נוסד על ידי נשים יהודיות בניו יורק ב-1912, במטרה לחזק 
ולתמוך במוסדות ופרויקטים יהודיים בארץ ישראל ובמקביל, לקדם את 
האידיאלים הציוניים באמריקה. הארגון החל את דרכו על ידי קבוצת נשים 
קטנה שהחלה להיפגש כמה שנים קודם לכן כדי לקרוא וללמוד טקסטים 
ציוניים וקראה לעצמה הדסה. הנרייטה סאלד הצטרפה אל הקבוצה הזו ותוך 
זמן קצר היתה הקבוצה מעורבת במתן שירותי בריאות בארץ ישראל, בהקמת 
ארגוני נשים ובפעילות למען זכויות הנשים. 


8 פרק שני 


הנרייטה סאלד היתה מעוניינת בהקמתו של ארגון לאומי של נשים שיעסוק 
לא רק בחינוך ציוני אלא גם בעבודה מעשית בתחומי הבריאות והעזרה 
הסוציאלית. התפישה הקהילתית של שירותי בריאות ורווחה שאימצה הדסה 
בפעילותה בארץ ישראל היתה מבוססת על השקפת עולם אמריקאית- 
פרוגרסיבית שראתה במודרני, במדעי וביצרני ערכים מרכזיים ומתקדמים. 
השקפת עולם זו כללה בין השאר טיפול בבריאות האוכלוסייה, טיפוח 
האמהות וחיי הילדים. בעיני סאלד וחברות הדסה אחרות היוו רעיונות אלה 
את הדרך הנכונה לעסוק במתן שירותים לציבור הרחב. המודל שעמד לנגד 
עיניהן היה זה שפיתחו ג'יין אדמס בשיקגו וליליאן וולד בניו יורק ב"בתי 
ההתיישבות" שהקימו. מודל זה דרש הכשרתן של אחיות שתוכלנה לעבוד 
באופן עצמאי והקמת מערך של אחיות שיעבדו בתוך הקהילה. רעיונות 
חדשניים ומתקדמים אלו בתחומי העבודה הסוציאלית והבריאות לא היו 
ידועים בארץ ישראל ולא היו מקובלים בקרב הציבור הקטן של עובדי בריאות 
והמוסדות שעסקו במתן שירותי בריאות 39 

פעולתו של ארגון הדסה בארץ ישראל התחילה עם שליחתן של שתי 
אחיות לעבודה רפואית בארץ. נתן ולינה שטראוס, זוג נדבנים יהודים, תרמו 
את הכסף הדרוש והארגון הבטיח להמשיך את פעולת האחיות לאחר תום 
ארבעת חודשי התרומה. האחיות הראשונות שנשלחו ב-1913 היו רוז קפלן 
ורחל לנדי. בטרם צאתן לארץ הן התבקשו לבקר ב"בית ההתיישבות" של 
ליליאן וולד בניו יורק וללמוד את דרכי עבודתו. על פי הזמנת הארגון ביקרה 
ג'יין אדמס בירושלים עוד ב-1913, מיד עם ראשית עבודתן של האחיות 
הראשונות. בדומה לוולד ואדמס תפשה הדסה את עבודתה בארץ ישראל 
כחלק ממערכת ציבורית שעדיין לא היתה קיימת בארץ !3 

מלחמת העולם הראשונה קטעה את הפעילות הזו וניתקה את הקשר של 
ארגון הדסה עם היהודים בארץ ישראל. אך הפעילות למען היהודים בארץ לא 
נפסקה ובמשך שנתיים הוקמה והוכנה המשלחת לעזרה רפואית מאמריקה, על 
פי בקשת ההסתדרות הציונית העולמית. ארגון הדסה גייס כמחצית מן הסכום 
שנדרש למשלחת שהגיעה לארץ בסתיו 1918 ומנתה 44 רופאים, אחיות ובעלי 
מקצועות פארא-רפואיים אחרים, ואלה החלו בהקמת שירותי בריאות 
ובהתמודדות עם בעיות בריאות שנוצרו בעקבות המלחמה. בעקבות פעילות זו 
הוחלט בקונגרס הציוני ה"12 בקרלסבאד לשנות את שם היחידה, וכך הוקמה 
ב-1921 "הסתדרות רפואית הדסה בארץ-ישראל". הארגון המשיך לתמוך 
ולפתח את שירותי הבריאות ויחד עם ארגוני הנשים האחרים בנה את שירותי 
הסיעוד והרווחה הראשונים בארץ ישראל.'" חנה-הלנה טהון מתארת זאת כך: 


בשובי לארץ בשנת 1921 כבר התחילה הדסה להקים תחנות טיפת חלב 
ולהרגיל את נשי הישוב העניות שהיו עוד שרויות באמונות טפלות ובמנהגים 
מבהילים, לבקר בתחנות אלה באופן קבוע 3% 

עם ארגון המשלחת הרפואית לארץ ישראל הכריזה הנרייטה סאלד שעבודת 
הארגון שלה תהיה מבוססת על "עובדות שיוצגו לפנינו מנקודת מבט 
אמריקאית", אשר "רק עיניים המיומנות להסתכל על העניינים הפלסטינאיים 
מתוך העדפה אמריקאית" יוכלו לאשרן. ההדגשה של סאלד על הביטוי 
"אמריקאית" באה כניגוד לרעיונות שהיו מקובלים אז בארץ, שמקורם היה 
באירופה.'' ארגון הדסה והנשים האמריקאיות היו מעוניינים בהרחבת 
ההשפעה האמריקאית על חיי היישוב בארץ. ב"1926 פרסם הארגון כרוז ובו 
קריאה לציבור בארץ ישראל להקשיב וללמוד מן המתרחש באמריקה: 


אולם גם אמויקה היא מלאת תופעות, שיכולות לסייע להתפתחותה 
האינטלקטואלית של ארץ ישראל. ידיעות מדויקות על אודות שיטותיה 
הפעילות של אמריקה בכל ענפי המדע האנושי היו מביאות תועלת רבה ליצורי 
האטמוספרה הרוחנית בארץ ישראל 5 


הדסה ניסתה להביא לארץ את התרומה המיוחדת של הגישה האמריקאית 
והשתמשה לשם כך בכל הדרכים להפצת ידע בנושאי בריאות ורווחה. 

דוגמה נוספת לתפישה אזרחית אמריקאית היתה גני המשחקים, "גני 
גוגנהיימר", שהוקמו בשכונות יהודיות וערביות מתרומתה של ברטה 
גוגנהיימר. המדיניות של הארגון על פי אירמה לינדהיים, שהיתה נשיאת 
הדסה בשנות העשרים, היתה מכוונת למתן עזרה לכלל האוכלוסייה בארץ, 
"יהודים וערבים כאחד"." נראה שהיה צורך באומץ רב ונחישות כדי להמשיך 
במפעלים אלו, וככל שהורעו היחסים בין היהודים והערבים בארץ כך נחלשה 
יכולתו של הארגון לפעול בדרך מיוחדת זו. 

אופן ההתארגנות של הדסה היה סוג חדש של התאגדות שתבע בפועל את 
מלוא הזכויות והחובות הציוניות לנשים במסגרת הסתדרות ציוני אמריקה. פעילות 
ייחודית זו דרשה מהסתדרות ציוני אמריקה לאפשר לארגון להיות אוטונומי ולנהל 
את ענייניו באופן עצמאי. דרישה זו לא הקלה על תהליך התקבלותה של הדסה 
לשורות ההסתדרות הציונית. בשנותיו הראשונות של הארגון סירבה הסתדרות 
ציוני אמריקה להכיר בו כארגון עצמאי בתוך ההסתדרות. 

במחקרה על הדסה טוענת קארול קוטשר שפעילות הארגון בתחומי בריאות 
הציבור לא באה רק מבחירה ומטעמים פילנתרופיים אלא מתוך ניסיון לחזק 
את מעמדו של הארגון בקרב הציונות האמריקאית. הפעילות בארץ ישראל 
נתנה לארגון אפיק פעילות עצמאי וגם חיזקה לאט לאט את מעמדו בארצות- 
הברית.'" לעומת זאת, התפישה של ארגון הדסה בנושאי בריאות עוררה 
התנגדות בקרב תנועת הפועלים בארץ. ארגוני הפועלים, שמנו אז כמה אלפי 
חברים והקימו את קופת חולים על מנת לשרת את צורכי הבריאות שלהם, לא 
קיבלו את התפישה האמריקאית של הדסה שעיקר העבודה צריכה להיעשות 
בתחום הרפואה המונעת תוך קשר הדוק עם הקהילה. גם דרישתו של הארגון 
לאוטונומיה נתפשה בתנועת הפועלים בארץ כצעד שלילי 3% 

דווקא השליחות של הדסה לפיתוח שירותי רווחה ובריאות בארץ היא 
שמשכה נשים רבות להיות חברות בה ולתרום לפעולותיה. החברות בהדסה 
לא חייבה הסכמה לזרם מסוים בציונות, אפילו לא לתוכנית באזל. כתוצאה 
מכך הצלחתה של הדסה היתה גדולה ובין 1921 ל-1930 גדל הארגון 
בארצות-הברית מ10,0007 ל-35,000 חברות. יכולתה של הדסה לגייס חברות 
חדשות, הצלחתה בגיוס תרומות ופעולתה הענפה בארץ ישראל הפכו אותה 
לגורם רב השפעה בציונות אמריקה ** 

בקונגרס ה-11 של הדסה, שהתקיים ב-1925, הכריז הארגון על תמיכתו 
המלאה בכוחות הפועלים למען השגת זכות בחירה לנשים ביישוב.'* הוועד 
המרכזי של הדסה שלח מכתב אל הוועד הלאומי בתביעה נמרצת לכלול את 
זכות הבחירה לנשים בחוקת הבחירות.'* הרעיונות החדשים שהביאו נשות 
הדסה לאוכלוסייה בארץ ישראל -- בריאות הציבור והתאמת התמיכה 
החברתית בשכבות חלשות לצרכים המיוחדים של האוכלוסייה בארץ - 
תרמו להקמתה של הסתדרות נשים עבריות. ב-1926 הקים ארגון הדסה יחד 
עם הסתדרות נשים עבריות את כתב העת לנשים האשה, כתב העת הראשון 
שהיה מופנה לנשים ויצא לאור בארץ.* התמיכה הפוליטית של הארגון 
במאבק לזכות בחירה חיזקה את פעילותה של התאחדות נשים עבריות 
והקמתו של כתב העת הביאה את נושאי הנשים ודעותיהן לציבור הרחב. 


הסתדרות נשים עבריות 


הסתדרות נשים עבריות (להלן הנ"ע), שהוקמה בראשית שנות העשרים על 
ידי נשים אמריקאיות שהיו חברות הדסה טרם בואן לארץ, מיזגה את הניסיון 
שצברו נשות הארץ עם הידע הארגוני ורעיונות העזרה הסוציאלית שהביאו 
איתן הנשים שהגיעו זה מקרוב מארצות-הברית. 

בת-שבע קסלמן, יוזמת הרעיון, נולדה באודסה, רוסיה, וכאשה צעירה 
הגיעה לארצות-הברית בעקבות בן זוגה, רוברט קסלמן. היא הצטרפה לארגון 
הדסה והיתה ראש הסניף בברוקלין. ב"1919 באה עם משפחתה לגור בארץ 
כשהיא כבר אשה מבוגרת, והתיישבה בירושלים. רוברט קסלמן הועסק 
במחלקה לעבודות ציבוריות עד ל-1926 ואחר כך הקים את אחת החברות 
הידועות לראיית חשבון. כבר בשנה הראשונה לבואה זיהתה קסלמן את 
המציאות העגומה שהיתה מנת חלקן של נשים עניות מהקהילה החרדית, 
מזרחיות וערביות, מציאות בה ריבוי הלידות בתנאי עוני מחפירים הוביל 
לתמותה גבוהה של התינוקות ולמצוקתן של הנשים. ב-1920, כשקסלמן יזמה 
את הקמת הנ"ע, היא ניסתה לגייס את הנשים הוותיקות והפעילות בירושלים 
אבל הן לא יכלו להגיע להסכמה בעניין הקמתו של ארגון חדש. קסלמן גייסה 
לעזרתה את הנרייטה סאלד וכך הצליחה להקים את הסתדרות נשים עבריות 
שמטרתה היתה לעסוק רק בעזרה לנשים וילדים השרויים במצוקה. ההחלטה 

להדגיש במיוחד את הצד ההיגייני והרפואי של צורכי הילד והאשה ייצגה את 
תפישת הדסה בדבר פיתוח רפואה מונעת * 

הסכמתה של סאלד לתת לארגון את תמיכת הדסה העניקה לו חשיבות 
ופרסום. קסלמן ואחרות ראו בהקמת הנ"ע אמצעי להרחבת העזרה ההדדית 
שנשים עסקו בה באופן מסורתי לכלל מתן שירותי בריאות ועזרה סוציאלית. 
קסלמן הכירה ביכולתה המוגבלת של הדסה להגיש עזרה ללא בסיס מקומי 
וראתה את הצורך בהקמתו של ארגון נשים שיהיה מסוגל לעזור לציבור גדול 
יותר של נשים. היא אספה קבוצת נשים אמריקאיות, את ג'סי סמפטר, לאה 
ברלין ונלי מושינזון, כולן חברות הדסה שהגיעו זה עתה לארץ, כדי להתחיל 
בהקמת הארגון. הוחלט להקים ארגון שיהיה פתוח לכלל הנשים, כולל נשים 
הזקוקות בעצמן לעזרה.'* הן החלו מיד בעבודה מעשית ורק לאחר מכן החלו 
לדבר על משמעות העבודה ומטרותיה, צורת עבודה שהיתה אופיינית 
לפעילותן של נשים. 

הנ"ע החלה דרכה בארגון עזרה הדדית, עזרה לעולות חדשות ולנשים 
עניות והמשיכה בעבודה עם נשים הרות ותינוקות בירושלים. בתקנות הארגון 
שיצאו לאור בחוברת קטנה בירושלים תר"פ (1920), נכתב בפשטות כי 
"מטרת החברה היא: לארגן את הנשים העבריות שבירושלים לעבודות 
ציבוריות", וכאן בא פירוט המטרות "לעזור לאמהות הזקוקות לעזרה ממשית 
או לעצה ידידותית מזמן הריונן עד שילדיהן יגיעו לגיל בי"ס." כל אשה 
יהודיה בירושלים יכולה היתה להיות חברה בארגון, כשבתמורה היה עליה 
לשלם דמי חברות של לא פחות מגרוש אחד לחודש ולבצע את העבודה 
המוטלת עליה. בנוסף, הוטל על כל ועד שכונתי "להכיר בשכונה את כל 
הנשים ההרות והיולדות בשכונה ולעזור להן."* מבנה הארגון המפורט 
בחוברת מראה מבנה שכונתי ועירוני כאחד. כל שכונה שיש בה 25 חברות 
תוכל להקים ועד בן חמש חברות ולשלוח את יושבת הראש כנציגה של 
השכונה בוועד הפועל. הוועד הפועל היה מורכב מבעלות תפקידים שנבחרו 
על ידי האספה השנתית. 

באספת היסוד של ההסתדרות, שהתקיימה ב-14 ביולי 1920 בירושלים, 
נכחו כבר כמאה נשים וגם הנרייטה סאלד השתתפה בה. המטרה של הנ"ע, 
להביא לפעילות קהל גדול של נשים, החלה להתגשם ובקהל אכן נכחו נשים 
מכל העדות והנאומים הושמעו בעברית, בערבית, בלאדינו וביידיש. מעניין 
שהשפה האנגלית, שפה שאותה דיברו הנשים המייסדות, לא הוזכרה. בנאום 
הפתיחה שלה ציינה סאלד כי בעוד שהעזרה לאם ולתינוק היא מטרתו 
המרכזית של הארגון, הרי שאת פעולותיו יכתיבו צורכי הזמן והמקום." 
הצורך בעזרה סוציאלית בארץ הלך וגבר, ובעקבות הצלחתו של הסניף 
בירושלים נפתחו עוד חמישה סניפים בערים אחרות, בסיוע הנשים 
הירושלמיות, כאשר כל סניף סיפק עזרה מקומית על בסיס התנדבותי. 
ששת הסניפים, שהחלו כארגונים עצמאיים והתאגדו להסתדרות ארצית רק 

באפריל 1924, שמרו על אוטונומיה רבה גם לאחר הקמת ההסתדרות 
הארצית. 

הוועידה הראשונה של הארגון התקיימה ב-24-23 למרץ 1924 והשתתפו 
בה נציגות מששת הסניפים: ירושלים, חיפה, צפת, טבריה, תל אביב ורחובות. 
הנרייטה סאלד היתה שוב הנואמת הפותחת ועמדה על חשיבותה של 
התארגנות נשים בארץ לצורך פעולה ולצורך קשר עם ארגוני נשים בעולם. 
שוויון זכויות לנשים היה אחד מארבעת הנושאים שנדונו באירוע הפתיחה.'* 
מעניין לציין שלמרות שהנ"ע עסקה במתן עזרה לנשים, ועל כן היתה ארגון 
השייך לזרם הסוציאלי, הרי שבהחלטות על הקמתו של הארגון צוינו שתי 
מטרות במשותף "הטפול באם ובילד והרמת מעמד האשה אל החיים 
החברותיים והתרבותיים."** שני כיוונים אלו, אחד מתן עזרה לנשים נזקקות 
והשני עבודה פוליטית לשינוי מקומן של הנשים בחברה, ליוו את פעילות 
הארגון במשך כל שנות קיומו. כך נתנה הנ"ע את תמיכתה לבחירתן של נשים 
לאספת הנבחרים. ב-1925 דיווחה קסלמן לסאלד על הישגי הנשים בבחירות 
ועל תמיכתה של הנ"ע ברשימת הנשים בבחירות: "הידד לנשים שלנו. בחרנו 
2 נשים לאסיפת הנבחרים. ההסתדרות שלנו עזרה הפעם לאורך הדרך./** 

ההתלהבות שבה דיווחה קסלמן על ההצלחה בבחירות העידה על 
החשיבות שראתה הנ"ע בזכות לבחור ובאפשרות למעורבות פוליטית של 
נשים. 

ארגון הדסה עמד מאחורי הפעילות של הנ"ע גם משום שהנשים המייסדות 
היו חברות הדסה וגם בשל תמיכתה של סאלד בהסתדרות ובפעילותה. אך 
היחסים בין שני הארגונים עברו תהפוכות ושינויים במיוחד סביב שאלת גיוס 
הכספים. חנה-הלנה טהון, חברת הארגון, ציינה במיוחד את תרומתה של 
סאלד להקמת הנ"ע ואת הקשר המיוחד שהיה בין הדסה ובין הנ"ע. אין ספק 
שתמיכתה של סאלד היתה משמעותית ביצירתו של הארגון ועל כן השתדלה 
קסלמן להשיג את הסכמתה לעמוד בראשו. כדי לתאם את העבודה ומתן 
השירות לנשים היה צורך בקשר שבין הדסה להנ"ע "לנשים מאורגנות אלה 
מסרה גב' סאלד את התפקיד אשר הביא אותן במגע עם מפעל הצלת האם 
והילד של הדסה. עליהן היה לעזור לאחיות בתחנות טיפת חלב. מספר 
האחיות והמומחיות היה אז קטן ועבודתן היתה קשה מאד..."" סאלד הניחה 
את יסודות העזרה הסוציאלית עבור חברות הנ"ע כדי שתוכלנה לעמוד 
במשימה שלקחו על עצמן. 

בנובמבר 1925 עברה הנהגת הארגון לד"ר הלנה כגן." למרות הקשר 
ההדוק שבין הנ"ע להדסה החלו דיונים בתוך הארגון על אפשרות הצטרפות 
דווקא לויצ"ו. התנגדותן של סאלד, קסלמן וחברות נוספות לא הועילה, וב- 
3 הפסיקה הנ"ע לפעול באופן עצמאי והפכה לחלק מפעילותה של ויצ'"ו 
בארץ ישראל * 


חמישה ארגונים -- חמש נשים 3+ 


ויצ"ו 


ארגון ויצ"ו ((120/\---חסו1ה?וההטזכ) 7100181 [המסווהחטזח] הטומס/\) שהוקם בד 
0 באנגליה היה, בדומה להדסה, ארגון נשים ששם לו כמטרה עיקרית 
לתמוך בציונות ולפתח דרכים להשתלבותן של נשים בעשייה הציונית. אך 
בניגוד להדסה לא עבד ויצ"ו באופן ישיר בארץ עד 1931 ואת פעולתו שם 
עשה באמצעות תרומות לארגוני נשים אחרים. למרות זאת לא ניתן לראות את 
פעילותן של הנשים בארץ בשנות העשרים ללא התייחסות לארגון זה, שתמך 
בפעילויות שונות של ארגוני הנשים בארץ. 

הצורך של נשים להיפגש כקבוצה נפרדת במקביל לפעילותן הציונית הביא, 
כמו בניו יורק, לפגישה ראשונה בין נשים ציוניות באנגליה. פגישות אלו, 
שהחלו להתקיים במנצ'סטר ב-1908, המשיכו להתקיים כל השנים עד 
לפרסום הצהרת בלפור ב-1917. בשנות המלחמה עבר מרכז פעילותה של 
התנועה הציונית לאנגליה ובה היא קיבלה תנופת פעילות חדשה. נשות 
העסקנים הציונים המרכזיים באנגליה הושפעו מההתעוררות הפוליטית- 
חברתית של נשים באירופה בכלל, ובאנגליה בפרט, והתארגנו להקמת ארגון 
נשים ציוני. הלחץ שהפעילו הפעילות כדי למשוך נשים לפעולה ציונית 
הביאה להקמתה של "ועדת הנשים" בפדרציה הציונית בבריטניה. חברות 
הוועדה לא היו מרוצות ממיעוט פעילותן של נשים בתנועה הציונית וגם לא 
מן היחס שזכו לו מצד הגברים בתנועה. ועדה זו, שכללה שלוש מהמייסדות 
של ויצ"ו, רבקה זיו, ורה וייצמן ורומנה גודמן, פנתה בבקשה למועצת 
הפדרציה הציונית להקים ארגון נשים ציוני נפרד בבריטניה. הן טענו שלנשים 
יהיה תפקיד חשוב במדינה המתוכננת, האחריות לגידול הילדים, ושרק ארגון 
נפרד יוכל להעלות אצל הנשים את המודעות הלאומית. ההסכמה להקמת 
ארגון נשים ניתנה ב-1918. 

מיד עם תום המלחמה, יצא "ועד הצירים" לפלשתינה ביוזמת הממשלה 
הבריטית וחלק מהנשים התלוו כבנות זוגן של הצירים. כך הגיעו לארץ רבקה 
זיו, זוגתו של ישראל זיו ששימש מזכיר פוליטי, אדית אידר, זוגתו של ד"ר 
אידר וד"ר ורה וייצמן, זוגתו של ד"ר חיים וייצמן. בעת שהותן בארץ הן 
פגשו בנשים מכל שכבות הציבור היהודי ולמדו את הבעיות שעמדו בפני 
היישוב היהודי והנשים היהודיות בארץ ישראל. בנובמבר 1919 כתבה רבקה 
זיו דין וחשבון על ביקורה בארץ ישראל. היא היתה מודעת להתנגדות לזכות 
הבחירה לנשים, אך היא לא סברה שלמאבק הזה יש חשיבות כל עוד לא 
הוכרע עתיד השלטון בארץ ישראל וליהודים אין עדיין ייצוג פוליטי,? ועם 
זאת, הדאיג אותה חסרונן של הנשים בפעילויות היישוב, במיוחד בוועדת 
החינוך, נושא שבדרך כלל נשים לקחו בו חלק גדול במיוחד. עוד היא 
הוסיפה: "זה מוזר שזה מצב הדברים הקיים בפלסטינה. במיוחד בקרב בעלי 
העמדה הנחושה בשאלת זכויות הנשים."** ההנחה בציבור הציוני בארץ 


4 פרק שני 


ובעולם היתה ששוויון הנשים הוא נושא מקובל ומוסכם בהנהגה הציונית. 
בקרב הנשים הציוניות מאנגליה עלו סימני שאלה ואף חשש ממעמדן בפועל 
של הנשים בארץ, בפרט, ומעובדת חסרונן של נשים בוועדות השונות שהחלו 
להתארגן בארץ, בכלל. 

בראשית 1919 נערך כנס לצורך הקמת פדרציית נשים בבריטניה. אל 
ההתארגנות הנשית, שנשארה באופן רשמי חלק מהפדרציה הציונית האנגלית, 
הצטרפו 12 קבוצות ציוניות של נשים ונשים עצמאיות כמו ליידי סמואל, 
אשתו של הנציב העליון הבריטי בארץ. לרוב הנשים שהצטרפו היה רקע 
קודם של פעילות באגודות נשים ציוניות ובפעילות קהילתית או פוליטית. 
נשים אלו היו בחלקן בנות זוג של מנהיגים ציוניים, כמו ורה וייצמן, חלקן 
נשים שהושפעו ממאבק הסופרג'יסטי באנגליה, כמו רבקה זיו, ונשים שהיו 
עובדות סוציאליות כמו הנרייטה אירוול. ב"1920 כבר היו חברות בפדרציה 
0 קבוצות מכל רחבי אנגליה ואירלנד. ב-1920 הוחלט להקים ארגון נשים 
יהודי בינלאומי שיאגד את העבודה של ארגוני הנשים באירופה ובארץ ישראל 
מתוך אמונה שרק ארגון ציוני עולמי יביא לידי כך שנשים יהודיות תתעוררנה 
להכיר בערכן ולעסוק בעבודה הציונית. 

המדיניות של ויצ"ו קבעה שבמסגרת העבודה הציונית צריכה האשה לפתח 
את כישוריה המיוחדים, באמצעותם תוכל לתרום את תרומתה להקמתו של 
היישוב הציוני. תחומי הפעילות שעל הנשים לקחת על עצמן הם: חינוך, 
כלכלת בית, בריאות ושירותי סעד. כיוון נוסף אותו לקחה על עצמה ויצ"ו היה 
החקלאות, וזאת בגלל קשריה של חנה מייזל מתנועת הפועלות עם נשות ויצ"ו. 
שאר התחומים שנבחרו לפעולה הושפעו, ללא ספק, מדמותן של המנהיגות 
ומידת השפעתן על קביעת דרכו של הארגון. בעקבות הדיון במצב הנשים 
בוועידה הראשונה עלה נושא הטיפול בילדים/ות ונוסף למטרות הארגון. 

הן החלו לדון בהרחבת פעילותה של ויצ"ו לארץ ישראל ואף שלחו את 
חנה"הלנה טהון להתחיל בהכנות להקמת סניף של ויצ"ו בארץ. עם בואה 
לארץ, היא נפגשה עם הפעילות של ארגון הדסה ועל כך דיווחה: "היה לי אז 
תפקיד לייסד סניף ארץ-ישראלי של ויצ"ו, אך מצאתי שהקדימני הגב' סאלד 
שמצאה לנחוץ לארגן את ציבור הנשים בארץ באופן בלתי תלוי מחוץ לארץ, 
והתחילה לעזור בארגון הנשים ששאפו לשיתוף בעבודת בנין הארץ."** לכן 
התחילה ויצ"ו את פעילותה בארץ במתן עזרה לארגונים אחרים, במיוחד 
הקמת בית הספר החקלאי בנהלל ב-1924 ובעיינות ב-1930, שהיו שייכים 
למועצת הפועלות. הארגון תמך בהקמתן של ארבע חוות להכשרת נשים 
לעבודה חקלאית, שנקראו משקי פועלות, והקים מחלקת הדרכה לנשים 
בחקלאות ובתי ספר מקצועיים לנערות כל זאת במסגרת התמיכה שהעניקה 
ויצ'"ו למועצת הפועלות. 

פעילותה של ויצ"ו כארגון עצמאי בארץ נדחתה עד לשנת 1931. ארגוני 
הנשים האחרים בארץ, הדסה, מועצת הפועלות וגם הסתדרות נשים עבריות 

לא ראו בעין יפה את פתיחתו של סניף ויצ"ו בארץ. גם חברות הארגון עצמן 
התלבטו בנושא השותפות בין הארגונים, וב-1925 דחו הצעה להקים מועצה 
של ארגוני נשים שתתאם את הפעילות בין ארגוני הנשים בארץ. ארגון ויצ"ו 
לא היה שותף למועצה שהוקמה לבסוף ב-1927. התחרות על תחומי פעולה 
משותפים, שנמשכה לאורך כל שנות העשרים, נסתיימה בהצטרפותה של 
הסתדרות נשים עבריות לארגון ויצ"ו. כך קיבל הארגון אופי מקומי ונמנעה 
תחרות גלויה בין הארגונים. 


חמש דמויות של מנהיגות 


תיאור דמותן ופעילותן של נשים אלו, במיוחד בתקופה שבה התרחש המאבק 
על זכות הבחירה, מאפשר הבנה של האישיות שמאחורי הפעילות הפוליטית. 
עבור נשים רבות פעילות זו הפכה להיות מרכזית בחייהן, ולאחרות היתה זו 
פעילות נוספת על פעילותן הפוליטית או החכרתית. אולם, עבור כל הנשים 
שבחרתי להביא את סיפורן היוותה השגת זכות הבחירה מטרה חשובה. הן 
הכירו אחת את השנייה בהיותן חברות בכמה ארגונים בעת ובעונה אחת, 
כמרבית הנשים הפעילות, רבות מהן עברו את גיל ארבעים והן התגוררו 
במושבות ובערים. תביעתן לשוויון הנשים צמחה מהכרה לאומיתדציונית 
חזקה, שתפשה את חלקן של הנשים במאבק הלאומי שווה לזה של הגברים 
ואת זכותן לשוויון מלא כזכות בסיסית. 

בין חמש הנשים בחרתי להאיר את דמותן של שתי נשים אמריקאיות 
שהגיעו לארץ ישראל בשנות העשרים, דווקא משום שתרומתן המיוחדת של 
הנשים האמריקאיות בארץ כלל אינה ידועה. רוזה ולט-שטראוס והנרייטה 
סאלד. בחרתי לכתוב על הנרייטה סאלד, למרות הפרסום הרב שזכתה לו עוד 
בחייה בזכות תמיכתה בשנות השלושים בעליית הנוער מגרמניה, מפני 
שתרומתה להקמת שירותי בריאות ורוחה בארץ והתמיכה החשובה שהעניקה 
לתנועת הנשים בשנות העשרים הם פרקים נשכחים בתיעוד חייה. 


רוזה ולט"שטראוס 
לפעול ולעבוד עד שנבוא בעצמנו לידי הכרה.* 


רוזה נולדה למשפחת ולט ב-1856 בצ'רנוביץ, בוקובינה. היא ושלושת 
אחיותיה קיבלו חינוך בגימנסיה קלאסית, מה שאפשר להן להמשיך בלימודים 
גבוהים. רוזה ולט למדה באוניברסיטאות של וינה וברן, שהיו אז המקומות 
היחידים בהם התקבלו נשים ללימודי רפואה. ב-1878 קיבלה תואר דוקטור 
לרפואה והיתה אחת הנשים הראשונות באירופה שסיימו לימודי רפואה.* 


46 פרק שני 


שתיים מאחיותיה סיימו גם הן בתי ספר לרפואה ואחות אחת היתה כימאית. 
המשפחה עברה להתגורר בז'נבה, שוויץ, ורוזה ולט, עם אחת מאחיותיה, 
היגרה לארצות-הברית, עבדה עשרות שנים כרופאת עיניים מנתחת בניו יורק 
בבית החולים לעיניים ובקליניקה לעיניים בבית חולים לנשים. בניו יורק היא 
נישאה ללואיס שטראוס, אדם אמיד ובעל עסקים ונולדה להם בתם, נלי* 

נוסף לעבודתה המקצועית היתה ולט-שטראוס פעילה במאבקים להשגת 
זכות בחירה לנשים בניו יורק ושותפה להקמתה של הברית הבינלאומית 
להשגת זכות בחירה לנשים (1!/8800\/ 5117880 ההוחס/\ |החסו!החחטוח1) מיסודה 
של צ'פמן-קאט (6900 הגוקגוו6).** ב"1904 השתתפה בקונגרס הראשון של 
"הברית הבינלאומית לזכות בחירה" כחברה במשלחת האמריקאית." היא 
המשיכה להשתתף בקונגרסים של הארגון ולאחר בואה לארץ ישראל ייצגה 
בקונגרסים אלו את התאחדות נשים עבריות לשווי זכויות בארץ ישראל. 

ולט-שטראוס הגיעה לארץ ישראל עם בתה ב-1919, בהיותה בת 63. 
חודשיים מיום בואה לארץ נבחרה לתפקיד יושבת הראש של התאחדות נשים 
עבריות, תפקיד שמילאה במשך עשרים שנה, עד יום מותה. החלטתה של 
התאחדות הנשים לבחור בוולט-שטראוס כיושבת ראש הארגון זמן קצר לאחר 
שהגיעה לארץ מעידה כי פעילותה בניו יורק היתה ידועה לחברות 
ההתאחדות. בספטמבר 1919 פורסם בעיתון חרשות הארץ מכתב שבו סיפרה 
ולט-שטראוס על הנשים האמריקאיות היהודיות שלקחו חלק במאבק על זכות 
הבחירה לנשים בארצות-הברית והיו בטוחות שבארץ ישראל לא יהיה לנשים 
צורך בו: 


עוד בשעה שנלחמנו, אנו נשי אמריקה את מלחמת זכויותינו, הטעם הטעמנו 
לא אחת בגאון, כי בארצנו, בקהיליה הלאומית שלנו, נפתרה השאלה הזאת 
משכבר... אנו, נשי הארצות אשר בהן היינו אזרחיות שלמות באות אנו לארץ 
אבותינו. רוצות אנו לעבוד ולפעול [...] ברור הדבר, כי רק בעלי זכויות שוות 
יכולים לעבוד יד ביד עבודה מצליחה ופוריה.'" 


אלא שבבואה לארץ כדי להשתתף בהקמת בית לאומי ליהודים גילתה מציאות 
שונה, זכות הבחירה אמנם הובטחה לנשים אך מימושה היה כרוך במאבק 
ארוך ועקשני שלא ניתן היה לשערו מראש. 

ולט-שטראוס, כמו נשים רבות, לא תיארה לעצמה עד כמה קשה יהיה 
המאבק על מימושה של זכות הבחירה כאשר קיבלה על עצמה את תפקיד 
יושבת ראש ההתאחדות (אין ספק שהסיבות העיקריות לבחירתה היו קשריה 
עם התנועה האמריקאית ועם הברית הבינלאומית להשגת זכות בחירה). 
פעילותה הּבינלאומית אכן תרמה רבות ליצירת קשרים עם נשים וארגונים 
בעולם. ביולי 1920, שנה לאחר בואה לארץ, נסעה ללונדון והשתתפה בכנס 
שבו הוחלט על הקמת ארגון ויצ"ו.'" כבר באותה שנה ייצגה את התאחדות 
נשים בקונגרס של הברית הבינלאומית שהתקיים בז'נבה. היא השתתפה בכל 

הקונגרסים של הברית הבינלאומית לשוויון זכויות, היתה חברה מטעם הברית 
בוועדות בינלאומיות חשובות ונכללה פעמים רבות במשלחות אל ראשי 
הממשלות של המדינות בהן התכנסו הקונגרסים. במכתביה לשרה עזריהו היא 
מדווחת על פעילותה הנרחבת בזמן הכנסים, על יחס נלהב להצעותיה בקרב 
המשתתפות ועל תחושה של עניין וקשר שגילו הנשים בכל הקשור בארץ 
ישראל. הכנסים הללו, שבהן השתתפה גם הודא שארווי ממצרים שהנהיגה 
את המאבק לזכויות נשים בעולם הערבי, היוו מקור לתחושת סולידריות וכוח 
לנשים בעולם כולו.'" רוזה ולט-שטראוס הוסיפה להשתתף בכל הכנסים, 
לייצג את ההתאחדות ולדווח לחברותיה בארץ על הופעותיה ועבודתה 
בכנסים.** 

כחברה ותיקה בברית הבינלאומית היתה ולט-שטראוס נציגה בוועדת 
המנדאטים בז'נבה ובוועד המאוחד של תשעה ארגוני נשים בינלאומיים שהוקם 
על ידי חבר הלאומים. מטרתו של הוועד המאוחד היתה למצוא פתרון לשאלת 
הנתינות של נשים בארצות רבות בעולם, שבעקבות הגירה היו תלויות בגברים 
לצורך קבלת אזרחות בארצות בהן התיישבו. בארץ ישראל היתה לכך משמעות 
נוספת, נשים עובדות שהיו נשואות לא יכלו לדרוש מהשלטון הבריטי להביא 
את בני משפחתן לארץ בזכות היותן נשים עובדות אלא רק בזכות עבודתו של 
בן זוגן. פנייתה של התאחדות נשים לשלטונות המנדט נתקלה בסירוב על סמך 
הטענה שעל פי החוק העברי שייך שכר עבודת האשה לבעלה % 

ולט"שטראוס מיעטה להופיע בציבור, למרות מעמדה המרכזי בהתאחדות, 
משום שלא דיברה עברית וחשבה שאין זה מן הראוי לדבר שפה זרה בציבור. 
לכן כנראה גם לא היתה מועמדת כנציגת ההתאחדות לבחירות לאספת 
הנבחרים. מקומה בהנהגת הארגון לא התערער עקב כך והיא נשארה בתפקיד 
יושבת הראש ושותפה פעילה בניהול ההתאחדות במשך עשרים שנה, עד 
לימיה האחרונים. בנה של שרה עזריהו סיפר כי הפעילות בהתאחדות ראו 
בוולט-שטראוס: 


נכס רציני מאוד, כי היא הכניסה ראיה קוסמופוליטית, כי הבעיה היא של כל 
נשות העולם... שטראוס היתה, לא רק המקשרת והמחברת אלא גם המקרינה 
את הראיה העולמית לתוך הדיונים. לאמא היתה תמיד הרגשה שיש לה כוח 
מפני שהיא חלק מאינטרנציונל כזה.%* 


ולט"שטראוס נתנה לנשים את תחושת הקשר הבינלאומי והמשיכה לייצג את 

נשות הארץ היהודיות בכנסים בינלאומיים ובפעולה למען הנשים בארץ. 
בשנותיה האחרונות חלתה ולט-שטראוס ונסעה אל משפחתה בז'נבה, שם 

גם נפטרה בגיל 82. עם מותה ב-15 לדצמבר 1938 כתבה לזכרה שרה עזריהו: 


* כל הראיונות נערכו על ידי חנה ספרן אלא אם כן צוין אחרת. 

"אישיותה המקסימה הצודדת לבבות, כשרונותיה הנעלים והשכלתה הרחבה 
עמדו לה לד"ר ולט"שטראוס לתפוס מקום של כבוד בין החוגים הבין- 
לאומיים של נשים שעמדו בראש הסתדרויות עולמיות כבירות, היתה הרוח 
החיה בהתאחדות נשים עבריות."" פעילותה של ולט-שטראוס בהתאחדות 
נשים עבריות היתה ללא ספק חיונית ומרכזית ועל כך העידו עשרים שנותיה 
כיושבת ראש הארגון. 


עדה מיימון (פישמן) 
הצדק אתנו -- ובו הכח %% 


עדה מיימון (פישמן) נולדה ב-1893 בבסרביה, שהיתה אז שייכת לרוסיה, 
וקיבלה חינוך מסורתי וכללי. בנעוריה הצטרפה לתנועה הציונית ועם בואה 
לארץ ישראל ב-1912 הצטרפה ל"פועל הצעיר". בתחילה היתה מורה בפתח 
תקווה ופועלת חקלאית בפתח תקווה, רחובות ונס ציונה. ב-1914 קיבלה על 
עצמה לפתוח בית ספר לבנות בצפת וללמד בו." שנים אחדות לפני שהגיעה 
לצפת אירע אסון כאשר בחגיגות ל"ג בעומר הצטופף קהל רב בבניין קבר רבי 
שמעון בר יוחאי שבהר מירון וכמה אנשים נהרגו. לטענת רבני צפת נגרם 
האסון משום שגברים ונשים הצטופפו יחד בבניין הקבר, ועקב כך הוציאו 
תקנה שאסרה על נשים להשתתף בחגיגות ל"ג בעומר שבהר מירון. מימון 
יצאה עם כמה חברות למקום לעת חגיגות ל"ג בעומר, ולמרות התנגדות 
הגברים הן לא עזבו את המקום. בעקבות זאת בוטלה התקנה ומימון 
וחברותיה זכו בניצחונן.%" 

מאבקה הפוליטי הראשון היה למען זכות הנשים להיבחר לוועד של העיר 
יפו. כיוון שלא זכתה לתמיכה בקרב חברי מפלגתה, הפועל הצעיר, הצטרפה 
למאבק במסגרת "אגודת הנשים ביפו". בחוברת אל האשה העבריה, שפרסמה 
ב-1918 לקראת הבחירות לאספה המייסדת של היישוב כולו, היא יצאה 
בקריאה ליישוב החדש: "עלינו לדעת ולהודיע למפרע, כי אם האספה 
המיסדת תהיה בלי השתתפותנו האקטיבית והפסיבית -- לא תהיה חוקית, כי 
היא תהיה רק באות כח של פחות מחצי הישוב."'" פרסום חוברת זו, כבר 
בראשיתם של המאבקים על זכות הבחירה, מעיד על החשיבות הרבה שראתה 
מימון במאבק על זכות זו לנשים. מימון נבחרה לוועד העיר יפו ונאלצה 
לחפש דרכים שונות כדי לממש את זכותה להשתתף בישיבה. בפעם הראשונה 
הקדימה לבוא בתקווה שהחרדים לא יעזבו את החדר, ובפעם השנייה 
הסתתרה מאחורי הדלת בתקווה להתגלות רק לאחר שכולם יגיעו והישיבה 
תְמשך בנוכחותה. תחבולות אלו לא עזרו. החרדים דחו שוב ושוב את 
התכנסות ועד הקהילה, אך נשות יפו לא חדלו ממאבקן עד ששוב התקיימו 
בחירות ומקומן הובטח. מימון המשיכה את המאבק על זכות הבחירה לנשים 
יחד עם התאחדות נשים עבריות '" 

את פעילותה הציבורית החלה מימון מיד עם בואה לארץ והיתה חברה 
במרכז הפועל הצעיר בשנים 1920-1913. למרות היותה שומרת מצוות היא 
היתה פעילה בהקמתה של תנועת הפועלות, השתתפה באספות של הפועלות 
ובין השנים 1930-1921 היתה מזכירה של מועצת הפועלות. לתנועת הפועלות 
קראה מימון בשם "המהפכה לשחרור האשה בעבודה". היה זה ארגון אשר 
קבע את מקומה של האשה בעבודה כעניין מרכזי ונלחם למען השגת עבודה, 
תנאי עבודה ואפשרויות עבודה לנשים. מימון טענה שלעצמאותן הכלכלית 
והחברתית של הנשים יש חשיבות מרכזית בתהליך הפיכתה של האשה 
"לגורם חיובי" בהתפתחות החברה החדשה." 

כדי שנשים תוכלנה להשתלב בעבודות מקצועיות, היא תבעה כי נשים 
תקבלנה הכשרה מקצועית, ובמקומות בהם נדרשת עבודה מקצועית הן 
תקבלנה עדיפות במקצועות שבהם הן יכולות לעבוד. מכיוון שלא קיבלה את 
ההנחה של תנועת הפועלים ש"בעיות החברה" ייפתרו עם בוא הסוציאליזם, 
ראתה בהכשרה מקצועית לנשים דרך מעשית לשינוי מצבן. הסוציאליזם לא 
יקדם את הנשים, היא טענה, אלא להפך: 


יש להניח, כי שחרור האשה מכבלי המסורת הזו והעמדתה ברשות עצמה, 
כבלתי תלויה בזולתה מבחינה כלכלית, עשויים לקרב את הגשמת הסוציאליזם 
בעולם, יותר משעשוי הסוציאליזם לקרב את שחרור האשה *7 


תפישת מאבקן של הנשים כקודם למאבק הסוציאליסטי ואולי אף כזה שעשוי 
לקדם אותו לא היתה מקובלת בתנועת הפועלים בארץ ובאירופה. גם בקרב 
הפועלות היו שהתנגדו לתפישה זו וראו בה בגידה בעקרונות התנועה. 

הסוציאליזם אמור היה להביא לשוויון מוחלט בין נשים וגברים ולחיסולה 
של הפליית הנשים. המאבק הסוציאליסטי נתפש כמאבק מעמדי שאין לו בני 
ברית במעמדות אחרים, ומכאן האופן בו תפשו הפועלים את המאבק לזכות 
הבחירה לנשים -- מאבק בורגני הנובע מהשפעה מערבית ומשנה את סדר 
היום של המאבקים החברתיים ביישוב היהודי בארץ ישראל.'' מימון מייצגת 
את מי שחצו את גבולות מעמד הפועלים כדי להילחם על זכויות משותפות 
לנשים כולן. הריחוק החברתי שבין הפועלות לבין הנשים של התאחדות נשים 
עבריות, הסתדרות נשים וארגון הדסה לא מנעו ממנה להזדהות עם המאבק 
לזכות בחירה. השגת זכות בחירה לנשים נראתה לה תהליך הכרחי שיביא 
הישגים אמיתיים לציבור הנשים. 

מימון פעלה רבות להכשרת החלוצות לעבודה בבניין, בחקלאות 
ובמקצועות אחרים והיתה שותפה להקמת בית הספר החקלאי לבנות 
בנהלל. ב-1930 הצליחה לייסד בעזרת ארגון ויצ"ו משק לימוד לפועלות בנס 
ציונה, "עיינות", שאותו ניהלה במשך שנים רבות. ב"1926 נתמנתה כחברה 
בהנהלה העולמית של ויצ"ו והיתה חברת מרכז מפא"י מאז הקמתו. היא 
כתבה ופרסמה מאמרים רבים ושלושה ספרים על תולדות תנועת הפועלות 

ועל פעילותה בתנועה זו. היתה חברה בכנסת הראשונה והשנייה והמשיכה 
בפעילותה הציבורית עד מותה ב-1973. 


הנרייטה סאלד 
ארגון הנשים בארץ זה הוא דבר חשוב מאד % 


הנרייטה סאלד נולדה בבולטימור, ארצות"הברית, ב"1860, למשפחה מסורתית 
ממוצא הונגרי ובעלת תרבות גרמנית. אביה היה רב והיא קיבלה חינוך יהודי 
מסורתי. בצעירותה הקימה את "אגודת משכילים יהודיים" שדאגה לחינוך 
אמריקאי למהגרים יהודים. ב"1893 ייסדו תלמידי האגודה את "חברת ציון" ומשכו 
גם את סאלד אל הציונות. היא עסקה שנים רבות בתרגומים ובעריכת ספרים 
כמזכירת ה"חברה היהודית לפרסום" והיתה אחת הנשים הראשונות שלמדו 
בסמינר התיאולוגי היהודי בניו יורק בין השנים 1906-1903. ב-1907 ביקש ממנה 
ד"ר יהודה מגנס להצטרף לחוג ללימוד טקסטים ציוניים שהוקם על ידי נשים 
צעירות. קבוצה זו קראה לעצמה הדסה וממנה צמחה הפעילות הענפה של הארגון. 

ב-1909 ביקרו הנרייטה סאלד ואמה בארץ ישראל בפעם הראשונה. ביקור 
זה שינה את חייה של סאלד שהיתה כבר בת חמישים. בצאתן מביקור בבית 
הספר לבנות ביפו אמרה גברת סאלד להנרייטה: "הנה מה שעל הקבוצה שלך 
לעשות, עליכן לעסוק בעבודה מעשית בארץ ישראל."" עם שובה לניו יורק 
החלה לשמש כמזכירה של הסתדרות ציוני אמריקה והמשיכה בהדרכת 
קבוצות לימוד וקריאה בכתבי הציונות, תוך הכנות להפיכתה של הדסה 
לארגון שיעסוק גם בפעולה מעשית למען ארץ ישראל. הקמתו של הארגון 
בפורים 1912 פתח בפני סאלד דרכי פעולה חדשות והיא החלה בגיוס כספים 
לקראת שליחתן של שתי אחיות לעבודה בארץ ישראל. 

ב-1920 העבירה סאלד את מרכז פעילותה לארץ ישראל ולאורך כל תקופת 
פעילותה בארץ היא ליוותה מקרוב את המאבק להשגת זכות הבחירה לנשים, 
הן בשל היותה מעורה ומעורבת בחיי היישוב והן בשל יחסי הקרבה והחברות 
שהיו לה עם נלי מושינזון, בתה של רוזה ולט-שטראוס ועם נשים אמריקאיות 
אחרות. תמיכתה של סאלד במאבק לזכות הבחירה לנשים היתה בלתי מסויגת. 
במאי 1926 היא כתבה את רשמיה משתי ועידות נשים -- הסתדרות נשים 
עבריות ומועצת הפועלות -- שבהן השתתפה, "בשתי הועידות, אמרתי 
לעצמי שוב ושוב: נניח שאסיפת הנבחרים היתה מונעת את זכות הבחירה 
מנשים כאלו, בעלות כוח ושכל -- איזה הפסד זה יכול היה להיות !"*' ואכן 
נשים מצוינות אלו, שסאלד לא היתה יכולה לתאר את אספת הנבחרים 
בלעדיהן, זכו בתמיכתה האישית מתוקף היותה מנהיגה של ארגון הדסה 
וקשורה בפעילותם של ארגונים אחרים בארץ ובעולם. 

כמו ציונים אמריקאים רבים, ראתה סאלד ברעיונות הפרוגרסיביים 
האמריקאיים של עזרה סוציאלית ורווחה חברתית את הדרך הנכונה לניהול 


חמישה ארגונים -- חמש נשים 1+ 


ענייני היישוב היהודי בארץ. רעיונות אלו היו אמורים לתת תשובה לניהול 
הכושל של ההנהלה הציונית בארץ ולהביא לשינוי בשוויון הנפש שהפגינה 
הציונות כלפי התנאים הקשים בהם חיה האוכלוסייה העירונית בארץ 
ישראל.'" התעקשותן של סאלד ונשים אחרות כמו אירמה לינדהיים, נשיאת 
הדסה אחרי סאלד, לפעול על פי השקפת עולמן אפשרה להן לקחת חלק 
במפעל הציוני על פי דרכן. המוסדות והארגונים שהיא עזרה בהקמתם בדרכה 
התקיפה והכריזמטית עזרו להפחית את העוינות של היישוב היהודי כלפי 
יהודי אמריקה ומנהגיהם.* 

נשים רבות הגיעו לארץ ישראל בזכות ההתלהבות לרעיון הציוני שעוררה 
בהן הנרייטה סאלד. היא היתה האשה האמריקאית היחידה שנבחרה לאספת 
הנבחרים ברשימת הנשים והגיעה להיות חברה בוועד הלאומי, הגוף החשוב 
ביותר של יהודי ארץ ישראל באותן שנים. חנה-הלנה טהון כתבה על הנרייטה 
סאלד: "על הנשים היהודיות להודות להנרייטה סאלד שהיא בהיותה בין 
ראשי היישוב ומנהיגיו לא חדלה לראות את הנשים כחברותיה הקרובות 
בעבודה ולארגנן לכך."'" השפעתה של סאלד על נשים רבות, ביניהן בעלות 
מקצועות חופשיים, הביאה לא רק להקמתה של הדסה ולהרחבת פעילותה 
בארצות-הברית ובארץ, אלא גם להחלטה של רבות מהן לבוא להתיישב 
בארץ ולעסוק בפעילות ציבורית, בהקמת ארגוני נשים ובמתן עזרה 
לאוכלוסייה המקומית * 

סאלד יזמה את הקמתו של בית הספר לאחיות של הדסה בירושלים ב-1920 
ושל בית הספר לעבודה סוציאלית בחסות הוועד הלאומי ב-1934. סאלד, 
שהאמינה שכל אשה יכולה ללמוד ולעסוק בכל נושא, הבטיחה לארגון מאגר 
עצום של כוח נשי מגוון. בנוסף, היא העניקה לנשים רבות תחושה של כוח 
ויכולת מנהיגות, ובזכות אישיותה המיוחדת היוותה דוגמה לנשים רבות 
ששילבו כמוה פעילות ציבורית ציונית ועבודה למען נשים. שאיפתה של 
הנרייטה סאלד לשיתוף פעולה בין הארגונים, התעקשותה על בנייתם של 
ארגונים חדשים בארץ ישראל וקשריה עם המנהיגות הציונית בארץ ובעולם 
השפיעו על ההישגים של תנועת הנשים בארץ בשנות העשרים. 

ב-1927 נבחרה סאלד לוועד הפועל הציוני והתמנתה לנהל את נושאי החינוך 
והבריאות. היא היתה האשה הראשונה שנבחרה לוועד זה. בבחירות ב-1931 
עמדה בראש רשימת נשים לאספת הנבחרים והיתה חברה בוועד הלאומי וחברת 
ההנהלה הציונית העולמית. כחברת הוועד הלאומי התמנתה מ-1931 לעמוד 
בראש השירות לעבודה סוציאלית בארץ ישראל, ומשנת 1933 היתה שותפה 
בהקמת מרכזים למען ילדים ונוער והתפרסמה בזכות פעילותה במפעל עליית 
הנוער מגרמניה. היא נפטרה בירושלים ב-1945 אחרי שנים עמוסות בפעילות 
ציבורית.'* בזיכרון הלאומי נחרטה דמותה של סאלד כמי שפעילותה המשמעותית 
היתה תרומתה לעליית הנוער בשנות השלושים, ודווקא פעילותה הפוליטית, בה 
באה לידי ביטוי תרומתה המרכזית כמנהיגה, נשכחה -- חלקה בהקמת הדסה 

ושירותי הבריאות בארץ ומעורבותה במאבק הפוליטי של הנשים בשנות העשרים 
-- כחלק מתהליך ההדרה של כל הפעילות הפוליטית של הנשים. 


שרה עזריהו 
בגיל וברעדה צעדה האשה אל הקלפי לבחור ולהיבחר.** 


שרה עזריהו נולדה ב-1873 בעיר דיוונסק, רוסיה, למשפחת מאירוב. קיבלה 
השכלה עברית וכללית על ידי מורים פרטיים. שני נושאים העסיקו אותה כבר 
בתקופת נעוריה: מצב היהודים וקיפוח הנשים. בזיכרונותיה כתבה: "באופן 
אינטואטיבי באתי לידי מסקנה שאי-תלותה של האשה במובן החומרי עלולה 
להרים את קרנה ולשפר במידה ניכרת את מצבה במשפחה."" מסקנה זו 
הובילה אותה ללימודי הוראה. במקביל, נמשכה אל הציונות וב"1892 ייסדה 
עם חברה את אגודת "בנות ציון", כדוגמת קבוצה דומה שהוקמה באותה עת 
בווילנה. באגודה למדו הבנות עברית, תרבות והיסטוריה של עם ישראל 
ובנוסף, אספו והפיצו ידיעות על הנעשה בארץ ישראל. ב-1897 נסעה עזריהו 
בפעם הראשונה לארץ ישראל לטפל באחותה שחלתה במלריה. אחרי כמה 
חודשים, בהם הספיקה לבקר במושבות, חזרה עם אחותה החולה לרוסיה 
בראשית 1898. לאחר מות אחותה באביב של אותה שנה יצאה לסנט. 
פטרבורג ללמוד באוניברסיטה, אך מכיוון שלא היה באפשרותה לקבל היתר 
ישיבה בעיר, בשל האיסור שחל על יהודים לשבת בה, דחתה את לימודיה. 
לבסוף התקבלה ללימודים באוניברסיטה של ברן בשוויץ, שם פגשה את יוסף 
עזריהו, מי שעתיד להיות בעלה. היא השתתפה כנציגת הסטודנטים בברן 
בקונגרס הציוני החמישי שהתקיים בבאזל בדצמבר 1901 וראשית ינואר 1902. 
ב-1905 קיבל יוסף עזריהו עבודה כמורה ברחובות והפעם נסעה לארץ ישראל 
במטרה להתיישב בה, 

שנה לאחר מכן עברו שרה ויוסף ליפו, ועבדו כמורים בבית הספר לבנות 
והיו בין שישים המשפחות אשר החליטו להקים את "אחוזת בית", שמאוחר 
יותר תצמח ממנה העיר תל אביב. בתקופת מלחמת העולם הראשונה הם עברו 
לחיפה ושם, בעקבות המצוקה הקשה שגרמה המלחמה, החלה עזריהו לעסוק 
בעזרה לנשים. וכך סיפר בנה ארנן: 


הן עזרו לנשים. כל אשה שהיה לה צר במשהו, אם היא רבה עם בעלה, או 
שהיתה לה בעיה משפטית או שלא היה לה מה לאכול. הן ניסו להוות כתובת 
לכל בעיה של אשה בודדה ללא טיפול מוסדי כולל שבו רוצים לשנות את מעמד 
האשה, אלא לעזור לאשה הבודדה הזו בבעיה הספציפית שלה באותו זמן.* 


מן העזרה האישית לנשים במצוקה הגיעה עזריהו, עם תום המלחמה, למאבק 
על זכותן של הנשים להשתתף בוועד של הקהילה בחיפה. כשנודע לה 
ולחברותיה בעיר שישנה התנגדות להשתתפותן בבחירות לוועד הקהילה הן 

הקימו ארגון נשים קטן וקראו לו "אגודת נשים". מטרת הארגון היתה להשיג 
זכות בחירה שווה לנשים וגברים בוועד הקהילה." עזריהו קיבלה את 
ההתנגדות להשתתפותן של הנשים בבחירות בכעס רב: 


יחס זה של ביטול וזלזול אל האשה העבריה שעלתה ארצה מתוך שאיפה כנה 
למסור את כל כוחותיה לבנין המולדת המתחדשת, ירד עלי כמהלומה. רגשות 
המרד נגד קיפוח זכויות האשה שמילאו את לבי מאז ימי נעורי... נתעוררו שוב 
בנפשי לנוכח האיום להפלות את האשה לרעה בארצנו; רגשות אלה הם 
שדחפוני להתקוממות ולמעשים נגד כל קיצוץ בזכויותיה האזרחיות והמדיניות 
של האשה בארץ ישראל.** 


ברוח זו של תדהמה וכעס על עצם הרעיון של שלילת זכויותיהן התארגנו 
הנשים בחיפה, כינסו אספות ושכנעו את ציבור הנשים והגברים לכלול 
בתקנות הבחירות לוועד הקהילה בחיפה את זכות הנשים לבחור ולהיבחר. 
בבחירות שנערכו בחורף 1919 השתתפו הנשים בהצבעה וגם בחרו את רחל 
לונץ לחברה בוועד. 

לשרה עזריהו היתה זו הפעולה הראשונה והניצחון הראשון במאבק על 
שוויון הנשים בחברה. בשבילה היה זה "פרק חדש ונרחב ומלא תוכן ועניין 
עמוק. פרק זה אף העשיר את המחצית השנייה של ימי חיי [...] בחוויות 
הנשמרות בנפש האדם עד יומו האחרון כמתנת גורל יקרה."" פעילותה למען 
שוויון הנשים הורחבה עם המעבר לירושלים בקיץ 1919. היא היתה פעילה 
בהקמת התאחדות נשים עבריות, על ידי נשים מאגודות שונות בכל הארץ. עד 
6 הופנתה פעילותה הציבורית למאבק להשגת זכות הבחירה לנשים. 
לעזריהו היה המאבק לזכות הבחירה נושא מאחד בין כל הנשים והארגונים. 
לדברי בנה, 


היא סיפרה לי שכאשר היא נבחרה לאספת הנבחרים, היא היתה קרובה 
בהשקפתה לתנועת העבודה, היא אמרה "אני לא רוצה להיות קשורה לשום 
דבר או לאיזה שהוא ארגון שבגלל שיקולים של דרישות אחרות יוותר על 
העניין החשוב הזה של זכות שווה לנשים." ולכן היא רצתה להקים את 
הארגון האמיתי של נשים שידעו שהדבר הכי חשוב שמאחד אותם הוא זכות 
שווה, מעבר לזה יכולות להיות דעות ומטרות פוליטיות שונות ?" 


יכולתה של עזריהו לראות את הנושא המשותף ולהתרכז רק בו הפכה את 
התאחדות נשים עבויות לארגון ממוקד מטרה והבטיח במידה רבה את 
הצלחת המאבק לזכות הבחירה. 

כל שנות המאבק בהן היתה עזריהו חברה באספת הנכחרים כנציגת רשימת 
הנשים היא עקבה ותיעדה את המאבק לפרטיו, ואת קורותיו פרסמה ב-1949 
בספרה התאחרות גשים עבריות לשיווי זכויות בא"י. בינואר 1926 הכריזה 
אסיפת הנבחרים על שוויון מלא לאשה ובאותה שנה חזרה עזריהו עם 

משפחתה לתל אביב, המשיכה לעבוד כמורה ולהיות פעילה בעזרה משפטית 
לנשים ובנושאים הקשורים בקידום זכויותיהן של נשים. היא היתה פעילה גם 
במאבק נשים למען השלום וחברה בארגון העולמי ?/]/\, הליגה 
הבינלאומית של נשים לשלום ולחופש (וט) טטשַהט.1 [08ג81ווסוח1. הטווס\\ 
600001'] 6ח8 06800). עזריהו, שזיהתה באמהות נושא המאחד את כל הנשים, 
הבינה שאין מתאים מהן לצאת למאבק כנגד המלחמה.'" 

את תולדות חייה היא פרסמה בספר פרקי חיים שיצא לאור ב-1956, ובו 
היא מתארת מנקודת מבט אישית את החשיבות שראתה במאבק למען זכויות 
הנשים ואת הקשר של מאבק זה לציונות ולמאבקי הנשים בעולם. לאורך כל 
הספר הצליחה עזריהו להעמיד במרכז את מטרתן ומאבקן של הנשים ולא את 
עצמה. לאחר כתיבת הספר המשיכה להיות מעורבת בחיים הציבוריים, לייצג 
את רשימת הנשים באספות הנבחרים ואף לתרום מזמנה ללשכות המשפטיות 
שהקימה התאחדות נשים עבריות עד ל-1949, אז החלה ההתאחדות לפעול 
עם ארגון ויצ"ו. עזריהו, שחייתה שנים רבות בתל אביב, עברה בזקנתה לגור 
אצל בתה בקיבוץ אפיקים, שם נפטרה ב-1965 והיא בת 92. 


נחמה פוחצ'בסקי 
ארוכה היתה המלחמה וקשה, אבל האישה יצאה ממנה בניצחון * 


פוחצ'בסקי נולדה ב18697 למשפחת פיינשטיין בעיר בריסק, ליטא. כשהיתה 
בת תשע עברה לעיר צאריצין שברוסיה ושם למדה בגימנסיה הרוסית. אביה 
הפסיק את לימודיה בגימנסיה ושכר לה מורה כדי לתת לה חינוך בשפה 
ובתרבות העברית. היא החלה להיות פעילה בתנועת "חיבת ציון" ואף פרסמה 
מכתבים ומאמרים בהמליץ בשם העט נפ"ש. ב18897 עלתה לארץ עם בעלה 
מיכל פוחצ'בסקי, שהיה מראשוני המדריכים החקלאיים בארץ. בני הזוג 
התיישבו בראשון לציון וביתם היה אחד מהראשונים במושבה שדיברו בו 
עברית. פוחצ'בסקי היתה אחת הסופרות הראשונות שכתבו ופרסמו את 
דבריהן עוד במאה התשע עשרה" 

ב-1892 החלו הנשים בראשון לציון להתארגן והקימו אגודה בשם 
"דבורה", שעסקה בעיקר בהפצת הלשון העברית. בתחילת המאה העשרים 
ייסדה, עם נשים נוספות, את "חברת לינה" שהחלה במתן מקום לינה לעוברי 
אורח והמשיכה בעזרה לעניים וטיפול בחולים. אחרי הכיבוש האנגלי עלתה 
על הפרק שאלת הבחירות לוועד המושבה והנשים דרשו את זכותן לבחור 
ולהיבחר. בסוף 1919 נבחרה פוחצ'בסקי כחברת ועד ראשון לציון. אחרי 37 
שנות קיום המושבה השתתפו הנשים בבחירות והיא נבחרה במקום הראשון. 
פוחצ'בסקי היתה מעורבת בחיי המושבה והצלחתה בבחירות העידה על 
ההשפעה שהיתה לה גם בחיים הפוליטיים. היה באפשרותה לקבל את תפקיד 
ראש הוועד אך היא ויתרה על התפקיד לטובת עסקן ותיק יותר % 

פעילותה של פוחצ'בסקי למען הנשים היתה בשני מישורים -- המישור 
הציבורי, שהחל בראשון לציון והתרחב לארגוני הנשים הארציים, והיצירה 
הספרותית, באמצעותה תיארה את חיי הנשים במושבות. היא כתבה סיפורים 
ורשימות מחיי הארץ ומאמרים בעניינים ציבוריים. עיקר יצירתה נאסף בשני 
קבצי סיפורים, ביהורה החרשה שיצא לאור ביפו ב-1911 ודבכפר ובעבודה 
שפורסם בתל אביב ב-1930. בסיפוריה מדגישה פוחצ'בסקי את היותה של 
האשה קורבן. היא מוחה כנגד מעשי העוולה של הגבר והחברה, כשזה הראשון 
רואה באשה אובייקט למימוש שאפתנותו ואילו השנייה מאשרת ומחזקת 
תפישה זו.'' מחאתה מופנית גם כנגד ניסיונם של המתיישבים החדשים לבטל 
את תרומתן של הנשים ולדחות את זכויותיהן, אותן ראתה כחלק מן המפעל 
הציוני. אך בניגוד לנחישות שגילתה בפעילותה הציבורית, הדמויות בסיפוריה 
חשות תסכול ושבויות במלכוד. וכך אומרת אחת מגיבורות סיפוריה: 


האם ישתנה פעם הדבר לטובה, והטבע היוצר מגן לכל בעל חי, לעמוד נגד 
מתנקשיו, ייתן גם לאשה בזמן מן הזמנים את אמצעי ההגנה על כבודה, או 
האם תגשש הלאה בערפל חייה באין מוצא?" 


הנשים עבדו קשה כמו הגברים, התנסו והכירו היטב את חיי המושבות, אך 
כאשר באו לדון בניהול חיי המושבה, הגברים היו בעלי הדעה. הנשים, אותן 
תיארה, מכירות את הרעיונות של המאבק לשוויון הנשים בעולם ויודעות 
שהוטל עליהן לצאת למאבק: 


בעולם קמה תנועת השחרור של האשה שכבר חוללה נפלאות והרימה את 
מצבה בהרבה מדינות. גם... האיכרה העברית צריכה ללחום קשה לחופשתה ** 


ואכן פוחצ'בסקי וחברותיה בראשון לציון יצאו להילחם על מקומן בוועד הקהילה 
וזכו במאבק. הן השתתפו גם בהקמתה של התאחדות נשים עבריות לשיווי זכויות 
בארץ ישראל, ופוחצ'בסקי עצמה נבחרה מטעם ההתאחדות לאספת הנבחרים ב- 
0. היא המשיכה בפעילותה כל תקופת המאבק על זכות ההצבעה ואחר כך גם 
בהסתדרות נשים עבריות. היא נפטרה בראשון לציון ב-1934. 


פרק שלישי 


המאבק על זכות הבחירה 


ביוני 1945 התקיים בחיפה כינוס ארצי של התאחדות נשים עבריות, לציון 25 
שנות פעילות הארגון. עיתון הבוקר דיווח על האירוע תחת הכותרת "הנשים 
מבטיחות להמשיך במלחמה לשיוי זכויות," ובתת הכותרת נכתב 
"'הסופרג'יסטיות' הא"י מסכמות את דרך מלחמתן במשך 25 שנים." אכן, 
הכינוי ‏ "סופרג'יסטיות", לוחמות למען זכות הבחירה, התאים להן. 
ההתאחדות, ששמה לה למטרה להילחם למען שוויון זכויות הנשים בארץ, 
הוקמה בראש ובראשונה כדי להבטיח את זכות הבחירה לנשים ביישוב 
היהודי בארץ ישראל. במשך שש שנים, מ19197 עד 1926, הובילה 
ההתאחדות את המאבק למען זכות הבחירה לנשים, ומ-1926 עד 1951, אז 
התאחדה עם ויצ"ו, היא המשיכה לפעול למען זכויותיהן של הנשים. 

ההתאחדות החלה במאבקה כאשר נודע כי קבוצות חרדיות, שחברו בעניין 
זה לתנועת המזרחי, התנגדו למתן זכות בחירה לנשים, זכות שעבור חלקים 
גדולים ביישוב החדש היתה מובנת מאליה. פעילותן של הנשים, שהתמקדה 
עד אז בעזרה לנשים בתחומי בריאות ועזרה סוציאלית, קיבלה לפתע תפנית 
פוליטית מובהקת. אם עד אז התארגנו הנשים במסגרות פילנתרופיות או 
מפלגתיות כאלו ואחרות, כעת הן החלו להתארגן כדי להגן על זכויותיהן הן. 
ההתאחדות ראתה במאבק זה חלק ממאבק כולל למען שוויון זכויותיהן של 
הנשים, אך משום שהספיקה ללמוד מניסיונן של תנועות הנשים בארצות 
אחרות שהשגת זכות הבחירה אינה מביאה עמה שוויון מלא לנשים, הזדרזה 
להרחיב את מטרת הארגון מיד עם הקמתו. 

הנשים היו חדורות אמונה באידיאל הציוני ששאף להקים חברה שוויונית, 
בה יוכלו נשים וגברים יהודים לחיות חיים חדשים ולהיות בעלי זכויות 
וחובות שווים. אמונה זו הובילה אותן לאורך שנות המאבק, חיברה בין 
קבוצות הנשים השונות ואפשרה להן להבטיח את השתתפותן בחיים 
הפוליטיים של החברה היהודית בארץ ישראל. הצורך לצאת למאבק על זכותן 
להשתתף בהנהגת היישוב היהודי ועל זכותן לבחור ולהיבחר היה, לכן, בלתי 
צפוי. עם ראשיתו של השלטון האנגלי בארץ, 1918, החלו הדיונים על הקמת 
מוסד מייצג ליישוב היהודי בארץ ישראל. באותם ימים היו הנשים משוכנעות 
שלא צפויה כל בעיה באשר לזכותן לבחור ולהיבחר, שהרי שאלת הנשים 

בתנועה הציונית לא עלתה כלל על הפרק, הן היו יכולות להשתתף בקונגרסים 
הציוניים ואף להיבחר כנציגות.' מכאן ההפתעה והכעס שהן חשו אל מול 
גילוי ההתנגדות הראשון להשתתפותן באסיפה המכוננת. בעצם ההתנגדות 
להשתתפותן בבחירות הן ראו ניסיון לבטל את חלקן בבניית היישוב החדש 
ואת התפישה השוויונית שליוותה את החזון הציוני מאז הקונגרס הציוני 
הראשון. 

בנייתה של חברה שוויונית ליהודים בארץ ישראל היתה אחד מאבני היסוד 
של התוכנית הציונית בכלל ושל החלק הסוציאליסטי בקרבה בפרט. התפישות 
המדיניות שהנחו את מנהיגי היישוב החדש בתהליך הקמתם של מוסדות 
ההנהגה העצמית היו מושפעים, במידה רבה, מהרעיונות הלאומיים שמקורם 
במהפכה הצרפתית ומהרעיונות הדמוקרטים שרווחו בעיקר בארצות המערב. 
הם שמו להם למטרה להקים גוף משותף, מבוסס באופן חוקי, שייצג את כל 
יהודי ארץ ישראל, ובחירת וועדי קהילות מקומיים היווה אם כן את הצעד 
הראשון לקראת ניהול עצמי של היישוב היהודי.' בכל יישוב עלתה לדיון 
שאלת זכותן של הנשים להשתתף בבחירות. מידת הצלחתן היתה תלויה במידת 
ההשתתפות שלהן בתנועה הציונית, ברמת המודעות שלהן לזכויות נשים בכל 
העולם כמו גם במידת ההתארגנות שלהן לפעילות של עזרה הדדית בימי 
מלחמת העולם הראשונה. האישיות המיוחדת של כל אחת ואחת מהן ופעילותן 
בקהילה תרמו לכך שלא רק שהן השתתפו בבחירות, אלא גם נבחרו. 

בבחירות לוועד הקהילה של יפו, שהתקיימו ב-1918, הצליחו שלוש נשים 
להיכנס לוועד: עדה מימון, פניה מטמן-כהן ואסתר ייבין. שלושתן היו נציגות 
של אגודת הנשים הראשונה שהוקמה ביפו לשם הבטחת בחירתן של נשים 
לוועד הקהילה. שנה לאחר מכן, לאחר מאבק מקומי, נבחרו שתי נשים לוועד 
הקהילה בראשון לציון, נחמה פוחצ'בסקי ועדינה כהנסקי. פוחצ'בסקי, 
שקיבלה את המקום הראשון בין הנבחרים/ות, היתה אמורה להתמנות 
לתפקיד ראש הוועד, אך היא ויתרה על התפקיד והמשיכה למלא מקום פעיל 
בחיי הקהילה.' ב"1919, לאחר מאבק ממושך ואסיפות שכנוע שערכה אגודת 
הנשים בחיפה, נבחרה רחל לונץ לוועד הקהילה בחיפה.* הצלחות אלו 
במישור המקומי היוו את הבסיס למאבק במישור הלאומי. 

העובדה שנשים אכן הצליחו לבחור ולהיבחר במספר מקומות הגבירה 
בקרבן את התחושה שמקומן בהקמת המוסדות הנבחרים של הציבור מובטח. 
ואכן, באסיפות הראשונות, שמטרתן היתה לתכנן את הבחירות ואת הקמתם 
של הגופים המייצגים, השתתפו גם נשים. הן המשיכו להשתתף בבחירות 
שהתקיימו באותן שנים ואף הקימו רשימה עצמאית. בה בעת, הן נאבקו 
בניסיון לנשל אותן מן ההשתתפות המלאה בגופים הנבחרים ונאבקו למנוע 
קבלת החלטה המבטלת את זכותן לבחור ולהיבחר. המאבק בארץ, אם כן, 
היה שונה במהותו מכל מאבק אחר בעולם שעסק בזכות הבחירה של נשים. 
אם בעולם הרחב נאבקו הנשים על עצם כניסתן למוסדות הציבור ועל זכותן 

לבחור ולהיבחר, הרי שבארץ הן נאבקו נגד הגורמים שרצו לשלול מהן את 
הזכויות הללו. 

היוזמה לארגן את היישוב החדש יצאה מהמשרד הארצישראלי ביפו בשמו 
של בצלאל יפה. בשתי אסיפות שהתכנסו, האחת בפתח תקווה ב-18 בנובמבר 
7 והשנייה ביפו ב-2 בינואר 1918, הוחלט להתארגן לקראת הקמת 
מוסדותיו האוטונומיים של היישוב ואף נבחר ועד זמני, עליו הוטל לכנס את 
האסיפה המייסדת תוך שלושה חודשים. לוועד נבחרו כארבעים גברים, נציגי 
אגודות ויישובים שונים, ואשה אחת, רחל ינאית בן צבי, שהיתה נציגת 
הפועלים. הבחירות נקבעו להיות "ישרות, שוות, חשאיות, כלליות בלי הבדל 
מעמד." עניין זכות הבחירה לנשים נשאר פתוח ונתנה רשות לוועד הזמני 
להחליט "עד כמה השעה והתנאים רצויים להוציא דבר זה לפועל בחיים."* 

הידיעה שלא נפלה הכרעה בעניין זכות הבחירה של הנשים הגיעה אל 
הנשים ברחבי הארץ ואל אגודות הנשים בחלקי הארץ שכבר היו תחת 
הכיבוש האנגלי, והן מיהרו להתארגן ולהגיב. כחודשיים לאחר שהוועד נבחר, 
ב-13 בפברואר 1918, שלחו 23 נשים מראשון לציון מכתב זועם ותקיף 
לבצלאל יפה, נציגה של הוועדה המסדרת. הן כתבו: 


בשימנו אל לב את הרגע החשוב הזה, זמן סדור כל עניני עמנו בארץ, שבו 
צריכים לקחת חלק כל חברי הצבור בלי הבדל מין ומעמד. דורשות אנו הח"מ 
את זכותנו להשתתף בבחירות לאספת ההסתדרות.* 


הן מחו נגד עצם הדיון בנושא, והדגישו כי דרישתן להשתתף בבחירות אינה 
זקוקה להוכחה משום שבקונגרס הציוני כבר היתה לנשים זכות בחירה. 

הבחירות לאסיפה המייסדת לא היו יכולות להתקיים משום שהמלחמה 
עדיין לא הגיעה לסיומה, והאסיפה המכוננת התכנסה שוב ביפו, ב-18-17 
ביוני 1918, וקבעה בלשון שאינה משתמעת לשתי פנים כי "זכות הבחירה 
האקטיבית נתונה לכל יהודי בשטח המשוחרר, בלי הבדל מין." בפגישה 
הבאה ביפו, שהתקיימה בנובמבר 1918, יצאה קריאה לקיים בחירות לאסיפה 
מייסדת אשר תייצג את כל תושבי הארץ היהודיים ונקבע כי, "כל איש ואשה 
מגיל ‏ של עשרים שנה ומעלה ישתתפו בבחירת-צירי"העם לאספה 
המייסדת..."י בעקבות החלטה זו היתה לנשים בארץ תחושה שמקומן 
מובטח באסיפה שתיבחר. 

הבחירות נקבעו לחודש יוני 1919, אבל אם חשבו הנשים שהאיום נגד זכות 
הבחירה הוסר הרי לא כך חשבו המתנגדים. נושא זה הפך לסלע מחלוקת בין 
המפלגות החרדיות ותנועת המזרחי לבין מפלגות הפועלים והציבור האזרחי, 
וגרמה לדחייה חוזרת ונשנית של הבחירות. אל המפלגות החרדיות, שהתנגדו 
באופן נחרץ להשתתפות הנשים בבחירות, הצטרפה תנועת המזרחי, שניסתה 
כל העת להשיג פשרה. המזרחי ביקשה לדחות את ההחלטה לשנה-שנתיים 
כדי שתוכל לשכנע את חבריה ואת החרדים בירושלים לקבל את הנשים 

כבעלות זכות בחירה. בתגובה, לא היסס הוועד הפועל של ההתאחדות לשלוח 
מכתב מחאה כועס אל הוועד הזמני ביפו, ובו הטיעון שמאז ימי הרצל הציבור 
הציוני בארץ ובגולה בחר בדרך של שוויון לנשים. המכתב מאשים את 
המזרחי בניסיון לשלול מן האשה את זכות הבחירה רק בתחומי ארץ ישראל. 
הן ציינו את נאמנותן לכלל הציוני ואת התקווה שפיעמה בהן תמיד שמקומן 
יובטח "בלי רעש ומהומה", והן לא תאלצנה לצאת למאבק.* 

גם הנשים בראשון לציון מיהרו לכתוב ולמחות נגד הניסיון למנוע מהנשים 
את זכותן לבחור ולהיבחר. הרוח העולה ממכתבים אלו אינה רוח קרב, כמו 
רגשות כעס ותימהון. הנשים היו מופתעות מעצם ההתנגדות לזכות הבחירה 
שלהן כיוון שכאמור, הן ראו את עצמן שותפות למפעל הציוני שהחל קרוב 
לארבעים שנה קודם לכן. הן היו בקיאות במתרחש בעולם היהודי ובתנועות 
הנשים הבינלאומית, וכעסו על כי תנועת המזרחי ברחבי העולם לא התנגדה 
לזכות הבחירה לנשים שם בעוד שהמזרחי בארץ ישראל אימצה לה מדיניות 
שונה. 

חשיפת המוסר הכפול במדיניותה של המזרחי לא הביאה כל שינוי, הציבור 
החרדי ותנועת המזרחי המשיכו להתנגד לקיום הבחירות, שעד אפריל 1920 
נדחו שש פעמים. הגורם העיקרי לדחייה היה היסוסיה של המזרחי, שמצד 
אחד, בשל אינטרסים לאומיים וזיקה לעולם ערכים מודרני שאפה לשיתוף 
פעולה עם החילוניים ומצד שני, לא היחה מסוגלת להתנתק מהחרדיות של 
היישוב הישן. לבסוף, בפברואר 1920 הסכימו אנשי המזרחי להשתתף 
בבחירות למוסדות היישוב וגם נציגים אחדים מבין החרדים השתתפו 
בבחירות לאסיפת הנבחרים. החרדים המתונים העריכו כי יזכו במרבית 
הקולות, ובכוח משקלם המספרי באסיפת הנבחרים תבוטל ההחלטה בדבר 
מתן זכות בחירה לנשים." על פי פשרה שהושגה בין החרדים לבין הוועד 
הזמני הועמדו בכל הארץ קלפיות מיוחדות לציבור החרדי. הנשים החרדיות 
אמנם לא בחרו, אך סוכם שכל קול חרדי ישווה לשני קולות." בבחירות 
שהתקיימו ב-19 באפריל 1920 התמודדו עשרים מפלגות, מתוכן רק ארבע 
כללו ברשימותיהן נשים -- רשימת התאחדות נשים עבריות שכונתה "רשימת 
אגודות נשים", המפלגה הפרוגרסיבית, אחדות העבודה והפועל הצעיר. 
החרדים ותושבי ירושלים השתתפו בבחירות אך לא באותו מועד. 

בבחירות השתתפו 22,000 איש, שהיוו כ-77% מבעלי זכות הבחירה וכן, 
נבחרו 14 נשים שהיוו 4.5% מכלל 314 הצירים. רשימת אגודת הנשים של 
התאחדות נשים עבריות הצליחה להכניס חמש צירות, שעם שתי נשים נוספות 
שהיו חברות ההתאחדות ונבחרו כנציגות המפלגה הפרוגרסיבית היוו כמחצית 
מכלל הנשים שנבחרו. ממפלגות הפועלים נבחרו שבע נשים נוספות. 
התוצאות הנחילו מפלה לחרדים, מאחר שהסתבר שכוחם אינו גדול כפי שהם 
צפו ומכאן, שהם אינם מהווים את הסיעה הגדולה ביותר. החרדים, שסירבו 
להשלים עם התוצאות, דרשו לקיים בחירות חדשות תוך שישה חודשים, ללא 

השתתפות הנשים. כאשר נדחתה דרישתם הם עזבו בהפגנתיות את המושב 
הראשון של אסיפת הנבחרים, באוקטובר 1920, אך המשיכו להשתתף בוועד 
הלאומי שהיה הגוף הנבחר מבין צירי אסיפת הנבחרים. 

המשבר פרץ מחדש במושב השני שהתכנס במרץ 1922. לא רק החרדים 
סירבו להשתתף במושב זה אלא גם המזרחי. אליהם הצטרפו גם אחדים 
מנציגי האיכרים ועדות המזרח. כל אלה הצהירו שהם יימנעו מלהשתתף 
בבחירות עד לביטול זכות הבחירה לנשים. ההנהגה הציונית היתה מודעת 
לחשיבות השתתפותם של החרדים, שכן בעקבותיהם עלול היה לפרוש כל 
האגף הימני. בספטמבר 1923, העלו אנשי המזרחי את הדרישה לערוך משאל 
עם בסוגיית זכות הבחירה לנשים, שישתתפו בו גברים בלבד. הנשים התארגנו 
כנגד מגמה זו, ובמרץ 1924 ארגנה התאחדות נשים עבריות יום תעמולה 
לזכויות האשה בארץ. באירועי יום זה, שהתקיימו בערים ובמושבות, השתתפו 
נשים מהימין ומהשמאל כמו גם גברים ששללו את משאל העם וצידדו במתן 
שוויון אזרחי לנשים. באספה פומבית שנערכה בירושלים ביטאה הנרייטה 
סאלד את רוח היום. בנאומה קראה ליישוב "לשמור מכל משמר על עקרונות 
השוויון והצדק שהונחו ביסוד מפעלנו הלאומי. האשה שותפה מסורה לעמל 
ולסבל למען קימום המלדת [כך], תהא נא איפוא שותפה גם לעיצוב 
דמותה."" בנוסף לנאום, ארגון הדסה הפנה תביעה כלפי הוועד הלאומי "כי 
חוקת הבחירות שתתקבל ע"י אסיפת הנבחרים תכיר בזכותה המלאה של 
האשה העבריה בארץ 'לבחור ולהבחר' כיאה לחברה המחודשת בבית הלאומי 
של עמנר "*' 

מאחר שהאיום במשאל עם לא הוסר, קראה ההתאחדות לארגוני נשים 
יהודיות (בעיקר ציוניים) באירופה ובארצות-הברית לעזור להן במאבקן נגד 
משאל העם. בנוסף, היא לא היססה לנצל את רגישותו של היישוב לשמו 
הטוב של המפעל הציוני בארץ ולצורך שיש לו בתמיכה בינלאומית, ופנתה 
גם לארגונים ברחבי העולם בבקשה לשלוח מברקים ומכתבים אל הוועד 
הלאומי בתביעה להסיר את ההצעה למשאל העם. ההיענות היתה גדולה, 
והוועד הלאומי הוצף במחאות נגד כל ניסיון לשלול מהנשים את זכויותיהן 
האזרחיות. הקשרים שיצרה ההתאחדות בעולם, בעזרתה המסורה של ולט- 
שטראוס, הניבו תמיכה רחבה מארגוני נשים יהודיים וכלליים בעולם. ארגון 
הדסה וארגוני נשים בגרמניה, אוסטריה ופולין שלחו מכתבי תמיכה.'" גם 
העיתונות העברית בארץ גויסה כדי לתת פרסום למברקים וכדי להדגיש את 
חשיבותם.*' חברות ההתאחדות הציגו את דבריהן של הנשים בעולם בפני 
הוועד הלאומי ופנו אל חברי הוועד בכרוז שאמר: "העמים בכל העולם 
נותנים זכות הבחירה לנשים ועמנו בביתנו הלאומי ישלול זכויות מהאשה 
שכבר נהנתה מהן חמש שנים? התלך ארץ-ישראל קדימה או תשוב 
אחורנית?"*' למרות שבמכתבן הן סירבו להזדהות עם תנועת הנשים בעולם, 
הן לא היססו להשתמש בהישגים של הנשים בעולם כדי לקדם את מאבקן הן. 

לאחר תקופה בה המזרחי והחרדים הפעילו לחצים כבדים על הוועד 
הלאומי הובא לידיעת הצירים במושב השלישי של אסיפת הנבחרים, 
שהתכנסה ביוני 1925, הסכם חשאי שנחתם בין החרדים והנהלת הוועד 
הלאומי. בהסכם נקבע שהענקת זכות הבחירה לנשים הוא עניין דתי ועל כן 
אין הוא נתון להכרעה מדינית. עם זאת, הסכימו החרדים להעמיד את הנושא 
להצבעה חשאית שהתוצאה שלה תקבע את הצטרפותם לאספה. ההסכם עורר 
התנגדות חריפה בקרב הצירים אך נציגי המזרחי הגנו עליו בתוקף. בין היתר 
טענו שמתן זכות בחירה לנשים פירושו חיזוק השמאל, כיוון שהנשים 
החרדיות ממילא לא תיקחנה חלק בבחירות. שרה עזריהו, נציגת התאחדות 
נשים עבריות, הקריאה בפני הנוכחים מברקים ומכתבים שנשלחו מארגוני 
נשים בעולם והפריכה את הטענה שזכות הבחירה לנשים היא סוגיה דתית. 
לשם כך הציגה שתי מודעות תעמולה סותרות מטעם החרדים: הראשונה, 
ממערכת הבחירות של 1920, הורתה לנשים לבחור בשם התורה, והשנייה, 
ממערכת הבחירות של 1925, אסרה על הנשים לבחור, גם הפעם בשם התורה. 
על מנת למנוע קרע בתוך היישוב קיבל הוועד הלאומי, בספטמבר 1925, את 
הצעתם של אנשי המזרחי לערוך משאל עם. ההצעה התקבלה בשני תנאים 
מקדימים והם: הראשון, במשאל ישתתפו גם נשים. והשני, ציבור הדתיים 
יתחייב מראש לקבל את תוצאותיו. יום המשאל נקבע ל-8 בנובמבר 1925. 
התאחדות נשים עבריות היתה חלוקה בדעתה בקשר להסכמה לערוך משאל עם. 
ועדת הבחירות המרכזית ראתה חשיבות בהשגת תמיכתה של התאחדות 
נשים עבריות והפנתה אליה מכתב ובו בקשה לא להתנגד למשאל העם. ר' 
לוריא כתב, "אם משאל-העם יתן פתרון לשאלה בהכרעה גדולה של קולות 
נפתור באופן מוחלט לא רק את שאלת האשה בארץ-ישראל, כי אם גם את 
שאלת ארגון הישוב בכל היקפה."*' למרות שבלבן של הנשים פיעמה התקווה 
שמשאל העם יביא להשגת פתוון לבעיה שעיכבה את הקמת האסיפה 
הנבחרת, הרי שהתנגדותן לקיומו של משאל העם, בעיקר בקרב חברות 
ההתאחדות, היתה לא פחותה בעוצמתה. 
אסתר ייבין, חברת הוועד בתל אביב, כתבה אל שרה עזריהו בירושלים 
והביעה את התנגדותן של נשות תל אביב למשאל העם ואת כעסן שהמשאל 
מתממש. היא ביקרה קשות את הוועד הלאומי ואמרה: 


מעשה הרפרנדום שעשה מחפיר כשהוא לעצמו, עוד יותר הוא מכאיב לנו, כי 
הועד הלאומי הרשה לעצמו לצאת מגבולות תפקידו ולהחליט על דבר, שאיננו 
נכנס לתוך קופטנציה שלו, ועוד הוא מעליב, כי ברוב של שני קולות (7 נגד 5) 
לקחו להם את הרשות לחתוך גורל חצי הישוב, והחליט, כי גם בלעדיו הארגון 
יצא שלם " 


הנשים החליטו לדרוש את ביטול הרפרנדום, הן יצאו לעיתונות והציעו גם 
להסתדרויות נשים אחרות להצטרף אליהן. 

התמיכה הגיעה ממקור בלתי צפוי, תוך זמן קצר הודבקו בירושלים כרוזים 
מטעם הרבנים החרדים המגנים את המשאל המתוכנן. מנהיגי החרדים מצאו 
את עצמם במלכוד, מצד אחד הם לא יכלו לצאת כנגד הרבנים ומצד שני, הם 
לא יכלו לחזור בהם מהסכמתם לעריכת משאל העם. המזרחי, שקיבלה במורת 
רוח גלויה את הכרוז של הרבנים, הודיעה כי שוב אין טעם בקיומו של המשאל. 
היתה זו הפעם הראשונה שהמזרחי הפנתה עורף ליישוב הישן, ובביטאונה, 
החור, תקפה בחריפות את החרדים על כך שהם מתנגדים לבניין הארץ. בנוסף, 
היא הביעה את נכונותה להשתתף בבחירות לאסיפת הנבחרים השנייה על פי 
הנחיותיו של הוועד הלאומי, כשלנשים תוענק הזכות לבחור ולהיבחר.*' 

הבחירות לאספה השנייה, שהתקיימו בדצמבר 1925, הוחרמו על ידי 
החרדים. עקב כך הצביעו רק 56.7% מציבור בעלי זכות הבחירה ביישוב.*' 
מתוך 221 צירים שנבחרו היו 25 נשים. התאחדות נשים עבריות זכתה 
בהצלחה מיוחדת, 13 מבין 25 הנבחרות השתייכו לארגון, ביניהן לאה קוק, 
נציגת הזרם הדתי בארגון. 12 הצירות האחרות נכחרו ברובן מטעם השמאל, 
אך כללו גם נבחרות מהימין. גידול מספרן של הנשים באספת הנבחרים 
השנייה אפשר להגדיל את ייצוגן גם בוועד הלאומי, בו היו 4 נשים מתוך 38 
חברים: אסתר ייבין ושרה עזריהו מהתאחדות נשים עבריות, רחל ינאית-בן 
צבי מאחדות העבודה ועדה מימון מהפועל הצעיר. בסוף המושב הראשון של 
אספת הנבחרים השנייה, בינואר 1926, הוכרז רשמית על שוויון הזכויות של 
הנשים בכל ענפי החיים האזרחיים, הכלכליים והמדיניים של היישוב העברי 
בארץ ישראל. 

התמיכה של ארגוני הנשים השונים במאבק על זכות הבחירה מיקדה את 
פעילותם ואיחדה ביניהם. היכולת שלהם לעבוד במשותף נבעה מכך שנשים 
רבות היו חברות בכמה ארגונים בעת ובעונה אחת, הכירו זו את זו 
ומלכתחילה עבדו בשיתוף פעולה. כך, לדוגמה, שרה עזריהו, חברה מרכזית 
בהתאחדות נשים עבריות, והלנה טהון, חברה בהדסה, היו יושבות ראש 
בוועדות משנה בהנ"ע שיתוף הפעולה בין הארגונים השונים שפעלו בקרב 
הציבור העירוני היה עניין יומיומי * 

למדיניות שאימצה התאחדות נשים עבריות -- פניה אל ארגוני הנשים 
בארץ, שיתופן במאבק לזכות הבחירה וגיוס תמיכה בינלאומית למטרה זו -- 
היתה השפעה מעבר להישג המיידי. את המדיניות הזו הגו והובילו נשים כמו 
שרה עזריהו ורוזה ולט-שטראוס, פעילות ההתאחדות, והנרייטה סאלד. וכך 
סיפר ארנן עזריהו על אמו, 


משום שהיא קראה לנשים להתאחד סביב גורם מאחד ולא להתעסק בדברים 
שונים ומבדילים, היא מצאה אוזן קשבת בקרב חוגים שונים של אנשים. אמא 
תמיד הקפידה לא להדגיש את השוני אלא את המשותף. זו היתה התארגנות 
מיוחדת במינה.'? 

למרות שפעילותם של ארגוני הנ"ע, הדסה וויצ"ו היתה במישור הסוציאלי, 
התמידו כל הארגונים במאמץ לקדם את הנשים ופעלו לשינוי מצבן הפוליטי 
בתוך המסגרת הציונית הארץ-ישראלית. 

ביטוי חשוב לא רק לשיתוף הפעולה אלא גם לעבודה המשותפת בין 
הארגונים היה הוצאתו לאור של עיתון האשה. במשך שלוש שנים התקיימו 
מגעים ושיחות בין נשות הדסה לבין נשים בארץ ישראל, שהובילו באביב 
6 להוצאת הגיליון הראשון. המוציאים לאור היו הדסה והנ"ע והעורכת 
האחראית היתה הלנה טהון. מטרתו המוצהרת של העיתון היתה להוות גשר 
בין הפעילות מימין ומשמאל ואכן, חברות ארגונים שונים השתתפו בכתיבת 
המאמרים והעיתון הקפיד לדווח על הנעשה בכל הארגונים והיישובים בארץ. 
העיתון, שכתבו בו גם גברים, עסק בעיקר במעמדן הפוליטי של הנשים, 
באספקטים שונים של בריאות נשים וילדים, נישואי ילדות ועבודת נשים בארץ 
ישראל, אך היה בו גם פן תרבותי -- הוא נתן במה לשירים שנכתבו בידי 
נשים ועסק בביקורת ספרים. 

נשות הדסה ייחסו חשיבות מרובה להוצאת עיתון המיועד לנשים. 
בהתייחסה לנסיבות שהובילו להוצאת הגיליון הראשון, טענה הנרייטה סאלד 
ששני גורמים עיקריים הובילו להקמת העיתון. הראשון, התקווה שהעיתון 
ישמש מנוף להתארגנותן של הנשים בארץ והמידע על כך יגיע אל הנשים 
היהודיות בעולם. והשני, האמונה שהוצאת העיתון תהווה פעילות משותפת 
לארגוני הנשים בארץ ובעולם, כשנשות הדסה וויצ"ו יממנו את הוצאתו 
וארגוני הנשים בארץ יערכו ויוציאו אותו.'" בכינוס של ויצ"ו בווינה, אוגוסט 
5, התקבל הרעיון על הקמת העיתון ואף הוחלט שיש להוציאו בשלוש 
שפות -- עברית, אנגלית וגרמנית -- אולם מחוסר תקציב נדחתה השתתפות 
ויצ"ו בחצי שנה. הדסה והנ"ע החליטו להוציא את העיתון מבלי להמתין 
לתמיכה הכספית של ויצ"ו, ולמרות שבסופו של דבר העיתון יצא לאור 
בעברית בלבד, המשיכה הנרייטה סאלד לראות בו במה לכל הנשים היהודיות 
בעולם. לכאורה, היה זה עיתון נשים מקומי משותף לכל הארגונים אך 
למעשה, הוא מומן על ידי הדסה והיה נתון לחסותה. הנרייטה סאלד שהיתה 
ערה למצב המורכב של ניהול העיתון ציינה במכתב לרוז ג'ייקובס, חברת 
הדסה בניו יורק: "אני מאמינה שיש להשגיח על האשה באופן קפדני מן הצד 
האמריקני."" בקשה זו היתה צעד חריג מהמדיניות המוצהרת של הדסה 
שדגלה באי התערבות בניהול העניינים של הארגונים המקומיים. בסופו של 
דבר יצא עיתון האשה לאור בחסותה של הדסה במשך שלוש שנות קיומו. 

הקשר בין הארגונים וההשפעה שהיתה לנשים האמריקאיות ניכרו גם 
בניסיון לאחד את כל ארגוני הנשים היהודיות תחת מועצה משותפת אחת. 
בפסח 1924, מועד הנחת אבן היסוד לאוניברסיטה העברית בהר הצופים, 
הזמינה הנ"ע את ארגוני הנשים בארץ ובעולם, כולל נשים יהודיות שהיו אז 
בביקור בארץ, לדיון על הקמתה של מועצה. מועצת נשים זו היתה אמורה 

להוות מרכז מידע וייעוץ לנשים בכל העולם אודות המצב בארץ. כתוצאה 
מיוזמה ראשונית זו, נשלחה לוועד של ארגון הדסה בארצות-הברית תוכנית 
שהובאה גם בפני הוועידה השנתית של ויצ"ו בווינה, ולמרות שהארגון לא 
מיהר להסכים לרעיון, המאמצים להקמת המועצה לא פסקו. הנשים היהודיות 
בעולם היו מעוניינות באופן מיוחד בהקמת גוף שמטרתו תהיה להקל עליהן 
את הקשר עם הארגונים המקומיים. 

תנועת הפועלות, שפעלה תחת ההסתדרות הכללית של הפועלים, הערימה 
מכשול נוסף בדרך להקמת המועצה. ב-18 ביוני 1925 כינסה נלי מושינזון, 
בתפקידה כנציגת ארגון הדסה, ישיבה נוספת בה השתתפו חברות הנ"ע -- 
טהון, כהן, קסלמן, אברהמס, נציגות התאחדות נשים עבריות -- עזריהו, 
ולט-שטראוס, קלוזנר ובוכמיל ונציגת מועצת הפועלות -- איזמן, לדון שנית 
בהקמתה של מועצה מרכזית לנשים. איזמן הודיעה בשם מועצת הפועלות 
שלא תוכל להשתתף במועצה משום "שהן חלק בהסתדרות הכללית של 
הפועלים ואין להן הרשות להתקשר עם אגודות אחרות".* אי-יכולתה של 
תנועת הפועלות להתחייב לעבודה משותפת עם ארגוני הנשים האחרים סימנה 
את המחלוקת הפנימית שליוותה את התמיכה שנתנה תנועת הפועלות, 
בהנהגתה של עדה מימון, למאבק על זכות הבחירה. עדה מימון המשיכה 
לשתף פעולה עם ארגונים אחרים ואף קיבלה תמיכה מוויצ"ו להקמת בית 
ספר חקלאי לנשים. למרות כל המכשולים, ב-1927, הצליחו לכנס את מועצת 
הנשים הראשונה בתל אביב.? בנוסף לארגוני הנשים בארץ שולבו במועצה 
ארגוני נשים מארצות העולם, אך המועצה עמדה על כך שמספר הנציגות מן 
הארץ יהיה גדול בנציגה אחת מזה של נציגות העולם * 

עד להשלמתו של המאבק להשגת זכות בחירה ב-1926, שיתפו ארגוני 
הנשים פעולה לקידום המאבק. התמיכה ההדדית באה לידי ביטוי בהזדהות 
רעיונית, דיווחים בוועידות הארגונים על פעילות של ארגונים אחרים, 
השתתפות בפעולות מחאה ובגיוס תמיכה. כמה דוגמאות לתמיכה זו ניתן 
לראות במכתב ששלח הוועד המרכזי של ארגון הדסה אל הוועד הלאומי, 
בתביעה נמרצת לכלול את זכות הבחירה לנשים בחוקת הבחירות." עדות 
לתמיכתן של נשות הנ"ע במאבק להשגת זכות בחירה ניתן למצוא במכתבה 
של בת-שבע קסלמן אל הנרייטה סאלד, שבו היא ציינה בשמחה את בחירתן 
של 22 נשים למועצה המכוננת בבחירות שהתקיימו ב-1925.%" באספה 
השנתית של הנ"ע, שהתכנסה באפריל 1926, הוקדש מושב שלם, מתוך 
ארבעה, לסקירתה של שרה עזריהו על אסיפת הנבחרים ועמדת האשה בארץ. 
המקום הנרחב שניתן לסקירה זו העיד על העניין והחשיבות שייחסה הנ"ע 
למאבק על זכויותיהן הפוליטיות של הנשים בארץ 5 

אולם שיתוף הפעולה לא היה נטול בעיות ולעתים, דווקא הדמיון והקרבה 
בין הארגונים הביאו למחלוקות על תחומי השפעה, חלוקת אחריות וגיוס 
משאבים וכספים. גם הבדלים אידיאולוגיים באשר למעמדה של האשה 

בחברה הפרידו בין הארגונים. במאמר שכתבה הלנה טהון בהאשה, 1926, 
היא מציעה לזהות שלוש קבוצות של נשים בארץ, המובחנות זו מזו ביחסן 
לשאלת האשה. לקבוצה הראשונה שייכות נשות הציבור הדתי-אורתודוכסי 
שלא לקחו חלק בחיים הציבוריים. לקבוצה השנייה שייך ציבור הפועלות 
בעלות "השקפה רדיקלית קיצונית," אשר השיגו את "כל צורותיו של שווי 
הזכויות האזרחי והאישי כאן במלוא היקפן." לקבוצה השלישית שייכות 
הנשים האזרחיות, שהצטיינו "בליברליות לאומית רחבה" והן "מכירות 
במשפחה את תאה הטבעי של המדינה."" התיאור הביקורתי של שתי 
הקבוצות אליהן לא השתייכה מעיד על הדרך בה תפשו הנשים האזרחיות את 
הנשים הדתיות ואת ציבור הפועלות. 

הנשים האזרחיות היו מושפעות מהתפישה האמריקאית שנטתה להפוך את 
תפקיד האמהות לעניין מדעי שיש ללמוד וללמד אותו ומהתפתחותם של 
מקצועות כגון כלכלת הבית וסיעוד. הן ביקרו את ההתלהבות שהפועלות גילו 
כלפי העבודה החקלאית ואת הזלזול שהן הפגינו כלפי עבודת הבישול ומשק 
הבית. לוטה לוינזון שביקרה בחריפות את תפישת עולמן של הפועלות כתבה 
ש"בא"י מסתבך עוד הדבר מפאת הזלזול מצד הפועלת בעבודה זו הנחשבת 
בעיניהן כעבודה בזויה של שפחה ומשרתת, שיש בה משום פחיתות כבוד. "+ 
הוויכוח האידיאולוגי הזה, שעסק בשאלה מהי הדרך הנכונה לשחרור האשה, 
המשיך מעל דפי האשה כל שנות קיומו של העיתון 3 

הנשים הפעילות בארגון הדסה, שהיו מודעות לביקורת שהושמעה נגדן 
בארץ על כך שהן אינן מהוות חלק מן החברה בארץ ועל דרכי פעולתן 
השונות, היו מעוניינוות לשפר את הדימוי הציבורי שלהן. דרך אחת להשגת 
מטרה זו היתה להרחיב את השפעתן על ארגוני הנשים המקומיים והרחבת 
מעגלי הקשר עמם. במידה רבה, נשות הדסה ראו בהנ"ע את היצירה המקומית 
שלהן אך מעולם לא ניסו להפוך את הנ"ע לחלק מהדסה וכיבדו את 
עצמאותו. המורכבות בקשר בין הארגונים החלה מיד עם הקמתה של הנ"ע 
כאשר הנרייטה סאלד הוזמנה לעמוד בראשו. סאלד ראתה בהכשרתן של 
נשים מתנדבות כמלוות לאחיות של הדסה פעולה חשובה ולכן שיתפה פעולה 
עם נשות הנ"ע לכל אורך הדרך. הדסה אף דאגה לממן את הפעולות 
הראשונות של הנ"ע והעניקה אלף דולר לעבודת המזכירות של הארגון %* 

אין זה מתמיה, אם כן, שהדסה התנגדה למשא ומתן שהחל כבר במחצית 
שנות העשרים ודיבר על איחוד בין הנ"ע לוויצ"ו. למרות שהדסה תמכה 
באופן אידיאולוגי בשיתוף פעולה בין ארגוני הנשים בארץ, היא תפשה 
כתחרות את הפעילות של ויצ"ו בארץ. כך תיארה רחל כגן, שהיתה בין 
המקימות של הנ"ע ויושבת הראש שלה מ-1925, את הבעיות: 


המאבק היה ממושך וקשה. בשני המחנות היו מתנגדות חריפות... גב' סאלד 
ז"ל היתה מתנגדת חריפה. לפי גרסתה, אף ארגון בישראל אינו יכול להיות 

חלק מ"ויצ"ו" או מ"הדסה". ארגון בארץ צריך להיות אוטונומי בדרכי 
פעולתו, להתאימו לצורכי הארץ לפי הבנתו. "הדסה" נשארה עקבית בדעותיה 
ולא יצרה ארגון משלה בארץ.% 


על פי השקפת הדסה, אותה ייצגה סאלד, המטרה של ארגוני הנשים היהודיות 
בעולם היתה לעזור לנשים בארץ ולא להקים ארגונים נפרדים משלהן. 

המחלוקות והוויכוחים בין ארגוני הנשים סבבו סביב נושא עצמאותו של 
כל ארגון ומידת הקשר שלו עם ארגוני הנשים בעולם, שלכך היתה, כמובן, 
משמעות כספית. ניגודי אינטרסים בין הארגונים התגלעו כאשר החברות 
בתנועת הפועלות ראו עצמן מחויבות לתנועת הפועלים יותר מאשר לארגוני 
נשים אחרים. גם התמיכה של תנועת הפועלות במאבק למען זכות הבחירה 
היתה מושא לביקורת. שרה גליקליך, חברה במפלגת "אחדות העבודה", 
טענה שדווקא האשה העובדת היא זו שהיתה צריכה לעמוד בראש תנועת 
הנשים.*" הלנה טהון כתבה ביקורת על מידת נכונותה של תנועת הפועלות 
לשתף פעולה עם שאר האורגונים במאמרה על "האשה בציבור הארץ- 
הישראלי": 


איגואיסמוס זה בולט, למשל, בפעולותיה של מועצת הפועלות, המסרבת עד 
היום לקחת חלק בעבודת-נשים לא פרולטריות למרות שהסתדרויות הנשים 
הבורגניות מוכנות לתמוך במוסדות הפועלות ככל האפשר.% 


ההבדלים שהתגלעו בהשקפת עולמן של הפועלות והעירוניות, שהיו פעילות 
בארגוני נשים, כמו גם העובדה שתנועת הפועלות היתה חלק מתנועת 
הפועלים ולא ארגון עצמאי, הביאו למתח בין התנועה לארגוני הנשים 
האחרים. 

כך גם, התחרות בין הדסה לויצ"ו על התמיכה והשליטה בהנ"ע יצרה 
ביניהם, לעתים, ניגודי אינטרסים. בנוסף, העובדה שכדי לקיים את פעילותם 
היו כל ארגוני הנשים חייבים לגייס כספים בקהילות היהודיות בעולם, כשכל 
ארגון חייב לדאוג קודם כל לעצמו ולפעילותו, תרמה אף היא ליצירת המתח. 
תנועת הפועלות קיבלה מימון לפעולותיה מוויצ"ו וגם מ"חטווס\\ זטטחסו, 
שהוקם בארצות-הברית לצורך גיוס כספים. תפישת עולמה של תנועת 
הפועלות עמדה בניגוד לתפישתם של הארגונים האחרים. בעוד תנועת 
הפועלות טענה שהעבודה הציונית האמיתית באה לידי ביטוי בחלוציות 
ובעבודת האדמה, ומכאן שתמיכתם של הארגונים הציוניים בעולם חייבת 
להגיע אל ההכשרה החקלאית, גרסו הארגונים האחרים שהעבודה הציונית 
האמיתית באה לידי ביטוי בפעילותם הסוציאלית, דהיינו, עזרה לתושבי 
הערים. 

ויצ"ו, גם היא, אימצה את השקפת עולמה של תנועת הפועלות וראתה 
בחלוציות את מימוש החזון הציוני, כפי שראו זאת גם רבים מקרב הציונים 

ברחבי העולם. ההתפעלות מן החלוציות, שוויתרה על חיי העיר, הביאה את 
ויצ"ו לתמוך במפעלים של החלוצות ולא להתעניין בבעיותיהן ובפעולתן של 
הנשים העירוניות, למרות שהאחרונות היו דומות להן במעמדן. אידיאולוגיה 
זו, שהיתה מרכזית בשנות העשרים, גרמה למתחים בין ארגוני הנשים בכל 
הקשור למימון פעולותיהם. הנ"ע, שעסקה במיוחד במתן עזרה לנשים עניות 
וילדיהן בערים ובמושבות, נאבקה על מקומה ועל תמיכה כספית, אותה 
קיבלה מהדסה ומוויצ"ו כאחת. מאוחר יותר הפכו ההבדלים והתחרות בין 
הדסה לויצ"ו לגלויים וב-"1929 פרץ סכסוך במי מבין השתיים תכיר 
ההסתדרות הציונית כארגון המייצג את הנשים היהודיות.'"" גם הדיונים 
בשאלת הצטרפותה של הנ"ע לארגון ויצ"ו בארץ ישראל גרמו למתחים בין 
הדסה לבין הנהלת ויצ"ו באנגליה. 

הצלחתן של הנשים במאבק למען זכות הבחירה לא דחפה את ארגוני 
הנשים לפעילות משותפת נוספת. התמיכה שהעניקו כל הארגונים למאבק הזה 
היתה חד פעמית, ועם סיום המאבק ולקראת סוף שנות העשרים הלכה ופחתה 
מוכנותן של הנשים לעבודה משותפת. ארגוני הנשים, שנותרו ללא מאבק 
פוליטי, הפנו את מרצם לכיוון הסוציאלי -- ביסוס מערך השירותים לנשים. 
ויצ"ו והדסה, שהניחו את התשתית לשירותי בריאות ועזרה סוציאלית בארץ 
ישראל, העמיקו את התהליך שבו ארגוני הנשים הפכו לנותני שירות בנושאי 
בריאות ורווחה. התחרות בין הדסה לויצ"ו התעצמה וכל ארגון ניסה להרחיב 
את פעילותו ולהשפיע על הארגונים בארץ. ויצ"ו הגבירה את פעילותה בארץ 
והצליחה לשכנע את חברות הסתדרות נשים עבריות להפסיק את קיומן 
העצמאי ולהמשיך את עבודתן במסגרתו. הדסה הרחיבה את תרומתה 
הרפואית לציבור הרחב ולהכשרת נשים למקצועות הרפואה. תנועת הפועלות 
יזמה את הקמתה של תנועת נשים יהודיות בארצות-הברית, פיוניר ווימן, נשים 
חלוציות (חטווס/\ זסטחסו:), במטרה לתמוך בפעולותיה בארץ והחלה להפנות 
את פעילותה להקמתם של מעונות וגני ילדים לנשים עובדות. חכרות 
ההתאחדות, שידעו עוד מתחילת דרכן שהשגת זכות הבחירה לנשים לא תהיה 
סוף דבר במאבק על זכויות הנשים, החלו להתמקד במתן עזרה משפטית 
לנשים. ההתאחדות מעולם לא הפכה לארגון המוני ולא הצליחה לגייס 
פעילות רבות שימשיכו במאבקים למען הנשים. ב-1951 התמזגה ההתאחדות 
גם היא בתוך ארגון ויצ"ו. שנות המאבק על זכות הבחירה לנשים נשכחו 
והנשים הפעילות בארגונים השונים המשיכו לעסוק במתן שירותי עזרה 
לנשים עובדות ולילדיהן. מיתוס שוויון הנשים, שראשיתו באותן שנים, הלך 
והתעצם ברבות השנים, ונשים רבות ראו את עצמן כמי שחיות בחברה 
שוויונית והתעלמו ממציאות של אפליה במעמדן החברתי והחוקי. 

הקשר בין ההשקפה הלאומית שבה החזיקו הנשים לבין התפישות 
הפמיניסטיות שלהן היה מרכזי בתקופת המאבק לזכות הבחירה. ההנחה 
המשותפת לכל הנשים הפעילות בתקופה זו היתה שזכותן לשוויון נובעת 

ישירות מהשתתפותן ומתרומתן לבניית החברה החדשה בארץ ישראל. לכן, 
החיבור בין הפמיניזם ללאומיות היה חד משמעי ושימש כטענה מרכזית בידי 
הנשים בוויכוח שלהן עם המתנגדים לזכות הבחירה. הן ראו את טובת הציבור 
לנגד עיניהן וחשבו שזכותן לשוויון היא חלק בלתי נפרד מבנייתה של חברה 
צודקת יותר. תפישה זו, שראתה בקולקטיב הציוני את המטרה ובזכויות 
הנשים חלק מהדרך להשגת המטרה, הביאה את הפעילות הפמיניסטית להיות 
מזוהה עם המפעל הלאומי. הקולקטיב הציוני, שהיה חשוב ומרכזי בתודעתן, 
הפך את סיפורן לחלק מסיפור בנייתה של החברה, דחק הצדה את סיפור 
מאבקן לשוויון זכויות והותיר בזיכרון את שלב הניצחון. נאמנותם של כל 
ארגוני הנשים לקולקטיב הציוני הביאה את הנשים לאמונה שלמרות כל 
המאבקים מקומן בחברה הציונית בארץ ישראל מובטח והכרחי. 

על רקע תפיסות אלו ניתן להבחין בתהליך צמיחתו של מיתוס השוויון, 
שגם אם צמח סביב מאבקן של הפועלות על הזכות להשתתף באופן שוויוני 
בעבודה החלוצית כנראה שכל הנשים היו שותפות ביצירתו. המיתוס הזה 
מנע, במשך שנים רבות, את פעילותן של הנשים למען זכויותיהן והשאיר 
אותן עסוקות ביצירתם של שירותי בריאות, רווחה וחינוך. הדיון במקורות 
צמיחתו, תרומתן של הנשים לבנייתו וההשפעה המתמשכת שלו על מצב 
הנשים בחברה הישראלית הוא נושא חשוב ומעניין, שעדיין לא נחקר דיו. אך 
עצם קיומו של המיתוס עשוי להסביר מדוע נשכח סיפור המאבק על זכות 
הבחירה לנשים מהזיכרון הלאומי ומההיסטוריה של החברה בישראל. 

סיום המאבק על זכות הבחירה לנשים יהודיות בארץ ישראל בשנות 
העשרים, כמו גם לנשים בארצות-הברית ובאנגליה, הביא לצמצום ניכר 
במאבקים של נשים על זכויותיהן. הן קיוו שהשגת זכות הבחירה תשפיע על 
מקומן של הנשים בחברה ולא יהיה עוד צורך במאבק פמיניסטי. תקווה זו 
גרמה לתחושה שעתה, משהושגו הזכויות הפוליטיות לנשים, יבואו על 
פתרונן גם הבעיות האחרות הקשורות במעמדן הנחות של נשים בחברה. כמו 
כן, בעקבות זוועות מלחמת העולם הראשונה הפנו נשים רבות במערב את 
פעילותן הציבורית לנושאי שלום וראו במאבק נגד המלחמה נושא פמיניסטי. 
השגת זכות הבחירה לנשים והמעבר לפעילות בנושאי שלום הביאו לצמצום 
פעילותן של נשים למען נשים. כך בא על סיומו השלב שנקרא 
בהיסטוריוגרפיה הפמיניסטית "הגל הראשון" של תנועת הנשים. ארבעים 
שנה יחלפו עד שיתחיל "הגל השני" של תנועת הנשים, בתחילת שנות 
השבעים. חלוקה זו היא שרירותית, ואין להתעלם מכך שנשים וארגונים רבים 
המשיכו את פעילותם ואף הגיעו להישגים רבים בין שתי התקופות. אך יחד 
עם ההישגים, תקופת ביניים זו התאפיינה בעיקר בנסיגה ודריכה במקום. 
המאבק לשוויון הנשים בארץ וגם בעולם לא לבש צביון של תנועה חברתית 
ולא השפיע על החברה בצורה משמעותית * 

משהחלה תנועת הנשים בשנות השישים לחזור וללבוש ממדים של תנועה 
חברתית המונית, היא חזרה להשפיע על החברה כמו בראשית המאה 
העשרים. תנועת הנשים ב"גל השני" חזרה במידה רבה על דפוסי הפעילות 
של "הגל הראשון" ואף הרחיבה אותם. השימוש במושג פמיניזם הפך להיות 
נפוץ, והכיל בתוכו את כל סוגי הקבוצות והזרמים שהחלו להיות פעילים 
למען שוויון הנשים. הפמיניזם של "הגל השני" ניתח את מקומן של הנשים 
בחברה במושגים של דיכוי ושחרור, והביא לסְפֶרָה הציבורית נושאים חדשים 
כמו אלימות כלפי נשים, זכות להפלה חופשית, לסביות, שלא עלו לדיון ב"גל 
הראשון". 

התנועות הפמיניסטיות שצמחו מאמצע שנות השישים בצפון אמריקה 
ובמערב אירופה, השפיעו על נשים רבות שהשתתפו במאבקים הללו ושינו את 
חייהן של נשים רבות במערב. בנוסף, הפמיניזם כתנועה חברתית השפיע 
באופן עמוק על החברה, השפה והתרבות בארצות אלה. לתנועות פמיניסטיות 
בארצות רבות היתה אידיאולוגיה זהה, כמו גם אסטרטגיות, פעילויות, 
סיסמאות ודרכי התארגנות דומות. דמיון זה צמח, במידה רבה, מהרקע 
הסוציו-אקונומי ממנו באו רוב הפעילות, ומהמבנה הפוליטי והתרבותי של 
מדינות המערב. תהליכים דומים התרחשו בארצות שונות באותה תקופה 
והשפעתה של המהפכה הפמיניסטית היתה מרחיקת לכת. ההשפעה של הגל 
השני בפמיניזם המערבי הגיעה הרחק מעבר לארצות ולחברות שבהן הוא 
התרחש. למרות זאת, לתנועות הנשים המקומיות, כולל התנועה הפמיניסטית 
בישראל, היה אופי ייחודי שהיה קשור לתרבות, לחברה ולהיסטוריה 
המקומיים. 

בראשית שנות השבעים החלה בארץ פעילות פמיניסטית שנשאה אופי 
שונה מפעילותם של ארגוני הנשים שפעלו באותה עת בישראל. עד אז אֶפשר 
מיתוס שוויון הנשים את שיתוף הפעולה של נשים עם הממסד ללא חשיבה 
ביקורתית. התנועה הפמיניסטית ורעיונותיה התקבלו בחשדנות, בכעס ואפילו 
בביטול על ידי ציבור רחב שכלל בתוכו גם נשים וארגוני נשים. כה עמוקה 
היתה ההשקפה בקרב החברה הישראלית שמקומן של הנשים בחברה הוא 
שוויוני, עד שכל ניסיון לערער על "עובדה" זו זכה לביקורת ולהאשמה על 

היותו "יבוא זר" של רעיונות שאין להם אחיזה במציאות הישראלית. הנשים 
הרי נחשבו לשותפות במפעל התחייה הציוני, וכפי שתיארה זאת חברת 
הכנסת אורה נמיר, "הישגיהן של הנשים בישראל היו שם דבר בעולם כולו."' 
זו האווירה ששררה בארץ כאשר החלה פעילותן של הנשים הפמיניסטיות 
בשנות השבעים. עשור זה החל עם מודעות נמוכה לעצם קיומה של בעיה 
חברתית בנושא השוויון בין גברים ונשים והסתיים עם הישגים גדולים, 
שהביאו לשינוי בעמדות כלפי מעמד הנשים בחברה הישראלית ובהקמת 
מערך של ארגונים נותני שירות ותמיכה בנשים. הפעילות הפמיניסטית 
האינטנסיבית במשך כל אותה תקופה העלתה לסדר היום הציבורי את "שאלת 
הנשים" ובמיוחד את נושא האלימות כלפי הנשים. 

בשנות השבעים המשיכו נשים וגברים בחברה הישראלית להחזיק במיתוס 
של שוויון בין המינים. אולם מקומן של הנשים בחברה לא היה שווה לזה של 
הגברים, לא על פי חוקי המדינה ולא במציאות הפוליטית, הכלכלית והחברתית 
של חייהן. אידיאולוגיית השוויון, שליוותה את ההתיישבות הציונית בארץ מאז 
ראשיתה ובאה לידי ביטוי במגילת העצמאות ובקווי היסוד של ממשלת ישראל 
הראשונה, לא מומשה בספר החוקים של המדינה. חוק שיווי זכויות האשה, 
שהתקבל ב-1951, הניח את היסודות החוקיים לשוויון הנשים בחברה. אך 
הפשרות שהובילו לבסוף לנוסח שהתקבל, השאירו את דיני הנישואין 
והגירושין בבית הדין הרבני. חוק בתי הדין הרבניים מ-1953, שהעניק לממסד 
הדתי פיקוח בלעדי על נישואין וגירושין, רק העמיק את השליטה החברתית 
בכל הקשור לחיי אישות ולהגבלות הנובעות מכך על מעמדן האישי של 
הנשים. מצב זה הניח את היסודות החוקיים להפליית נשים בחברה בישראל ? 

מיתוס השוויון, שהתלווה להקמתה של החברה היהודית בארץ ישראל, 
הסתיר מעיני הציבור את מצבן האמיתי של הנשים היהודיות בחברה. נשים 
יהודיות שירתו בצבא, ולכאורה, יכלו לעסוק בכל מקצוע ואף לזכות בשכר 
שווה לזה של הגברים תמורת עבודתן. הבעיות שבהן נתקלו נשים בחיי 
היומיום, במישור האישי ובמישור החברתי, נתפשו כבעיות אישיות ולא 
כבעיות חברתיות. לכן, לא עלתה לדיון באותן שנים המשמעות של הבדלי 
מעמד, מוצא אתני ולאומי בין הנשים בהקשר של המאבק לשוויון. עד שנות 
השבעים לא היתה פעילותן הציבורית של נשים, במיוחד כקבוצה מובחנת 
ונפרדת הפועלת למען עצמה, חלק מהחיים הציבוריים של החברה בישראל. 
מאז סוף שנות העשרים נחשבו ארגוני הנשים כמו ויצ"ו ומועצת הפועלות, 
ששינתה את שמה לנעמ"ת (נשים עובדות ומתנדבות), לארגוני התנדבות 
שתפקידם המסורתי נשמר בקפידה. הם עסקו בעיקר בהחזקת מעונות יום, גני 
ילדים והפעלת מועדונים לנשים. נשים וגברים יהודיים בחברה הישראלית 
האמינו באמת ובתמים שהם אכן חיים בחברה שוויונית. 

בשנות השבעים היה מצבן הפוליטי והכלכלי של נשים בישראל עגום 
למדי. השתתפותן הפוליטית של הנשים באה לידי ביטוי כמעט אך ורק 

באמצעות ייצוג מזערי של שמונה עד עשר חברות כנסת, ומאז קום המדינה, 
נשים מעטות בלבד היו שרות בממשלות השונות, במשרדי הממשלה הן לא 
קודמו לתפקידי מנכ"לות ולא נכחרו כראשי ערים ומועצות מקומיות. נשים 
היוו 39% מכלל פקידי המדינה ורק 9% מהן היו בדרג הבכיר.' בשאר 
המקצועות לא היה מצבן טוב יותר. רק 1% מכלל המהנדסים היו נשים, 7% 
היו משפטניות והתחום הרפואה, ורק בו, הגיע מספרן ל25%. הנשים היוו 
% בלבד מכוח האדם המקצועי והמנהלי. מעט יותר משליש מהנשים יצאו 
לעבוד מחוץ למשק ביתן והכנסתן השנתית היוותה 60% מזו של הגברים.* 
שני הסקטורים היחידים בהם היתה התייחסות לעקרון השוויון בעבודה זהה 
היה באקדמיה ובשירות המדינה. אולם גם בשני אלה היו נשים בודדות בלבד 
בדרגים הגבוהים. 

בראש המדינה עמדה גולדה מאיר, שהיתה סמל לקיומו של מיתוס שוויון 
הנשים במדינת ישראל. גולדה מאיר, שהיא אולי החוט המקשר הגלוי היחיד 
בין המאבק של הנשים בשנות העשרים למאבקים בשנות השבעים, סירבה 
לראות את עצמה מנהיגה של נשים ובוודאי לא מנהיגה פמיניסטית. נדמה 
שלא היה דבר רחוק יותר מן הפער שבין גולדה מאיר ובין ההתארגנות של 
נשים בראשית שנות השבעים שסימנה את תחילתו של המאבק הפמיניסטי 
בארץ. לראשונה, אַתגרה התפישה המקובלת בציבור הרחב ובאקדמיה, לפיה, 
למן הקמתו של היישוב היהודי בארץ ישראל היו הנשים שותפות שוות 
בתהליך בנייתה של החברה החדשה, וזו אף העניקה להן מקום והזדמנויות 
שוות. רק משעלתה לסדר היום הציבורי התביעה הפמיניסטית להתייחס אל 
דיכוי הנשים בחברה, החלה לצמוח לאטה מודעות לכך שלשוויון בין המינים 
בישראל לא היתה אחיזה במציאות וכל כולו מיתוס. 

בעקבות מלחמת ששת הימים חל שינוי עמוק ביחס הקהילה היהודית, 
במיוחד בארצות-הברית, אל מדינת ישראל. החרדה, ערב המלחמה, לקיומה 
של ישראל וההתלהבות המשיחית שאחזה את ישראל עם סיומה של 
המלחמה, הביאו לארץ ציבור של יהודים אמריקאים שראו בישראל חברה 
אידיאליסטית. שתי קבוצות עיקריות היגרו בשנים שלאחר המלחמה לישראל, 
האחת, א/נשי שמאל יהודיים שהיו פעילים/ות בתנועות מחאה באמריקה של 
סוף שנות השישים, והשנייה, יהודים/ות שההתלהבות הציונית"משיחית 
משכה את לבם. שתי הקבוצות היו מורכבות בעיקר מא/נשים צעירים/ות 
שהיו חדורי התלהבות ליצור חיים חדשים בארץ. חלק גדול מן הקבוצה 
הראשונה, רובם בוגרי/ות אוניברסיטאות אמריקאיות, הגיעו דווקא 
לאוניברסיטת חיפה, שהוקמה באותן שנים. הקבוצה השנייה הצטרפה 
לחוגים שהקימו את תנועת ארץ ישראל השלמה והתיישבו בשטחים 
הכבושים. 

תהליך השפעתה של התרבות האמריקאית בעולם ויצירתה של הגמוניה 
תרבותית מערבית, שהחל כבר בשלהי שנות השישים, לא פסח על ישראל ועל 

התנועות לשינוי חברתי, ביניהן התנועה הפמיניסטית.' "טעם החיים", 
הסיסמה המוכרת של חברת קוקה קולה, החלה לשווק את המשקה האמריקאי 
בישראל כבר ב-1968, ובאותה שנה גם החלו בישראל שידורי הטלוויזיה. שני 
סממני תרבות אלו ליוו את תהליך שקיעתם של המיתוסים המכוננים של 
החברה החלוצית בישראל. בשנות השבעים, שנות צמיחתה של התנועה 
הפמיניסטית של הגל השני בישראל, החלה ההשפעה האמריקאית בישראל 
לחלחל גם למערכת הפוליטית." ההשפעה על הפמיניזם הישראלי התרחשה, 
אם כן, בקונטקסט תרבותי שהיה פתוח ומוכן להשפעות אמריקאיות. 

במקביל להחלטת האו"ם להקדיש את שנת 1975 לנושא מעמד האשה, 
החליטה גם ממשלת ישראל להקים ועדה לבדיקת מעמד האשה. יצחק רבין, 
ראש הממשלה, שסיים לא מכבר את תקופת כהונתו כשגריר ישראל בארצות- 
הברית, עודד את תהליכי ההשפעה האמריקאים על החברה הישראלית. 
בוועידה הראשונה של האו"ם, שהוקדשה למעמד האשה, היתה זו לאה רבין 
שייצגה את ישראל. למרות ההנחה המקובלת שבישראל לא קיימת בעיה של 
אי-שוויון, הממשלה לא היתה יכולה להתעלם מהאווירה הבינלאומית והיה 
עליה להוכיח את שוויון הנשים בפני הציבור. בינואר 1976 מינה רבין את 
חברת הכנסת אורה נמיר לעמוד בראש וועדה אשר תבדוק את מצב הנשים 
בישראל. כתב המינוי של הוועדה מינה אותה להביא בפני הממשלה ממצאים 
והמלצות בנושאי "קידום השוויון והשותפות בין נשים וגברים בכל תחומי 
החיים בישראל [...] יצירת תנאים לשוויון הזדמנויות בין נשים וגברים [...] 
וכל עניין שיש בו כדי לקדם את זכויות האשה ולבטל הפלייה מטעמי מין."? 
זו היתה הפעם הראשונה שמדינת ישראל הכירה בגלוי באפשרות שקיימת 
אמנם הפלייה של נשים בחברה הישראלית. 

הממצאים החמורים שעלו מהד"וח המפורט שהגישה הוועדה למעמד 
האשה בתום שנתיים של עבודה, היוו אישור למצבן של הנשים במדינת 
ישראל ולהפלייתן בכל התחומים שהוועדה בדקה. בפברואר 1978 הגישה 
הוועדה למעמד האשה את החלק הראשון של עבודתה ובו 241 המלצות 
לשינויים במעמד הנשים.' בעקבות ממצאי הדו"ח שפורסמו בציבור, 
ובהשפעת הפעילות הפמיניסטית, החלו נשים רבות לגלות מודעות לדיכוין 
כנשים, ולעובדה שהדיכוי איננו רק אישי אלא נובע ממבנה חברתי ופוליטי 
דכאני. מודעות זאת אפשרה להן תחושת שחרור מהרגשת כישלון אישי 
והעניקה להן כוח ותקווה לשינוי. פרסום הדין וחשבון היווה אחד מהמניעים 
ליוזמת חקיקה שנכנסה לתוקפה ב-1981 -- חוק הזדמנויות שוות בתעסוקה. 
חוק זה היה ראשיתו של תהליך לשינוי חוקתי, במהלכו החלו נשים בישראל 
לתבוע ולבסס את מעמדן השוויוני בחברה. 

התהליכים הכלכליים שעברו על החברה הישראלית באותן שנים, עקב 
זרימת הון והשקעות כלכליות, שינו כליל את מנהגי הצריכה והעלו את רמת 
החיים של שכבות רחבות. ההון הרב שזרם לארץ ממקורות שונים, ביניהם 

ממשלת ארצות-הברית וקהילות יהודיות ברחבי העולם, האיץ את הפעילות 
הכלכלית בענפי האלקטרוניקה, התעשיות הצבאיות והענף הפיננסי. שכבה 
שלמה של תעשיינים, יבואנים, קבלנים ומנהלי בנקים התעשרה בעקבות 
הפיתוח הכלכלי, אך גם העובדים נהנו מתעסוקה מלאה וממגוון של מקורות 
הכנסה. העלייה ברמת החיים שינתה גם את סגנון החיים בארץ. החברה הפכה 
מסחרית יותר וממוקדת בציפיות ובשאיפות של הפרט. 

בשנות השבעים, התחוללו בחברה הישראלית תהליכים רבי עוצמה נוספים 
ששינו את פניה: סיומה של מלחמת ההתשה, מלחמת יום כיפור, עלייתו, 
לראשונה, של הימין לשלטון וחתימת הסכם השלום עם מצרים היו מן 
האירועים הפוליטיים המרכזיים בתקופה הנידונה. אירועים אלה 
וההתפתחויות שבאו בעקבותיהם לוו במאבקי מחאה שהפנו את תשומת 
הלב הציבורית לשסעים עמוקים בחברה הישראלית והביאו לתהליך של 
שבירת מיתוסים מכוננים. בתקופה זו התפתחו תנועות מחאה של נשים, ושל 
מזרחיים, וב-1977, קמה גם תנועת שלום. 

ראשית שנות השבעים היה אולי הרף עין ראשון של "נורמליות" בחברה 
הישראלית, ניצנים ראשונים לבנייתה של חברה אזרחית. סוף סוף נגמרה 
מלחמת ההתשה ובציבור החלו להישמע קולות ראשונים של ספקנות כלפי 
הסיפור ההגמוני, עליו גדל הדור הראשון של "ילדי המדינה". קבוצות שמאל 
כמו שי"ח (שמאל ישראלי חדש) ושס"י (שמאל סוציאליסטי ישראלי) הוקמו 
על ידי צעירים/ות שגדלו בישראל ה"קטנה", שבגבולות הקו הירוק, והחלו 
להתנגד למדיניות הכיבוש וההתנחלות של הממשלה. קבוצות שמאל אלו, יחד 
עם מק"י (מפלגה קומוניסטית ישראלית) ותנועת סטודנטים בשם "תכלת- 
אדום", הקימו את תנועת "מוקד" לקראת הבחירות לכנסת השמינית, 
שהתקיימו ב-1974. מוקד הצטרפה אחר כך להקמתה של תנועת של"י בניסיון 
לאחד את כוחות השלום לקראת הבחירות לכנסת התשיעית ב-1977. 

תנועת "מצפן", שהוקמה עוד ב-1962, החלה להתנגד לכיבוש מיד עם תום 
מלחמת ששת הימים וייצגה עמדה אנטי-ציונית שהיתה מבוססת על ניתוח 
מרכסיסטי של החברה ועל חזון של מזרח תיכון סוציאליסטי.' במהלך שנות 
השבעים החלו מפגשים עם אנשי אש"ף (ארגון שחרור פלסטין) אותם ארגנו חברי 
מצפן וחברי המועצה לשלום ישראל-פלסטין, וב-1980, על ידי שניים ממנהיגי 
"שלום עכשיו". במקביל, ותוך שיתוף פעולה עם פעילים מתנועת מצפן, התחילה 
מחאה על רקע ההפליה ארוכת השנים נגד מזרחיים/יות שבאה לידי ביטוי 
בהקמתה של תנועת "הפנתרים השחורים" ב-1971. הפנתרים השחורים שהתחילו 
את פעולות המחאה שלהם בירושלים, שאלו את שמם מהפלג הרדיקלי של 
התנועה לזכויות האזרח של השחורים בארצות"הברית. בשנת פעילותם הראשונה 
הם קיימו הפגנות בערים הגדולות בהם השתתפו אלפי אנשים. 

הפנתרים השחורים עשו חיבור בין המאבק האתני המקומי לבין המאבק 
המעמדי, תוך שיתוף פעולה, בפעם הראשונה בישראל, עם השמאל הרדיקלי. 


4 פרק רביעי 


הם העלו על סדר היום הציבורי את נושא המצוקה בחברה וחשפו את הקשר 
בין עוני לבין מזרחיות. עד 1973 הם המשיכו להפגין בצורות שונות נגד 
העוני, ומאותה שנה, חלקם התחברו לתנועת רק"ח (רשימה קומוניסטית 
חדשה) וחלקם הלכו יחד עם שלום כהן מתנועת "העולם הזה" לפעילות 
פוליטית משותפת. תנועות מצפן והפנתרים השחורים, כמו התנועה 
הפמיניסטית שקמה באותה תקופה, היו הראשונים להתחבר לתנועות 
מהפכניות בעולם והושפעו ממרד הסטודנטים בפריז כמו גם מעליית הפנתרים 
השחורים בארצות-הברית. תנועות אלו היוו חלק מתרבות המרד של הנוער 
בכל העולם המערבי והשפיעו על החברה והתרבות המערבית במובנים רבים. 


פרק חמישי 


הפעילות הפמיניסטית בארץ בשנים 1982-1971 


התקופה הראשונה של הפעילות הפמיניסטית בארץ ראשיתה בשלהי 1970, 
עם הקמתן של הקבוצות הראשונות להעלאת התודעה בחיפה ובירושלים 
וסיומה ב-1981, עם סגירתו של ארגון "קול האשה", מרכז פמיניסטי שהיה 
פעיל בחיפה, תל אביב וירושלים ועזיבתה של מרשה פרידמן את הארץ. 
בתקופה זו הונח הבסיס לחשיבה ולעשייה הפמיניסטית הרדיקלית בישראל. 
הנשים בחיפה ובתל אביב התארגנו כדי להקים אגודה רשומה בשם "התנועה 
הפמיניסטית בישראל". תנועה זו, שכללה גם נשים פעילות מירושלים, הוקמה 
כדי לנסות ולפעול במסגרת כלל ארצית, אך בסופו של דבר פעלה כארגון תל- 
אביבי לכל דבר. מאוחר יותר הוקמו ארגונים ומרכזי נשים נוספים שהגדילו 
את מרחב פעילותן של נשים שונות ובשלהי העשור התחילו לארגן כנסים 
פמיניסטיים ארציים. בראשון שבהם התארגנו נשים לסביות יחד בפעם 
הראשונה. כמו כן, הוקמה הוצאת ספרים בשם "המין השני", שתרגמה ומכרה 
ספרים פמיניסטיים, והתקיים מגוון רחב של פעילויות במקומות שונים בארץ. 
בשלהי העשור החל סוג חדש של פעילות, בניית ארגוני שירות כמו, מקלטים 
לנשים מוכות ומרכזי סיוע לקורבנות אונס. 

העשור הראשון התאפיין במגוון עשיר של פעילויות בתנועה ובציבור 
הרחב. בראשית התקופה התרחש תהליך של גילוי הפמיניזם בארץ ויצירתו 
במישור האישי ובמישור הקבוצתי. עלו שאלות של זהות והזדהות וכל קבוצה 
התגבשה סביב ביקורת פמיניסטית נפרדת. הקבוצות בשלוש הערים הגדולות 
הזדהו באופן שונה ומובחן עם גישות ותפישות פמיניסטיות שונות, בהתאם 
למציאות חייהן, ולכן, את ההבדלים התיאורטיים בין הקבוצות ניתן היה 
להגדיר רק לאחר מעשה. למרות הבדלי התפישות, הרי שבמבנה הפנימי של 
הקבוצות, הארגונים ומרכזי הנשים היה דמיון רב.' 

ראוי לציין שנשים רבות לקחו חלק בעשייה בתקופה זו והיו אחראיות 
להישגים של הפמיניזם בעשור הראשון שלו. יחד עם זאת, דמותה של מרשה 
פרידמן תופסת מקום מרכזי ומוביל לאורך כל התקופה, במיוחד כמי 
שבהיותה חברת כנסת ייצגה את התנועה ורעיונותיה מעל הבמה הציבורית 
והפוליטית ביותר במדינה. גם לאחר סיום כהונתה כחברת כנסת הובילה 
פרידמן את הפעילות לכיווני התפתחות חדשים ויזמה הקמת מרכזי נשים. 


6 פרק חמישי 


בעשור הראשון של הפעילות הפמיניסטית בארץ ניתן להבחין בשלוש 
תקופות שונות, כאשר לכל תקופה מוקד ואופי משלה ולכל עיר מאפייני 
פעילות יחודיים לה. לכן, בפרק זה אתייחס לשלושת התקופות, תוך התמקדות 
נפרדת בפעילותם של המרכזים בשלושת הערים. התקופות המובחנות הן: 
א. התארגנות ראשונית וחשיפה לציבור -- מסוף 1970 ועד אוקטובר 1973. 
ב. נציגות בכנסת, מאבקים ציבוריים ומפלגת הנשים -- משלהי 1973 ועד 

ג. התבססות והתארגנות -- מ-1977 ועד 1982. 


התקופה הראשונה: התארגנות ראשונית וחשיפה לציבור 


השנים הראשונות של הפעילות הפמיניסטית בארץ, משלהי 1970 ועד 
אוקטובר 1973, התאפיינו בעבודה בקבוצות קטנות, שהתרכזה בעיקר בשלוש 
הערים הגדולות. כל קבוצה התגבשה וצמחה באופן שונה והפעילות היתה על 
פי רוב מקומית, עם קשרים מועטים בין הקבוצות, אך עם דמיון רב באופן 
הפעילות עצמה. התנועה והפעילות הפמיניסטית תבעו מן הנשים פיתוח דרכי 
חשיבה חדשים, אולם גם קבלה של דרכי פעולה שבאו יחד עם אידיאולוגיה 
פמיניסטית אמריקאית. לא כל הנשים מיהרו לקבל את המבנה הבסיסי, את 
הקבוצה להעלאת התודעה. ההיסוסים אולי לא היו גלויים, שהרי במציאות 
של קבוצות קטנות ואישיות לא תמיד ניתן להביע התנגדות. בתקופה 
הראשונה היה קשה להצטרף לפעילות פמיניסטית ללא השתתפות בקבוצה 
להעלאת התודעה ולו רק בגלל העובדה שלא היתה פעילות רבה נוספת. נשים 
בעלות ניסיון בקבוצה כזו, ואפילו ניסיון מועט, היו מצטרפות לקבוצות 
אחרות כדי להדריך ולהנחות או להוביל קבוצה חדשה. 

מרגלית טולדנו, שהצטרפה לפעילות פמיניסטית ב-1972, כתבה על 
היסוסיה לגבי האפשרות שהתנועה לשחרור האשה תצליח בישראל: 


למען האמת, אני עצמי די נבוכה ביחס לתנועה לשחרור האשה. אין לי ספק 
בנוגע לצדקת המאבק. אני רק חוזרת ושואלת את עצמי אם יש לתנועה כזו 
סיכוי להיתפס כאן בישראל. האם יש מספיק נשים ישראליות שכואב להן, 
נשים אשר חשות בעיוותים ובשקרים ושזה אכפת להן ומוכנות לעשות משהו 
בנוגע לכך. יש לי הרגשה שהסיגנון האמריקאי של שיחות אישיות"קבוצתיות 
במטרה להעלות את התודעה -- אין לו סיכוי להיתפס כא? 


חששותיה של טולדנו נגעו ישירות בשאלת ההקשר המקומי של הפעילות 
הפמיניסטית. היא תהתה האם תנועה שרעיונותיה וצורת פעילותה מושפעים 
מתנועה חברתית אמריקאית תוכל להצליח בארץ. ואכן התנועה הפמיניסטית 
לא הפכה לתנועת המונים רחבה וסוחפת, אבל היא הצליחה לרכז סביב 

רעיונותיה קבוצה גדולה של נשים פעילות שנאבקו במשך עשור שלם לשנות 
את פני החברה בישראל. 


התנועה בחיפה 


מקורה של התנועה החיפאית בשני סמינרים על נשים באוניברסיטת חיפה, 
שעם הזמן הפכו לקבוצות להעלאת התודעה. שתי המרצות בסמינרים אלה 
-- מרשה פרידמן, מרצה-סטודנטית לדוקטורט בחוג לפילוסופיה, וד"ר 
מרילין ספר, מרצה בחוג לפסיכולוגיה -- הגיעו לארץ מארצות-הברית ב- 
7 והצטרפו לאוניברסיטה החדשה שעודדה השתלבות של מרצים/ות 
צעירים/ות. אוניברסיטת חיפה הפכה בראשית שנות השבעים למוסד מוכר 
ועצמאי, לאחר שהחלה את פעילותה כשלוחה של האוניברסיטה העברית. 
באותן שנים התנהל מאבק על דמותה של האוניברסיטה בין אלו שרצו לשוות 
לקמפוס בחיפה אופי ליברלי וחדשני הפתוח לגישות ביקורתיות לבין אלו 
שהיו מעוניינים באוניברסיטה שמרנית הממשיכה בדרכה של האוניברסיטה 
העברית. 

אוניברסיטת חיפה, בימיה הראשונים, היתה אוניברסיטה צעירה ובה 
מרצים/ות רבים/ות מארצות-הברית, והקמפוס היה מקום קטן, עמוס בפעילות 
סטודנטיאלית-פוליטית. האופי הייחודי של הקמפוס בא לידי ביטוי גם במגוון 
פניו של ציבור הסטודנטים שכלל בתוכו סטודנטים/יות משלוש קבוצות 
עיקריות: ערבים/יות, קיבוצניקים/יות ועולים/ות מארצות דרום אמריקה, 
כשהגברים בכל אחת מהקבוצות הללו היוו רוב ברור. שילוב של ציבור 
סטודנטים/יות מגוון וחבר מרצים/ות מארצות-הברית, שחלקם היו שותפים 
לפעילות רדיקלית טרם בואם לארץ, הבטיח אווירה רדיקלית וחדשנית. 
האוניברסיטה מנתה אז כמה אלפי סטודנטים/יות ומרצים/ות והיתה בה 
אווירה כמעט אינטימית וחברית.' 

באווירה זו החלו כמה התארגנויות חדשות בעלות גוון רדיקלי, כשאחת 
מהן היתה שיתוף פעולה ערבי-יהודי במטרה להקים תנועת סטודנטים 
שמאלנית. לקבוצה שנקראה בשם "יש" (שמאל ישראלי), ופעלה לשינוי 
חברתי הן בחיי הסטודנטים והן בחברה הישראלית היה מסר מובהק של דו- 
קיום. הקבוצה זכתה בבחירות לאגודת הסטודנטים בשנת הלימודים 1971/ 
2 ובעקבות זאת, משכה אליה תשומת-לב ציבורית. קבוצה זו היתה 
שותפה אחר כך להקמתה של התנועה הפרלמנטארית של"י, שהתמודדה 
בבחירות לכנסת ב-1973. בקמפוס יצא לאור באותה תקופה עיתון סטודנטים 
בשם פוסט מורטם, בעריכתו של גדעון ספירו. העיתון ועורכיו היו בעלי דעה 
עצמאית, לא היו שייכים לאגודת הסטודנטים או לקבוצה כלשהי והיו בעלי 
השקפה שמאלנית מובהקת. הדעות שהעיתון ביטא הובעו בסגנון בוטה, אותו 
הוביל העורך עצמו, סגנון שלעתים קרובות היה מחוץ לקונצנזוס הלאומי- 


18 פרק חמישי 


ציוני, ולמרות שהיווה גורם משמעותי בחיים החברתיים והפוליטיים של 
הקהילה האוניברסיטאית הוא עורר לעתים מחלוקות קשות. התארגנות נוספת 
זכתה גם היא להדים ציבוריים שחצו את גבולות הקמפוס -- התארגנות של 
פעילות פמיניסטית, שהתחילה בקמפוס והמשיכה ביצירת קשר עם נשים 
פמיניסטיות בירושלים ובתל אביב ובהקמתה של תנועה פמיניסטית בכל 
הארץ. 

עם פתיחת שנת הלימודים, בסתיו 1970, החלה ד"ר מרילין ספר, שהיתה 
פעילה בתנועה לזכויות האזרח בארצות-הברית לפני בואה לארץ, להיפגש עם 
קבוצה של סטודנטיות ולקרוא טקסטים פמיניסטיים.* באותה עת פנה ברני 
הוך, הרב של בית הלל* באוניברסיטה, אל מרשה פרידמן בהצעה להעביר 
סמינר לסטודנטים. פרידמן הציעה לעסוק בשחרור האשה וביקשה לקיים את 
הפגישות לנשים בלבד. הוך, רב רפורמי צעיר שהגיע לישראל כמה שנים לפני 
כן מארצות-הברית, היה מעוניין בקידום פעילויות מגוונות בקרב ציבור 
הסטודנטים/יות, וקיווה לעסוק בנושאים שיעוררו עניין וימשכו קהל. למרות 
זאת, את הבקשה לקיים מפגשים לנשים בלבד תפש כיוצאת דופן. פרידמן לא 
ויתרה וההזמנות לפגישות עמה, בנושא שחרור האשה, התפרסמו ברחבי 
הקמפוס, כשהן מכוונות לנשים בלבד. על אף הסתייגותו הראשונית, תמיכתו 
של ברני הוך במפגשים אלו אפשרה לפרידמן למצוא קהל של נשים שהיה 
מעוניין בנושא. הקבוצה הראשונה היתה קטנה, אבל אליה הצטרפה תוך זמן 
קצר הקבוצה שגיבשה ד"ר ספר וכך יצאה לדרך הקבוצה הפמיניסטית 
הראשונה בחיפה.* 

למרות שהקמפוס החיפאי היה מקום צעיר, רדיקלי ופתוח לקבוצות שונות, 
מצבן של הנשים כחברות סגל חדשות וסטודנטיות לא היה שוויוני. ד"ר ספר 
עצמה נתקבלה לעבודה במעמד של מורה מן החוץ וכך היה גם מצבן של 
מרשה פרידמן וג'ודי היל, דוקטורנטית ומורה בחוג לאנגלית שהחלה בשיחות 
על פמיניזם עם מרשה פרידמן עוד לפני שהחלה הקבוצה הראשונה להיפגש. 
לשיחות אלה הצטרפה מלכה מעון, שהיתה אחת מהסטודנטיות שהחלו 
להיפגש בביתה של ד"ר ספר ולקרוא ספרות פמיניסטית. היא עבדה עם ד"ר 
ספר כאסיסטנטית, ותוך כדי כך החלה להכיר את הספרות הפמיניסטית 
המחקרית, במיוחד זו הקשורה למחקרים בתחום הפסיכולוגיה. ספר ומעון 
הצטרפו אחר כך לקבוצה שהחלה להתגבש עם מרשה פרידמן והביאו אתן 
את נעמי נמרוד, אחותה הצעירה של מלכה. נעמי נמרוד הביאה אתה את 
מלכה פרקל, סטודנטית צעירה מארצות-הברית, ובעקבות מאמר בעיתון 
הצטרפה אליהן נטלי ריין, שהגיעה אז מאנגליה. 

הנשים בקבוצה החלו לדבר על עצמן, על חוויותיהן כנשים בחברה 
הישראלית, ולקרוא את הספרות הפמיניסטית האמריקאית של התקופה. הן 
פעלו כקבוצה להעלאת תודעה, צורת פעילות שהן קראו עליה בספרות 
האמריקאית, ואותה התאימו לתכנים ולחוויות שלהן בישראל. בד בבד, הן 

התחילו להשמיע את דעותיהן בציבור ולהגיב על אירועים שהתרחשו 
בסביבתן ונגעו במעמד הנשים. בינואר 1972 דיווחה מלכה מעון, שהיתה אז 
אסיסטנטית בחוג לפסיכולוגיה ותלמידה לתואר שני בירושלים, על הערות 
שהשמיע ד"ר הופמן, מרצה בחוג לפסיכולוגיה, בשיעוריו. על הערות מן 
הסוג "אינני מבין מדוע נשים עוזבות את ביתן וילדיהן ולומדות 
באוניברסיטה" וגם "מדוע בעבר יכלו נשים להניק את התינוקות ואילו 
עכשיו מוכרחות להשתמש בבקבוק", הגיבה מעון במאמר ארוך ומקיף בשם 
"האם על נשות המאה העשרים להניק את ילדיהן?". המאמר הובא לדיון 
בקבוצות להעלאת התודעה ופורסם בעיתון הסטודנטים פוסט מורטם. במאמר 
זה פרשה מעון את עיקרי ההשקפה הפמיניסטית שלה, תוך התייחסות לנושא 
ההנקה. מלכה מעון זיהתה באפשרות להימנע מהנקה באמצעות האכלה 
מבקבוק את אחת מהטכנולוגיות העומדות לרשותן של נשים בחברה 
המודרנית ואשר השפיעו דווקא באופן חיובי על חייהן של נשים רבות.? 
העניין בקבוצות אלו היה רב, נפתחו עוד קבוצות להעלאת התודעה וגם 
נשים מחוץ לאקדמיה החלו להצטרף. הקבוצה הפמיניסטית הראשונה בחיפה 
נתפשה כקבוצה אליטיסטית השייכת לנשים באקדמיה בלבד, תפישה 
שהשתנתה עם הצטרפותן של הנשים שמחוץ למעגל האקדמי. ברכה זיו, 
בעלת עסק בחיפה, הצטרפה אז לפעילות, ולמרות שחשה בפער בינה לבין 
הנשים באקדמיה אמרה, "חששתי מן העניין כי הן כולן היו מן האוניברסיטה, 
אבל כבר מן הפגישה הראשונה הבנתי שיש כאן עניין אחר."* הצטרפותן של 
נשים אלו העלתה את הרעיון להקים תנועת נשים, אך בד בבד, פעילותן 
הראשונה התמקדה בבדיקת תנאי ההעסקה של נשים בטכניון ובאוניברסיטה. 
לאחר מכן הן החליטו לתבוע מהנהלת האוניברסיטה להקים מעון לילדי 
עובדים/ות וסטודנטים/יות, ובשנת הלימודים השנייה לפעילות הפמיניסטית 
הוקם ועד פעולה ששם לו למטרה להקים מעון לתינוקות בקמפוס, ולשם כך 
נאספו 1,500 חתימות. הוועד ראה בהקמת מעון לילדי סטודנטיות צעד 
לקראת ביטול ההפליה כלפי סטודנטיות כמו גם מתן אפשרות לסטודנטיות 
אלו להשתלב בפעילות חברתית ופוליטית בקמפוס. במרץ 1972 נפתח מעון 
לתינוקות באוניברסיטה, שהתקיים במשך שנתיים." אחת מהפעולות 
הציבוריות הראשונות שלהן מחוץ לאוניברסיטה היתה הפגנה ליד בית 
המשפט הרבני בחיפה נגד חוקי הנישואין והגירושין של מדינת ישראל ' 
ב"1972, כל הקבוצות בחיפה פעלו תחת השם "התנועה לשחרור האשה", 
והוציאו עיתון בשם נלח"מ -- נשים למען חברה מחודשת. העיתון יצא 
ארבע פעמים בין השנים 1974-1972. הצהרת העקרונות והמטרות של 
הקבוצה, כפי שבאו לידי ביטוי בעיתון, מצביעים על ניתוח רדיקלי של דיכוי 
הנשים בחברה הנשלטת על ידי גברים. בגיליון הראשון, שיצא בינואר 1973, 
פורסמה באריכות, בעמוד הראשון, השקפת העולם של התנועה תחת הכותרת 
"אנו מאמינות", ובה פורטו עיקרי האמונה הפמיניסטית של התנועה. לדעת 

הכותבות, שלא הזדהו בשמן, גברים ונשים הם בני אדם שווים וההבדלים 
בתפקידים החברתיים והכלכליים בין המינים הם מלאכותיים. הן מזהות 
בבעיית שוויון הנשים בחברה עניין הניתן לפתרון באמצעות תחיקה או הקמת 
מוסדות מתאימים, אך טוענות כי אין זה מאבק על שוויון זכויות בלבד. על פי 
השקפתן, המושגים גברי ונשי הם ערכים תרבותיים וחברתיים המאפשרים 
לגברים להתפתח ולהתקדם ומותירים לנשים מקום פסיבי בלבד; יש 
להשתחרר מדעות קדומות לגבי מושגי הגבריות והנשיות, שהרי ילדים/ות 
אינם נולדים "בנות" או "בנים", הם לומדים להיות כאלה וכל תיוג על פי מין 
מפלה במהותו; תפקידים חברתיים חשובים כגון, טיפול בילדים או בזולת, 
הכרחיים ועל כן חייבים להתחלק בין נשים וגברים כאחד; שוויון אינו מושג 
העוסק רק בזכויות שוות, אלא גם בחלוקה שווה בנטל החובה והאחריות בכל 
התחומים; היחסים האישיים בין נשים לגברים חייבים להתבסס על רגשות, 
משיכה ודאגה הדדיים בין שווים; הן אינן מעוניינות בזכויות יתר, אך עם זאת, 
הן גם אינן מעוניינות בחלוקת העבודה הנותנת לגברים את השליטה על 
החלטות המשפיעות על חיי היומיום של הנשים. 

הנחות יסוד אלו הובילו את הכותבות לקרוא לכל המוסדות הפוליטיים 
והכלכליים להבטיח ייצוג וכוח שווים לנשים. הן פנו לכל המגזרים הציבוריים 
ולכל הגברים והנשים ל"שחרר את הנשים מן הכפייה הסמויה והגלויה- 
למחצה" המשאירה את האשה בביתה ובתפקידי שירות בלבד. לבסוף, לאחר 
שהן הגדירו את מאבקן, הן קראו ליצירתה של חברה חדשה "המבוססת על 
עקרונות שוויוניים [...] חברה שבה תהיה זכות הגדרה-עצמית [...] לכל 
אדם.'"" 

רק לאחר שפעלו במשך כשנה וחשבו כי הן הפמיניסטיות הראשונות 
והיחידות בישראל, התברר לפעילות בחיפה שפעילות פמיניסטית דומה 
מתנהלת גם בירושלים. הקבוצה בירושלים, על פי דבריה של מרשה פרידמן, 
"התחילו לפנינו וידענו עליהם ממצעד אחד במאי שבו הם הופיעו כתנועה 
לשחרור האשה ואנחנו [בחיפה] חשבנו שאנחנו התנועה. "?' כך, מבלי שידעו 
זו על זו, התחילה פעילות של נשים פמיניסטיות בירושלים ובחיפה בעת 
ובעונה אחת. 


התנועה בירושלים 


בהפגנת 1 במאי 1972, שהתקיימה בירושלים, הפגינו הפנתרים השחורים, 
שי"ח ומצפן נגד "העוני, ההפליה וסיפוח השטחים", כש-64 מהמפגינים/ות 
נעצרו על ידי המשטרה. קבוצת נשים שהשתתפה בהפגנה, הפגינה גם נגד 
ניצולן הכפול כנשים וכנשים עובדות. הקבוצה קראה לציבור הנשים להצטרף 
להפגנה "כנגד דיכוי הנשים והפלייתן בישראל ובעולם, ולהזדהות עם כל 
קבוצות המנוצלים והמדוכאים.""' עיתון הארץ כינה אותן "ההפגנות 

הפמיניסטיות הראשונות בארץ.""' כך התפרסמה בציבור הפעילות 
הפמיניסטית שהחלה בירושלים, וכך גם נודע לנשים בחיפה על קיומה של 
פעילות פמיניסטית בירושלים. 

בירושלים של שנות השבעים היה ציבור נרחב של צעירים/ות ישראליים, 
עולים/ות מארצות-הברית ומארצות אחרות, במיוחד בקרב הסטודנטים/יות, 
שהיה קשור לפעילות השמאל. שתי קבוצות שמאל פעלו בירושלים באותה 
תקופה, מצפן (שמאל אנטי-ציוני) ושס"י (שמאל סוציאליסטי ישראלי). 
השמאל על אגפיו השונים היה פעיל מאוד באותם ימים בהתארגנויות מחאה 
שונות נגד הכיבוש, תוך ויכוח נוקב על מהות הפתרון הרצוי לסכסוך היהודי 
פלסטיני. קבוצות השמאל הושפעו מחוגי "השמאל החדש" דרך קויאה 
בספרות שמאלנית כמו גם באמצעות תרבות הנגד המערבית, אותה הביאו 
צעירים/ות שבאו לארץ מארצות-הברית ומאירופה. לפעילים/ות אלו היתה 
תחושה שלמרות היותם מיעוט קטן ומבוטל בחברה הישראלית הם מחוברים 
לתנועה מהפכנית בינלאומית.' השמאל המהפכני של סוף שנות השישים 
וראשית השבעים באירופה ובארצות-הברית נאלץ להתמודד עם המהפכה 
הפמיניסטית ועם נשים פמיניסטיות, ששילבו את התפישה החברתית 
השמאלנית שלהן עם ביקורת פמיניסטית. בתוך קבוצות השמאל הישראלי 
שהחלו לקרוא ולדון בטקסטים פמיניסטיים, נחשפו הנשים לספרות 
הפמיניסטית של השמאל המרקסיסטי במערב ויחד איתו לפמיניזם הרדיקלי 
האמריקאי. רעיונות אלו נחשבו בשמאל ל"יבוא מוחלט", והעלו את הצורך 
לערוך דיונים על החיבור בין דיכוי הנשים ורעיונות מרקסיסטיים בהקשר של 
המציאות המקומית." שני תהליכים מקכילים ליוו את ראשית פעילותן של 
הנשים בארגונים אלו: הראשון נבע מהחלטה ארגונית של מצפן להתייחס 
לנושא הנשים, והשני עלה מהנשים עצמן שדיברו על הצורך להעלות את 
המודעות שלהן כדי להתמודד עם הגברים על חלוקת התפקידים בארגון. את 
הצורך של הנשים לדבר על הקשיים שלהן בתוך השמאל ובכלל תיארה דורית 
אורטל, פעילת שמאל פמיניסטית, 


בתנועה לשחרור האשה בירושלים היו קבוצות של שס"י וקבוצות של מצפן. 
כשהצטרפתי בגלגול הראשון לקבוצה להעלאת התודעה, שהורכבה מנשות 
שס"י שהיו שנים בפוליטיקה, התרחש בערך אותו תהליך כמו בארצות-הברית 
- הנשים של הארגונים הפוליטיים מצאו פתאום שהן צריכות לדבר על 
העניינים שלהן וזאת פשוט היתה קבוצה במסגרת שחרור האשה" 


הצורך לדבר "על העניינים שלהן" ולבדוק את מקומן כנשים בתוך תנועות 
המחאה, יחד עם המודעות בשמאל לפמיניזם המערבי, הביא את הנשים 
להבחין בדמיון בין הדיכוי שלהן כנשים לבין הדיכוי של קבוצות אחרות 
בחברה, שנגדו נאבק השמאל. בתוך כך הן גם זיהו את ההשפעה של 
הפמיניזם הסוציאליסטי האמריקאי עליהן. 

הנשים החלו להתארגן באופן נפרד וכך, נשים שהיו פעילות בארגוני 
השמאל השונים נפגשו עם נשים שהיו מעוניינות בפעילות פמיניסטית. גם 
בירושלים, כמו בחיפה, היה בית הלל מקור לתמיכה בהתארגנות של הנשים. 
המפגשים הראשונים התקיימו במועדון של בית הלל ואפשרו לנשים מן 
האוניברסיטה ומן העיר להיפגש יחד. אך בניגוד לנשים בחיפה ובתל אביב, 
הבחירה בקבוצה להעלאת התודעה לא היתה מיידית. בתחילה נפגשו הנשים 
לדיונים תיאורטיים במאבק הפמיניסטי, כפי שהיו רגילות לדון בנושאים 
אחרים בקבוצות השמאל שבהן השתתפו. רק בעקבות דיונים אלו ובהשפעתן 
של נשים אמריקאיות שהיו בקבוצה הן החליטו לבחור בקבוצה להעלאת 
התודעה. בקבוצה הן החלו לעסוק בחוויות ובהתנסות האישית והפוליטית 
שלהן כנשים והמשיכו בכך זמן מה, למרות שלא היו בטוחות ביעילותה של 
דרך זו. לסיכום העבודה בקבוצה להעלאת התודעה הן כתבו בביטאונן: 
"ייתכן שקבוצת 'העלאת התודעה' לא חידשה לנו דבר וברור שלא הביאה 
פתרונות חדשים. [אבל] היא ספקה לנו הרגשה של תמיכה אחת בשנייה." אך 
לא עבר זמן רב וחלק מן הנשים "החלו לנטוש את הקבוצה לא מתוך חוסר 
עניין כי אם מתוך ראיית הפעילות כחשובה יותר בשלב אליו הגיעו."*' 
הניסיון הפוליטי שלהן בשמאל תאם יותר עשייה מאשר דיונים בחוויות 
אישיות. הן היו מעוניינות בפעילות והיה להן ניסיון פוליטי שאפשר להן 
לצאת מיד להפגנות. 

ב-1972, השנה הראשונה לפעילותן, הן ארגנו שלוש הפגנות. ההפגנה 
הראשונה התקיימה ב-23 לאפריל נגד חלוקת אות "אשת המופת" שהתקיימה 
בירושלים. בכרוז "אשת-חייל מי המציא?", שפורסם וחולק בעת ההפגנה, 
יצאו הנשים נגד חברות הפרסום ומארגני הערב בטענה שהם משתתפים, יחד 
עם ארגוני הנשים ועיתון לאשה, בהנצחת הפלייתה ודיכוייה של האשה. 
בנוסף לביקורת נגד עצם הרעיון של בחירת אשת חייל הן קראו לציבור, 
גברים ונשים, לפעול למען: "הפלה חופשית חינם, שכר ומיסוי שווה לעבודה 
שווה, ביטול ההפליה בחינוך ובהכוונה, מעונות יום רצופים חינם ונישואים 
אזרחיים."" ההפגנה השנייה היתה הפגנת האחד במאי, אותה קיימו עם 
השמאל בירושלים. הכרוז שהוציאה התנועה בירושלים ניתח את מצב האשה 
העובדת בישראל ואת ההפליה בשכר ובתנאי העבודה. הכרוז שב והזכיר את 
חמשת התביעות שהוזכרו בכרוז הראשון, והוסיף וקרא לנשים ונערות לבוא 
להפגין "כנגד דיכוי הנשים והפלייתן בישראל ובעולם, ולהזדהות עם כל 
קבוצות המנוצלים והמדוכאים."" בהפגנה השלישית כבר היה ניסיון לפעולה 
משותפת עם הנשים מתל אביב. ההפגנה הפעם היתה נגד תחרות מלכת היופי 
שהתקיימה בהיכל הספורט ביד אליהו. כרוז ההפגנה שיצא בסיסמה "אנחנו 
לא יפות, אנחנו לא מכוערות, אנחנו כועסות!" תקף את התחרות בטענה 
שהיא הופכת את האשה לסחורה. יתרה מזאת, "התחרות על הכתר -- כמו 
חינוך לתחרות בין כל הנשים -- נועדה לסגור את מאמצינו, מחשבותינו 

וכישרונותינו באפיק צר ושולי, להרחיק אותנו מסולידריות, למנוע אותנו 
מהבנת הבעיות האמיתיות של חיינו, ולמנוע מאתנו מאבק משותף לשחרור 
האשה."'? מארגני התחרות הואשמו בניסיון לדכא את התארגנות הנשים 
לשינוי מצבן, והכרוז קרא לנשים המתחרות לעזוב את התחרות לאלתר. גם 
בכרוז זה הופיעה רשימת התביעות שהוזכרה בכרוזים הראשונים. 

במקביל להפגנות, המשיכו הנשים בירושלים לקרוא ספרות פמיניסטית והחלו 
להכין את הגיליון הראשון של ביטאון התנועה, "לשחרור האשה". הביטאון יצא 
לאור בדצמבר 1972, עוד בטרם יצא לאור הגיליון הראשון של נלח"מ, ביטאון 
התנועה בחיפה, והוא סיכם שנה של פעילות והביא את עיקרי המחשבה 
הפמיניסטית של הקבוצה במאמר "שחרור האשה כרוך במאבק". בנוסף, 
התפרסמו בו תרגומים של שני מאמרים מן העיתון הפמיניסטי .\// שהחל לצאת 
באותה עת בניו"יורק. מדהים לגלות שאחד המאמרים, שפורסם בשם "אני רוצה 
רעיה", הופיע גם בגיליון הראשון של גלח"מ בחיפה, בתרגום אחר וללא ידיעת 
עורכות הביטאונים. המאמר מתאר באופן אירוני את היתרונות שגברים מפיקים 
מן הרעיות החיות לצדם ומספקות להם מגוון רחב של שירותים. ההנחה שכל 
הגברים נהנים מן התמיכה המוענקת להם על ידי בנות זוגן מתוארת במאמר קצר 
זה בצורה של משאלה, שהרי גם הנשים היו שמחות לקבל תמיכה ועזרה דומים, 
ובסופו של המאמר עולה השאלה הרטורית: "אלוהים אדירים, מי לא היה רוצה 
רעיה?"? פרסומו של המאמר בביטאונים אלה מעיד על כך שלמרות ההבדלים 
שנתגלו בין שתי הקבוצות, תפישת עולמן של העורכות היתה דומה. כמו כן, 
הדבר מעיד באופן ברור על כך שנשים קראו את העיתונות הפמיניסטית 
האמריקאית ומצאו אותה ראויה לתרגום ולפרסום. הבדל מעניין בין שני 
הביטאונים עולה מפרסום/אי פרסום שמות הכותבות. בעוד שהפעילות 
הירושלמיות, כדרכן בשמאל, האמינו שהנושא חשוב מהנשים המובילות אותו 
ולכן שמותיהן של מחברות המאמרים והמתרגמות אינם רשומים לצד המאמרים, 
הכותבות החיפאיות ציינו את שמן לצד כל כתבה, מאמר, או תרגום. 

הוויכוחים על הקשר שבין פמיניזם ושמאל המשיכו ללוות את התנועה 
הירושלמית כל זמן פעילותה. חלק מן הנשים טענו שהפמיניזם אינו קשור 
לפוליטיקה ואחרות טענו שהפוליטיקה משפיעה על חיי הנשים לא רק 
במישור הציבורי אלא גם במישור הפרטי. ללאה צמל, פעילת שמאל ואחת 
מהפמיניסטיות הראשונות בירושלים, הקשר בין הפמיניזם לביקורת פוליטית- 
חברתית היה ברור ובלתי ניתן לניתוק. לדעתה, פעילות פמיניסטית היא פעולה 
מהפכנית אשר אינה משתפת פעולה עם הממסד ואינה מנסה לתקן את החברה 
על ידי שינוי חוק זה או אחר. העלאת התודעה הפמיניסטית של הנשים היתה 
קשורה, אם כן, לתפישת עולם סוציאליסטית שדגלה בשוויון בין המעמדות 
ובמאבק נגד הדיכוי והכיבוש של הפלסטינים. הפעילות הירושלמיות שתפסו 
את דיכוי הנשים כחלק מדיכוי חברתי ופוליטי של מגזרים נוספים, עמדו על 
הצגת הקשר הזה. על רקע התפיסה האידיאולוגית הזן, הניסיונות שלהן לשתף 

פעולה עם הקבוצה החיפאית והתל-אביבית נתקלו בקשיים. למרות זאת הן 
הצטרפו לפעילויות ארציות, השתתפו בהפגנות ובכנסים ולעתים הן היו 
המארגנות המרכזיות של פעילויות אלו. 


התנועה בתל אביב 


הקבוצה בתל אביב, שקמה בעקבות הפעילות החיפאית, היתה מורכבת 
מנשים שחלקן כבר היו פעילות בנושאי זכויות האזרח וחלקן גילו זה מקרוב 
את הפעילות הפמיניסטית ורצו להתחיל בפעילות מקומית. אסתר עילם, 
ששמעה על התנועה בחיפה ברדיו, יצרה קשר עם מרשה פרידמן והפעילות 
בחיפה. בראשית 1972, עילם הזמינה לפגישה כמה חברות מתל אביב במטרה 
לשמוע על הפעילות של הפמיניסטיות בחיפה. לפגישה הגיעו אמנם רק ארבע 
נשים, אך נעמי נמרוד, שהגיעה במיוחד מחיפה, סיפרה להן על הפעילות 
בחיפה. בפגישה הבאה הגיעו כבר 14 נשים והקבוצה החלה להתארגן. 
הקבוצה קראה לעצמה, בדומה לקבוצה החיפאית, התנועה לשחרור האשה. 
בשלב ראשון קמו כמה קבוצות להעלאת התודעה ופעם בחודש היו הנשים 
מתכנסות לקביעת דרכי פעולה משותפים. הפעילות בקבוצות להעלאת 
התודעה נתפשה בתל אביב, כמו בחיפה, כפעילות המרכזית והבסיסית של 
התנועה. בתקופה הראשונה כמעט שלא ניתן היה להצטרף לפעילות בתנועה 
לשחרור האשה בתל אביב ללא השתתפות בקבוצה להעלאת התודעה. 
ההשתתפות השבועית בקבוצה ולעתים גם הנחייה של קבוצה נוספת גרמו 
למספר נשים להיות מחויבות ועסוקות בפעילות פמיניסטית באופן כמעט 
בלעדי, כפי שתיארה ג'ילברט (ג'יג'י) פינקל, 


והיו הקבוצות להעלאת התודעה. אותן ראו אז כעמוד השדרה של התנועה 
הפמיניסטית. והמחשבה היתה שאשה לא יכולה להיות פעילה אם היא לא 
עוברת קבוצה כזו. ואני נכנסתי ישר לשתי קבוצות -- אחת, בעברית ואחת, 
באנגלית -- הייתי עסוקה שלושה עד ארבעה ערבים בשבוע, זה היה ככה כל 

ההתלהבות סחפה כמה נשים שהפכו להיות מרכזיות בתנועה התל-אביבית, 
ושהיו עסוקות גם בכנייתן והנחייתן של קבוצות חדשות ובניסיון להקים 
תנועה ולצאת לפעילות ציבורית. 

אחרי זמן קצר הצטרפה רות רזניק לפעילות הפמיניסטית. רזניק, שהיתה 
פעילה בתנועה לזכויות האזרח, הקימה קבוצה להעלאת התודעה באנגלית 
באזור מגוריה בהרצליה, וכך יצרה את סניף השרון של התנועה לשחרור 
האשה.*? היא החלה בהתכתבות אינטנסיבית עם גורמים ממסדיים שונים כגון 
מס הכנסה, ומפלגת העבודה (בתחומים בהם גילתה קיפוח נשים) ובנוסף, 
שלחה תגובות לעיתונות היומית. 


6 פרק חמישי 


בתום שנה לפעילות, ביוני 1973, החליטו הנשים בתל אביב להוציא דף ובו 
הצהרת עקרונות, כדי לתת פרסום לרעיונות הפמיניסטיים. חשובה מכל היתה 
הקביעה כי התנועה נוסדה למען השגת שוויון הזדמנויות וזכויות מלא לנשים 
בישראל. הן הבטיחו לפעול למען "ייצוג שווה לנשים בכל מוסדות החברה". 
הפעילות הפמיניסטית נתפשה על ידן כחלק מתהליך של שינוי חוקים והרחבת 
זכויותיהן של הנשים. הן ביקרו באופן נוקב את החוקים המפלים נשים ‏ - 
חוקי הנישואין והגירושין, חוקי מס הכנסה, פנסיה, חוקים נגד הפלות ומניעת 
אמצעי מניעה חופשיים וחוקי עבודה מגנים ומפלים לנשים; הן תבעו שינוי 
בחוק שוויון הנשים משנת 1951; את זכות האשה על גופה דהיינו, הפלה 
חוקית; הבטחת הזדמנויות ושכר שווים, שיעוגנו בחוק שיחליף את חוק שכר 
שווה שחוקק ב-1964; הן דרשו לסלק מספרי החינוך סטריאוטיפים שליליים 
של נשים ולבסוף, הן הדגישו את התנגדותן ליחס הסלחני שגילו רשויות החוק 
ואכיפת החוק כלפי גברים שהפעילו אלימות כלפי נשים 5 

הן קראו לעצמן התנועה לשחרור האשה, בדומה לקבוצות בחיפה 
ובירושלים. בפעולתן הציבורית הראשונה הן החתימו עצומה התומכת בחוקי 
רכוש חדשים שיאפשרו לנשים להחזיק ברכוש לאחר נישואיהן וייצרו שוויון 
בחלוקת הרכוש במקרה של גירושין. החוק, שהתעכב זמן רב בקריאה שנייה 
ושלישית, עבר לבסוף ב-1974 ונתקבל תחת השם "חוק הממון המשותף". 
הפעולה הציבורית הבאה שלהן היתה ממושכת וקשה יותר: המאבק על 
הזכות להפלות. מאבק זה היה אחד המאבקים המשותפים של הקבוצות 
הפמיניסטיות משלוש הערים, אך גם בשיתוף פעולה זה התגלעו חילוקי דעות 
בין הנשים בתל אביב שתבעו הפלה חוקית והנשים בירושלים שתבעו הפלה 
חופשית. הקבוצה התל-אביבית תבעה חוק המתיר הפלות על פי דרישת 
האשה ובפיקוח רפואי מלא, ותביעה למתן הסברה מינית מלאה והדרכה 
בשימוש באמצעי מניעה, כמו חלוקת אמצעי מניעה בחינם % 

הקבוצה בתל אביב המשיכה לפעול במישור האזרחי, מתוך אמונה שעצומות, 
מכתבים, תגובות לעיתונות ולעתים גם הפגנות, יוכלו להשפיע על החברה. היה 
להן מאוד חשוב להפריד בין מה שנראה בעיניהן הפוליטיקה של מדינת ישראל 
והמסר הפמיניסטי. כך תיארה אסתר עילם את הכיוון של הנשים בתל אביב: 
"מאוד הקפדנו שזה יהיה בלתי מפלגתי. זאת אומרת שלא תהיה איזו שהיא 
הצהרה פוליטית כזו או אחרת."" ולמרות זאת, משהתקרבו הבחירות לכנסת 
השמינית ושולמית אלוני החליטה לצאת ברשימה עצמאית שבמרכזה נושא 
זכויות האזרח, התגייסו החברות התל-אביביות והחיפאיות ויצאו להשיג את 
מספר החתימות שהיה דרוש לשם הקמתה של המפלגה החדשה. 

שולמית אלוני פנתה אל רות רזניק, שהיתה מוכרת לה מפעילותה בנושאי 
זכויות האזרח, בבקשה להצטרף אל המפלגה במקום שלישי. המקום השלישי 
במפלגה החדשה לא נחשב למקום ריאלי, אך אלוני הניחה ששריון מקום זה 
ברשימה יעודד נשים פמיניסטיות, הפעילות יחד עם רזניק, לעזור בהקמת 

המפלגה. רות רזניק, שסבלה מבעיות בריאותיות בידה עקב תאונת דרכים, 
החליטה לא לקבל את ההצעה. אולם, כיוון שראתה בה הצעה המכוונת אל 
התנועה הפמיניסטית, העבירה אותה למרשה פרידמן. פרידמן הסכימה, 
בידיעה ברורה שגם אם אין כל סיכוי שהיא תיכנס לכנסת, הרי עצם 
מועמדותה תגייס את הנשים לאיסוף חתימות לרשימה החדשה. הנשים 
הפמיניסטיות בחיפה ובתל אביב יצאו לפעולה נמרצת וגייסו מאות חתימות 
שהיו דרושות לאלוני כדי להגיש את הרשימה החדשה בזמן 5 

אלוני, שלא הציגה עצמה בציבור כפמיניסטית, נתפשה על ידי רבים, גם 
בקרב התנועה הפמיניסטית, כמייצגת עמדות פמיניסטיות. התמיכה באלוני 
למטרת הקמתה של מפלגה חדשה נראתה חסרת "קשר פוליטי". אך למרות 
שערב הבחירות נוצר קשר אל המפלגה החדשה, רצ, ברשותה של שולמית 
אלוני, החברות בתל אביב לא ראו את עצמן מחויבות אליה פוליטית. גם 
אלוני ניסתה להצניע את הקשר עם הפמיניסטיות כדי לא לסבול מביקורת 
ציבורית, ופמיניסטיות רבות שביקשו לעזור למפלגה החדשה חשו לא רצויות 
בתוכה. גם בחירתה של מרשה פרידמן לכנסת לא שינה באופן מהותי את 
הפעילות של התנועה לשחרור האשה בארץ. ערב מלחמת יום כיפור המשיכה 
הפעילות הפמיניסטית בכל עיר באופן עצמאי, תוך תקווה שיבוא יום ותוקם 
תנועה פמיניסטית כלל ארצית ? 


התקופה השנייה: נציגות בכנסת, מאבקים ציבוריים ומפלגת הנשים 


התקופה השנייה התחילה מיד עם תום מלחמת יום כיפור, בשלהי 1973, ונמשכה 
עד 1977. המלחמה שיתקה כל פעילות ציבורית וגרמה לטלטלה עזה בציבור. 
הפגנות הענק ותנועות המחאה שצמחו לאחר המלחמה היוו תופעה חדשה 
בחברה הישראלית. המלחמה ניפצה את המיתוס של ישראל הבלתי מנוצחת 
והביאה לסיומו של עידן מלחמות "האין ברירה" וראשיתו של עידן הספק * 
בעקבות המלחמה ומצב החירום במשק, שנמשך תקופה ארוכה, חשו נשים רבות 
תסכול קשה מחוסר היכולת שלהן לתרום למשק בעתות משבר, תסכול שהעלה 
בקרב הנשים את המודעות לבעיית שוויון הנשים ופתח דיון ציבורי בנושא. 
הנשים הפעילות חשו כעס רב על מה שנראה בעיניהן ביטוי יומיומי למצבן של 
הנשים בחברה, שהרי בעוד שבתנועה פיעמה תקווה לפעילות משותפת, 
המלחמה גרמה להפסקה של כל הפעילויות. רזניק תיארה את השינוי כך: 


אצלנו, בתנועה לשוויון האשה -- נלח"מ, הדברים זזים. למעשה, המלחמה 
שיבשה את פעולותינו מאוד, כי בעיות הילדים, גיוס בני הזוג, התחבורה, 
מקשים על מפגשים קבועים, אך התודעה חריפה כשהיתה ואפילו נתחדדה 
כתוצאה מהרגשת התסכול הכללית של נשים במשק הישראלי 3 


88 פרק חמישי 


תקופת החירום שבאה בעקבות המלחמה הבהירה לכל כי בעת מלחמה חסרה 
לנשים הכשרה שתאפשר להן לתפוס את מקומם של הגברים. השינוי ניכר גם 
בנכונותן של נשים, שלא זיהו עצמן כפמיניסטיות, להתייחס אל העובדה 
שנשים כמעט שלא היו מסוגלות לתרום לתחזוקת המשק בזמן המלחמה, וכן 
ביחס הרציני של העיתונות לנושא זה, בניגוד לנימה הלעגנית כלפי 
הפמיניסטיות שאפיינה אותה עד לאותה עת.'* בעקבות זאת, נחשבת תקופה 
זו לראשיתה של הפעילות הפמיניסטית בישראל, והספרות המחקרית נוטה 
להתעלם מן התקופה שקדמה לה, ורואה במלחמה את השבר החברתי 
שהוביל לתובנות חדשות בנושא מעמד האשה 

בשל המלחמה נדחו הבחירות למועד חדש, אך הרשימות של המפלגות לא 
נפתחו. בראש רשימת המערך, שאותה עזבה שולמית אלוני זמן קצר קודם 
לכן, המשיכו לעמוד גולדה מאיר ומשה דיין. רבים ראו במאיר ודיין את 
האחראים למחדלים של מלחמת יום כיפור ובחרו בהצבעת מחאה, שאת 
פירותיה קטפה רשימת רצ. כך, להפתעת הכול, קיבלה הרשימה החדשה 
שלושה מנדטים ומרשה פרידמן, שהיתה מועמדת סמלית של הפמיניסטיות 
ברשימתה החדשה של שולמית אלוני, נכנסה לכנסת. 

לתנועה הפמיניסטית, שעדיין היתה בשלבים ראשונים של התארגנות 
ובנייה, היתה לפתע נציגה בכנסת. אך לא כך נראו הדברים בתנועה עצמה, 
ופרידמן לא נתפשה בעיני חלק ניכר מהפעילות כמי שמייצגת אותן בכנסת. 
פרידמן, שהגיעה לכנסת כמעט במקרה ולא על פי הסכמה של החברות או 
בתהליך דמוקרטי אחר, זכתה רק למידה קטנה של שיתוף פעולה. היא מצאה 
עצמה מתמודדת עם תפקיד חדש ולא ידוע כשהיא חסרת ניסיון פוליטי וללא 
קבוצת תמיכה. החברות בחיפה המשיכו ללוות אותה, אך הן היו באותה עת 
מחויבות להמשך פעילותן וחסרה להן התמיכה והמנהיגות שלה בחיפה. היא 
מצאה את עצמה מבודדת וללא תמיכה אישית ואידיאולוגית גם בתנועת רצ. 
היחסים שלה עם שולמית אלוני, מנהיגת התנועה, היו בעייתיים כבר מראשית 
דרכן המשותפת. הפמיניזם שלה לא היה מקובל במפלגה וגם לא מחוצה לה. 
את התחושה של זרות בפוליטיקה הישראלית היא ביטאה באומרה, 


כאמריקאית הרגשתי בשיטה הפוליטית הישראלית כמו דג ביבשה. הנחות- 
היסוד שלי לגבי ההליך השלטוני עוררו בי ציפיות שאותן הפוליטיקה 
הישראלית לא יכלה למלא מעולם. ציפיות אלה רק הבליטו את זרותי, למרות 
שלמראית עין פעלתי במסגרת השיטה.* 


פרידמן מיקדה את הקושי שלה בהיותה אמריקאית וחדשה למקום ולשיטה. 
הערכים הפוליטיים ותפישת הדמוקרטיה עליהן התחנכה לא הכינו אותה 
להתמודדות עם מערכת השלטון בישראל. תמיכתה הגלויה בזכותם של 
הפלסטינים להגדרה עצמית עוררה התנגדות עזה עוד יותר כלפיה. לדבריה, 
השילוב בין פמיניזם רדיקלי לבין השמאל בישראל היה בעוכריה, 

עוד לפני כן יצא שמי לשמצה בתור פמיניסטית מיליטנטית, וזאת במדינה 
הרואה בשחרור האשה איום על הביטחון הלאומי. הייתי מהגרת שעלתה 
לגדולה מהר מדי והגיעה רחוק מדי. יציאתי בפומבי, ב-1975, בזכות הפתרון 
של שתי מדינות, כרסמה עוד יותר במוניטין שלי. הרגשתי עוד יותר מבודדת 
מבעבר, אפילו בתוך הקהילה הפמיניסטית % 


על אף ההתמודדות מול מציאות קשה של עבודה באווירה עוינת ולמרות 
ההתמודדות עם פוליטיקה שלא היתה נהירה לה, הצליחה פרידמן לקדם 
מספר נושאים חשובים שהיו על סדר היום הפמיניסטי ולהניח על סדר היום 
הציבורי את נושא האלימות כלפי נשים. כך היוותה פעילותה כחברת כנסת 
נדבך מרכזי בפעילות הפמיניסטית בתקופה זו. 

המאבק הפוליטי, שליווה את הפעילות הפמיניסטית במשך כל שנות השבעים, 
היה נגד האיסור על הפלות. אחת הדרישות הראשונות של הפמיניסטיות, כבר ב- 
1, היתה לערוך תיקון בחוק ההפלות. ביולי 1974, חודשים ספורים אחרי 
שפרידמן החלה את עבודתה בכנסת, היא הגישה הצעת חוק להתיר הפלות 
מלאכותיות. פרידמן פנתה לכל חברות התנועה הפמיניסטית וביקשה מהן 
להתגייס כדי לשלוח מכתבים, עצומות ו"כל פעולה היוצרת דעת קהל". ההצעה 
של פרידמן, שאליה הצטרפו כמה חברי כנסת נוספים, היתה רדיקלית. על פי 
ההצעה, החוק היה אמור לאפשר "לבצע הפלה על פי בקשת האשה, ללא תנאים 
נוספים, במשך 12 השבועות הראשונים של ההיריון, ואחר כך מרשה לרופא 
נשים לבצע הפלה (ללא אישור של גורם אחר) בתנאים הבאים: סכנה של נזק 
גופני או נפשי, סכנה שהילד ייוולד עם ליקוי, הריון כתוצאה מאונס."" בד בבד 
הציע המערך הצעת חוק משלו, שמרנית הרבה יותר. למרות מאמציה הצעתה 
נפלה והצעת המערך עברה לדיון בוועדות הכנסת ונשארה שם זמן רב. 

הנשים המשיכו להילחם למען החוק החדש ויצאו להפגנות בערים השונות. 
ב"9 למאי 1976, התנועה לשחרור האשה בירושלים קראה להפגנה למען 
הפלה חופשית והחברות בתל אביב נקראו להשתתף בהפגנה." בעקבות 
התנגדותם של הגניקולוגים להצעת החוק, החליטו הנשים בירושלים לא 
להסתפק רק בהפגנות והפיצו שאלון בין חברות התנועה בארץ כדי לאסוף 
חומר על גניקולוגים שעשו הפלות לא חוקיות. גם התנועה הפמיניסטית 
בחיפה קראה להפגנה בעיר, ב-16 ליוני 1976, תוך תיאום עם חברות התנועה 
מתל אביב, שחלקן אף הגיעו להפגנה. "זכות האשה על גופה", סיסמה 
שליוותה את המאבק למען הפלות במשך כל שנות השבעים, היתה גם 
הסיסמה של הפגנה זו. הנשים דרשו להתיר הפלות מלאכותיות לכל אשה, 
תבעו מהממשלה להפסיק לדחות את אישור החוק ודחו את הלחץ של 
המפלגות הדתיות והגניקולוגים נגד אישור החוק ** 

ביולי 1976 התקיים במלון הילטון בתל אביב כנס גניקולוגים, ומתוכם קמה 
קבוצה של מאה איש שהצהירה בגלוי על התנגדותה לחקיקה בזכות הפלה 


0 


החתמה על עצומה למען הפלה חוקית 
ברכה זיו ונעמי נמרוד, בית הקרנות, חיפה, יוני 1976. 

חופשית. התנגדות הגניקולוגים נבעה מהחשש שכל חוק בנושא יגזול מהם את 
הרווח הטמון בהפלות שאינן חוקיות. הנשים הפעילות החליטו לנצל את 
ההזדמנות ולהפגין בעד התרתן של הפלות מלאכותיות. הפעם היתה ההפגנה 
מאורגנת על ידי נשים מכל הקבוצות. 11 נשים פרצו אל הכנס, שלא היתה בו 
אפילו אשה אחת, והניפו כרזות הנושאות את הסיסמאות: "הסוף לכסף 
השחור", "הגוף שלי שייך לי" ו"הפלה חוקית". הן תבעו את הזכות להשמיע 
את קולן בכנס, וכאשר לא ניתנה להן זכות הדיבור הן סירבו להתפנות. הן נעצרו 
על ידי המשטרה שסילקה אותן מהכנס והואשמו בתקיפה. ההפגנה, שבה 
השתתפה גם חברת הכנסת פרידמן, זכתה להד ציבורי גדול ולחשיפה בעיתונות 
ובטלוויזיה. נושא ההפלות הפך לעניין בעל חשיבות ציבורית והפעולה 
הפמיניסטית נתנה לנשים הרגשה של כוח. עבר עוד זמן מה עד שהכנסת אישרה 
לבסוף את החוק, בפברואר 1977, והקציבה שנה להכנתו ולהפעלתו. 

פרידמן המשיכה לייצג בכנסת נושאים פמיניסטיים, אך כמעט תמיד 
זכתה ליחס של התנגדות וזלזול לפעילותה מצד חברי הכנסת והציבור. בין 
יתר הנושאים בהם עסקה בתקופת כהונתה היה, כאמור, נושא האלימות 
כלפי נשים. נושא זה, אותו העלתה למודעות הציבורית מעל במת הכנסת, 
הפך להיות מרכזי בפעילות הפמיניסטית בארץ במשך שנים רבות. את 
ההצעה לחוקק חוק נגד האלימות כלפי נשים, שהציגה פרידמן בכנסת ב- 
4 ביולי 1976, קיבלו חברי הכנסת בהלצות ובלעג. פרידמן חשפה בפני 
הכנסת את התופעה של נשים מוכות בישראל ואת חוסר היכולת שלהן 
להתלונן ולקבל תמיכה בשל קשר השתיקה הקיים בנושא זה. חברי הכנסת 
ובראשם שר המשטרה, שלמה הלל, ניסו לבטל את דבריה של פרידמן 
ולהוריד את ההצעה מסדר היום. אך היו מספיק חברי וחברות כנסת שתמכו 
לבסוף בהצעת הפשרה להעביר את הצעתה של פרידמן לדיון בוועדה. 3% 
למעשה, החלטה זו הקשתה על כל פעולה פרלמנטארית המכוונת נגד 
האלימות כלפי נשים, אך היא היתה ציון דרך ראשון במאבק הפמיניסטי של 
השנים הבאות. 

עוד בטרם הגיעה לכנסת, פעלה פרידמן יחד עם חברות אחרות למען 
הקמתה של תנועה ארצית שיהיו לה סניפים בכל הארץ. נשים רבות קיוו 
בראשית הדרך שאכן תקום תנועה פמיניסטית כלל ארצית שתוכל להשפיע על 
הציבור בישראל, אך מלאכת ההקמה של התנועה לא היתה פשוטה. למרות 
שלמרשה פרידמן אין ספק בכך שאכן היה רצון להקים תנועה ארצית, 
ולדבריה "אנחנו התכוונו באמת להיות תנועה פמיניסטית אחת עם סניף 
ירושלמי, תל-אביבי וחיפאי,"* הרי שממכתב של רות רזניק ממרץ 1974 
עולה שהיה צורך לשכנע את פרידמן, "סוף סוף מרשה קיבלה את דעת 
חברותיה ודעתי כי רצוי לאחד את החיפאיות והתל-אביביות ואנו עומדות 
בפני איחוד כזה ויציאה למרחב."* יש לציין שרזניק לא הזכירה את 
הירושלמיות כלל ועיקר. הפער בין התנועה בירושלים לבין הנשים בתל אביב 

היה בלתי ניתן לגישור. לכן גם היה קשה להוציא אל הפועל את הכוונות 
הטובות והרצון להקים תנועה כלל ארצית. 

חלק גדול מהנשים חשבו כי התנועה צריכה להיות בלתי מפלגתית, ובכך 
לאפשר לכל אשה להצביע על פי השקפתה הפוליטית ולהיות פעילה 
פמיניסטית בעת ובעונה אחת. הנשים בתל אביב התנגדו לחיבור לשמאל 
בנוסח הנשים בירושלים, ואחר כך גם למה שהן תפשו כניסיון של קבוצת 
נשים שמאלנית להשתלט על התנועה. למרות הקשיים, התקיימו מספר 
ישיבות בהן נכחו חברות מכל הארץ. בישיבות אלו הוחלט להקים ארגון 
ארצי, לבחור לו שם, "התנועה הפמיניסטית בישראל", ולפעול במשותף 
להקמתו. כמו כן, היה בכוונתן לבחור לארגון שתי יושבות ראש, אחת מחיפה 
ואחת מתל אביב במקביל לניסיונות להקים את הארגון הארצי, המשיך כל 
אזור לפעול באופן עצמאי. 

החברות בתל אביב המשיכו בניסיונן להקים תנועה פמיניסטית כלל ארצית 
שתהיה רשומה כעמותה על פי חוק. הקבוצה בירושלים לא לקחה חלק 
בפעילות זו והמשיכה להיקרא התנועה לשחרור האשה. הנשים בחיפה ובתל 
אביב, לעומת זאת, החלו לקרוא לעצמן בשם החדש ולהשתמש בו בפרסומים 
השונים, אבל במקביל, הן המשיכו להשתמש גם בשם, התנועה לשחרור 
האשה, כמו שעשו קודם לכן. 

בינתיים נתגלו בעיות בעניין התהליך החוקי של רישום התנועה 
הפמיניסטית כאגודה עותמאנית. סירובו של רשם העמותות לקבל את 
ההצעה לפיה שתי יושבות ראש יעמדו בראש הארגון, הביא את מלכה מעון, 
שהיתה המועמדת של חיפה, לוותר עליו לטובת אסתר עילם המועמדת התל- 
אביבית.'* עניין זה, הנראה לכאורה טכני בלבד, לא היה חסר משמעות. 
הוויתור של מעון שינה את יחסי הכוחות בין התנועה בחיפה לבין זו שבתל 
אביב. בעקבות שני האירועים, העתקת מרכז פעילותה של פרידמן לירושלים 
והוויתור על תפקיד יושבת הראש של התנועה הארצית, איבדה הקבוצה 
בחיפה מכוחה הפנימי בתנועה והיחסים בין שתי הקבוצות הפכו לבעייתיים * 
ב"16 למרץ 1975 נרשמה סוף סוף התנועה הפמיניסטית בישראל כאגודה.** 
לנשים בתל אביב היה עניין בהקמתה של האגודה ובשמירה על התקנות 
והחוקים שהתחייבו מעצם קיומה. בעוד שהקבוצה בתל אביב ראתה חשיבות 
בארגון בעל סדר פנימי, נתפשו החיפאיות כמי שיש להן עניין מועט ביותר 
בהתארגנות מסודרת. הנשים בתל אביב, שעסקו זמן רב בהכנתו של התקנון, 
המשיכו לדון בו ולשנות אותו גם לאחר הקמתה של האגודה באופן רשמי. 
כפי שתיארה גילברט (ג'יג'י) פינקל, "שנים עבדו על התקנון וזה היה די אבוד 
מהתחלה כי הרי מצד אחד, רצינו להיות גוף מאוד חופשי, ומצד שני, היה 
צורך בתקנון כדי לעמוד בקריטריונים של העמותות."* 

הניסיון להקים ארגון מסודר הקשה על פעילותה של התנועה שהיתה 
אמורה לאפשר חופש פעולה לנשים ונתן תחושה של בזבוז זמן ואי נחת. 

במקביל, נעשו ניסיונות חוזרים ונשנים לחלק את הפעילות בין הנשים השונות 
ולאפשר לנשים חדשות להצטרף. פינקל תיארה את הניסיון ואת הקשיים 
ליצירת מבנה מסודר כך: 


איך התנועה פעלה? היא פעלה בשלוש דרכים: האחת, אסיפות כלליות, 
שהתכנסו בערך פעם בחודש, עם הצבעות ובהן החליטו. הוועדות הביאו 
לאסיפה הכללית החלטות ואז היינו מצביעות ומחליטות אם עושים או לא 
עושים כזה דבר. היו ועדות. ועדות כספים עם גזברית (שרה סייקס), היתה 
ועדת יחסי ציבור שהיתה הכי פעילה והכי חשובה (ג'ואן ירון). ואחר כך, 
היתה וועדת תקנון.%* 


המבנה שאותו תיארה פינקל היה נכון לתנועה בתל אביב בלבד ולא היה 
מיועד ליצור תנאים מתאימים לפעילות ארצית מאורגנת. 

לא השוני בתפישה הארגונית, אלא ההבדלים המבניים והאידיאולוגיים בין 
הקבוצות לא אפשרו את הקמתה של תנועה ארצית. נשים רכות תיארו את 
ההבדלים בין הערים כגורמים למתחים ולמחלוקות. לרחל אוסטרוביץ', שהחלה 
את פעילותה בירושלים ועברה ב-1977 לתל אביב, ההבדלים היו ברורים: 


זה היה מאוד ברור כל שנות השבעים שהפמיניזם בתל אביב לא דומה 
לפמיניזם הירושלמי וגם לא לחיפאי. כאשר לפמיניזם התל-אביבי היתה 
שייכות מאוד ציונית ופטריוטית ואולי ימני יותר לעומת הפמיניזם המאוד 
שמאלני בירושלים והפמיניזם חסר הצבע המפלגתי בחיפה. היו הבדלים 
ויכולת לחוש בהם.7* 


חוסר היכולת להגיע להסכמה ולהבנה בא לידי ביטוי במישורים שונים. נורית 
גילת, שהתחילה את פעילותה בתל אביב ואחר כך עברה לחיפה, טענה 
ש"הקבוצה בתל אביב נתפשה כקבוצה 'בורגנית' של עקרות בית."** לתלמה 
בר-דין, פעילה חיפאית, היתה דעה נחרצת שהנשים "בתל-אביב היו ימניות, 
הן שמו רגליים להפגנה שאנחנו ארגנו."'* עפרה קמר, פעילה ירושלמית 
אמרה: "לי לא היה שום קשר עם תל אביב, כי הוויכוח האידיאולוגי היה כל 
כך חריף שבעצם לרבות מאתנו לא היה קשר אתן."" שימי מזרחי, פעילה תל- 
אביבית טענה, "בירושלים היו קשורים יותר לנושא של שכר לעקרת הבית, 
מעמדות. בתל אביב היו עסוקות בנושא של שוויון בין נשים לגברים ובחיפה 
היו עסוקות יותר בנושא של סיוע, תרבות וספרות. '"'* 

למרות כל המאמצים, התנועה הפמיניסטית בישראל לא הצליחה להפוך 
לארגון ארצי. עם הזמן הפכה הקבוצה התל-אביבית להיות ה"תנועה 
הפמיניסטית בישראל". גם בתוך הקבוצה הזו היו מתחים ולעתים גם מריבות, 
כפי שתיארה מסיוריק, "כתל אביב היו כוחות מאוד הרסניים. כנראה שכל 
מיני אלמנטים תחרותיים שמשחקים בתל אביב שיחקו גם בתנועה 
הפמיניסטית. מין כוחנות מעצבנת ודי הרסנית..."** כתוצאה מכך היה קל 


94 פרק חמישי 


יותר להפריד בין הקבוצות וההתארגנות הארצית המשיכה להיות קשורה 
לפעילויות אד-הוק כמו, הפגנות משותפות. גם הפעילויות האלה היו, בדרך 
כלל, פרי יוזמה של אחת מן הקבוצות שהזמינה את הנשים להצטרף אליה 
ולא תוצאה של החלטה משותפת. 

בתקופה זו פתחו הפעילות החיפאיות מרכז נשים כדוגמת מרכזי נשים 
שהחלו להיפתח אז באירופה ובארצות-הברית. מלכה פרקל, פעילה חיפאית, 
חזרה מביקור באירופה וסיפרה על מרכזי נשים שבהם ביקרה. החלום על 
מרכז נשים לא היה חדש. לנשים בחיפה היתה מאז ראשית הפעילות ספריה 
פמיניסטית, שהוחזקה בבתים פרטיים, והנשים התלהבו מהרעיון.% מרכז 
הנשים הראשון לפעילות פמיניסטית נפתח בחיפה ב-16 ליוני 1974 בנוכחות 
קהל רב. המרכז פעל במשך 11 חודשים כאשר הנשים הפעילו אותו 
בהתנדבות, גייסו ותרמו את הכסף שהיה דרוש לצורך הפעלתו. הפעילות 
במרכז כללה הרצאות בנושאים מגוונים השייכים למעמד האשה, חוגים שונים 
ובמשך זמן קצר התקיים גם תיאטרון פמיניסטי. המקום, שפעל ללא מקורות 
כספיים והיה תלוי בהתנדבות, לא היה מסוגל להמשיך לפעול זמן רב. ב-18 
במאי 1975 נאלצו הנשים לסגור את המקום.** הנשים המשיכו לשמור על 
קשר ועל פעילות והצליחו להוציא ידיעון עד אוקטובר 1977. אולם נראה היה 
כי המעבר של פרידמן לירושלים החליש את כוחה של הקבוצה החיפאית 
ומרכז הכובד של הפעילות עבר באותה תקופה לתל אביב. 

פעילות הנשים בתל אביב החלה להתמקד בכיוון של כתיבה ותרגום. הן 
החליטו להמשיך ולהוציא לאור את כתב העת נלח"מ, ששלושה מגיליונותיו 
יצאו לאור בחיפה. הגיליון הזה יצא בספטמבר 1974, והוקדש ברובו למצב 
הנשים בארץ בתקופת מלחמת יום כיפור. הגיליון כלל גם מאמר הספד על 
עדה מימון, שמתה בזמן המלחמה, ובעיתונות לא היתה כל התייחסות 
לעובדה זו. הגיליון הרביעי של נלח"מ, שהיה הראשון שיצא בשם התנועה 
הפמיניסטית בישראל, היה גם הגיליון האחרון של כתב העת. באותה שנה 
החלו כמה נשים לתרגם מאמרים מהספרות הפמיניסטית האמריקאית והוציאו 
לאור את האנתולוגיה אשה, גשים, נשיות. כמו כן הקימה שרה סייקס, פעילה 
תל-אביבית, הוצאת ספרים פמיניסטית בשם "המין השני", שהחלה להוציא 
לאור ספרים מתורגמים לעברית מן הספרות הפמיניסטית האמריקאית. 

הצורך בהקמת מרכז נשים בתל אביב עלה בדיונים שהיו כרוכים בלא מעט 
התלבטויות כספיות, ובסופו של דבר החליטו הנשים להקים מרכז לתנועה. 
בדצמבר 1976 נפתח בתל אביב מרכז נשים ראשון, שפעל מתוך כוונה למשוך 
קהל נשים רחב יותר לפעילויות הפמיניסטיות. הנשים החלו להוציא מדי חודש 
ידיעון, חרשות התנועה, שהכיל מידע על פעילות המרכז, הזמנות להשתתפות 
בהפגנות ודיווחים על התנועה. נפתחו קורסים וחוגים לנשים והיתה הרגשה 
שיש להן בית ומקום לפעילות. אך, כפי שחששו חלק מן הנשים, הפעלת 
המרכז היתה כרוכה במאמץ רב והכבידה על החברות הפעילות. 

למרות שהתנועה הפמיניסטית החליטה להיות בלתי מפלגתית, היו 
לפעילות בתל אביב יחסים אמביוולנטיים עם תנועת רצ ובעיקר עם מרשה 
פרידמן, למן היותה חברת כנסת מטעם המפלגה. במקרים לא מעטים, התנועה 
הפמיניסטית בתל אביב שיתפה פעולה עם תנועת רצ והחברות לא היו 
מודאגות מקשר זה. אך לעתים, הקשר עם תנועת רצ היה בעייתי, בעיקר בגלל 
היחסים המיוחדים עם מרשה פרידמן. היחס האמביוולנטי שגילו חברות 
התנועה אל חברת הכנסת שבאה משורותיהן, העלה על הפרק את המחלוקות 
הפנימיות שהיו בין הפעילות. לעומת היחס האמביוולנטי לרצ, היחס של 
התנועה לשמאל היה חד משמעי. המאבק הפנימי נגד מה שחברות רבות בתל 
אביב ראו כניסיון השתלטות של השמאל הביא להחלטה להוסיף לשם 
התנועה את התואר "פרו-ציונית". המשמעות שמאחורי ההחלטה היתה הרצון 
למנוע קשר בין הפעולה הפמיניסטית והשמאל הרדיקלי, שכמה נשים שהיו 
פעילות גם בחוגי השמאל ניסו ליצור. 

גם בירושלים התחדשה הפעילות הפמיניסטית לאחר כשנתיים בהן לא 
התקיימה. ביוזמתה של שולי אשל, במאית טלוויזיה שעסקה בהכנת סרט על 
הפלות מלאכותיות, חזרה קבוצה של פעילות להיפגש ונשים חדשות הצטרפו 
אליהן. בנוסף, הן חזרו להיפגש בקבוצות להעלאת התודעה וזמן קצר לאחר 
מכן מצאו שוב שהדיונים בקבוצה אינם מספקים אם אינם מלווים בפעילות 
של ממש. הפגישות שהתקיימו באוניברסיטה העברית הובילו את הנשים 
הפעילות למסקנה שעליהן ללכת ולעבוד עם נשים בשכונות מצוקה. התקווה 
שעבודה בשכונות תביא את הנשים שם לפעילות פמיניסטית באופן מידי לא 
היתה ריאלית ופעילות זו לא החזיקה מעמד זמן רב. עם הקמתה של הוועדה 
לבדיקת מעמד האשה בישראל, בראשותה של חברת הכנסת אורה נמיר, החלו 
הנשים לעבוד עם מזכירת הוועדה ולעזור באיסוף הנתונים. ההתלהבות 
לפעילות היתה רבה והנשים החלו להוציא ידיעון חודשי בשם, התנוצה 
הפמיניסטית בישראל -- סניף ירושלים. בחודשים יוני ונובמבר 1976 יצאו 
שני גיליונוות של כתב עת בשם תודעה, שמטרתו היתה להביא לציבור 
הפמיניסטי חומר מתורגם ומקורי בנושאים פמיניסטיים. כתב העת שיצא 
במהדורה של 5,000 עותקים נמכר בכל הארץ, על פי רוב על ידי הקבוצות 
הפמיניסטיות. אך החוברת השלישית שכבר היתה מוכנה לא זכתה לצאת 
לאור מחוסר משאבים. הפעילות המחודשת בירושלים הביאה את החברות 
לארגן סמינר בקיבוץ גזר, שעסק בנושא מיניות נשים. באוגוסט 1976 התקיים 
מפגש שנחשב בעיני נשים רבות לכנס הפמיניסטי הראשון. 

למרות הקרבה הגיאוגרפית לכנסת לא היה לנשים בירושלים קשר מיוחד 
עם מרשה פרידמן בתקופת כהונתה כחברת כנסת. לקראת סיום מושב הכנסת 
השמינית החלה פרידמן לקיים פגישות עם נשים פמיניסטיות כדי להחליט על 
המשך הדרך. הקשיים בקשר שלה עם הנשים הפעילות בתל אביב ובירושלים, 
וחוסר התמיכה המספקת מצד חברותיה בחיפה הביאו אותה להחליט לפרוש 

מן הכנסת. כמו כן, מתוך ניסיונה הפוליטי בכנסת, בשתי מפלגות שונות, 
תנועת רצ בראשותה של חברת כנסת אלוני ומפלגת יעד בראשותו של חבר 
כנסת לובה אליאב, חשבה כי כדאי להקים מפלגה שעניינן של הנשים יעמוד 
בראש המצע שלה. כאשר התקרבו הבחירות לכנסת התשיעית והניסיון 
להצטרף למפלגת שמאל נכשל, הציעה פרידמן לחברות הפמיניסטיות להקים 
מפלגת נשים. היא עצמה החליטה לסיים את כהונתה בכנסת וחשבה שתוכל 
לעזור בהקמתה של מפלגה חדשה. 

רוב הנשים הפמיניסטיות לא קיבלו בהתלהבות את רעיון הקמתה של 
מפלגה חדשה. הדעות נחלקו באשר לחשיבותה של מפלגה ושל פעילות 
פרלמנטארית בכלל. אך עדיין היו מספיק חברות שלקחו על עצמן להקים את 
המפלגה ולהיכנס למערכת בחירות. בפברואר 1977 הוחלט באופן רשמי על 
הקמת מפלגת הנשים והיא קיבלה את האותיות נס לצורך הבחירות. 

עם פרסום ההודעה על הקמת המפלגה, אירוע בלתי שגרתי בתנועות 
הפמיניסטיות בעולם, שלחה קבוצה של פמיניסטיות אמריקאיות מברק ברכה 
למפלגה החדשה. מפלגת הנשים ראתה בכך הזדמנות לפרסם את המפלגה בציבור 
ושמותיהן של פיליס צ'סלר, אריקה יונג, קייט מילט, רובין מורגן, לטי קוטין 
פוגרבין, אדריאן ריץ' וגלוריה שטיינם התנוססו בגאווה בעיתון. חלק מקבוצה זו 
היו נשים ששמרו על קשר עם הפמיניסטיות בארץ במשך כל שנות השבעים. 
כמובן שמפלגת הנשים היתה גאה בתמיכה הפמיניסטית שנשלחה אליה מארצות- 
הברית ודאגה שתמיכה זו תזכה לפרסום מרבי. 

פרידמן סירבה לעמוד בראש הרשימה ותמכה בכל מאודה בשושנה 
אלינגס, חברה לפעילות, פסיכולוגית ודיקנית הסטודנטים בבצלאל, להוביל 
את המפלגה. רות רזניק, פעילה ותיקה מהרצליה, קיבלה את המקום השני 
וכמעט כל המועמדות היו פעילות פמיניסטיות ותיקות. הניסיון להוסיף אשה 
ערביה לרשימה, ויאולט חורי, שהיתה האשה הערביה הראשונה שעמדה 
בראש מועצה, לא הצליח. הכנת הרשימה והמאבק על המקום הראשון בה 
גרמו למאבקים אישיים בין החברות שנמשכו לאורך כל מערכת הבחירות 5 

המפלגה הוציאה מצע שכלל את השקפת העולם הפמיניסטית והציע 

פתרונות לבעיות חברתיות חשובות. החברות לא התחמקו משאלות מרכזיות 
בפוליטיקה הישראלית ובפעם הראשונה הכריזו על נכונותן לפשרה עם 
הפלסטינים ולפתרון שיכלול שתי מדינות, בנוסח הבא: 


ברור שהשכנת שלום מלא ובר-קיימא באזורנו היא חלק בלתי נפרד מבניית 
חברה שיוויונית. לכן תומכת מפלגת הנשים בכל יוזמה שתביא לפתרון 
הסכסוך הישראלי-ערבי תוך הכרה בזכויות של העם הפלשתיי להגדרה 
עצמית, ותוך הבטחת קיומה הבטוח של מדינת ישראל.%* 


הצהרה ברורה זו, שתמכה בזכות העם הפלסטיני להגדרה עצמית, מיקמה את 
המפלגה בצד השמאלי של המפה הפוליטית. למרות החשיבות שבהחלטה זו 

והעובדה שנשים פמיניסטיות הציגו לציבור באופן חד משמעי את דעתן על 
פתרון הסכסוך, לא היה זה המסר המרכזי של המפלגה. 

המפלגה הביאה לציבור הרחב מסר חברתי מנקודת מבט פמיניסטית 
שהיתה חדשה ומקורית. למרות שכל הנושאים שבהם המפלגה הציעה 
שינויים נרחבים עסקו בנשים, הרי שבסך הכול היתה זו תוכנית לשינוי פני 
החברה כולה. השוויון לנשים, שאותו הציבה המפלגה במקום ראשון, קרא 
לשוויון כלכלי, חברתי ופוליטי לכל בני האדם ולזכות הגדרה עצמית לכל 
קבוצה בחברה. בכך היתה מפלגת הנשים למפלגה רדיקלית ובעלת קול ייחודי 
במערכת הבחירות לכנסת התשיעית. למרות זאת, המפלגה לא זכתה לתמיכה 
של הקבוצות הפמיניסטיות השונות. נשים רבות לא ראו במאבק הפרלמנטארי 
מאבק המתאים לפמיניזם, ולכן לא הצטרפו למפלגה ואף לא הצביעו 
למענה.* 


התקופה השלישית: התבססות והתארגנות 


תקופה זו ראשיתה ב-1977 עם הבחירות לכנסת התשיעית וסיומה ב-1982. 
בבחירות הצליחה מפלגת הנשים להשיג 6,000 קולות שהגיעו ממצביעים/ות 
בכל חלקי הארץ, אך מספר זה היווה רק שליש מהקולות שהיו נחוצים למנדט 
אחד. שלושה חודשים של עבודה מאומצת הותירו את חברות המפלגה 
מותשות. העבודה הקשה למען המפלגה, ללא מקורות כספיים מספיקים, 
גרמה גם למתח רב בין החברות הפעילות. למרות תחושת הכישלון, רבות 
מהנשים ראו בעצם הקמתה של המפלגה הישג חשוב, שכן הנושאים שהיא 
העלתה לדיון הכריחו גם את שאר המפלגות להתייחס אליהם. לאחר דיונים 
קשים על האפשרות להמשיך ולפעול במסגרת של מפלגה החליטו רוב 
החברות לפרק אותה לחלוטין. 

הבחירות לכנסת התשיעית אכן היו שונות, לא רק בתכנים שעלו לדיון ערב 
הבחירות אלא גם בתוצאות המפתיעות שגרמו לראשונה למהפך שלטוני 
בישראל. הליכוד עלה לשלטון בפעם הראשונה ולא היה ספק בציבור שזוהי 
ראשיתה של תקופה חדשה שעלולה להביא לנסיגה במעמדן של הנשים 
בחברה. ואכן, הממשלה החדשה החלה בוויתורים למפלגות הדתיות, שהתנו 
את השתתפותן בקואליציה בביטול סעיף חמש בחוק ההפלות. כך, שתוך זמן 
קצר, התנועה הפמיניסטית על חלקיה השונים מצאה עצמה נאבקת שוב כנגד 
השינויים בחוק. סעיף חמש בחוק ההפלות התיר לנשים לעשות הפלות 
מסיבות סוציו-אקונומיות וביטולו עלול היה לגרום לפגיעה בציבור נרחב של 
נשים חסרות אמצעים. 

הפעולה הראשונה לאחר הכישלון בבחירות היתה החתמה על עצומה 
והפגנות שהתקיימו במאי ויולי 1978 בתל אביב נגד ההצעה לשנות את חוק 

ההפלות. פמיניסטיות מפורסמות בעולם התבקשו לשלוח מכתבי מחאה לראש 
הממשלה בגין, ולמרות שהפילוסופית הצרפתייה סימון דה-בובואר, שהיתה 
מעורבת במאבק למען הפלות מלאכותיות בצרפת ושרי הייט, המחברת 
האמריקאית של הספר על מיניות האשה, שלחו מכתבים אל ראש הממשלה 
והוא אף טרח לענות להן,** הממשלה המשיכה בניסיונותיה להעביר בכנסת 
את ביטול סעיף חמש של החוק. בינתיים, הנשים בתל אביב גילו שבאביב 
9 עומד להתקיים בלונדון יום מחאה בינלאומי למען זכותן של נשים 
להפלה חופשית. הן החליטו להצטרף לארגון יום המחאה הבינלאומי וארגנו 
סימפוזיון ציבורי בנושא ההפלות. בינתיים, התיקון המוצע לא הצליח לעבור 
בכנסת וממשלת בגין חיכתה להזדמנות המתאימה כדי לזכות ברוב הדרוש. 
ללא כל מידע על מתי וכיצד יסתיים הניסיון של הממשלה לקצץ בחוק 
ההפלות, החליטו כמה פעילות מחיפה לקשור עצמן לגדר הכנסת באזיקים 
במחאה נגד מדיניות הממשלה. המשטרה הופתעה לגלות שהנשים השליכו 
את מפתחות האזיקים והתקשתה לסלק אותן מהמקום, כך זכתה ההפגנה 
לפרסום בעיתונות.'" למרות כל הפעילות הזאת הצליחה הממשלה, לבסוף, 
להשיג רוב בכנסת לביטולו של סעיף חמש בחוק ההפלות. לאחר תשע שנים 
הגיע המאבק על חוק ההפלות לסיומו. 

בתקופה שסיימה את העשור הראשון לפעילות הפמיניסטית בארץ החלה 
הפעילות הפמיניסטית ללבוש אופי חדש. מצד אחד, הפמיניסטיות הצליחו 
לפתח כיוון חדש של פעילות שעיקרו הקמת ארגוני שירות לנשים במצוקה 
כמו, מקלטים לנשים מוכות ומרכזי סיוע לקורבנות אונס ומצד שני, הן המשיכו 
בבניית ארגונים ומרכזי נשים חדשים, והתחילו בארגון של כנסים פמיניסטיים 
ארציים. כנסים אלו אפשרו לנשים להיפגש מדי שנה עם נשים מכל הארץ, 
ולהרחיב את הפעילות הפמיניסטית מעבר לשלוש הערים הגדולות. 

לאחר התפרקותה של מפלגת הנשים ושובה של מרשה פרידמן לחיפה 
חדלה הקבוצה הפמיניסטית בחיפה לפעול. פרידמן אספה כמה חברות מן 
הפעילות והן החליטו על כיוון חדש לפעילותן. בעוד ששינוי פני החברה 
נראה להן מטרה שלא תושג בזמן הקרוב, הרי שהסיוע לנשים רבות שנזקקו 
לעזרה מידית היה בר מימוש בטווח הקצר. נושא האלימות כלפי נשים, שאותו 
העלתה פרידמן לדיון בכנסת, לא זכה לטיפול באף אחת מרשויות הממשלה. 
עוצמת הבעיה כבר היתה ידועה לנשים הפמיניסטיות מתוך מחקרים 
שהתפרסמו בארצות-הברית ובאנגליה, וגם הרעיון של מקלט, כדרך פעולה 
אפשרית, כבר פורסם בספר על המקלט הראשון שהוקם באנגליה." החברות 
לקחו על עצמן משימה חדשה, הקמת מקלט לנשים מוכות בחיפה, שנפתח 
בנובמבר 1977.'" המקלט היווה ניסיון מיוחד במינו ליישם את התיאוריות 
הפמיניסטיות אודות קהילה לא היררכית, שוויונית, המקבלת החלטות 
בהסכמה (קונצנזוס). כל הנשים, אלו שמצאו בו מקלט מהאלימות של בני 
זוגן, ואלו שעבדו במקום, ניסו לנהל ביחד קהילה שוויונית. הניסיון לא היה 

קל, אבל הוא אפשר לנשים לראות במקלט מקום פמיניסטי והמשך ישיר 
לפעילותן הקודמת *" 

באותה עת הקימה רות רזניק עמותה חדשה בהרצליה בשם "לא לאלימות 
כלפי נשים", אשר שמה לה למטרה להילחם נגד אלימות זו. באפריל 1978 
נפתח המקלט השני בהרצליה.'" הקמתם של שני המקלטים היה תפנית 
בפעולה הפמיניסטית של אותן השנים. הפמיניסטיות הפכו מתנועה 
אידיאולוגית לתנועה "מגשימה", כיוון אשר הלך וגבר בשנים הבאות. 

גם את מרכז הסיוע הראשון לקורבנות אונס,*" שנפתח בתל אביב ב-1978, 
תפשו הנשים כהמשך והרחבה של פעילותן הפמיניסטית. במרכז הסיוע, 
שהתחיל את דרכו כחלק מהפעילות של התנועה הפמיניסטית בתל אביב, היה 
קו חירום שנתן סיוע ויעוץ טלפוני לנשים שעברו תקיפה מינית. הנשים 
הפמיניסטיות בתל אביב ראו במתן עזרה לנשים במצוקה כיוון חדש שעשוי 
לשנות את התדמית של הפמיניזם בציבור. אם הציבור איננו מסוגל לקבל את 
הפמיניסטיות כקבוצה רדיקלית ביקורתית, הרי אולי בזכות תרומתן לחברה 
יתחילו הרעיונות הפמיניסטיים להתקבל ביתר קלות. הקמתו של מרכז סיוע 
לקורבנות אונס בתוך התנועה הפמיניסטית בתל אביב נתן לנשים דרך פעולה 
חדשה וגם פתח בפניהן הזדמנות למשוך נשים חדשות לפעילות. מרכז הסיוע 
פעל בהתנדבות ונשים לא מעטות המשיכו להתנדב גם בתנועה הפמיניסטית. 
עקב העומס הכפול, נאלצו הנשים בסוף 1978 לסגור את המקום, ובעקבות 
זאת גם מרכז הסיוע נסגר באופן זמני. מרכז הסיוע נפתח בשנית באפריל 
0, לאחר שחברות התנועה הפמיניסטית השיגו הבטחה מעיריית תל אביב 
לתמיכה כספית. גם בחיפה נפתח במאי 1980 מרכז סיוע לקורבנות אונס, 
שפעל זמן מה כקו חירום טלפוני בלבד בלא שהיה לו מקום קבוע או משרד. 

במקביל להקמת ארגוני עזרה לנשים כמו מקלטים לנשים מוכות ומרכזי 
סיוע לקורבנות אונס, הוקמו בתקופה זו מספר ארגונים ומרכזי נשים חדשים. 
אחד מהם, "קול האשה", שבשיא פעילותו הפעיל שלושה סניפים בארץ, 
הוקם על ידי מרשה פרידמן וחברותיה. אחרי שנתיים של עבודה אינטנסיבית 
על הקמת המקלט הראשון לנשים מוכות והפעלתו, חשה פרידמן צורך 
להרחיב את כיוון הפעילות שלה. היא החליטה, יחד עם בת-הזוג שלה באותה 
עת, עמליה (מיה) ברגמן, להקים מרכז נשים בחיפה שתהיה בו גם חנות 
ספרים וגם פעילות תרבותית. החבורה של הנשים שהקימו והפעילו את המרכז 
הקודם בחיפה התפזרה ופרידמן וברגמן החליטו לנסוע לארצות-הברית 
"לראות מה עושים ואיך". הן קנו שם ספרים כדי לפתוח חנות וחזרו לארץ עם 
תוכנית פעולה." קול האשה -- חיפה נפתח באירוע חגיגי ב-27.1.1979, 
והשתתפה בו גם רחל כגן, שהיתה חברת כנסת מטעם התאחדות נשים עבריות 
לשיווי זכויות בארץ ישראל וויצ"ו בכנסת הראשונה. 

הפעילות בקול האשה היתה דומה לזו שהיתה במרכז הנשים הראשון 
שנפתח בחיפה ארבע שנים קודם לכן. היא כללה הרצאות שבועיות לציבור 

הרחב, שהיו פתוחות גם לגברים, בנושאים כגון: בריאות האשה, פסיכולוגיה 
של נשים, היכרות עם מרכז הסיוע לקורבנות אונס, גברים וגבריות. אחת 
לשבועיים התקיימו מפגשים לנשים בלבד שעסקו בפוליטיקה פמיניסטית, 
מוסד הנישואין, הפלות ועוד. המרכז הציע יעוץ לנשים במחיר מדורג ובהתאם 
ליכולתן וכן חוגים במגוון רחב של נושאים, כגון: הגנה עצמית לנשים, 
קבוצות להעלאת התודעה, בריאות האשה, תיקוני בית, ריקוד מודרני וג'ז, 
כתיבה יוצרת, הבעה עצמית, גיל המעבר, הכנה ללידה טבעית וגם סדנה 
להדפס משי וקורס בערבית מדוברת.* 

ההצלחה של קול האשה בחיפה הביאה לפתיחתם של מרכזים דומים בתל 
אביב, יחד עם פתיחת מרכז "צאנה וראינה" בנובמבר 1979 ובירושלים, ביוני 
0. פרידמן וברגמן חילקו את הספרים שברשותן בין שלושת המרכזים 
והפכו את קול האשה לארגון ארצי. לרגע נדמה היה שהתקווה שפיעמה 
בפרידמן מיום שהחלה הפעילות הפמיניסטית להקים ארגון כלל ארצי עומדת 
להתגשם. אך הבעיות הכרוכות בתחזוקתם של מרכזי הנשים היו רבות מכדי 
שניתן יהיה להפעילם לאורך זמן. התרומות הראשונות מארצות-הברית 
התחילו להגיע, אך הן עדיין לא יכלו להוות מקור בלעדי למימון הפעילות, 
ומן המדינה או הרשויות המקומיות לא הגיעה כל תמיכה. עקב כך, המרכזים 
היו תלויים ביכולתן של הנשים הפמיניסטיות להתנדב ולהחזיק בכוחות עצמן 
סוג זה של פעילות. אף אחד מהמרכזים לא החזיק מעמד יותר ממספר שנים. 

התארגנות חשובה נוספת היתה של הנשים הלסביות בתוך התנועה 
הפמיניסטית. מאז שהחלה הפעילות הפמיניסטית בישראל היו נשים לסביות 
שותפות בכל הפעילויות וההתארגנויות השונות. יחד עם זאת, הדיון בנושא 
הלסביות לא עלה על סדר היום הפמיניסטי בשל חשש ולחץ, לא תמיד גלוי, 
של נשים שחששו לתדמית ההטרוסקסואלית שלהן ושל התנועה, וכן, של 
הנשים הלסביות שפחדו לחשוף את עצמן בפני הציבור הרחב ובפני 
חברותיהן בתנועה הפמיניסטית. למרות הפעילות הפוליטית הענפה של נשים 
אלו, אשר חלקן היו בין המובילות בתנועה, לא התאפשר להן לחבר בגלוי את 
הקיום הלסבי עם המאבק הפמיניסטי. מרשה פרידמן תיארה את הקהילה 
הלסבית ויחסיה עם הפמיניסטיות: 


הקהילה הלסבית של אותם ימים היתה קטנה, כמה עשרות נשים שהיו פזורות בין 
שלוש ערים. זו היתה קהילה מפוחדת, לעתים קרובות חדורת שנאה-עצמית ובדרך 
כלל טרום-פמיניסטית. הפמיניסטיות ההטרוסקסואליות פחדו מן הלסביות'" 


מצב זה גרם לכך שלסביות רבות חשו באי-נוחות, כמי שקולן בתנועה 
הפמיניסטית הושתק. במשך הזמן גדל מספרן של הנשים הלסביות והתחילה 
להגיע לארץ ספרות לסבית אמריקאית. 

לקראת הכנס הפמיניסטי הראשון, שהתקיים במאי 1978, החליטה עמליה 
(מיה) ברגמן על הקמת ארגון בשם אל"ף -- ארגון לסבי פמיניסטי. כשקראה 

את ההצהרה על החלטה זו בכנס, קמו נשים שידעו על כך מראש ומחאו כף 
לאות הזדהות. 


אמרתי לקבוצה שהגיע הזמן לצאת מהארון [...] הבאתי את השם אל"ף -- ארגן 
לסביות פמיניסטיות. [...]. הגענו לבאר שבע ורק אחת לא רצתה לבוא. היתה אחת 
מנתניה שבאה אלי ואמרה -- היום לבשתי שמלה [...] זה ריגש אותי מאוד [...] 
הצגתי את הקבוצה, ביקשתי מהן שיעמדו אפילו אם לא תדברנה. ואז כל הנשים 
בכנס, מאה נשים, עמדו יחד. היתה אווירה מאוד תומכת.% 


הכרזה זו, שעוררה את התקשורת לתת פרסום לכנס ולפמיניזם, חיזקה את 
הדעה הקדומה שרבים/ות בציבור הישראלי היו שותפים לה, שפמיניסטיות הן 
בהכרח נשים לסביות. 

אל"ף החזיק מעמד במשך כשנה וחצי ובמהלך פרק הזמן הזה הצטרפו 
אליו נשים מהתנועה ומחוצה לה. המתחים בין הנשים הלסביות לבין הנשים 
הלסביות-פמיניסטיות לא היו קלים. הקיץ הראשון היווה את תקופת הפריחה 
של הארגון בשל ההתלהבות שאחזה בנשים מכך שלראשונה יש להן ארגון 
משלהן. נערכו ערבי תרבות, הקראת שירה, זמר ומוסיקה, ערבי ריקודים 
ומרשה פרידמן הנחתה קורס על פמיניזם שהוביל לדיונים סוערים וקשים בין 
הנשים. נשים שהגיעו לארגון בעקבות הלסביות שלהן ראו באידיאולוגיה 
הפמיניסטית סוג של כפייה מחשבתית. הקורס על פמיניזם חולל אמנם תפנית 
בחשיבה של הנשים שהשתתפו בו, אולם לא כולן היו מעוניינות להתחבר 
לתיאוריה ולפעילות הפמיניסטית. אולם, ללא מסגרת אידיאולוגית ברורה, 
הלכה הפעילות ודעכה עד שלבסוף התפרקה בראשית 1980. 

חיה שלום, פעילה פמיניסטית ותיקה וממקימות קל"ף, ארגון ההמשך של 
אל"ף, פגשה את ברגמן עשר שנים לאחר מכן ושמעה מפיה, ספק ברצינות 
ספק בחיוך, את המשפט הבא: "ההצהרה הזו לא היתה אלא הצהרה פוליטית 
שנועדה להכריז פומבית על קיומן של לסביות בישראל, והיתה בזאת פחות 
כוונה להקים מסגרת ארגונית ממשית, שכן עדיין לא היינו מוכנות לכך."" אך 
היו גם מי שראו בהקמתה של אל"ף ציון דרך לאפשרות של התארגנות 
אוטונומית בתוך התנועה הפמיניסטית. בעקבות זאת, מספר נשים בתל אביב 
החליטו להקים מרכז לתרבות נשים -- "צאנה וראינה". מרכז זה היווה 
אלטרנטיבה לתנועה הפמיניסטית בישראל שרק זמן מה קודם לכן החליטה 
להגדיר עצמה כפרודציונית. ואכן הקמתו של "צאנה וראינה", בנובמבר 1979 
היווה בעצם פרישה מן התנועה בתל אביב. לאחר תקופה ארוכה של כעסים 
ומתח סביב דרכה של התנועה הפמיניסטית בתל אביב, החליטו מספר נשים 
להקים מרכז חדש שבו תתקבלנה נשים שונות: לסביות, שמאלניות, רדיקליות 
ואחרות. הוויכוחים בנושא הציוני והפחד מן הלסביות לא עניין אותן, והן 
הרגישו צורך ליצור מקום עם אווירה שונה שתאפשר לכל הנשים להשתתף 
בפעילות באופן גלוי. את הצורך הזה תיארה דפנה צור: 

ניסינו ליצור מודל פעולה אחר. רצינו להתרכז בדבר אחד. להקים מרכז, לדאוג 
למיקום הפיזי לתה ולקפה, קיווינו שהתוכן יבוא מקבוצות אחרות. סיבה אחת 
להקמת צאנה וראנה, היתה הניסיון לעבוד במודל של קולקטיב, המורכב 
משלוש קבוצות: לסביות פמיניסטיות, פמיניסטיות וסוציאליסטיות רדיקליות " 


מרכז "צאנה וראינה"'" פעל במשך שלוש שנים, בשני מקומות שונים בתל 
אביב ומשך נשים רבות לפעילויות השונות. הנשים הוציאו דפי מידע שנשלחו 
והופצו בציבור. במקום התקיימו סדנאות שונות להגנה עצמית ולתיקוני בית, 
הרצאות ואירועי תרבות שונים וגם בית קפה. הנשים הפעילו תורנות קבועה 
כדי לתחזק את המקום וגם חנות הספרים של קול האשה פעלה במקום באופן 
קבוע. המרכז נוהל על ידי קולקטיב עצמאי של נשים, המבנה לא היה היררכי 
וההחלטות התקכלו בקונצנזוס מלא. במרבית הזמן הקבוצה הפעילה היתה 
קטנה, כמו שמתארת ג'ילברט פינקל, "היינו בערך תשע נשים בתקופה שאני 
הייתי. אז היו ארבע לסביות, ארבע שמאלניות ואחת סתם פמיניסטית, זה היה 
מצחיק כזה."' אך בעיני הנשים המרכזיות בתנועה הפמיניסטית זה לא היה 
מצחיק בכלל. הפעילות בצאנה וראינה נתפשו כיריבות והן כמעט ולא הגיעו 
לפעילויות במקום. 

בשלהי העשור החלו להתקיים גם כנסים פמיניסטיים ארציים. הפגישה 
הארצית הראשונה שארגנו נשות ירושלים בקיבוץ גזר, עסקה באופן מיוחד 
במיניות האשה. הפגישה היתה מוצלחת ונשים רבות הביעו עניין ורצון 
להמשיך ולהיפגש במסגרת כלל ארצית. קבוצה קטנה של נשים, שהיתה 
פעילה בבאר שבע כבר מ-1976 ועסקה באופן מיוחד בנושאי בריאות האשה, 
החליטה להזמין את הנשים מכל הארץ לכנס פמיניסטי. הן קיוו כי כנס מסוג 
זה יאפשר לנשים מבאר שבע להכיר וליצור קשר עם נשים ממקומות אחרים 
בארץ. ואכן, הכנס הראשון, שהתקיים בבאר שבע ב-1 במאי 1978 
ושהשתתפו בו כ-150 נשים, פתח מסורת של כנסים שנתיים שנמשכה באופן 
סדיר עד 1986. הכנס השני התקיים בתל אביב ב-5 במאי 1979, ואורגן על ידי 
הנשים התל-אביביות. השתתפו בו כ-250 נשים והתקיימו בו עשרים סדנאות. 

בכנס השלישי שהתקיים בירושלים, ב-21-20 במאי 1980 וארך יום וחצי, 
מספר המשתתפות כמעט הכפיל את עצמו.'" כנס זה ראוי לפירוט ולאזכור 
מיוחד כיוון שהוא עמד בסימן עשור לפמיניזם, וחשף את המחלוקת המרכזית 
שהעסיקה את הנשים הפמיניסטיות במשך כל שנות השבעים. ערב הכנס יצאה 
עמליה (מיה) ברגמן בהודעה לציבור, בשם הוועדה המכינה, בזו הלשון: 
"הפמיניזם השתרש בארץ, אין היום ויכוח על חוסר שוויון לנשים, הציבור 
מודע לכך. הוויכוח הקיים הוא בשאלת הדרכים היעילות בקשר להשגת 
השינוי."*י גם מרשה פרידמן תיארה את הפמיניזם בארץ באותה עת כ"תופעה 
אמיתית" ואת הכנס כ"שיא של התלהבות בשביל כולם"'" ואכן, הכנס נפתח 
בתחושה של כוח והישגים. 25 ארגונים הציגו והפיצו חומר הסברה ומידע על 

עבודתם. תרומה ראשונה בסך 1,0008 מארגון פמיניסטי"יהודי בארצות- 
הברית חטווס\\-0ו-חטוווס\\ , |טגזפ1(.5./1 העניקה הכרה חיצונית לחשיבותה של 
התכנסות זו. 

בכנס התקיימו 18 סדנאות וקבוצות-דיון בנושאים כמו: אלימות כלפי 
נשים, פמיניזם וסוציאליזם, לימודי נשים באוניברסיטאות, פעילות במסגרת 
הממסד, פסיכולוגיה של האשה, חינוך לא מיני, חזון לעתיד. על סדנאות אלו 
התקבל דיווח מפורט והוא פורסם בחוברת הכנס, עשור לפמינום בישראל, 
0, שיצאה לאור שנה לאחר מכן. הדיווחים מן הסדנאות הצביעו על 
הסכמה עם הניתוח החברתי של המצב הקיים וניסיון להביא מגוון של דעות 
מבלי להתחייב לדרכי פעולה משותפים. סדנאות רבות התייחסו לחשיבות 
המרכזית של החינוך והסדנה היחידה שהציעה הצעות מעשיות לשינוי המצב 
היתה הסדנה על אלימות נגד נשים. שאר הסדנאות עסקו בנושאים מגוונים 
כמו: בריאות האשה, עולמה של האשה הערבייה, תורת מוסר פמיניסטית, 
נשים בכלי התקשורת, שתי סדנאות יצירתיות (צילום ומוזיקה), לסביות, 
עולמן של נשים ממוצא מזרחי, אמנות נשים והעלאת התודעה בציבור. 

משתתפות הסדנה "פמיניזם וסוציאליזם" הביאו לדיון הצעת החלטה 
בנושא שהיה השנוי ביותר במחלוקת בפמיניזם הישראלי. ההצעה קראה 
למשתתפות להצהיר שהן "מביעות סולידריות עם אחיותינו הפלסטיניות 
בשטחים הכבושים במאבקן כנשים לשוויון חברתי וכפלסטיניות נגד משטר 
הכיבוש. סיום הכיבוש הוא תנאי הכרחי למאבק משותף לנשים ערביות 
ויהודיות לשחרורן."" זו היתה הצהרה ברורה של הזדהות עם נשים 
פלשתיניות והתנגדות לכיבוש הישראלי, בניסוח שלא הותיר מקום לפרשנות 
אחרת. ההתנגדות שקמה בקהל היתה רעשנית ונחרצת. הצעת הפשרה 
שהציעה מרשה פרידמן, ואשר היתה מנוסחת באופן פחות נחרץ, אמרה 
שהנשים הפמיניסטיות "מביעות את הזדהותנו עם נשים פלסטינאיות בפרט 
ונשים ערביות בכל המזרח התיכון בכלל, במאבקן המשותף להגדרה עצמית 
ולשחרור"." ניסוח זה לא הועיל: 


ואז הכל התפוצץ (טפסס! שאסזט ||טו |!4) וזה בא כמעט רק מהנשים התל- 
אביביות ואלו שהיו מנהיגות של התנועה בתל אביב. המאבק היה מדהים, 
ברגע מסוים מישהי ניתקה את המיקרופון [...] בסוף, קבוצה גדולה של נשים 
קמה ויצאה, כל התל-אביביות פשוט קמו ויצאו והכנס התפזר ונגמר [...] סיום 
כזה היה מאוד מכאיב לכולם, בשבילי זה היה אחד הרגעים היותר כואבים 
בכל תקופת שהותי בארץ. וגם נדמה לי שלכל הנשים האחרות [..-7% 


יש לציין כי משתתפות הסדנה שהציעו את נוסח ההחלטה לא העלו בדעתן 
את עומק המחלוקת שהצעתן עלולה לעורר. הדיון בסדנה נגע יותר בהבדלים 
שבין הפמיניזם הרדיקלי והליברלי ופחות במהות הקשר שבין המאבק 
הפמיניסטי לבין המאבק נגד הכיבוש. יתכן שההרכב ההומוגני של משתתפות 

הסדנה, "הוותיקות של השמאל הישראלי"" כפי שתיארה אותן אורטל, הוא 
שמנע מהן לחזות את ההתנגדות שפרצה כאשר הצעתן עלתה במליאת הכנס. 
ההצעה, כאמור, גרמה ל"פיצוץ" הכנס ולפיזורו. המשבר היה סופי והכנס לא 
יכול היה להמשיך על פי המתוכנן. 

הנשים התל-אביביות עשו, עוד לפני הכנס, הפרדה ארגונית בינן לבין נשים 
פמיניסטיות אחרות בהגדירן את התנועה הפמיניסטית כ"פרו ציונית". הן לא 
יכלו לקבל הצהרת הזדהות כזו עם הפלשתיניות ולאחר מאבק קצר על זכות 
הדיבור הן קמו והלכו. כל המשתתפות חשו תחושה עמוקה של אכזבה וכעס, 
במיוחד אל מול ההתלהבות שאפיינה את הכנס עד לרגע המשבר. אסתר עילם 
אמרה: 


ואנחנו אמרנו שאנחנו לא רוצות את סדר היום הזה. הוא לא מתאים לנו 
מבחינת האופן שאנחנו תופסות את ארגון התנועה הפמיניסטית והמסרים 
שלה. הרגשנו שהמעשה הזה, שנעשה בכנס פמיניסטי, ניסה לכפות השקפה 
מסוימת על כלל הנשים בכנס. היו שם נשים מכל מיני גוונים של הקשת 
הפוליטית, ובתל אביב מאוד הקפדנו שהפעילות תהיה בלתי מפלגתית %* 


אך גם לנשים מן השמאל היה ברור שהוויכוח בעניין הצעת הסיכום הוא 
חשוב ומהותי והן לא יכלו להוריד את ההצעה מסדר היום. דבי לרמן, פעילת 
שמאל ופמיניסטית מתל אביב טענה: 


זה מסוג הדברים שאם הוא לא היה עולה הוא היה קורה לאחר שנה. באיזה 
שהוא שלב דבר כזה היה צריך לקרות. וברגע שזה עולה ברור שאי אפשר 
להוריד אותו. מצד שני, אי-אפשר היה להגיע לדיאלוג. זה לא היה משהו 
שאפשר לשכנע או להגיד, מבחינתן זה היה וזה היה חשוב מאוד.'* 


ההסכמה שליוותה את הפעילות הפמיניסטית מאז ראשיתה ועד הכנס השלישי 
בדבר הצורך לשמור על פוליטיקה פמיניסטית "טהורה" הגיעה לנקודת 
משבר. משנפתח הדיון כבר לא ניתן היה להחזיר את הגלגל אחורנית. הפער 
בין העמדות השונות שהתגלה בפני מליאת הכנס לא יכול היה למצוא את 
פתרונו המידי. שני הצדדים היו נחושים בדעתם והזמן הקצר שנותר עד סיומו 
של הכנס לא אפשר להתמודד עם הדילמות שליוו את הפעילות הפמיניסטית 
כל אותו עשור. החלטות נוספות בנושאים שהיתה עליהם הסכמה נרחבת כגון, 
המאבק באלימות כלפי נשים, לא עלו כלל לדיון. 

בעשור הראשון לקיומה ליווה את הפעילות הפמיניסטית ויכוח עקרוני 
וחשוב שלא מצא את פתרונו והפריע ליצירתה של אמירה פמיניסטית 
משמעותית בחברה הישראלית. מרשה פרידמן תיארה "איך הפוליטיקה 
הישראלית ונושא השלום הרחיקו אותנו מהאפשרות להבין ולפתח פוליטיקה 
פמיניסטית, ב-1980 זה הגיע למשבר."" הניסיון, בסיומו של הכנס, לצאת 
בהצהרה משותפת של סולידריות עם הנשים הפלסטיניות ושל מאבק בכיבוש 

נכשל כישלון חרוץ. הדי המשבר היכו בתנועה עוד זמן ממושך וגרמו לאווירת 
פילוג ומשבר מעבר לימי הכנס. בכנסים הבאים נמנעו המארגנות להביא 
להחלטות משותפות בסיום הכנס. 

למרות כל הקשיים ואי ההסכמות נמשכה הפעילות הפמיניסטית בערים 
השונות. אך פעילותו של מרכז הנשים לתרבות, צאנה וראינה, בתל אביב נפגע 
קשה ולבסוף נסגר. מרכז קול האשה בחיפה נסגר שנה לאחר מכן ומרשה 
פרידמן עזבה את הארץ. במקביל לסגירתם של מרכזי הנשים שפעלו בסוף 
שנות השבעים ותחילת שנות השמונים החלו יותר ויותר נשים להיות פעילות 
בארגונים שנתנו סיוע לנשים שסבלו מאלימות כלפיהן. הפמיניזם הרדיקלי 
שצמח בשנות השבעים בישראל פינה את מקומו לפמיניזם הליברלי של שנות 
השמונים ולתנועת השלום של נשים שהחלה לקום ב-1982 עם ראשיתה של 
מלחמת לבנון. 


פרק שישי 


כל אחת והפמיניזם שלה 


פמיניסטיות רדיקליות אינן מעוניינות ליצור נשים מפורסמות: המטרה 
המוצהרת של המהפכה שלהן היא יצירתה של חברה שבה "אינך צריכה 
להיות מפורסמת כדי שקולך ישמע."' 


צמיחתם ופעילותם של הארגונים הרדיקליים בשנות השבעים הם סיפורה של 
התנועה הפמיניסטית בישראל, של הקבוצות, הארגונים, ההפגנות, המחלוקות 
וההסכמות. זהו סיפורן של נשים פמיניסטיות אשר הניתוח החברתי והרעיונות 
שלהן נתפשו כבלתי אפשריים במקרה הטוב, ומגוחכים במרבית הזמן. 
ההצלחה של השינוי החברתי, אותו רצו לחולל, לא באה לידי ביטוי מידי. זמן 
ניכר עבר עד שהתנועה הפמיניסטית הצליחה להשפיע על החברה, עד 
שהנושאים שהעלתה אומצו על ידי ארגוני הנשים הגדולים וחדרו אל לב 
הממסד, במיוחד בכל הקשור לסוגיית האלימות כלפי נשים. כפי שהראתה 
החוקרת חנה הרצוג, "הארגונים הרדיקליים, וכן מנהיגותיהם, נשארים כל 
הזמן בשוליים, בחזקת אוואנגרד קבוע, היוזם כל פעם רעיון חדש, אשר נתפש 
בראשיתו כרדיקלי ובלתי אפשרי.": כך, למרות השפעתם הניכרת והחשובה 
נשארו הארגונים הפמיניסטיים והנשים שהובילו אותם כמעט בלתי ידועים. 

בעוד שהנשים עצמן עברו תהליכי העצמה וחייהן השתנו לעתים ללא הכר, 
נדרש זמן רב עד שהשפעתן על החברה והשינויים שחוללו בה ניכרו לעין. על 
הפמיניסטיות היתה מוטלת מלאכה כפולה -- מצד אחד, מלאכת הבנייה של 
התנועה והארגונים, גיבוש עמדות וניהול מאבקים, ומצד שני, מלאכה קשה 
לא פחות של שינוי דפוסי חשיבה ושבירת מיתוסים. אין תָמַה, אפוא, 
שהעשור הראשון בפעילות הפמיניסטית היה מורכב וגדוש באירועים של 
בנייה ופירוק, ושל הסכמות שהיו קשות להשגה והתערערו לעתים קרובות. 

בתהליך אטי ועקשני שינו הפמיניסטיות את הדיון בנושא הנשים בחברה. 
כל אחת מהן הצטרפה לתנועה הפמיניסטית וגם יצרה אותה, בעת ובעונה 
אחת. כל אחת מהן תרמה לתנועה והטביעה בה את חותמה האישי, ובכך 
יצרה חלק מן הפמיניזם בישראל. פמיניזם שתמיד היה רב-פנים ועמדות, תמיד 
יותר מ"פמיניזם" אחד. הן העלו על סדר היום נושאים שנתפשו בראשית 
הדרך כשייכים לקבוצה שולית ואולי אף תימהונית, אך לאט לאט הם עלו 
לסדר היום והציבור נדרש לדון בהם בכובד ראש. בעקבות תהליך השינוי החל 
להתערער גם מיתוס שוויון הנשים שליווה את החברה היהודית בישראל מאז 

ראשיתה. יחד עם העלאת סימני השאלה לגבי מעמדן וזכויותיהן הפוליטיות 
של הנשים בחברה, העלו הפמיניסטיות על סדר היום הציבורי בישראל גם את 
הדיון בבעיית האלימות כלפי נשים ואת המאבק על הזכות לשליטה בגופן.' 

הפמיניזם שצמח בישראל בשנות השבעים היה, למרות ההבדלים בתוכו, 
תנועה לשחרור האשה, המבוססת על גישה מהפכנית באשר למקומן של 
הנשים בחברה. לגישה זו, שאפיינה את הפעילות הפמיניסטית בעשור 
הראשון, היתה גם משמעות ארגונית -- הניסיון ליצור מבנה לא היררכי 
וקבוצות חסרות מנהיגות. ההנחה הבסיסית היתה, שכל אשה יכולה לתת 
ביטוי לתביעותיה האישיות, שהרי האישי הוא פוליטי, ועל כן כל אשה ממילא 
מייצגת תביעה פוליטית. החברות הפעילות נשארו, במידה רבה, חלק 
מ"קולקטיב" פמיניסטי שנתפש על ידי הציבור כקבוצה אחת. תפישת 
"הפמיניסטיות" כקבוצה מלוכדת ובעלת דעה אחת משותפת אומצה וטופחה, 
למעשה, רק על ידי התקשורת. לנשים עצמן היתה נטייה, ולעתים החלטה 
ברורה, לא לטפח מנהיגות ולא לתמוך בנשים שהראו סימני מנהיגות, מה 
שמנע מנשים בעלות יכולת לבלוט בקרב חברותיהן לתנועה. מרשה פרידמן, 
האשה היחידה שקיבלה מידה מסוימת של פרסום בימיה הראשונים של 
הפעילות הפמיניסטית כמו גם בהיותה חברת כנסת, סבלה עקב כך מיחס 
אמביוולנטי מחברותיה בתנועה. 

כמו בכל תנועה חברתית, הפרטים הם שבונים את התנועה ולכן מצאתי 
לנכון להאיר את דמותן של כמה מהנשים במיוחד בתקופת פעילותן בשנות 
השבעים בעת הקמתה ובנייתה של התנועה הפמיניסטית. הן יצרו את 
הפמיניזם והן גם נוצרו על ידיו. פרק זה יוקדש לתיאור דמותן כפי שהן עולות 
מן הראיונות עמן. התנועות הפמיניסטיות היו שותפות ביצירתן של צורות 
כתיבה ומחקר חדשים והיו הראשונות שנהנו משינוי זה וזכו עקב זאת 
"להיכנס אל ההיסטוריה". בבואי לחקור את התפתחות התנועה הפמיניסטית 
בשנות השבעים עמדו לרשותי חומרים היסטוריים מגוונים. אך השימוש 
בסיפורים ובזיכרונות של הנשים עצמן, אלה שעסקו בפעילות פמיניסטית 
בשנים שבין 1982-1970, נראה בעיני מקור מרכזי וחשוב לצורך כתיבת הספר 
הזה. השימוש בראיונות שבעל-פה אפשר להוסיף מבט אנושי ואישי לסיפור 
ההיסטורי, והגדיל את מגוון המקורות והמידע על הפעילות הפמיניסטית 
בתקופה הנידונה. השימוש בהיסטוריה שבעל-פה ככלי בתהליך הכתיבה 
ההיסטורית מאפשר הפניית תשומת לב לממד האישי של אירועים ופעילויות. 
יתרה מזאת, כפי שטענה הסופרת הפמיניסטית האמריקאית רובין מורגן, 
הניסיונות והחוויות של הנשים הפמיניסטיות לא היו איזו גחמה פרטית, 
לנשים רבות היה ניסיון דומה. על כן, טוענת מורגן, ניסיון החיים של נשים 
הוא עניין פוליטי. תיאוריות פמיניסטיות צומחות מתוך החוויה והרגשות של 
נשים ולא מתוך הספרות, שזה כשלעצמו מהווה תהליך מהפכני. יחד עם זאת, 
נחוצה יכולת להקשיב באופן חדש ופתוח ולהימנע משימוש בהנחות 

תיאורטיות עוד טרם סיפרו הנשים את סיפורן.* באופן דומה, הניסיונות 
והחוויות של נשים בישראל, כפי שהן עצמן תפשו אותם וסיפרו עליהם 
בראיונות, משמשים בספר זה בסיס לחקר חייהן ופעילותן של נשים. 

ההיסטוריה של הפעילות הפמיניסטית לא היתה יכולה להיכתב מבלי 
להשתמש בכלים של ההיסטוריה שבעל-פה. אחד המקורות העיקריים 
השופכים אור על השנים בהן נוצרה הפעילות הפמיניסטית הוא זיכרונותיהן 
של הנשים הפעילות, כפי שהם עולים מהראיונות. הן יצרו את הפמיניזם ובנו 
את הפעילות שלהן על פי דרכן, כל אחת לחוד וכולן יחד. להלן, יוצגו 
דמויותיהן של מספר פעילות, שתיאור פעילותן והפמיניזם אותו יצרו משקפת 
את סיפורה של התנועה הפמיניסטית. הסיפור ההיסטורי של הפעילות 
הפמיניסטית בשנות השבעים עולה מדמויותיהן של הנשים הפעילות. 
קולותיהן, העולים מן הראיונות ומהמקורות ההיסטוריים, מציירים דמות של 
תנועה פעילה ודינאמית. תנועה, אשר יחד עם תנועות מחאה אחרות, שינתה 
את פני החברה הישראלית בשנות השבעים. כדי לתת תמונה אנושית שתשקף 
את התקופה, בחרתי לתאר את דמותן של 12 נשים מתוך 38 הנשים שראיינתי. 
הדמויות המתוארות להלן הן של נשים מרכזיות בשלושת הערים, שכאמור, 
בהן החלה הפעילות הפמיניסטית. שבע נשים, הראשונות לפי סדר הכתיבה, 
היו בין הפעילות הראשונות, ואילו שש הנשים הבאות אחריהן, הצטרפו מעט 
מאוחר יותר, מ-1973 ואילך. התבוננות בדמויות אלו מאפשרת לבחון מי היו 
הנשים הללו, מהיכן צמחו וכיצד הגיעו לפעילות הפמיניסטית. באמצעות 
תיאור הדמויות הופכות תפישות עולמן ודרכי פעולתן של הנשים להיות חיות 
ואנושיות, והתמונה העולה מתוך הדמויות משקפת את רוח התקופה, את 
המגוון ואת המרחב האנושי שבו נוצרה הפעילות הפמיניסטית. 

זיכרונות הנשים וסיפור פעילותן מהווים חלק חשוב בניסיון לתאר את 
תולדותיה של התנועה הפמיניסטית בעשור הראשון להקמתה. מזיכרונותיהן 
עולה כי סיבות שונות הובילו אותן להצטרף אל הפעילות בשלבים שונים של 
חייהן ושהן היו שונות זו מזו בגילן, מוצאן, השתייכותן העדתית ובסגנון 
חייהן. למרות כל השוני, ניכר דמיון רב בחוויית ההתחברות הראשונה 
לפעילות הפמיניסטית. במבט לאחור, כל אחת מהן חשה כעס או תמיהה אל 
מול הפער בין מה שחשבה קודם למפגש עם הפמיניזם ומה שהתברר לה 
לאחר מכן. את התקופה הזאת הן זוכרות, לעתים, ככזו שבה הן חשו כעס 
כלפי החברה, או ככזו שבמהלכה חל משבר בחייהן האישיים, כמו מוות של 
בן משפחה או גירושים, ויש שהן נזכרות באירוע שרק בדיעבד מתברר הקשר 
בינו לבין הפמיניזם שלהן. 

זיכרונות ‏ מן הילדות כמו גם אירועים וכעסים נכנסו להיסטוריה 
הפמיניסטית האישית ונמצאה להם פרשנות חדשה. המודעות הפמיניסטית 
שינתה את תפישת העבר, ומה שנראה כבעיה קיבל לפתע הסבר. כך מתארת 
תלמה ברדדין, פעילה חיפאית, את התהליך שלה: 

בעצם, בלי להבין את זה הייתי עַסל וזסו -- שיחקתי כדורגל ולבשתי מכנסיים 
- דברים שבנות לא אמורות לעשות. עד שהגעתי למודעות הפמיניסטית 
שלי, עד שהיה לזה שם, היתה בעיה ולא היה לזה שם. סבלתי מכך שנולדתי 
בת וחשבתי שהייתי צריכה להיוולד בן.** 


הכעס והקושי להסתגל למגבלות החלות על בנות ונשים בחברה וההתפייסות 
עם העבר בעקבות התובנות הפמיניסטיות מופיעים לא רק אצל ברדדין. גם 
נשים אחרות כמו רחל אוסטרוביץ' ומרילין ספר העלו כעסים ותסכולים 
מתקופת הילדות שלהן. 

לנשים כמו ברכה סרי, הכעסים על חייה לפני המפגש עם הפמיניזם הם 
קשים ומרכזיים. המחקר שלה על לשונן של הנשים התימניות בראש העין לא 
זכה לתקצוב. לעליזה מסיוריק לא אפשרו ללמד במסגרת עבודתה 
באוניברסיטה קורסים שהתמקדו בחיי נשים ומצבן בחברה. אסתר עילם 
הרגישה, כסטודנטית, שהרעיונות שלה לא התקבלו בעין יפה. לא כל הנשים 
העלו זיכרונות מלפני היות הפמיניזם חלק מחייהן אך כולן זכרו את האירוע 
או הנסיבות בהן פגשו או גילו את הפמיניזם. העבר הזה קיים תמיד, גם אם 
הוא אינו נזכר כחוויה מכאיבה. 

לכל אחת מהנשים יש סיפור על ראשיתה של המודעות הפמיניסטית שלה. 
הן הגיעו אל מודעותן הפמיניסטית בנסיבות שלעתים היו מקריות לחלוטין, 
ולעתים קשורות במשבר או בכעס. יחד עם זאת, תהליך שבירתו של מיתוס 
שוויון הנשים בחברה הישראלית כשלב חשוב בפיתוח התודעה הפמיניסטית 
שלהן, הוא מוטיב חוזר כמעט בכל הסיפורים שלהן. המפגש עם מציאות לא 
שוויונית נתפש בתחילה כעניין אישי. נקודת המפנה היתה קשורה אצל כל 
הפעילות באירוע חיצוני שעורר מחשבה או דרש תגובה. לנעמי נמרוד, 
שנולדה בארץ, לא היה ספק שבישראל יש לנשים שוויון מוחלט עד שהחלה 
לקרוא על חייהן של נשים בשנות הקמתו של היישוב היהודי בארץ ישראל. 
היא הופתעה לגלות "דברים של שרה מלכין שהיתה ממרחביה, וסיפרה מה 
שהיום הייתי קוראת טפטט3 של נשים."" גם לדורית אורטל, שנולדה וגדלה 
בקיבוץ, שבירת המיתוס היתה משמעותית. גילוי המיתוס ופירוקו, שיצר 
נקודת מפנה ואפשר את גילוי הפמיניזם, היה תהליך מתמשך שפתח בפני 
נשים אפשרות לפעילות פוליטית. נמרוד ואורטל יצאו למסע נמרץ של קריאה 
בכתביהן של חלוצות, במהלכו הן קראו יומנים, מכתבים ואת ספריה של עדה 
מימון, וגילו מציאות שונה לחלוטין מזו שהאמינו בה. שבירת המיתוס המכונן 
של השוויון הפך להיות נחלתן של הפמיניסטיות כולן. ההתחברות לטקסטים 
של נשים משנות העשרים, שלאור דמותן ואורח חייהן נוצר מיתוס השוויון, 


* כל הראיונות נערכו על ידי חנה ספרן אלא אם כן צוין אחרת. 

נתנה לפמיניסטיות הזדמנות להתיר את קשר המיתוס בחייהן. התובנה הזו 
אפשרה להן לפעול יחד ולא לפרש את הכעס או את אי שביעות הרצון כעניין 
אישי בלבד. כך הפך תהליך פירוקו של מיתוס השוויון לאקט המכונן של 
הפמיניזם בישראל. באופן מפתיע, נראה שנקודת מפנה זו היתה מנת חלקן של 
נשים רבות, גם אם לא נולדו בישראל. החוויה שתיארו נשים יהודיות בחוץ 
לארץ דומה לעתים תכופות לחוויה שתיארו נשים שנולדו בישראל. יתר על 
כן, המיתוס הזה היה חלק מהתפישה הציונית של נשים שהיגרו לארץ 
ולעתים, הסיבה להגירתן. בעוד ששוויון הנשים בחברה הוא זה שהביא את 
מרילין ספר לבחור לחיות בארץ, גילוי המיתוס הוביל אותה לפעילות 
פמיניסטית. ג'ודי היל, מראשונות הפעילות החיפאיות, היגרה מדרום אפריקה 
והיתה משוכנעת שהיא באה לארץ שבה יש שוויון לנשים. 

נקודת מפנה נוספת בחייהן של נשים צמחה משבירת מיתוס השוויון של 
השמאל. מספר לא מבוטל של נשים בארץ הגיעו למודעות פמיניסטית מתוך 
פעילותן בשמאל, בו עברו תהליך של מודעות פוליטית ופיתחו רגישות כלפי 
הדיכוי. השותפות במאבק נגד הדיכוי של הפלסטינים העלה את מודעותן 
לדיכוי שלהן עצמן. הן החלו להתבונן במקומן כנשים פעילות בתנועות 
השמאל ולגלות שהן אינן אלא "חוטבות עצים ושואבות מים".' תלמה בר- 
דין, שהצטרפה לפעילות הפמיניסטית בראשית שנות השבעים, תיארה את 
דרכה אל הפמיניזם בעקבות השתתפותה במרד הסטודנטים בפריס, ב-1968: 


אחת האכזבות הגדולות שהביאו אותי לפמיניזם היה מקומנו בקרב השמאלנים 
- לעשות קפה. תמיד ייעדו לנו את המקום האחרון וזה מאוד מזכיר לי מה 
שקרה בארץ. תמיד "זה לא הרגע", ומאוד התאכזבתי לראות שבשמאל לא 
נאבקים למען השחרור שלנו* 


האמונה בחוגי השמאל היתה שקודם כל יש להיאבק למען מהפכה 
סוציאליסטית, בעקבותיה תבוא גם בעיית שוויון הנשים על פתרונה. ההסכמה 
שנושא זה יכול, אם כן, לחכות החלה להיסדק. הגילוי שהן עצמן מדוכאות 
בפעילותן בשמאל הביאה אותן לפתוח בדיון פמיניסטי. תחושה דומה ליוותה 
את הנשים בשמאל האמריקאי והאירופי, ספרות פמיניסטית החלה להופיע 
בחוגי השמאל, ופעילות שמאל החלו להיות פעילות בתנועה הפמיניסטית.* 
רק בשלהי שנות השבעים, עם השינוי שחל בפעילות הפמיניסטית בכיוון 
הקמתם של ארגוני שירות לנשים, החלו נשים למצוא את דרכן לפמיניזם גם 
בדרכים אחרות, תוך כדי עבודה בארגונים אלה. זו היתה הפעם הראשונה 
שנשים החלו לקבל שכר תמורת עבודה פמיניסטית. עבודה בארגונים אלו 
חשפה אותן, לעתים בפעם הראשונה, לדיכוין של הנשים והן חוו את השינוי 
שמפגש זה עורר בחייהן. ברברה סבירסקי, שעבדה במקלט הראשון לנשים 
מוכות בחיפה ב-1977, היתה בין הנשים הראשונות שזכו לקבל משכורת עבור 
עבודה פמיניסטית. היא תיארה את המפנה שעבודה זו עשתה בחייה: 

החוויה של המקלט היתה מאוד חשובה לחיי, הפכתי לפמיניסטית. למדתי 
לנתח דברים, להכיר נשים, זו זכות גדולה. הכרתי נשים ממקומות שונים 
ומוצא שונה ולמדתי לכבד אותן ?' 


העבודה במקלט העניקה לסבירסקי את ההזדמנות להתחבר אל הפמיניזם. 
למרות שסבירסקי הכירה את הפעילות הפמיניסטיות בחיפה מאז שעבדה 
במעון לילדים/ות באוניברסיטת חיפה בראשית שנות השבעים, דווקא 
בעבודתה במקלט לנשים מוכות היא מזהה את נקודת המפנה. לנשים אחרות, 
כמו רותי גור, פעילה חיפאית, העבודה במקלט לנשים מוכות היוותה היכרות 
ראשונה עם הפמיניזם, נקודת מפנה שהיתה ועודנה משמעותית לתפישת 
עולמה ולפעילותה החברתית. 

הפמיניזם בחייהן של הנשים לא היה עניין חולף. נקודת המפנה והשינוי 
שחל בחייהן היה מהותי, כמו שכתבה מרשה פרידמן בגיליון הראשון של 
גלח"מ, כאשר תיארה את החשיבות של הקבוצות להעלאת התודעה: 


אני ואחרות הרגשנו שמאותו רגע בו התחלנו להבין את המהות של שחרור 
האשה, לא היינו אותן הנשים שהיינו קודם. העלאת התודעה היא הצעד 
הראשון לקראת שחרור, זאת אומרת לקראת מאמץ מודע ומכוון לעצב מחדש 
את אישיותנו והתנהגותנו בצורה שאנו בוחרות לעצמנו, אבל הפעם בבחירה 
חופשית ולא לפי מושגים מסורתיים מופנמים ובלתי מודעים " 


תהליך העלאת התודעה, שבו בחרו הנשים בתהליך ההצטרפות שלהן אל 
הפעילות הפמיניסטית, עסק בשינוי, מתוך בחירה, של האישיות וההתנהגות. 
בעקבות חוויה זו הן לא שבו להיות אותן נשים שהיו קודם לכן. 

עבור כולן, הפמיניזם הפך להיות השקפת עולם שהשפיעה על דרך חייהן. 
לעתים היתה ההשפעה מוחלטת ועיצבה לא רק את השקפת עולמן אלא גם 
את ההסתכלות שלהן על חייהן, על עברן ואפילו על הוריהן. כך תיארה ברכה 
סרי את אמה, אשה תימנייה מסורתית, במושגים שלא היתה יכולה לתאר 
קודם לכן: 


אמא שלי תמיד היתה פמיניסטית, היא בעצם שנאה לעבוד בבית. סיפרה 
סיפורים כל הזמן. שמעה ספרים, חיברה. דיברה בחרוזים, לא כתבה ?3" 


ההגדרה של סרי את אמה כפמיניסטית היא קריאה חדשה לגמרי של חיי האם. 
אמה לא נכנעה לסדר החיים הקבוע לנשים, התנגדה לעבודת הבית שאותה 
היה עליה לבצע ובעצם הפכה לסופרת. פרשנות שונה זו יכולה סרי להעניק 
לאמה רק מתוך הפרשנות הפמיניסטית שעשתה לחייה היא. 

לעתים, הפמיניזם פתח אפשרות להבנת החיים וקבלה של הקיום הנשי 
בעולם. תלמה בר-דין היתה צריכה למצוא את הפמיניזם כדי לקבל בשמחה 
את היותה אשה: 

פיטרו אותי כי לא לבשתי שמלה. והלכתי לטיפול. וסוף סוף מצאתי את 
ה"כפפה" -- ההוט!ססזק עו !81 'והו!ו. פתאום היה בסדר גמור להיות אשה. 
כל דבר ועוד המון דברים אחרים התאימו לגמרי. היה לי ברור שהגעתי למקום 
שבו אלה כבר לא הבעיות שלי אלא של כולם. המודעות עלתה. זהו, מצאתי 
את המקום שלי ואני שמחה להיות אשה 3 


הפמיניזם הוא המקום שבו פגשה בר-דין נשים אחרות והבינה שהבעיות שלה 
אינן פרטיות, היא היתה מסוגלת לקבל את עצמה כפי שהיא ולהרגיש "בסדר" 
עם עצמה בפעם הראשונה. תחושה שתלווה אותה תמיד. 

למעשה, הפמיניזם הפך להיות דרך חיים לכל הנשים מאז נכנסו לפעילות 
ועד היום. לעתים, הקשר שנשאר היה מינורי, אבל עדיין בעל משמעות 
אמיתית לכל החיים. לאתי בן-זיו, שהיתה העורכת של העיתון הפמיניסטי 
הראשון נלח"מ, "זה היה בשבילי יופי של דבר. תמיד אני אקרא קודם כל 
משהו שיש בו מאמר על נשים".*' פעילותה האינטנסיבית בשנות השבעים 
הפכה לחלק מהשכלתה ולקשר שממשיך עד עצם היום הזה. רמת הפעילות 
של כל אחת ואחת היתה שונה וכך גם משך הזמן בו היתה פעילה. רק חלק 
קטן מן הנשים שהיו פעילות בשנות השבעים המשיך לשמור על רמה גבוהה 
של פעילות במשך כל השנים. רובן המשיכו, בצורה זו או אחרת, להיות 
קשורות לפעילויות או לפרויקטים פמיניסטיים ברמות שונות של מעורבות, 
ובתקופות שונות. 


דמויות של נשים פמיניסטיות 


המעבר מן הראיונות עצמם אל הדמויות המתוארות בפרק שלהלן הוא מעבר 
מן הסיפור האישי של הנשים אל הפרשנות המחקרית. הריאיון משקף את 
הסגנון האישי והמיוחד של כל אשה. סיפורה של כל אחת מן הנשים אודות 
פעילותה הפמיניסטית עלה מהבחירה שלה מה לספר והדרך שבה היא זכרה 
ופירשה את האירועים. הדרך בה הובלתי את הסיפור מן הריאיון אל הדמות 
נוגעת בניתוח ובפרשנות שאני נתתי לראיונות. הרעיון הפמיניסטי -- ה"אישי 
הוא הפוליטי" -- מאפשר התבוננות בחייהן של נשים אלה במטרה להראות 
את הפעילות הפמיניסטית על רבדיה השונים. 

פרק זה נכתב מתוך תשומת לב מרבית לחיבור המורכב והעדין שבין חייהן 
של הנשים לבין הפעילות שביצירתה הן עסקו, ומתמקד בעיקר בשנות 
פעילותן הפמיניסטית. שש הנשים הראשונות -- מרילין ספר, מרשה פרידמן, 
נעמי נמרוד, אתי בן-זיו, עליזה מסיוריק, וג'ואן ירון -- היו בין הנשים שיצרו 
את הפעילות הפמיניסטית בראשית דרכה. חמש הנשים האחרות -- ברכה 
סרי, ג'ילברט (ג'יג'י) פינקל, רחל אוסטרוביץ', דפנה צור ודורית אורטל -- 

הצטרפו, כאמור, מאוחר יותר. דמויותיהן, כפי שהן עולות מתקופת פעילותן 
בעשור הראשון של הפמיניזם, מאפשרות להוביל את הסיפור האישי אל 
ההיסטוריה הפוליטית של הפעילות שלהן ושל נשים רבות אחרות. 


מרילין ספר 
באתי לכאן ולא לקח לי הרבה זמן לגלות שזה הכל מיתוס.*' 


מרילין ספר נולדה ב-1938 וגדלה בברוקלין, ארצות-הברית. כבר בהיותה בת 
עשר הרגישה את ההפליה המגדרית בבית הכנסת, ולכן עברו הוריה לבית 
כנסת רפורמי. ספר התחילה להבין את התפילות (בשפה האנגלית), אך עדיין 
לא היתה מסוגלת להזדהות אתן. מהוריה קיבלה מסר כפול, אביה רצה בן ואף 
הכין, לפני הלידה, רכבת חשמלית, אך שמר על כך שבתו תתנהג כמו ילדה. 

במשך תקופת לימודיה בתיכון ובאוניברסיטה היתה ספר רגישה להפלייתן 
של נשים ולגזענות נגד שחורים. עוד בהיותה תלמידה לתואר ראשון 
בפסיכולוגיה בברוקלין קולג', הצטרפה לתנועה לזכויות האזרח. היא הרגישה 
שכאשה יהודיה עליה להלחם נגד הגזענות בחברה האמריקאית. בתוך התנועה 
לזכויות האזרח ציפתה לרגישות לנושאי נשים ולתרומתן, והיתה המומה 
כששמעה את אחד ממנהיגי התנועה, סטוקלי קרמייקל, טוען שתפקידן של 
הנשים "לשכב על הגב". 

מלחמת ששת הימים עוררה במרילין ספר הזדהות עם ישראל והיא חשבה 
"שיהיה נחמד לקחת הפסקה מהמלחמות של השוויון בארצות-הברית" ולבוא 
לישראל. רעיון ההגירה לישראל לא נבע דווקא מהשקפת עולם ציונית כמו 
מהמחשבה שבתקופת החלוציות בארץ הנשים היו שוות לגברים. היא הגיעה 
לארץ שנה לאחר סיום מלחמת ששת הימים ולא עבר זמן רב עד שהבינה 
שהשוויון בתקופת היישוב לא היה אלא חלק מהמיתוס הציוני, "אנשים היו 
אומרים לי שהגעתי חמישים שנים מאוחר מדי, כי לו הגעתי בשנות העשרים 
היה כבר שוויון מוחלט, והנשים הן שלא רצו בזה." 

לחיפה הגיעה ספר בגלל האולפן ונשארה בה בגלל תחושה של רב- 
תרבותיות. בינתיים פגשה גם בחור ישראלי ועברה לגור אתו. ב"1970 קיבלה 
עבודה בחוג לפסיכולוגיה שבאוניברסיטת חיפה. זמן קצר לאחר מכן גילתה 
שקיבלה מינוי של מורה מן החוץ ושיהיה עליה להתעקש על שינוי המינוי כדי 
שתוכל להתחיל במסלול אקדמי. מאבק זה באוניברסיטה כמו גם סיבוכים 
שקרו בעקבות הלידה הראשונה שלה גרמו לה לכעס גדול ולערער הביטחון 
העצמי. באותה תקופה החלה לארגן קבוצה של סטודנטיות מהחוג 
לפסיכולוגיה למטרת קריאה בטקסטים פמיניסטיים. הקבוצה נפגשה משלהי 
0 ועד אביב 1971. במקביל, החלה גם מרשה פרידמן להקים קבוצה 
באוניברסיטה והן פעלו כך שארגון הקבוצות היה משותף וחומר הקריאה 
זהה. 

כך, בד בבד, החלו לפעול כמה קבוצות באוניברסיטה, כאשר התחושה 
המשותפת של הנשים היתה הרצון להקים תנועה לשחרור האשה, "אז," 
אומרת ספר, "התחלנו לעשות דברים כמו בתנועה לזכויות האזרח." ההחלטה 
הראשונה של המשתתפות היתה שכל אחת מהן תפתח עוד קבוצה להעלאת 
התודעה. בתוך הקבוצות עלו לדיון נושאים אינטימיים רבים. כמה נשים, 
וביניהן מרשה פרידמן, החלו לדבר על האפשרות של גירושים מבני זוגן וספר 
החלה להרגיש בלחץ אידיאולוגי, הקובע כי לא ניתן להיות אשה פמיניסטית 
וגם אשה נשואה. 

למרות המתח שעלה לעתים ביחסים האישיים, במיוחד בינה לבין מרשה 
פרידמן, עזרו לה הפגישות בקבוצה לחזור ולמצוא מחדש את הביטחון 
העצמי שלה. אורחת מארצות-הברית, מרתה מדניק מאוניברסיטת האוורד, 
באה למפגש עם הקבוצה וסיפרה על לימודי נשים ופסיכולוגיה של נשים, על 
מחקר פמיניסטי ועל ההבניה החברתית של המציאות. פגישה זו הובילה את 
ספר להחלטה להפנות את העניין שלה בפמיניזם לכיוון המקצועי ולחקור את 
מעמד האשה מהיבט פסיכולוגי. בנוסף, היא החלה להיות פעילה 
באוניברסיטה בנושאים של מעמד האשה, כמו מאבק בהבדלים שבהסכמי 
הפנסיה של נשים וגברים, מדיניות של גיוס מרצים גברים להרצאות בצבא 
ועוד. בינתיים, גדל מספר הקבוצות להעלאת התודעה ורק מלחמת יום כיפור 
עצרה את גידולן המספרי. לעומת זאת התרחבה הפעילות הציבורית של 
התנועה, התקיימו הפגנות למען מעמד שווה לנשים ליד הרבנות ונגד מדיניות 
ההפלות בכנס הגניקולוגים. ספר המשיכה להיות פעילה בתנועה החיפאית 
וגם לתרום את חלקה בפעילויות ארציות. מאוחר יותר הצטרפה, בהמלצתה 
של פרידמן שהיתה כבר חברת כנסת, לוועדה מקצועית של משרד החינוך 
שבדקה מדוע בנות לא מגיעות לתוכניות של ילדים מחוננים. 

ספר תמכה ברעיון להקים מפלגת נשים לקראת הבחירות ב-1977, ולאחר 
שהמפלגה לא הצליחה בהן היתה בין החברות שרצו, ללא הצלחה, להמשיך 
ולשמור על המסגרת המפלגתית. ב-1983, היא ארגנה את הכנס הבינלאומי 
הראשון ללימודי האשה שהתקיים באוניברסיטת חיפה וממשיך להתקיים, 
אחת לארבע שנים, במקומות שונים בעולם. היא הקימה באוניברסיטת חיפה 
את החטיבה הראשונה ללימודי האשה בארץ והיתה בין המייסדות של שדולת 
הנשים בישראל. מרילין ספר עומדת בראש פרויקט קידמה והיא פרופסור 
בחוג לפסיכולוגיה באוניברסיטת חיפה. 


מרשה פרידמן 
הצלחנו, כנגד כל הסיכויים, לשבור את חומות השתיקה וההכחשה*' 


מרשה פרידמן נולדה בניו יורק, ב19397. אביה, איש שמאל אידיאליסט שהיה 
מנהיג פועלים ופעיל באיגודים המקצועיים, סיים את חייו כאיש עסקים קטן. 


116 פרק שישי 


היא גדלה בבית שמאלני רדיקלי ולאביה היתה השפעה ניכרת על השקפת 
עולמה. פרידמן הגיעה לארץ ביולי 1967 עם בן-זוגה ותינוקת, שלושה 
שבועות לאחר סיומה של מלחמת ששת הימים. היא החלה ללמד בחוג 
לפילוסופיה באוניברסיטת חיפה ולהשלים את לימודיה לתואר דוקטור. לפני 
שבאה לארץ היא לא הכירה את התנועה הפמיניסטית האמריקאית ולא קראה 
את הספרות שכבר יצאה לאור באותן שנים. את הספרים הראשונים שעסקו 
בפמיניזם רכשה בביקור בארצות-הברית, ב-1968, אך עדיין לא קראה בהם. 
הספרים חיכו עוד שנתיים, במהלכן היא התמודדה עם משבר שפקד אותה 
לאחר שאביה התאבד. אז קראה בנשימה אחת את סימון דה בובואר, בטי 
פרידן, שולמית פיירסטון, אנדריאה דבורקין, פיליס צ'סלר וקייט מילט. היא 
מצאה בטיעונים שלהן להט פוליטי ואישי, והיתה בשלה לקבל את דבריהן. 
הקריאה הזו, עבורה, לא היתה למידה תיאורטית גרידא, "זאת היתה למידה 
שנגעה לי, והעמידה את כל חיי בסימן שאלה.""" היא וחברותיה, שהיו 
מודעות לכוחם של ספרים וחשיבותם בהפצת רעיונות פוליטיים, החלו, כעבור 
זמן לא רב, לעסוק בפרסום אוסף תרגומים בעברית ותוך שנים מעטות כבר 
היו בארץ שתי הוצאות ספרים שהוציאו לאור ספרות פמיניסטית. 

פרידמן שיתפה את ג'ודי היל, גם היא מרצה בחוג לאנגלית בסגל הזוטר של 
האוניברסיטה, בדיון בשאלות שעלו בה תוך כדי קריאה, ועם הזמן הצטרפו 
למעגל הדיון שושנה אלינגס, מרילין ספר, מלכה מעון, נעמי נמרוד, מלכה 
פרקל ונטלי רין. בעזרת הרב ברנרד הוך, הרב של בית הלל באוניברסיטת 
חיפה, התחילה פרידמן להנחות קבוצה להעלאת התודעה, שביחד עם קבוצתה 
של מרילין ספר היו שתי הקבוצות הראשונות של התנועה הפמיניסטית שהחלו 
לפעול בישראל. בשנתיים הבאות הקימו פרידמן וחברותיה החיפאיות תנועה 
פמיניסטית בשם נלח"מ -- נשים למען חברה מחודשת. 

פרידמן, כמו נשים אחרות בתנועה הפמיניסטית, ניסתה למצוא ולהתחבר 
אל עָבר פמיניסטי מקומי. התובנות שפָּתחה אודות הקשר בין השקפת עולם 
שמאלנית ופמיניזם הביאו אותה ליצור פמיניזם רדיקלי שיש לו שורשים 
בהיסטוריה הישראלית ובעבר הציוני: 


מה שהבנתי בגדול היה שלפמיניזם יש ראייה הרבה יותר כוללנית על העולם 
מאשר לסוציאליזם. מאוחר יותר גיליתי שזה מה שאמרה עדה מימון ב19327. 
היא אמרה שהיא לא חושבת שהפמיניזם יבוא בעקבות מהפכה סוציאליסטית 
אבל בטוח שבעקבות מהפכה פמיניסטית יבוא סוציאליזם. זה מה שהסקתי 
מהמחלוקת עם השמאל הפמיניסטי. זה הרחיב מאוד את הראיה שלי לגבי 
החלק הרדיקלי של החזון הפמיניסטי ומהו הדיכוי האמיתי של נשים. 


אך החיבורים הללו, בין התנגדות לדיכוי הנשים ובין התנגדות לכל דיכוי, 
כולל זה של הפלסטינים, לא היו פשוטים ומובנים מאליהם במציאות 
הישראלית. לא כולן ראו את הקשר בין שמאל לפמיניזם, כפי שהוא נתפש 

בעיני פרידמן. היא עצמה הבינה שיעבור עוד זמן רב עד שהפמיניסטיות 
תוכלנה להתמודד עם השאלות האלו בגלוי, וכדי להקים תנועה פמיניסטית 
עדיף להתפשר ולא לאמץ עמדה אחת בנושא הסכסוך המקומי. 

ב-1973, נבחרה פרידמן לכנסת ברשימה חדשה בהנהגתה של שולמית 
אלוני, התנועה לזכויות האזרח. פרידמן מצאה עצמה בכנסת, ללא כל הכנה 
וללא תמיכה בקרב החברות הפמיניסטיות. בשתי השנים הראשונות בכנסת 
בהיותה נציגת רצ, שרר מתח רב בינה לבין שולמית אלוני, שנבע בעיקר 
ממתחים אישיים, ולא אפשר לה לבצע את תפקידה כחברת כנסת על פי ראות 
עיניה. חוסר התמיכה ולעתים גם האיבה לה זכתה בתוך המפלגה, גרמו לה 
לחבור אל לובה אליאב ולהצטרף אל "יעד", המפלגה שהקים ב-1975. שנה 
לאחר מכן, הקימו פרידמן ואליאב את המפלגה הסוציאליסטית העצמאית *' 
לא כל הנשים הפעילות קיבלו את דעותיה השמאלניות כמובנות מאליהן והיא 
גם לא נתפשה כמי שמייצגת אותן בפוליטיקה. רק בסוף שנותיה בכנסת, 
כשהתלבטה על המשך דרכה, עלה בדעתה שהיא יכולה לפנות לנשים 
הפמיניסטיות. "ידעתי זאת," היא אומרת, "אם כי מעולם לא ביקשתי מהן 
תמיכה פוליטית. תמיד השתדלתי להפריד בין התנועה לפוליטיקה -- ועתה 
הבנתי ששגיתי."" הפרדה זו בין התנועה הפמיניסטית לבין נציגתה בכנסת 
המחישה יותר מכל את המתח ששרר ביחסים בינה לבין הפעילות 
הפמיניסטיות. ב-21 לדצמבר 1976 נפלה ממשלת רבין והוכרז על בחירות 
חדשות. אחרי התלבטות אישית קשה החליטה פרידמן לסיים את כהונתה 
בכנסת ולהקים רשימה עצמאית. היא ביקשה לא להיות מועמדת של המפלגה 
החדשה בבחירות. לרעיון של מפלגת נשים עצמאית לא היתה הסכמה בקרב 
הנשים הפמיניסטיות, רבות מהן התנגדו לכך. אחרי דיונים ומחלוקות רבים 
הסכימו 35 נשים להקים מפלגת נשים. החלטה זו נפלה בפגישה שהתקיימה 
ב-29 בינואר 1977. בבחירות שנערכו ב-17 במאי 1977 לא הצליחה מפלגת 
הנשים לעבור את אחוז החסימה ולא נכנסה לכנסת. 

החזרה לשגרת החיים לא היתה קלה. שנה לאחר סיום כהונתה בכנסת 
החלה לדבר בגלוי על היותה לסבית, מה שלא הקל על חייה האישיים 
והציבוריים. אומץ הלב שהיה דרוש כדי "לצאת מן הארון" בשנים ההן היה 
גדול, וחייה בישראל הלכו ונעשו קשים עם הזמן. בארבע השנים הבאות 
המשיכה פרידמן להוביל פרויקטים חדשים ולפתח כיוונים חדשים לפעילות 
פמיניסטית, כמו הקמת המקלט הראשון לנשים מוכות בחיפה. פרויקט זה היה 
הצעד הראשון בניסיון הפמיניסטי להגדיר מתן שירותים לנשים על ידי נשים 
כעבודה מהפכנית. מפעל נוסף היה הקמתו של קול האשה, מרכז נשים, וחנות 
ספרים בחיפה ולאחר מכן בירושלים ובתל אביב. הקמתם של ארגונים אלה 
ואחרים היווה נקודת מפנה בפעילות הפמיניסטית. היא אפשרה לפרירמן 
תקופות של פעילות אינטנסיבית עם חברות פמיניסטיות, אך הביאה גם 
למחלוקות בין הנשים הפעילות. כמי שסבלה לא מעט ממאבקי כוח בתוך 

התנועה הפמיניסטית, הכירה פרידמן ביתרונות הגלומים בתנועה לא היררכית. 
ההתארגנות הפמיניסטית המבוססת על קבוצה נטולת מנהיגות היוותה ערך 
מרכזי בפעילות הפמיניסטית, 


האנרכיזם שלנו נובע מצורך, לא מאידיאולוגיה. אנחנו מונעות על ידי 
ההערכה אותה רוחש המעמד הנמוך לכוח, על ידי הביטחון כי הכוח המדכא 
אותנו לא יימצא לעולם בידינו, ועל ידי החזון האוטופי אודות חברה בה אין 
מקום לשלטון זולת השלטון העצמי, חברה שבה כוחות האחווה והאכפתיות 
הנשיים יחליפו את הצורך בסמכות % 


אך הכאב הכרוך בנטילת אחריות ובמנהיגות ליווה את פרידמן כל תקופת 
פעילותה. היא היתה מודעת היטב למחיר הכרוך בפעילות פוליטית המנסה 
ליצור מסגרות חדשות והמסרבת להכיר במנהיגות. היא הסבירה את מאבקי 
הכוח בין הנשים בפער שבין הצורך במנהיגות והאידיאולוגיה שאינה נותנת 
מקום לכוח אישי להתפתח ולהצמיח מנהיגות. דווקא השינוי בכיווני הפעילות 
והקמתם של ארגוני שירות נראה לפרידמן תוצאה חיובית של המחלוקות 
שהתעוררו בין הפעילות הפמיניסטיות בערים השונות, ומעבר מהכוונה 
הראשונית להקים תנועה המונית אחת, לכיוון של התארגנות לקבוצות-פעולה 
קטנות המתמקדות כל אחת בנושא משלה. את חוסר היכולת לפתור 
קונפליקטים בין אישיים בתוך הקהילייה הפמיניסטית ניתבו הנשים המובילות 
בתנועה הזו ליצירתם ולהקמתם של ארגונים פמיניסטיים שונים. למרות 
האיבה ששררה לעתים בין נשים וקבוצות בתוך התנועה הפמיניסטית ראתה 
פרידמן את ההצלחה של התנועה בהעלאת נושאים חשובים לסדר היום 
הציבורי ובהקמתם של פרויקטים וארגונים שונים. ב-1981, אחרי סכסוך כספי 
שהיה קשור בקרן פמיניסטית, סגרה פרידמן, בכעס ועצב, את קול האשה 
בחיפה ויצאה לארצות-הברית. 

בשנים שלאחר מכן המשיכה להיות קשורה לתנועת הנשים בארץ בדרכים 
רבות. ב-1988, היתה מעורבת ביוזמה לערוך את הכנס הפמיניסטי הראשון 
שעסק בשלום ובהתנגדות לכיבוש הישראלי בשטחים. כנס זה סימן את תהליך 
התגבשותה של תנועת השלום של הנשים בישראל על קבוצותיה השונות. 
כנסים אלו המשיכו להתקיים כל שנה עד לחתימת הסכם אוסלו ב-1993. 
בשלהי שנות התשעים היא החלה מחלקת את זמנה בין קליפורניה וירושלים 
והיתה שותפה להקמתו של פרויקט חדש של בית ספר פמיניסטי קהילתי 
במסגרת ארגון קול האשה בירושלים. לאחר כמה שנים חזרה לגור בארצות- 
הברית באופן מלא והיתה בין המייסדים של "ברית צדק ושלום", ארגון של 
יהודים אמריקאים העוסק במאבק נגד הכיבוש. 

נעמי נמרוד 
הרי אנחנו עושות מהפכה '? 


נעמי נמרוד נולדה בחיפה ב-1945 למשפחה דתית. למדה בבתי ספר דתיים 
והיתה חברה בתנועת בני עקיבא. המעבר מן הדת לחילוניות הביא אותה 
לשרת כקצינה בעת שירותה הצבאי ובשירות מילואים במלחמת ששת הימים. 
המלחמה השפיעה עליה באופן קשה והיא החלה "לשאול את כל האמיתות." 
היא החלה ללמוד סוציולוגיה ובתום שנתיים של לימודים נסעה לאנגליה 
לכמה שנים. בזמן שהותה באנגליה הושפעה ממרד הסטודנטים שהתחולל 
בלונדון ובפריס בשנים 1969-1968. 

בטרם שובה לארץ נסעה לארצות-הברית לכנס סטודנטים יהודים שנערך 
בפילדלפיה. בעקבות הכנס, אומרת נעמי נמרוד, "נפתחו האוזניים והעיניים 
שלי לתנועה לשחרור האשה שהיתה מאוד בפריחה באמריקה -- בכנס 
הסטודנטים שמעתי דברים שעדיין לא השפיעו עלי ולא נראו לי רלוונטיים. 
לעומת זאת בניו יורק, כל מי שפגשתי והיתה חשובה בעיני, היתה מעורבת 
בקבוצות להעלאת התודעה." הפגישה עם נשים אמריקאיות היתה בעלת 
משמעות מכרעת בתהליך שעשתה נמרוד. התחושה של חיים בחברה שוויונית 
שאינה זקוקה לשינוי היתה חלק אינטגראלי מחוויית הצמיחה בחברה 
הישראלית, במיוחד בראשית שנות השבעים. כמו נשים רבות אחרות, 
האשליה שלה נבעה "מזה שהיתה לנו ראש ממשלה אשה ושאני הגעתי 
לקצונה וחשבתי שזה מוכיח שהדרך פתוחה לכל מקום." הפגישה שלה עם 
נשים אמריקאיות הביאה אותה להתבונן מחדש על ההיסטוריה שלה ועל 
מיתוס השוויון בחברה הישראלית: 


כשנפגשתי בארצות-הברית עם נשים פעילות, הטענה שלי כלפיהן היתה שזה 
לא רלוונטי בשבילנו [...] ורציתי למצוא טקסטים לחברות שם כדי שיראו 
שאנחנו כבר המצאנו את זה קודם. [...] מצאתי טקסטים מאוד פשוטים, את 
"חברות בקיבוץ", טקסטים של עדה מימון, שניהם עשו לי מהפכה מחשבתית 
בלתי נסבלת מפני שמה שהכי בלט בקטעי היומנים, שהמצב היה מאוד קשה, 
שזה לא נכון שבנו את הארץ מתוך שוויון... 


גילוי המציאות שמאחורי מיתוס השוויון, הפגישה עם נשים העסוקות 
בשאלות דומות והספרים שליוו אותה מאז הנסיעה לניו יורק, כל אלה היוו 
את הרקע להצטרפותה של נמרוד לקבוצה להעלאת התודעה. הקויאה 
בספרות הפמיניסטית המשיכה ללוות את נעמי וחברותיה, "היינו זקוקות 
למפגש הזה ולספרות הזאת, במיוחד לבטי פרידן שגילתה את זה [הפמיניזם] 
והיא מתחלקת אתנו בחוויה שלה." שני המוטיבים הנוספים -- חיפוש 
ההיסטוריה והחברות עם נשים -- גם הם ליוו את פעילותה של נמרוד 
וחברות אחרות בתנועה החיפאית בכל שנות השבעים. 

והבנתי שאנו חיות לאורו של מיתוס ומצאתי את זה כחוויה כואבת. ואז כבר 
התחלנו להתקרב לנשים חברות ויחד אתן הקמנו מאוחר יותר את התנועה. 
והתנצלתי בפני חברות בארצות-הברית ואמרתי שיש הרבה מה ללמוד מהן. 
והצטרפתי לקבוצה שמרשה הקימה ששמה לה למטרה לקרוא את הכתבים של 
הפמיניזם המודרני, א0/.%6 %/2/0/66/ של פיירסטון, קייט מילט וקטעים מבטי 
פרידן. 


הנשים הפמיניסטיות בחיפה עסקו הרבה בקריאה, למידה של טקסטים 
פמיניסטיים וכתיבה.?" נמרוד ראתה בקבוצה הראשונה דווקא את ההבדל בין 
הנשים הנשואות, שיכלו ללמוד ולהזדהות עם ספרה של בטי פרידן, לבין שתי 
הנשים שלא היו נשואות, היא עצמה ומלכה פרקל. לשתיהן היה קל יותר 
להזדהות עם ספרה של ג'רמין גריר. 

הקבוצה הזו, שהפכה ל"קבוצה הראשונה" בפמיניזם החיפאי, היתה 
מורכבת משלוש נשים מארצות-הברית, אחת מדרום אפריקה, אחת מאנגליה 
ושתי נשים מישראל, נעמי נמרוד ואחותה מלכה מעון, והשפה המשותפת 
שלהן היתה האנגלית (בביתן של נעמי ומלכה האנגלית היתה שפת הדיבור). 
מעון היתה הראשונה שקראה את הספרים שהביאה נמרוד מביקורה בארצות- 
הברית והזמינה אותה להצטרף לקבוצה שהתחילה לקרוא ולדון בספרים 
שאותם הביאה נמרוד שנתיים קודם לכן. 

בקבוצה הזו יצרו הנשים הללו מקום בטוח לעצמן. הן החלו לדון בחייהן 
בצורה שלא עסקו בה קודם לכן. עבור נמרוד, הקבוצה היוותה נקודת מפנה 
והיא הגיעה בעקבות זאת לשתי החלטות -- האחת, ללדת מבלי להינשא 
ולבדוק אפשרות של חיים בקומונה והשנייה, שהיתה התחייבות מאוד חשובה 
מבחינתה "ושינתה את הגישה שלי כלפי העולם", ש"לא לקיים יחסי מין עם 
גבר נשוי ולהיות בת-ברית לנשים." החלטה זו אפשרה לה להרגיש "שאני 
שולטת בבחירות שלי," החלטות אלו חיזקו את הביטחון העצמי שלה. 

ב-1975, עם הולדת בתה הבכורה, החלה נמרוד להתרחק מפעילות חברתית. 
בחמש השנים הבאות נולדו לנמרוד עוד שלוש בנות ולכן היא נמנעה מפעילות 
ציבורית אינטנסיבית. בתקופת הקמתה של מפלגת הנשים, ב-1977, היא חזרה 
לפעילות לתקופה קצרה בלבד. לאורך כל השנים המשיכה להיות פעילה במרכז 
אשה לאשה, שם היתה, בסוף שנות התשעים, בין המקימות של פרויקט 
בריאות לנשים בגיל זקנה, שהעמיד במרכז את הצרכים של נשים בזמן זקנה. 


אתי בן-זיו 
היה בי משהו מרדני שמצאתי אותו שם 3 


אתי בן-זיו נולדה ב-1946 באיטליה למשפחה אשכנזית והגיעה לארץ בגיל 
צעיר. ב-1970 כבר היתה גרושה, אם לשתי בנות, ולמדה פסיכולוגיה 

וסוציולוגיה באוניברסיטת חיפה. שם ראתה מודעה על פגישה עם מרשה 
פרידמן שתעסוק בשחרור האשה. בפעם הראשונה היא שאלה את עצמה "מה 
שחרור האשה, למה שחרור האשה?" וגם כשנתקלה בפעם השנייה במודעה 
המשיכה לשאול את עצמה למה צריך את שחרור האשה. בשבוע השלישי 
הצטרפה לקבוצה "ואז התחלנו לעבוד." עבור בן-זיו, ההיכרות עם מרשה 
פרידמן ועם מרילין ספר היתה מפתיעה, היא הרגישה מיד בבית. זו היתה 
חבורה של נשים שהיו "לוחמות ומתמודדות," הן הביאו ידע והיכרות עם 
מחקרים בנושא ובן-זיו ראתה בהן נשים "בעלות רמה". בנוסף, נעים היה 
לבן-זיו לראות שהגברים, בני הזוג של פרידמן וספר, גם הם תומכים בקהילה 
החדשה הזו. 

היא החלה לקרוא את הספרות הפמיניסטית, החל מספרה של שולמית 
אלוני וכלה בכל ספר שניתן היה להשיג, "כל מי שהיתה אשה וכתבה קראנו. 
זה היה מאוד מעשיר." בעשור שבמהלכו למדה באוניברסיטה, כיוונה את 
לימודיה לנושאי נשים. את הקשר לפעילות הפמיניסטית המשיכה בקבוצה 
להעלאת התודעה, בה עלו כל השאלות החשובות לחייה של בן-זיו. בשבילה 
היה שם "כל מה שהיה מעניין לאשה בת 24" שהיתה גם אמא. הקבוצה 
להעלאת התודעה היתה בשבילה, 


כמו מדורת שבט קבוצתית להעלאת התודעה שסביב זה נשים יכלו להסתובב. 
זאת היתה תמיכה אמיתית, מקום לשבת ולדבר על מה שלא יכולתי לדבר עם 
אמא שלי כי לא דיברו עם האמהות על דברים כמו, מה אני עושה ביחסי מין, 
מה זה להיות אמא, וכו' כי היו פערים של גיל. שם יכולנו לדבר על דברים 
אישיים. 


את הקבוצות להעלאת התודעה, מודל שהגיע אל הפמיניזם המקומי מהתנועה 
האמריקאית, רואה בן-זיו כמשהו מקומי וישראלי. היא לא אוהבת את 
העובדה שהרבה אנשים תפשו את התנועה הפמיניסטית כתנועה של 
אמריקאיות. למרת שהרבה ספרים הגיעו מארצות-הברית, שמרילין ספר 
ומרשה פרידמן באו משם וששנות השישים של ארצות-הברית השפיעו על 
החברה בישראל, בעיניה, 


זו היתה תנועה מאוד ישראלית -- החברויות שנוצרו אז ונמשכות עד היום, 
שמירת קשר ותחושה של חלק ממשפחה -- זה נורא ישראלי בעיני. עברנו 
הרבה דברים וסיפרנו אחת לשנייה דברים שאי אפשר לספר במסגרת שונה. יש 
לראות את זה כמו כל דבר שבא מאמריקה ועובר הסבה. בשבילי זה היה 
"מוצר" ישראלי שנוצר על ידי שתי נשים שבאו ארצה. 


בכל מקרה, היא רואה בקשרים אל הפמיניזם האמריקאי דבר חיובי המעיד על 
העובדה שישראל היא חלק מכפר גלובלי ומושפעת מהמתרחש במדינות 
המערב. 

עם התגבשותן של הקבוצות הראשונות בחיפה לכלל תנועה בעלת שם 
ועיתון, היתה בן-זיו מעורכות העיתון נלח"מ, שהיה פתוח לכל אשה ולכל 
רעיון. הוויכוח היחיד הזכור לבן-זיו היה סביב בחירת השם נלח"מ -- נשים 
למען חברה מחודשת. בן-זיו, כמו החברות האחרות, היתה מעורבת בכל שלבי 
הכנת העיתון. המאמרים שכתבה בעיתון הופיעו לעתים בשמה האמיתי ולעתים 
בשם עט. כולן כתבו, ערכו, הכינו לדפוס, ולבסוף גם עסקו במכירת העיתון. 

במהלך שנות השבעים השתתפה בן-זיו בהפגנות ובפעילויות אחרות של 
התנועה, ובבחירתה של מרשה פרידמן לכנסת והתחברותה לשולמית אלוני 
היא זיהתה את אחת מנקודות השיא של הפעילות. היא זוכרת את פרידמן 
מדברת בכנסת על נשים מוכות כשאף אחד אינו מוכן להאמין לדבריה. 
לדעתה, העיסוק בנושאים אלו הוביל אחר כך לכיוון חדש בפעילות 
הפמיניסטית, כיוון שעסק בבנייתם של ארגוני שירות לנשים במצוקה. 

עבור בן-זיו, שיא נוסף בפעילות התנועה היה הקמתה של מפלגת הנשים 
ב-1977. בן"זיו היתה החמישית ברשימת המועמדות לכנסת. היא נסעה לחוגי 
בית כדי לשכנע את הציבור להצביע עבור המפלגה. הרשימה, כאמור, לא 
הצליחה להיכנס לכנסת והיחסים בין הנשים, על רקע המתח שבפעילות 
לקראת הבחירות, היו קשים. הן חשו אכזבה בשל הפער שבין הרצון לשנות 
והיכולת לממש זאת. ובנוסף, לא היתה דרך חזרה מבחינת תהליך התגבשותה 
של התנועה הפמיניסטית, "לא יכולנו" היא אומרת "לחזור לקבוצות להעלאת 
התודעה, היינו צריכות לעלות כיתה..." 

בן-זיו היתה שותפה לשינוי אדיר וגם היום, שנים רבות אחר כך, היא חשה 
סיפוק רב. בתנועה הפמיניסטית היא למדה שמודעות היא הדבר החשוב 
ביותר בדרך להובלת שינוי בעולם. היא ראתה את תהליך הקמתם ונפילתם של 
ארגונים וכיצד פועלת מהפכה. היא המשיכה לעסוק בארגונים והפכה ליועצת 
ארגונית עצמאית. עד היום היא רואה בשמחה, לעתים במסגרת עבודתה 
המקצועית, את הצמיחה והשינוי בארגונים הפמיניסטיים לאורך השנים. 


עליזה מסיוריק 
פמיניסטית חסרת תקנה.? 


עליזה מסיוריק נולדה ב-1934 בבני ברק, למשפחה מסורתית שהתפרנסה 
מעבודת האב בבניין. בתקופת לימודיה לתואר שני בעבודה סוציאלית 
באוניברסיטה בסנט לואיס, מיזורי, ארצות-הברית, בשנים 1966-1963, פגשה 
לראשונה בפמיניזם ובמחקר האקדמי על נשים. כאשר בחרה לכתוב על ספרה 
של סימון דה-בובאר, המין השני, גילתה בספרייה ספרים נוספים על נשים ועל 
ההיסטוריה של המאבקים לשוויון. קריאה זו החדירה בה את הרצון לחקור 
את מעמד הנשים בעבודה הסוציאלית, אולם המנחה שלה חשב שזה אינו 
נושא ראוי למחקר ודרש ממנה לכתוב על נושא אחר. היא המשיכה לקרוא 

ספרות פמיניסטית כמו רב המכר של בטי פרידן, המיסטיקה הצשית, ועוד. 
הקריאה הזו חשפה בפניה זווית ראייה חדשה.'" כשחזרה לישראל היא החלה 
ללמד בבית הספר לעבודה סוציאלית באוניברסיטה העברית. לאחר שנים 
ספורות נסעה שוב לארצות-הברית כדי ללמד בישיבה יוניברסיטי בניו יורק, 
שם המשיכה לקרוא ולגלות את מה שהיא מכנה "ארון הספרים הפמיניסטי". 
כשחזרה מארצות-הברית בפעם הזו נעשתה "לעצמאית ולפמיניסטית חסרת 
תקנה." 

את הידע המקצועי והתובנות ששאבה מהקריאה בספרות הפמיניסטית 
האמריקאית הביאה אתה אל הפעילות הפמיניסטית בארץ. ב-1971, זמן קצר 
לאחר שהחלה הפעילות הפמיניסטית, היא פגשה את הנשים הפעילות בתל 
אביב והצטרפה לקבוצה להעלאת התודעה. את הנשים בקבוצה זו היא תיארה 
כנשים מבריקות, אינטלקטואליות ומצטיינות. בפרק הזמן הזה היא כבר היתה 
בשלה להשתתף בקבוצה, "קראתי את כל הספרים," היא אומרת, "היתה לי 
המון מקצועיות וכוח הבעה אדיר וזה היה מאוד חזק." בקבוצה הראשונה 
להעלאת התודעה היא המשיכה ליצור ולפתח את הפמיניזם המיוחד לה. 
"פתאום," היא אומרת, "היה לי נורא מעניין בחיים וזאת היתה חוויה ממש 
מסעירה בשבילי." הקבוצה נפגשה מדי שבוע בביתה של מסיוריק, והחזיקה 
מעמד כמעט שנתיים, עד ערב מלחמת יום כיפור ב-1973. הקבוצה הזו 
העניקה למסיוריק הרבה כוח. "בעצם," היא אומרת, "עד היום אני שואבת 
משם, זה לא יאומן." את הפמיניזם שלה לקחה מסיוריק לקהלים מגוונים. היא 
נחנה הרצאות בפני קבוצות במקומות שונים, והתמודדה לעתים קרובות עם 
קהל עוין. היא גם הפכה למורת דרך לנשים רבות, פעילות פמיניסטיות ונשים 
אחרות. 

הפעילות הפמיניסטית בתל אביב התרכזה באותה תקופה בקבוצות 
להעלאת התודעה, שנפגשו לעתים לתקופה קצרה ולעתים לזמן ארוך יותר. 
סגנון הקבוצה הקטנה והנושאים האינטימיים שעלו לדיון לא היו קלים, כמו 
שמתארת מסיוריק "היו חילוקי דעות איומים כי החרדה שבעצם העלאת 
הנושא העלתה את כל הכעסים." יחד עם המפגשים בקבוצות קטנות, החלו 
הנשים לארגן גם פעילויות של מחאה והפגנות. המתחים בין הפעילות בתל 
אביב החלו לעלות על פני השטח והביקורת שלה היתה נוקבת. את העבודה 
בתנועה הפמיניסטית היא מתארת כ"עבודה ללא שום חומרי הרדמה." 
"הנשים," אומרת מסיוריק, "לא יכלו ליצור את היחסים שמתבקשים מפעולה 
חברתית כזאת תודעתית, ולא יכלו גם להשתחרר מכל התמיכות שהיו להן 
לאורך כל הדרך." מסיוריק עצמה מתארת את החלק היותר כואב. לה לא 
היתה רשת תמיכה, היא היתה לבד ועבדה כל השנים למחייתה. היא יצאה 
מאוד פגועה וכועסת משום שלדעתה היתה "פחות מוגנת גם מפני שלקחתי 
את הפמיניזם באופן יותר מדי קיצוני, הייתי באמת רדיקלית." יחד עם 
הביקורת שלה ולעתים גם המריבות, מסיוריק היתה לנשים רבות, פעילות 

פמיניסטיות ואחרות, "אם רוחנית שפתחה את ביתה ולבה לפנינו בכל שעה 
בכל מצוקותינו. היא ידעה להקשיב," אמרה עליה ברכה סרי, "והיה לה לב 
רחב שידע והבין הכול.* 

אבל לגבי מסיוריק, הפמיניזם לא היה רק פעילות פוליטית או חברתית, וגם 
לא רק קשר אישי או ביקורת. השילוב שבין הידע המקצועי שלה בעבודה 
סוציאלית עם התובנות שמצאה בספרות הפמיניסטית הפכו את הפמיניזם 
שלה לא רק למעניין ומרתק יותר אלא גם לעניין מקצועי. החיבור הזה היה 
לדבריה "חוויה ממש מסעירה. יכולתי לחבר קצוות ולהבין." היא המשיכה 
ללמד בבית הספר לעבודה סוציאלית באוניברסיטה העברית. העניין הראשי 
שלה כעת היה קשור לנשים, לתפישת הטיפול בהן והצרכים שלהן, והיא אף 
הציעה ללמד קורס בתולדות הפמיניזם. לא עבר זמן רב והיא נאלצה לעזוב 
את האקדמיה משום שלא קיבלה קביעות, כי "אף אחד לא התעניין בזה ואף 
אחד לא הקשיב לזה." מעט הנשים שהיו אז באקדמיה לא זכו לתמיכה 
ולעידוד, בוודאי לא מי שהחלה להתמקד בנשים ובחייהן, כפי שעשתה 
מסיוריק. 

כך, ב-1976, עברה מסיוריק מהפך גדול: היא עזבה את האוניברסיטה 
והחלה ללמד באופן עצמאי. היא הקימה סדנאות השתלמות לעובדות/ים 
סוציאליות/ים שדנו בהיבטים אחרים בטיפול. זה לא היה קל, גם כלכלית, אך 
היא ראתה בעצמאות "יישום של העקרונות הפמיניסטיים." מסיוריק מיקדה 
את ההשתלמויות בהבנת "האני" של האשה, בהבנת "העצמי" שלה, בתפקוד 
הנשי ובמטרות של הנשים. היא פיתחה תפישה רחבה וגישה ביקורתית בפני 
דור שלם של עובדות סוציאליות, שזכו לשמוע ממנה תורה פמיניסטית. נשים 
אלו הקימו אחר כך פרויקטים כמו מעון לנשים אסירות, פרויקטים לנערות 
במצוקה ומרכז "מסלן" בבאר שבע, שכלל בתוכו מרכז סיוע לנפגעות אונס 
ושירותים אחרים לנשים. 

את הפמיניזם שלה הביאה מסיוריק מתקופת לימודיה בארצות-הברית, "כל 
הדברים האלה יכלו להיווצר," היא אומרת "כי באתי מאמריקה, ושם קיבלתי 
תנופה." הקריאה בספרות הפמיניסטית ליוותה את מסיוריק לאורך כל הדרך. 
היא יצרה את הפמיניזם שלה, את הפרשנות שלה ואת הדרך שבה היא לימדה 
דורות של עובדות סוציאליות לאמץ זווית ראייה חדשה. היא פתחה בפניהן 
אפשרויות לנתח ולבקר את המציאות, כך שבצאתן לפעילות ולעבודה יהיו 
בידיהן הכלים לתמוך בנשים ולפתח פרויקטים פמיניסטיים. 

מסיוריק ליוותה את הפעילות הפמיניסטית בתל אביב לאורך השנים, 
לעתים כמשתתפת ולעתים כמבקרת. "בסופו של דבר," היא אומרת, 
"הפמיניזם צריך להתקבל כמובן מאליו. הפמיניזם זה כמו לתפור את הבטנה 
והתפרים מבפנים אבל בסוף צריך לראות את הבגד בשלמותו. צריך ללכת 
אתו ולשכוח כמה הרבה עבודה השקיעו בתפירה וככה זה צריך להיות." 
עליזה מסיוריק מתה ממחלה במרץ 2000. 

ג'ואן ירון 
כי גם אני חלק מהפמיניזם בישראל ? 


ג'ואן ירון נולדה בניו יורק ב-1935, עלתה לארץ ב-1962, לאחר שהתחתנה 
עם סטודנט ישראלי אותו פגשה בזמן לימודיה לתואר שני במדע המדינה 
בקולומביה. היא באה ממשפחה שתמכה בה ובאחותה ללמוד ולפתח קריירה, 
מה שכלל לא היה מקובל באותן שנים. אמה היתה אף היא בעלת תואר שני, 
והשכלתה הפורמלית היתה גבוהה מזו של האב. כבר מגיל צעיר היתה ירון 
ערה להפליה נגד יהודים ולקשיים שנערמו בדרכה להתקבל לעבודה 
ולימודים. "האנטי יהודי," היא אומרת, "הרגיז אותי יותר מהאנטי נשי, 
שנראה לי כמעט בסדר. הפנמנו את זה עד כדי כך שזו נראתה לנו דרכו של 
עולם." בכל זאת ההפליה נגד נשים נגעה גם לה ואת ספריהן של סימון דה" 
בובואר ווירג'יניה וולף היא קראה כבר בגיל 16. להכרה שהיא פמיניסטית 
הגיעה בהיותה בארץ, דרך ספרה של בטי פרידן, ששלחו לה חברות מארצות- 
הברית שגם ציינו בפניה כמה הספר מתאים לה. ואכן הספר פתח בפני ירון 
עולם חדש: 


זה שינה את חיי. כמה שהוא שטחי, הוא דיבר עלי וזה הוריד ממש את הווילון 
מהעיניים ומהראש והתחלתי לתרגם את כל מה שקרה לי, למה שהתרגזתי 
כשלא רצו אותי בתור יהודייה ולא התרגזתי כשלא רצו אותי כאשה... 


המעבר לארץ העמיד את ירון מול מציאות חדשה, שונה מאוד מזו שהכירה 
בארצות-הברית, והיא האמינה שהגיעה לגן עדן לנשים. המערך של מעונות 
לילדים, שלא הכירה כמותו בארצות-הברית, היה בשבילה שינוי מרענן. 
בניגוד לארץ, לא חשבו בארצות-הברית שטוב לשלוח ילדים למעון ולגן. 
בשלבי ההיכרות הראשונים עם המציאות בארץ, ספרה של בטי פרידן חיזק 
בה את ההרגשה שהבחירה לחיות בישראל היתה נכונה. 


יש הרבה בעיות גם כאן אבל לפחות היה בסיס, שני המינים היו צריכים לצאת 
לעבוד, לא היו "08ו0ג!'. אבל הסוציאליזם עבד לטובת נשים במידה מסוימת. 
ואני שבאתי מארצות-הברית... זה היה חלום שאפשר לצאת לעבודה כאמא 
צעירה ולקבל תמיכה מכל הסביבה. 


החיים בארץ נראו לירון בריאים יותר בהשוואה לחברה האמריקאית שבה 
גדלה. היא הרגישה יותר ויותר ישראלית. 

ב-1972, נתקלה ירון בכמה שורות בעיתון 031 וווש/שפוחוש/. המספרות על 
פגישה של נשים שרוצות לדבר על מעמד האשה בישראל. זה סיקרן אותה 
והיא הלכה לישיבה. פתאום, בפעם הראשונה מאז בואה לארץ, פגשה נשים 
שהיו דומות לה בהשכלה ובמעמד מקצועי, ולא היו דווקא 'נשים של', והיא 
חשה שגילתה את "השבט שלה". היא התחברה עם נשים "מעניינות, חכמות, 

המבטאות דברים שהיו לי בראש." בקבוצה התל-אביבית היא היתה האשה 
היחידה שהגיעה מארץ דוברת אנגלית. הדבר הראשון שהחלה לעשות היה 
ללמוד את ההיסטוריה של אי השוויון בארץ. היא נמשכה לפעילות של 
הקבוצה ונהנתה להיות שותפה בהקמת ארגון חדש. 

ירון היתה שותפה להקמתה של התנועה הפמיניסטית בישראל ב-1972. 
תהליך ההקמה לא היה קל כי לדבריה, רק הנשים בתל אביב הרגישו עצמן 
"עם רגליים על הקרקע" והפוליטיקה של הנשים בירושלים ולעתים גם זו של 
חיפה לא התחברה אל ה"קרקע" התל-אביבית. ירון היתה פעילה מאוד ואשה 
מרכזית בתוך התנועה הפמיניסטית בתל אביב, הנחתה קבוצות רבות להעלאת 
התודעה, גם לנשים דוברות אנגלית, והעבירה קורסים בסיסיים בהקמה 
ובפיתוח של עסקים קטנים. 

הפמיניזם של ירון היה מיוחד ועצמאי. היא לא חיפשה הגדרות וגם לא 
תכתיבים של נשים אחרות. היא אהבה להתלבש ו"להתגנדר" ותפשה 
כצביעות את ההתנגדות להופעה נאה. את הפחד הפמיניסטי מפני חיבור אל 
לסביות ואל נשים לסביות היא לא היתה מסוגלת להבין. 


לא הבנתי ולא יכולתי להבין למה מפחדים מלסביות. למה אשה שהולכת 
להפגנות ולא מפחדת משום דבר, פוחדת שיגידו שהיא לסבית. אז אפשר 
להגיד שבזה הייתי רדיקלית. אני מתארת את עצמי כפמיניסטית לא רדיקלית 
כי הייתי נשואה, הייתי אמא... 


העמדה האמפטית של ירון לנושא הלסביות היתה חשובה במגוון הקולות 
וההתנגדויות ללסביות ולדיון בלסביות בתוך התנועה הפמיניסטית בתל אביב. 
גם עמדתה והתעקשותה להמשיך ל"התגנדר" מגלים אישיות עצמאית שלא 
נכנעה להתנהגות פמיניסטית "נורמטיבית". 

ירון המשיכה לדבוק בעמדות העצמאיות שלה ויחד עם זאת להיות חלק מן 
הקבוצה המובילה בתנועה הפמיניסטית בתל אביב. לקראת הבחירות שעמדו 
להתקיים באוקטובר 1973, הצטרפה למפלגתה החדשה של שולמית אלוני, 
רצ. לדעתה, מרשה פרידמן נכנסה לכנסת כשעדיין לא היתה בשלה לכך. 
למרות זאת עזרה לה והעריכה את עבודתה. 


יש לי כל הכבוד אליה [...] ניסיתי לחזק אותה ולתת לה תמיכה. ראיתי אותה 
רק כמה שעות בדרך [לכנסת]. היא לא היתה טיפוס שעובד עם אנשים אחרים 
ומשתפת [...] הייתי מוכנה לעזור לה לו היתה רוצה בזאת. 


גם הקמת מפלגת הנשים ב-1977 לא הלהיבה את ירון, בשלהי שנות השבעים 
היתה שותפה לחיפוש אחר פעילות שתאפשר לציבור הישראלי להעניק 
לגיטימציה לפמיניזם. לה ולנשים אחרות היתה תחושה של דריכה במקום, 
וניתוח החברה הישראלית הביא אותן למסקנה שחברה זאת אוהבת את מי 
שעוסק במתן עזרה. 

באותה תקופה החל לפעול בחיפה המקלט הראשון לנשים מוכות, ורות 
רזניק החלה בהקמתה של עמותת "לא-לאלימות כלפי נשים" ומקלט נוסף. 
התחושה היתה שיש צורך לפעול באופן מעשי וכזה המקובל על החברה. הן 
החליטו להקים מרכז סיוע לנפגעות אונס והחלו להתעניין בנעשה בתחום זה 
בארצות-הברית ולקבל מידע שהיה להן לעזר רב. כך החל מרכז הסיוע 
הראשון בארץ, וירון היתה שותפה לתחושה שהבחירה לעסוק בטיפול היתה 
נכונה ונתנה לתנועה הפמיניסטית מידת לגיטימציה בציבור. במשך כל השנים 
היא ממשיכה להיות קשורה לפעילות הפמיניסטית. 


ברכה סרי 
לא מבינים איך אני פמיניסטית % 


ברכה סרי נולדה ב-1940 בצנעא שבתימן למשפחה דתית, שהיתה מן האליטה 
של הקהילה היהודית. כשמשפחתה הגיעה לארץ, היא השתקעה בקרית בנימין 
ליד חיפה. ברכה סיימה את לימודי התיכון בבית ספר דתי בחיפה, המשיכה 
בסמינר למורות וסיימה תואר ראשון בלשון ובלשנות. כאשר החלה לחקור את 
לשון הנשים התימניות בראש העין היו לה כבר שני ילדים קטנים. מחקר 
חשוב זה לא הגיע לידי סיום כי מחקרים בתחום הסוציו-לינגוויסטיקה או 
לחלופין, בנושאים הנוגעים לנשים, לא נראו בתקופה ההיא חשובים דיים ולא 
ניתנו להם תקציבים. ללא תקציב ותמיכה המחקר נעשה בלתי אפשרי עבורה. 
את חייה הקשים לפני ההיכרות עם הפמיניזם היא מתארת בכעס. המציאות 
היתה קשה, גם כלכלית. סרי גידלה לבד את ילדיה ועם מות אביה הרגישה 
כאילו המשענת שהיתה לה נעלמה. הכעס הניע אותה לכתוב ובמקום כתיבה 
אקדמית החלה לכתוב שירים. "כעסתי נורא", היא אומרת, "וכתבתי שירים, 
סיפורים, מחזה." בראש העין כתבה את הסיפור "הקריעה", אך לא העזה 
להראות אותו לאחרים. היא פחדה שמא לא יבינו, התביישה וחששה שיחשבו 
שהיא משוגעת. 

אך הסיפור הגיע לידיה של שושנה אלינגס, אז דיקנית הסטודנטים בבצלאל 
ופעילה פמיניסטית, ולתדהמתה של סרי "היא קראה את הסיפור והבינה." גם 
מרשה פרידמן, אז כבר מנהיגה פמיניסטית, קראה והתפעלה. הסיפור מתאר 
את חייה של אשה צעירה בתימן. את הלילה הראשון שעליה לעשות במחיצת 
בעלה הזקן שעמו היא נאלצת להתחתן. האשה מספרת באופן מדויק ומחריד 
את הדרך שבה עליה להיות לאשת איש. זהו סיפור נדיר באינטימיות שלו 
ובאלימות שאותה חווה האשה הצעירה. סיומו של הסיפור מתרחש כבר 
בארץ. הסיפור פורסם בגיליון הראשון של גגה, כתב עת שהקימו 
הפמיניסטיות, שיצא לאור בחורף 1980. סרי החלה במסע חוצה גבולות 
אל הפמיניזם. במהלך המסע הזה היא תמיד ראתה את עצמה כלא שייכת, 
181007וס, כלשונה, "בכל מקום פעילה, אבל לא שייכת לשום מקום." 

ברכה סרי זכתה להכרה ולפרסום יצירתה הראשונה בשם העט הבדוי, פועה 
מרי-דור, והמשיכה לכתוב ולפרסם בשם עט. לבסוף אי אפשר היה ל"סגור 
יותר" את ברכה סרי האמיתית. כאשר הוצג, לראשונה, "הקריעה" בתיאטרון 
בית אריאלה "כאילו הוטלה פצצה לאוויר." הגברים התימנים שלחו עצומה 
לנשיא ובאו להפגין נגד ההצגה. נשים רבות קראו את הסיפור, התקשרו 
וחיפשו את סרי. הן רצו להתגרש, וסיפרו לה דברים עוד יותר גרועים. המחזה 
"היה שום דבר לעומת הסבל האישי של הרבה נשים." נשים אלו הפכו 
בשבילה "לקבוצה של התודעה." היא המשיכה את פעילותה בהוראת קרוא 
וכתוב לנשים מזרחיות. 

ברכה סרי יצרה פמיניזם מלא בניגודים דינאמיים -- פמיניזם לוקאלי שבו 
מזרח ומערב הופכים לכוחות משפיעים, הפועלים יחד ולחוד; ניגוד שבין 
חילוניות לדתיות ובין הזר למקומי. את פעילותה ואת החיבור לכתיבה 
וליצירה, שהוא כולו אקטיבי, היא מתארת דווקא בלשון פסיבית "היו מזמינים 
אותי אז הייתי הולכת," "נסחבת אחרי...", | "מופעלת בשטח עם 
הפמיניסטיות." כך היא השתתפה בהפגנת המחאה נגד סעיף חמש בחוק 
ההפלות, כאשר נשים כבלו עצמן לבית ראש הממשלה; במערכת גגה ושנים 
אחר כך, בסוף שנות השמונים, גם ב"נשים בשחור". סרי פחדה להזדהות, כל 
הזמן פעלה בהתנדבות וחצתה גבולות; "הילדים בבית ספר דתי ואני מפגינה 
עם הפמיניסטיות..." לבסוף היא מצאה את עצמה "מרגישה מנוצלת, מכל 
פעילות שהשקעתי נשאר מעט מאוד." 

הפמיניזם של סרי, כאמור, היה מלווה בתחושת זרות וחוסר שייכות 
המלווים אותה כל הזמן. היא תימנייה, שונה, פוחדת שיחשבו שהיא משוגעת. 
הקשר שלה עם אנשים מהעולם התחיל עוד לפני המפגש עם הפמיניזם. מתוך 
תחושת זרות נראתה לה העבודה עם נשים אמריקאיות טבעית. "כל הזמן 
הייתי עם נשים מחוץ לארץ" היא אומרת "בקטע של זרות הזדהיתי אתן כי גם 
אני חשתי איזו זרות בחברה." כך היא התחברה לנשים האמריקאיות בתוך 
הפמיניזם. הפמיניזם שלה קשור לאמריקאיות, לילדי הפרחים של שנות 
השישים, לחופש ולאינדיבידואליות. היא ראתה בנשים האמריקאיות נשים 
אמיצות שכאן בארץ "לא היה להן מה לסכן, פה היה להן האומץ להתחיל 
משהו חדש." 

לסרי, שבאה מרקע דתי ומהימין, הפמיניזם פתח צוהר לשמאל, אבל הקשר 
נשאר בעייתי. "זה נורא מסקרן" היא אומרת, "בסך הכול מה אני עושה שם 
מבית דתי, ילדה טובה ירושלים [...] מה אני עושה עם הפמיניסטיות האלה, 
לסביות והכול." בעבודה הפמיניסטית היא לא חשה קורטוב של נשמה. 
נשארה כועסת וראתה קשר בין מופרעות לפמיניזם ולשמאל. היא לא באה 
לפמיניזם מאהבה ולא חשה בו מובנת. אם סרי חשבה שכולן חברות, הרי 
שאחרי שנגמרה הפגנה או ישיבה הנשים הלכו הביתה והיא נותרה לבד. 
תחושת חברות לא היתה לה עם הנשים הפמיניסטיות, ובכל זאת היה לה קשר 

עם מרשה פרידמן ועם עליזה מסיוריק, שנתנה לה "עידוד והשראה" בכתיבה 
הספרותית ו"שימשה לי מצפון לצדק."" למרות שהפמיניזם נותר עבורה 
משהו של בנות עשירים ועניין של התנגדות, היה בנשים הפמיניסטיות משהו 
שמצא חן בעיניה, "הן היו מנודות." היא אומרת, "זה מצא חן בעיני - 
הקבוצה הדחויה ביותר, ואני הולכת לעזור..." 

סרי המשיכה להשתתף בפעילויות השונות, לעבוד עם נשים, לכתוב 
ולפרסם, ובד בבד המשיכה להרגיש חוסר שותפות ב"חגיגות" ותמיד היה לה 
קל יותר עם הנשים שבאו מחוץ לארץ. היא פרסמה ספרי שירה, הוציאה 
אותם בעצמה ומכרה אותם לחברות פמיניסטיות בכנסים השנתיים. בשנים 
שלאחר מכן נסעה למצוא באמריקה את הרוחניות הנשית. שם, בברקלי, 
פגשה עולמות חדשים ושונים, שם היא גם פגשה את אלוהים והביאה אותו 
חזרה לארץ, "ואלוהים היה בדמות אשה," היא אומרת. היא ממשיכה לגור 
בירושלים ולפרסם באופן עצמאי את ספרי השירה שלה. 


ג'ילברט (ג'יג'י) פינקל 
אנחנו לא רצינו להיות נחמדות %* 


ג'יג'י פינקל נולדה בצרפת ב-1948 והגיעה לארץ ב-1969. קודם לבואה לארץ 
למדה לתואר ראשון בסורבון בפריס, ושם השתתפה במרד הסטודנטים 
שהתרחש שנה קודם לכן. בזמן המרד נתקלה בפעם הראשונה בתגובות נגד 
ישראל ובאנטישמיות מוצהרת. כבר קודם לכן היא ביקרה בישראל ועם סיום 
הלימודים הגיעה לארץ. בתחילת שנות השבעים התחילה לקרוא את הספרות 
"הקלאסית" הפמיניסטית. היא קראה את ספריהן של בטי פרידן, קייט מילט, 
ג'רמין גרייר ואחרות. באוקטובר 1976 קראה בג'רוזלם פוסט על סמינר של 
נשים שהתקיים בקיבוץ גזר ועסק במיניות האשה. פינקל התקשרה לקיבוץ 
וכך הגיעה לרות רזניק ולאסתר עילם. עילם הזמינה אותה להצטרף לקבוצה 
להעלאת התודעה ומיד עם בואה החלה להיות פעילה. 

המפגשים התקיימו בבתים פרטיים, והקבוצה שפינקל הצטרפה אליה היתה 
מורכבת מנשים צעירות "מאוד רדיקליות והרבה פחות מכובדות." היא 
הצטרפה גם לקבוצה דוברת אנגלית והתחילה לעסוק בפעילות פמיניסטית, 
שלה הקדישה שלושה עד ארבעה ערבים בשבוע. באותה תקופה החלו הנשים 
לחפש מקום קבע לתנועה הפמיניסטית בתל אביב ופינקל החלה להיות פעילה 
בכמה ועדות שהוקמו להפעלת המקום וניהול ענייני התנועה. 

היא השתתפה בהחתמת עצומה נגד ביטול סעיף חמש בחוק ההפלות 
ברחובות תל אביב, וכלל לא היה לה קל לעמוד ברחוב ולספוג קללות 
מעוברים ושבים. בנוסף, היא נסעה לכנסת לדיון על ביטול הסעיף, אך 
ההתנגדות, כאמור, לא הועילה, סעיף חמש בוטל על ידי הכנסת ועבור 
הפעילות היתה זו "מכה קשה והרגשה שלא הצלחנו, ומה נעשה, ואנחנו 

במצב די רע." באותה תקופה החלה פעילות מאורגנת של נשים לסביות 
והוקם ארגון אל"ף. פינקל הצטרפה למסיבות ולאירועי התרבות אבל לא 
לקבוצת הפעילות. עבורה, הפעילות המרכזית המשיכה להיות בתנועה 
הפמיניסטית. היא חשבה, 


שהכי חשוב זו התנועה הפמיניסטית. זאת אומרת, תמיד חשבתי שאם יש 
פעילות פמיניסטית מוצלחת זה ישפיע על הכול. וצריך שחרור כללי 
מסטריאוטיפים מיניים ואז זה גם ישפיע על כל העניין של המין והלסביות [...] 
בשבילי זאת הדרך ולא קבוצה של לסביות בנפרד. 


בכל זאת, כאשר הוקם, בשלהי 1979, ארגון צאנה וראינה על ידי נשים שהיו 
חברות של פינקל, היא הצטרפה לפעילות. חבורת הנשים שסבבה את הארגון 
החדש הזה האמינה במתן נָרְאוּת לתרבות הלסבית ולנשים לסביות, אבל 
בקבוצה המרכזית לא כולן היו לסביות והצטרפו אליהן גם פעילות שמאל 
שלא מצאו את מקומן בתנועה הפמיניסטית. 

בתקופה זו, פינקל החליטה לכתוב עבודה לתואר שני על התנועה 
הפמיניסטית ובעזרת מנחה בסורבון כתבה את העבודה האקדמית הראשונה 
שעסקה בתנועה הפמיניסטית של שנות השבעים. המחקר היה מבוסס על 
ראיונות עם חברות פעילות ועל חומרים ארכיוניים שאספה. החלטתה גרמה 
לוויכוחים עם הנשים בתל אביב ולתגובות שונות, "היו נשים שחשבו שהן 
צריכות להכתיב לי מה לכתוב." בשלהי 1981 היא הגישה לסורבון עבודה 
בשם "היסטוריה של התנועה לשחרור האשה בישראל", שעסקה בפעילות 
הפמיניסטית בעשור הראשון לפעילות זו. עד היום, עבודה זו מהווה את 
המחקר היחיד שנכתב על התקופה הזו בפמיניזם הישראלי. 

פינקל זיהתה את המחצית השנייה של שנות השבעים כשנים עמוסות 
בפעילות פמיניסטית. "כי כל הזמן, לא משנה אם הקבוצה קטנה, היתה 
פעילות וכתבו על זה בעיתון, היתה חשיפה". המטרה של הנשים לא היתה 
לבנות תנועה המונית. הן הרגישו שזה בלתי אפשרי וידעו שלא אוהבים את 
התנועה הפמיניסטית. יחד עם זאת, היא חשה ש"יום אחד אנשים יבינו 
שאנחנו צודקות." הן המשיכו לסרב להיות נחמדות, ופינקל נהגה לדבר על 
הדברים מנקודת מבט רדיקלית, במטרה לנער משלוותן את הנשים שהצטרפו 
לקבוצות להעלאת התודעה שהיא הנחתה. 

ב-1982 נסגר ארגון צאנה וראינה, אחרי שהחברות מן השמאל יצאו ולא 
היו די מתנדבות להמשיך בפעילות ובתחזוקת המקום. לא היה די כוח וגם לא 
התלהבות, וכאשר המקום נסגר היתה לפינקל תחושת ריקנות. היא המשיכה 
להיות פעילה אך ללא מסגרת, ואז היא הצטרפה להפגנות הראשונות של 
נשים נגד המלחמה בלבנון. היא הרגישה שלמרות הכעס נגד המלחמה, החיים 
בישראל הם כבר חלק ממנה, "פה הבית שלי... אני לא יכולה להינתק מזה." 
לדעתה, המלחמה בלבנון היתה נקודת מפנה בתנועה הפמיניסטית. 

זאת היתה הפעם הראשונה שפמיניסטיות יצאו בהפגנות בצורה כזו. מה שלא 
קרה קודם, שמצאנו את עצמנו כולן יחד נגד הממשלה ובעד יציאה מלבנון. 
וזה לא חשוב מאיזה ניתוח, אם זה היה מניתוח שפלישה זה כמו אונס, מניתוח 
אנטי-ציוני או משהו. הלכתי להפגין אפילו בלבוש לבן [...] זה היה מאוד 
חשוב. 


שנים של ויכוחים ומחלוקות סביב השאלה מה צריכה להיות עמדת התנועה 
הפמיניסטית כלפי הסכסוך היהודי-ערבי באו לסיומן. רוב הנשים הצטרפו 
לתנועת המחאה החדשה ואחרות לא יכלו יותר להתנגד לפעילות זו. 


רחל אוסטרוביץ" 
אני תמיד הייתי בעד פמיניזם -- מילה שרציתי להכניס לציבור הישראלי '3 


רחל אוסטרוביץ' נולדה בתל אביב ב-1947, וב"1962 המשפחה היגרה 
לארצות-הברית בשל מצבה הכלכלי. היא סיימה את לימודי התיכון ולאחר מכן 
למדה ארכיטקטורה בסיטי קולג' בניו יורק. את ההתעוררות הפמיניסטית 
הראשונה שלה היא מתארת כהתקוממות נגד ההפרדה בין בנים ובנות בשיעורי 
התפירה ושיעורי הנגרות. היא שנאה לתפור ולא היתה לה שום אפשרות ללמוד 
יחד עם הבנים. בבחירה שלה דווקא בלימודי ארכיטקטורה היה אולי משום 
התרסה, מפני שבחירה כזו ב-1965 נחשבה לבחירה במקצוע גברי. 

הלימודים בשנות השישים בקולג' אמריקאי הפגישו אותה עם המאבק 
לזכויות האזרח ועם ראשיתה של תנועת הנשים. את ספרה של בטי פרידן, 1/6 
שוואזפע) שווזוווושת, ‏ היא קיבלה ממזכירה במשרד שבו עבדה. המזכירה 
המליצה לה על הספר הזה באומרה ש"כששקוראים אותו משנים את כל 
הגישה." ואמנם עבור אוסטרוביץ' היה הספר מתאים "לכל אשה, בכל מקום. 
הוא דיבר בעיקר לנשים נשואות, אך גם ללא נשואות. אני הייתי בת 19-18, 
לא ידעתי בדיוק על מה היא מדברת אבל זה חילחל, אולי הזיכרון של שיעורי 
המלאכה..." אותה אשה הזמינה אותה להצטרף להפגנה בשדרה החמישית 
והן הכינו שלט שבו היה כתוב "כל הארכיטקטיות התאחדו" ויצאו לרחוב 
להפגנה. את החוויה הזו היא מתארת כחוויה מדהימה: 


כמות הנשים הזו היתה מרגשת, מכל הגילים ומכל הקבוצות. כל אחת ב- 
אזסעוזטז שלה והתחלנו לצעוד ונשים החזיקו את השלטים. אני לא הייתי בין 
המארגנות. כמות הבוז והשריקות משני צדי הרחוב -- לא האמנתי למשמע 
אוזני. ההפגנה העניקה לנו כוח אדיר, כוח הצועד לקראת מטרה. הגענו 
למקום, בסביבות הספרייה, ואני אישית לא ידעתי מה המטרה ולא הכרתי את 
הנואמות, גלוריה סטיינם ובטי פרידן. הבנתי שיש כאן משהו גדול ממני, 
למרות שלא הבנתי את המילים והמושגים. 

ההשתתפות בהפגנה הביאה את אוסטרוביץ' לחפש, עם שובה לארץ, פעילות 
דומה. היא חזרה מארצות-הברית לירושלים ב-1972 וחיפשה את מרשה 
פרידמן, אודותיה שמעה בארצות-הברית. בשיחת טלפון מסרה לה פרידמן 
שמות של נשים בירושלים והיא הצטרפה לקבוצה להעלאת התודעה. הדיונים 
בקבוצות בדקו את מהות האשה הישראלית, הן רצו לשבור את הסטריאוטיפ 
של "האשה במטבח" בפרט, ושל האשה בכלל. הקבוצה להעלאת התודעה 
חיזקה את ההרגשה והתובנה הפמיניסטית אצל אוסטרוביץ'. כל הקבוצות 
נפגשו מדי פעם לאסיפה כללית, שהתנהלה תמיד בבתים פרטיים. עבור 
אוסטרוביץ', ההבדל בין מה שהתרחש בארצות-הברית לבין המתרחש 
בירושלים היה ברור. כאן היו אלו נשים ישראליות, שידעו 


שיש איזה הפלייה עמוקה שמאחדת אותנו, ידענו שיש דברים שצריך לדרוש 
אותם. יכול להיות שהושפענו מדברים שנכתבו בארצות-הברית ואולי מדברים 
שנכתבו בחיפה. לא זוכרת כבר את הספרים... שולמית פיירסטון, קייט מילט. 


הגילוי של ההפליה אפשר לנשים לפעול יחד, והקריאה בספרות פמיניסטית 
סיפקה להן תובנות ותיאוריות. אוסטרוביץ' הצטרפה בתחילה לפעילות 
הירושלמית ואחר כך לפעילות בתל אביב. את התנועה בירושלים היא מציינת 
כמורכבת מנשים שפעילותן התמקדה בעיקר בשמאל ואחרות שהתמקדו 
בעיקר בפעילות פמיניסטית, למרות שהן היו נפגשות לפעילות משותפת, 
הקשר בין דיכוי נשים לכיבוש הישראלי לא היה מובן או מוסכם על כולן. 

עבור אוסטרוביץ' השנים 1977-1972, שנות הפעילות הראשונות ועד להקמת 
מפלגת הנשים, היו גדושות באירועים ואספות. הפעילות שלה היתה אינטנסיבית הן 
כחברה בתוך התנועה והן כמשתתפת בפעולות הציבוריות של התנועה. המאבק 
החשוב ביותר בשנים הראשונות נראה לה המאבק בעניין ההפלות. מאבק חשוב 
נוסף היה המאבק לשוויון בשכר, שלמרות "שלא ידענו את המושג 'שכר שווה 
לעבודה שווה', ידענו שנשים משתכרות פחות." גם הנושאים של תחרויות יופי, 
מלכות יופי ודימוי הגוף היו, לטענת אוסטרוביץ' וחברותיה, עניין משפיל שעורר 
הרבה הפגנות. לא פחות חשוב היה הנושא של אלימות כלפי נשים שהועלה לסדר 
היום הציבורי על ידי חברת הכנסת פרידמן. הן נקטו בשיטות שונות כמו: לחץ על 
חברי כנסת, הפגנות ועצומות וגם ציור גרפיטי על קירות ציבוריים. אוסטרוביץ' 
היתה בין הנשים שלא היססו להביע את מחאתן בכל דרך אפשרית, כולל מחאה לא 
חוקית שנראתה לה יעילה ולגיטימית לא פחות מדרכים אחרות. 

ב-1977, אוסטרוביץ' נרתמה במלוא המרץ להקמתה של מפלגת הנשים. 
פגישת ההקמה התקיימה בביתה בירושלים ואחרי ויכוחים סוערים החליטו 35 
נשים, ואוסטרוביץ' בתוכן, להתגייס להקמת מפלגה חדשה. פרידמן, שאותה 
רואה אוסטרוביץ' כאשה עם יכולת חשיבה פוליטית ש"לקחה נושאים 
חשובים והפכה אותם לנושאים פמיניסטיים," לא היתה מוכנה לעמוד בראש 
הרשימה. אוסטרוביץ' עברה לגור בתל אביב וסניף המפלגה החל לפעול 

בביתה שם. אחר כך עברה הפעילות למשרד ברחוב שלמה המלך 
ואוסטרוביץ' המשיכה להשקיע זמן רב בעבודה לקראת הבחירות. היא אף 
נסעה לארצות-הברית כדי לגייס כספים למפלגה מחברות אמריקאיות, 
פמיניסטיות יהודיות שלכולן היה קשר עם ישראל. 

המפלגה לא הצליחה לעבור את אחוז החסימה, ואוסטרוביץ' ראתה 
בהקמת המפלגה ובכישלונה במרוץ לכנסת נקודת מפנה בפעילות 
הפמיניסטית. כמות האנרגיה שהושקעה בבנייתה של המפלגה נותבה, 
לדעתה, לכיוון של פעילות פילנתרופית. ואכן, בתקופה הבאה, זו שאחרי 
7, הוקמו ארגונים פמיניסטיים לא מעטים. העבודה הפוליטית, יחד עם כל 
הבעיות שהיו כרוכות בה, נתנה לנשים כוח לפעול בתחומים חשובים. ב19807 
יצאה אוסטרוביץ' בעצמה לפעילות חדשה והקימה, יחד עם חברות נוספות, 
את כתב העת הפמיניסטי נגה, היוצא לאור עד היום. נגה הוא הפרויקט 
הפמיניסטי היחיד, מחוץ למקלטים ומרכזי סיוע, שהמשיך להתקיים ולתת 
במה לכתיבה פמיניסטית מראשיתו. את הלהט והעשייה הפמיניסטית שלה 
המשיכה אוסטרוביץ' להשקיע במערכת נגה, בהקמת עמותת לכ"ן לקידום 
כדורסל וספורט נשים ובפעילויות מחאה בתנועת השלום של נשים. 


דפנה צור 
זה היה קשה, אבל זה היה שווה * 


דפנה צור נולדה ב-1948 בתל אביב. ב"1973 קראה כתבה בעיתון על התנועה 
הפמיניסטית והחליטה להצטרף. היא פנתה אל הנשים במכתב, והוזמנה 
להצטרף אל התנועה בתל אביב כשהיא הצעירה מבין הנשים. היא זוכרת את 
עצמה באותה תקופה כמי שהיתה משתתפת פסיבית בלבד, אך ביקורתית, שכן, 
למרות שבארגון כבר היו ועדות ומוסדות היא הרגישה שהוא אינו יעיל ואינו 
מאורגן היטב. עבורה, היתה זו תקופה פשטנית ולא מתוחכמת ולטענתה, 
הנשים בתל אביב לא הכירו את הספרות הפמיניסטית. ערב מלחמת יום כיפור 
השתתפה צור בגיוס חתימות לרשימתה החדשה של שולמית אלוני, והיא זוכרת 
היטב את הכעס שעוררה בחירתה של פרידמן אצל הפמיניסטיות בתל אביב 
שראו בפנייה של שולמית אלוני פנייה אל התנועה ולא אל פרידמן באופן אישי. 

אחרי המלחמה נסעה צור לדרום אפריקה וחזרה לארץ שנתיים לאחר מכן. 
בדרום אפריקה היתה לה הזדמנות להרבות בקריאה והיא חזרה לארץ "הרבה 
יותר מתוחכמת." גם את התנועה בתל אביב מצאה כבר במקום אחר, אבל 
לצערה, 


מעט מאוד מהדיונים בתוך הקבוצות הפמיניסטיות היו פוריים כמו הספרים 
שקראתי. תמיד, בכל הדיונים היה צריך להסביר מהתחלה למה אנחנו אומרות 
דברים כאלה או אחרים. די הרבה נשים קראו ספרים דומים. 

הקריאה בספרות הפמיניסטית נראתה לצור חשובה והיא שמה לב להבדל 
שנוצר בין נשים שקראו אנגלית ובין אותן שלא קראו אנגלית, "הן לא היו 
מסוגלות ללכת הלאה, כשישבת ודיברת ראית את אלה שקוראות ואלה שלא 
קראו." 

היא השתתפה בקבוצות להעלאת התודעה וגם הנחתה שתי קבוצות. ואז 
התחילו הפגנות נגד רצח נשים ונגד חוק ההפלות. צור לא היתה לבדה 
בפעילות הפמיניסטית, אמה ואחותה היו פעילות גם הן והשתתפו בהפגנות 
לא מעטות. פעם אחת אפילו עצרו אותה בטעות במקום את אחותה, בעת 
הפגנה נגד רצח נשים שהתקיימה מול בית מפלגת העבודה ברחוב הירקון. 
הפעילות של שלוש נשים מאותה משפחה משכה את תשומת הלב של 
התקשורת ולזמן קצר היו צור, אחותה ואמה מאוד מפורסמות. אחותה, מרים 
צור, ארגנה כמה הפגנות וספגה ביקורת מכמה נשים אחרות. ההתמודדות עם 
הביקורת לא היתה קלה עבורה והדבר גרם לה להפסיק את פעילותה 
האינטנסיבית בתנועה. 

מאוחר יותר היתה צור שותפה להקמתם של מרכז סיוע לנפגעות אונס 
ומרכז תרבות נשים צאנה וראינה. הקמתו של מרכז נשים נוסף, בזמן שבתל 
אביב כבר היה מרכז של התנועה הפמיניסטית בישראל, היווה בעצם סוג של 
פרישה מאורגנת מן התנועה הפמיניסטית. אמנם, המטרה היתה ליצור מקום 
של תרבות נשים, אבל הנשים בתנועה הפמיניסטית ראו בהקמת מרכז כזה 
סיבה ליריבות. הניסיון לעבוד במסגרת של קולקטיב ולהחליט במשותף לא 
היה ניסיון קל. בארגון היו שלוש קבוצות והיה ניסיון לתת קול ומקום בולט 
דווקא לנשים הלסביות. צור, יחד עם נשים אחרות, השקיעה הרבה שעות 
התנדבות בהפעלת המקום. בצאנה וראינה אורגנו אירועי תרבות, קבוצה 
להגנה עצמית וקורסים אחרים. היו גם מסיבות וערבי כיף, וכל הפעילויות 
התנהלו על ידי מספר נשים ללא כל תמיכה. זה היה קשה, אבל צור נהנתה מן 
הפעילות וחשבה שלמרות הקושי היה שווה להקים ולהחזיק את המרכז. ב- 
1, החברות לא היו מסוגלת עוד להפעיל את המקום ובעקבות סכסוך 
פנימי הוחלט לסגור אותו. צור לא חזרה מאז לפעילות ואת הקשר שלה 
לפמיניזם שמרה בדרכים אחרות. 


דורית אורטל 
נחמד לעסוק, לשם שינוי, גם בדיכוי הפרטי שלי% 


דורית אורטל נולדה ב-1946 בקיבוץ מעוז חיים. גדלה וחייתה בקיבוץ עד 
סיום שירותה הצבאי ואז עברה לגור בירושלים. מאז 1966, למעט שנה וחצי 
שהיתה באוקלנד, קליפורניה, חיה בירושלים. המודעות והפעילות הפוליטית 
שלה התחילה כבר ב-1968-1967, מיד לאחר מלחמת ששת הימים. אז 
התחילה לתהות על המיתוסים עליהם חונכה והתחילה להיות פעילה בשמאל. 

מלחמת יום כיפור הביאה אותה לגבש לעצמה עמדה שמאלנית ואנטי ציונית. 
העניין העיקרי של אורטל באותם ימים היה מופנה לכיוון העימות הישראלי- 
פלסטיני ולא לנושאי נשים. ב-1974, בעודה עושה ניסיון לחיות עם בן-זוג, 
הבינה שנישואים כמו גם אמהות לא יקרו לה "באופן טבעי". היא התחילה 
להיות מודעת לחייה כאשה שחיה לבד, והעובדה שהיתה בת 28 ועדיין לא 
נשואה התחילה להטריד אותה. היא שמה לב לכך שרוב הנשים מרוויחות 
שכר מינימום ועובדה זו החלה להפחיד אותה. המחשבה שהיא לא תוכל 
ליהנות מפריבילגיות של אשה נשואה ויהיה עליה לדאוג להכנסה נאותה 
הביאה אותה למסקנה שעליה לבחור בגישה אחרת לחייה. 

באותו זמן סיפרה לה דפנה עמית, חברה שהיתה פעילה בשס"י, שמאל 
סוציאליסטי ישראלי, על התנועה לשחרור האשה. עמית הזמינה את אורטל 
להצטרף לקבוצה להעלאת התודעה שבה השתתפה. אורטל החלה להשתתף 
בקבוצה, אבל הכניסה שלה לפעילות בתנועה לא היתה קלה: 


אז באמת זה לקח לי שנתיים להבין את האינטריגות, או הזרמים השונים 
והכוחות שפועלים בתוך התנועה לשחרור האשה, כדי להבין שבעצם זה 
המקום שאני יכולה להשתלב בו וזה יהיה נחמד אם אעסוק גם, לשם שינוי, 
בדיכוי הפרטי שלי ולא אפעל רק נגד דיכוים של אחרים. אבל במשך שנתיים 
חיפשתי כיוון שיאפשר לי להשתלב במערך הזה ולא להרגיש רק כתלמידה 
היוצקת מים על ידיהן של חכמות אלא גם כמי שיכולה להיות שותפה ויש לה 
מה לתרום. 


החיבור החדש לדיכוי האישי שלה כאשה היה גילוי חשוב ומורכב. הדיון 
בקבוצה להעלאת התודעה, שעסק הרבה ביחסים זוגיים עם גברים, לא עניין 
במיוחד את אורטל ואחרי שנה היא פרשה מן הקבוצה. למרות זאת, הכניסה 
אותה ההשתתפות בקבוצה לתוך הפוליטיקה הפנימית של התנועה לשחרור 
האשה בירושלים. 

שנתיים מאוחר יותר, ב-1976, כאשר התאהבה לראשונה באשה באופן 
מודע, חזרה ונעשתה מעורבת יותר ויותר בפעילות הפמיניסטית. היא נכנסה 
לפעילות אינטנסיבית בוועדה המרכזית של התנועה בירושלים כנציגה של 
הקבוצה להעלאת התודעה שבה השתתפה. המפגש המחודש עם הפמיניזם 
חולל באורטל שינוי והיא החלה לבדוק את המיתוס של שוויון הנשים בחברה 
ולהרגיש שייכת למאבק רחב יותר. 


התרומה הגדולה של התנועה לשחרור האשה בשבילי באופן אישי היתה 
להביא אותי לבחון מחדש את המיתוס של שוויון המינים בישראל. כאשר 
הבנתי שבישראל לא היה מעולם שוויון בין נשים וגברים, יכולתי להפסיק 
להיות דון קישוט המנסה לשנות דברים לבדי ולהתחיל לפעול במסגרת רחבה 
יותר עם עוד אנשים * 

למרות היותה פעילה בשמאל הירושלמי כבר זמן ניכר, דווקא הפעילות 
הפמיניסטית היא זו שנתנה לאורטל את התחושה של שייכות לקבוצה המסוגלת 
לחולל שינוי. הפרשנות שלה לפמיניזם המשיכה להיות במסגרת הניתוח 
המרקסיסטי, "ואנחנו באמת חרתנו על דגלנו את המילים של, )וטוט 006* 
מהפכה, וזה היה הניתוח הפילוסופי-פוליטי של התנועה," שאותו הביאה איתה 
מהפעילות בשמאל. לנשים בירושלים היתה דעה עצמאית ובדרך כלל גם חשיבה 
מקורית בנושאים השונים שעלו על סדר היום הפמיניסטי. כאשר עלה המאבק 
להכללת סעיף בחוק ההפלות המתיר הפלה על רקע סוציאלי, סברו אורטל 
וחברות התנועה בירושלים שאין כל צורך בחוק הפלות. הן טענו שהפלה צריכה 
להיות חלק משירותי הבריאות של המדינה. הסיסמה שלהן היתה "הפלה 
חופשית לעומת הפלה חוקית". אך למרות ההבדלים בגישות הן המשיכו להפגין 
יחד עם פעילות מתל אביב ומחיפה. 

החלום של אורטל וחברות אחרות בירושלים היה להקים מרכז פמיניסטי. 
יחד עם הפעילות הציבורית שלהן בנושאים שונים הן החלו לאסוף כסף 
ולתכנן הקמת בית לנשים. שנתיים קודם לכן התנהל ויכוח באספה הכללית 
של התנועה הפמיניסטית האם נכון יהיה להקים קבוצה ללסביות בתוך 
התנועה. נשים רבות חששו לתדמית של התנועה ונשים לסביות לא היו 
מוכנות עדיין לכל סוג של חשיפה. בינתיים, החלה האווירה בתוך התנועה 
להשתנות ולאט לאט נוצר מקום לנשים לסביות להיפגש וליצור אירועי תרבות 
משלהן. זמן לא רב לאחר מכן הוקם אל"ף -- ארגון לסבי פמיניסטי. אולם, 
אורטל נזקקה לשהות של שנה בארצות-הברית כדי להיות מסוגלת להתמודד 
עם זהותה הלסבית. את שנת 1978 בילתה בארצות-הברית, שם חשה מנותקת 
ולגמרי לא שייכת. 

עם שובה לארץ חזרה אורטל להיות פעילה, וגילתה שהכספים שהוכנו 
להקמת מרכז פמיניסטי הועברו לטובת הקמתו של מקלט לנשים מוכות. 
למרות שהמאבק באלימות כלפי נשים נראה לה חשוב היא הרגישה מאוכזבת 
והצטרפה לנורית דגן וטרי גרינבלט שהגיעו לירושלים ב-1979 במטרה להקים 
מרכז נשים בשם קול האשה, שהיה למעשה הרחבה של מרכז הנשים קול 
האשה שפעל אז בחיפה. הקולקטיב שניהל את קול האשה מנה עשר חברות, 
אבל ארבע חברות, וביניהן אורטל, הקדישו את כל זמנן וכספן לעבודה 
במרכז. המרכז היה מקום מפגש לנשים ולרעיונות וכן הציע לנשים עזרה 
משפטית, תרפיה, קורסים שונים כמו חשמלאות ושרברבות, קבוצות לאמהות 
וילדים, הרצאות, מסיבות וקבוצות להעלאת התודעה. 

אחרי שנה של עבודה מאומצת במרכז קול האשה חזרה אורטל לעבודה 
בשכר. הנשים שהיוו את הגרעין המרכזי בארגון, ואורטל בתוכן, נשחקו 
במהלך השנים מההשקעה הבלתי נלאית. ב-1983 נסגר המרכז ואורטל נזקקה 
למנוחה ארוכה כדי לשוב לפעילות. 

מאז שנות השבעים, ארצות-הברית והפמיניזם האמריקאי השפיעו באופן ניכר 
על החברה הישראלית ועל התנועות החברתיות שצמחו בתוכה. הפמיניזם 
כתנועה חברתית המבקשת לשנות את החברה, התקבל בישראל ברגשות 
מעורבים, וזכה על פי רוב להתנגדות ציבורית ולזלזול. התנגדות זו היתה 
קשורה במיוחד למה שנתפש בציבור כאופייה ה"אמריקאי" של התנועה. 
בחברה הישראלית, אמריקה היא בדרך כלל סמל לקדמה ומושא לחיקוי 
ולהערצה. והנה, משבאו לעסוק בפמיניזם החדש מצאו באמריקאיות שלו 
חיסרון מוחלט ונושא לביקורת נוקבת. בניגוד להערכה הרבה שרחשו 
ישראלים/יות רבים/ות לתרבות האמריקאית, למוצרים ומותגים אמריקאים 
ובמיוחד לטכנולוגיה האמריקאית, אידיאולוגיות מתקדמות כמו הרעיון של 
זכויות האזרח, או מאבקים רדיקליים כמו המאבק נגד המלחמה בווייטנאם 
והמאבק לשחרור האשה, התקבלו בישראל בחשדנות רבה והואשמו ביבוא 
חיצוני וחוסר שייכות.' 

בפברואר 1980 נפתחה במוזיאון תל אביב תערוכה גדולה, מאוסף 
המוזיאון לאמנות מודרנית בניו יורק, על אמנות אמריקאית במאה ה-20. אדם 
ברוך, עיתונאי ומבקר תרבות ידוע, טען שבתערוכה זו המוזיאון "מפגין את 
הכרת התודה שאנו חייבים לתרבות האמריקאית בזכות הממד האוניברסלי 
שבה, שנקלט בתרבותנו והשפיע עליה."' הכרת תודה זו, שנאמרה לקראת 
סיומו של העשור הראשון של הפעילות הפמיניסטית, בוודאי לא כללה בתוכה 
את התרומה האמריקאית לפמיניזם בישראל. בכל הנוגע לתנועת הנשים 
בשנות העשרים ולפמיניזם החדש שצמח בישראל בשנות השבעים, התרומה 
האמריקאית נתפשה כהשפעה זרה וחיצונית. 

בשנותיה הראשונות נתקלה הפעילות הפמיניסטית בהתנגדות ציבורית עזה 
שנבעה גם מן העובדה שהתנועה הצטיירה כתנועה "אמריקאית", אך 
הפעילות לא צפו שדעת הקהל תגיב בהתנגדות כל כך חזקה ובוודאי שלא 
מסיבה זו. דווקא המבט המיוחד שמאפיין את מי שבא מבחוץ אל חברה 
אחרת אפשר את הניתוח הפמיניסטי הראשון בארץ, את האומץ בעצם העלאת 
השאלה, ולכך היו הישראליות יכולות להתחבר כדי ליצור יחד בסיס לפעילות 
בארץ. למרות הזיהוי של התנועה הפמיניסטית עם רעיונות אמריקאיים ונשים 

שהיגרו מארצות-הברית, העוצמה של הלוקליות הישראלית היתה ניכרת לעין. 
המוטיבים של ההתנגדות למיתוס השוויון, החיפוש אחר מקורות המאבק 
בהיסטוריה המקומית, הדילמות העולות מחיים בחברה החיה בלבו של סכסוך 
לאומי ומציאות החיים היומיומית בישראל הפכו את הפמיניזם לתנועה בעלת 
צביון מקומי. דווקא השילוב של נשים שהיגרו מארצות-הברית ונשים 
מקומיות אֶפשר לחרוג לעתים מתחומיה הצרים של הלוקליות הישראלית 
ולהציע חזון חדש לנשים בפרט ולחברה בכלל. 

למרות הדימוי האמריקאי שדבק בפעילות הפמיניסטית, הפמיניזם הצטייר 
בעיני הפעילות כחוויה מקומית-ישראלית. הנשים בארץ חיברו ופירשו את 
המפגש עם הפמיניזם והספרות האמריקאית לחוויה אישית וחברתית ויצרו את 
הפמיניזם המקומי שלהן. הן היו ללא ספק מודעות להשפעה האמריקאית 
עליהן ומדי פעם התלבטו והתייחסו לשאלה עד כמה פעילותן היא חיקוי או 
מקור, אבל למן ההתחלה הן יצקו בפמיניזם את התכנים האישיים והמקומיים 
שלהן. כמו שציינה החוקרת יעל ישי במחקרה על קבוצות אינטרס בישראל, 
"הנשים גילו את הפמיניזם, קראו בלהיטות חומר מיובא ויצקו אותו למתכונת 
ישראלית. יי 

היחס האמביוולנטי אל אמריקה ואל הפמיניזם כיבוא חיצוני לא פסח על 
הפעילות עצמן. תגובותיהן של הפמיניסטיות הישראליות לנוכחות הגדולה 
יחסית של נשים אמריקאיות בתוך התנועה ולהשפעה של הספרות והפעילות 
בסגנון אמריקאי היו מעורבות. גם מרשה פרידמן סימלה בעיני רבים את 
הפמיניזם כתופעה אמריקאית. היחס לאמריקה ולמה שהיא מסמלת היה ללא 
ספק נושא בעל חשיבות בהקשר הפמיניסטי. העובדה שבתנועה הפמיניסטית 
היו נשים רבות שהגיעו מארצות-הברית, בנוסף להשפעה, ההולכת וגדלה, 
שהיתה לספרות האמריקאית הפמיניסטית והניצול לרעה של עובדה זו 
בחשיפה הציבורית, הפכו את היחס לאמריקה ולסמליה למרכזי. אך לא כל 
הנשים שהגיעו לארץ באו מארצות-הברית והתחושה שמדובר בפעילות 
מקומית ועצמאית היתה ללא ספק חזקה. לדברי ג'ודי היל, פעילה חיפאית 
שהגיעה לארץ מדרום אפריקה, 


כמו שהתנועה האמריקאית השפיעה על כל העולם היא גם השפיעה עלינו, מה 
גם שהתרומות הראשונות שקיבלנו היו משם. הנושאים שבחונו הושפעו 
מארצות"הברית אבל להגיד שזה היה מיובא זה ממש לא נכון. כי היו נשים 
מכל העולם כמו ג'ויס [לוינגסטון] וכמוני, והיו ארבע נשים ילידות הארץ 
ומהר מאוד גילינו את המאבק של הנשים בארץ על השגת זכות בחירה.* 


המתח בין ההשפעה האמריקאית לבין הקשר המקומי עלה באופן ברור 
מדבריה של היל. לה לא היה ספק במקוריות של הפעילות והעובדה שהיא 
בעצמה קראה ספרות פמיניסטית אמריקאית לא הפריעה לה לזהות את ריבוי 
הקולות באותה קבוצה להעלאת התודעה בה השתתפה. 

לנשים אחרות היו תחושות מורכבות יותר. דפנה צור ביטאה תחושה של 
"אי נחת עם הפמיניזם העולמי בשליטה אמריקאית. יחד עם זאת, הרי שתיתי 
ממי המעיין הזה."* לעומתה, לעליזה מסיוריק לא היה כל קושי בקשר עם 
הפמיניזם האמריקאי. מסיוריק, ראתה בתקופת לימודיה בארצות"הברית את 
המקור למסלול הפמיניסטי המיוחד שאותו פיתחה: 


כל הדברים האלה יכלו כנראה להיווצר כי אני עצמי באתי מאמריקה ובה 
קיבלתי תנופה, קודם כל מהניסיון האישי שלי וגם מהקריאה וגם מכל יתר 
הדברים, למרות שלמדתי במקומות מאוד קונסרבטיביים. זה לא שייך, זה כמו 
הסיפור של אלישע בן אבויה, אפשר ללמוד בכל מקום [אבל] את צריכה 
ללמוד את מה שאת צריכה לדעת. זאת נקודה מעניינת.* 


מסיוריק הבחינה שהיכולת והצורך שלה ללמוד את הפמיניזם בעת שהותה 
בארצות-הברית הם אלו שהפכו את ההתנסות האמריקאית שלה לרבת 
השפעה. מה שהיא הביאה אתה מן החברה האמריקאית היה בדיוק מה שהיה 
נכון בעיניה להביא משם לארץ. 

מרכיב מרכזי בהשפעה האמריקאית על התנועה הפמיניסטית בארץ היתה 
הספרות הפמיניסטית האמריקאית, שהחלה להתפרסם מיד עם ראשיתה של 
התנועה בארצות-הברית. תחושת הגילוי של ספרות חדשה ובלתי ידועה 
ליוותה רבות מן הנשים הפמיניסטיות בארץ ובעולם. הספרות הזו, אם במקור 
ואם בתרגום, השפיעה ועיצבה במידה רבה את תפישת עולמן החדשה. לאורך 
ההיסטוריה ניתן לראות את מידת ההשפעה שהיתה לספרים על תנועות 
חברתיות, כמו גם על המאבקים לשחרור האשה.' כך, ניתן למצוא בתנועה 
הפמיניסטית האמריקאית ביטויים מובהקים לצורך שהרגישו נשים לחפש 
ולפרסם טקסטים של נשים מתקופות קודמות. מיד עם ראשיתה של התנועה 
לשחרור האשה הושם דגש על מציאת פרספקטיבה היסטורית וזו הפכה לחלק 
בלתי נפרד מהפעילות הפמיניסטית בארצות-הברית.* 

בדומה לנשים האמריקאיות, גם הפמיניסטיות בישראל, בשנות השבעים, 
חיפשו מקורות ספרותיים ופוליטיים להתחבר וללמוד מהם. הקריאה בספרות 
פמיניסטית, שהחלה לצאת לאור בארצות-הברית בשנות השישים, היתה ללא 
ספק כיוון חשוב ביצירת הזהות הפמיניסטית של הפעילות בארץ. הטקסטים 
התיאורטיים המכוננים של הפמיניזם בישראל היו טקסטים פמיניסטיים 
אמריקאים. 

הקריאה בטקסטים האמריקאים היתה מלווה אצל נשים רבות בתחושות של 
גילוי והתחברות מידית לטקסטים. למרות שחיבורים אלה לא היו משוללי 
מתח ובעיות הם אפשרו לנשים לגבש השקפה על פיה בעיותיהן האישיות 
משקפות בעיות פוליטיות אוניברסליות. מ-1963 ואילך, בשנות הקמתה של 
התנועה, ספרים שליוו את התנועה לשחרור האשה בארצות-הברית הגיעו גם 
לארץ ושימשו קריאת "חובה" כמעט לנשים כולן. הספר הראשון והבולט 

ביניהם היה ספרה של בטי פרידן,' שהצטרף לספרה החשוב של סימון דה- 
בובואר שיצא לאור בארצות-הברית קרוב לזמן הוצאתו בצרפת, ב-1951, 
וזכה בסוף שנות השישים לתפוצה גדולה ולציבור קוראות נלהב." ספרים 
נוספים, כמו ספריהן של שולמית פיירסטון, קייט מילט, ג'רמין גרייר ואדריאן 
ריץ', נקראו על ידי הנשים בארץ הן במקור באנגלית והן בתרגומים פרטיים 
שלא יצאו לאור. 

ידע באנגלית אפשר לנשים לקרוא ספרות פמיניסטית במקור ולדון בעיקרי 
הדברים עם חברות אחרות שלא יכלו לקרוא אותם במקור. כך יכלו נשים 
בישראל לקרוא בספרות האמריקאית על חייהן של נשים בחברה אחרת 
ולהתחבר לביקורת החכרתית שטקסטים אלה יצרו. היכולת לקרוא טקסטים 
אלו ללא תרגום הבדילה בין נשים בעלות השכלה ו/או מוצא אנגלו-אמריקאי 
לבין נשים אחרות. אורטל, שעשתה מאמץ מיוחד כדי לרכוש את השפה 
האנגלית, תיארה את התסכול שהיה כרוך בצורך לקרוא ולהתייחס לטקסטים 
שנכתבו במקום אחר ובשפה אחרת: 


הקטע האליטיסטי והידע באנגלית עצבן אותי מאוד. הבנתי שהקטע הזה לא 
מאפשר לי לעמוד ממול ולהגיד, תודה רבה קייט מילט, אבל גם לנו יש דברים 
להגיד שקשורים אולי יותר לחיים שלנו כאן." 


נשים רבות חשו שאי ידיעת השפה האנגלית הוא מכשול היוצר גם פערים בינן 
לבין נשים אחרות. היו גם כמה קבוצות להעלאת התודעה בחיפה ובירושלים 
שהיו מיועדות לדוברות אנגלית בלבד ולעתים נוצרה התחושה של אליטיזם 
סביב הבחירה בקבוצת דוברות האנגלית. הקריאה עצמה בטקסטים מן 
הספרות האמריקאית יצרה לעתים מתחים והמסר שלהם לא תמיד התקבל 
כפשוטו על ידי הפעילות. 

היתרונות שהיו לאמריקאיות בארץ בתחום השפה והתרבות על חברותיהן 
הישראליות היו ברורים להן עצמן וגם לנשים אחרות. אמנם הן היו זרות ולא 
שייכות, אך מה שנראה על פניו כחיסרון התפרש לעתים כיתרון. כך ראתה 
אותן ברכה סרי "לאמריקאיות לא היה מה לסכן, היה להן את האומץ להתחיל 
פה משהו חדש."?' להיות פמיניסטית באותה תקופה דרש אומץ אישי וחברתי 
לא מבוטל. הפמיניסטיות נתפשו כמי שיצאו נגד הסדר החברתי הקיים ובשל 
דעות קדומות הוקעו באופן ציבורי ואישי. לכן, לנשים שבאו מבחוץ היה 
יתרון במידת מה על הישראליות בהיותן רחוקות מן המשפחה והקהילה 
שלהן. החופש שהעניק המרחק מן ההורים היה גם החופש שיש למי שבאה 
מבחוץ. נטלי ריין, שבאה מאנגליה, תיארה זאת כך, "להיות בישראל היתה 
חוויה משחררת, אני לא יודעת למה, כי ישראל עצמה היתה מאוד מדכאת 
לנשים."'' תחושת השחרור נתנה לנשים כוח לפעול ואומץ לקחת על עצמן 
משימות חדשות. גם חולית בת-עידית, שהגיעה מארצות-הברית והצטרפה 
לפעילות הפמיניסטית בחיפה, הבינה שלמרחק מן ההורים היתה משמעות 

חשובה בחייה: "אני חושבת שקודם כל, לעובדה שההורים שלנו לא היו 
לידינו (ההורים שלי זה דבר אחר, הם היו קומוניסטים) היתה משמעות רבה, 
בגלל שלא היינו צריכות להתחשב בהם.""*' 

הנשים האמריקאיות גדלו בתרבות אחרת ויכלו לנצל את ההבדלים האלה 
בהגיען לפעילות ציבורית בחברה הישראלית. ברברה סבירסקי, שהגיעה 
ממילווקי, ראתה באמריקאיות נשים שחונכו בתרבות שונה, שלימדה אותן 
שהן יכולות לעשות מה שהן רוצות. לסבירסקי וחברותיה, שלוש נשים 
אמריקאיות, אשה אחת מדרום אפריקה ואחת מאנגליה היה ברור, למשל, 
שאם ברצונן להקים מקלט לנשים מוכות הן אכן יקימו אותו. תחושה זו של 
ביטחון ביכולת שלהן להחליט ולבצע עמדה בניגוד להתנהגותן של 
הישראליות שהתעסקו בשאלה: "מי נתן לך רשות?""' היה להן האומץ להעיז 
ולעשות דברים ללא התחשבות בלחץ חברתי או במקובלות חברתית. 

היתרונות של הנשים האמריקאיות בפעילות הציבורית והעצמאות היחסית 
שממנה הן נהנו הובילה לתחושה שאכן רוב הפעילות הן אמריקאיות והתנועה 
עצמה איננה תנועה ישראלית. העובדה שחלק מן המנהיגות היו ממוצא 
אמריקאי, ובמיוחד מרשה פרידמן, רק חיזקה דעה זו בציבור הרחב וגם 
במחקר האקדמי." בציבור הרחב פעלה עובדה זו לרעת העניין הפמיניסטי, 
וכל התייחסות ציבורית בעיתונות, ברדיו ובטלוויזיה, שלעגה לפמיניסטיות או 
ביקשה להמעיט במעשיהן, הבליטה את היותן "אמריקאיות". אך בתנועה 
עצמה ידעו הפעילוּת לזהות היטב את המורכבות שבקשר האמריקאי ולעמוד 
על דעתן שהן יוצרות תנועה חברתית מקומית. 

פן נוסף בקשר האנגלו-אמריקאי היו יהודיות אמריקאיות ואנגליות שביקרו 
בארץ וגילו עניין בשמירה על קשר עם נשים בישראל, קשר שפתח גם 
הזדמנות לחיפוש משותף אחר הקול הנשי במקורות היהודיים. נעמי נמרוד, 
שגדלה בבית דתי וקיבלה חינוך דתי, היתה בשלה לחיפוש במקורות הללו. 
ב-1975, יחד עם אסתר ברונר, סופרת יהודיה מניו יורק ששהתה בארץ במשך 
שנה, הן עסקו בכתיבתה של הגדה פמיניסטית. את התקופה הזו וההיכרות 
שלה עם החיפאיות תיארה אחר כך ברונר בספרה חשוופ?! /0 שש הכתיבה 
המשותפת של ההגדה לפסח הובילה לשיחות על ריטואלים נשיים 
אלטרנטיביים וסוגי חג שנשים יכולות לערוך. ההגדה התפרסמה כבר ב- 
7 בכתב העת הפמיניסטי .א שיצא לאור בניו יורק, ואחר כך גם כספר.'' 
סופרת נוספת היתה נטלי ריין, שגרה בחיפה במשך שנה והשתתפה בקבוצה 
הראשונה להעלאת התודעה. בעקבות הביקור כתבה ריין את ספרה 
]ות ]0 צושוו/שווכ!, העוסק בחיי הנשים בישראל ומתאר את ראשיתה של 
הפעילות הפמיניסטית בחיפה. 

הקשר עם נשים אמריקאיות יהודיות הפך משמעותי יותר ויותר כאשר הן 
החלו לכתוב על הפעילות הפמיניסטית בארץ ועל המשמעות שלה עבורן 
בארצות-הברית. שתי הסופרות האמריקאיות היהודיות, לטי קוטין פוגרבין 

ולילי ריבלין, שביקרו בארץ ב-1978 במשלחת, נפגשו בתל אביב עם נשים 
ישראליות. בפגישה עלו על פני השטח ההבדלים בין הנשים בשאלת הקשר 
והדמיון לפמיניזם האמריקאי. עמליה ברגמן, פעילה פמיניסטית בחיפה, 
ששהתה בארצות-הברית במסגרת פוסט-דוקטורט וחזרה לארץ לפעילות 
פמיניסטית אינטנסיבית ב-1975, היתה נוכחת באותה פגישה: 


היתה שולמית אלוני והיתה אולי אֶליס שלוי ומישהי קמה ואמרה: פמיניזם זה 
אולי טוב לאמריקאיות, אבל אנחנו לא צריכות את זה. קמתי ואמרתי: אני לא 
אמריקאית, אבל אנחנו צריכות את זה. המושג פמיניזם נתפש כמושג אמריקאי 
ואם לא אמריקאי, הרי בוודאי לא עברי. היה העניין של לדחות את זה כי זה 
לא שלנו. והאמריקאיות עוד חושבות שהישראליות הכי משוחררות בעולם.*' 


לחלק מהישראליות שנכחו בפגישה, הפמיניזם נראה עניין זר ומיותר. שולמית 
אלוני ואליס שלוי, שעדיין לא עברו אז תהליך של הזדהות עם הפמיניזם, לא 
ראו את הצורך ברעיונות השוויון האמריקאיים. לאורחות האמריקאיות היה 
הרושם שהפמיניזם אינו נחוץ בישראל כי שוויון הנשים כבר הושג. אך 
לברגמן, המפגש עם הנשים האמריקאיות היה בעל משמעות מיוחדת ואפשר 
לה קשר עם פמיניסטית לסבית. הפגישה עם לסבית שהיתה מ"בחוץ" הורידה 
מיד את המחיצות בין שתי הנשים. הלסביות נתפשה בשנים ההן כעניין זר 
ואמריקאי, והביקור של לסביות אמריקאיות נתן הזדמנות לישראליות להרחיב 
את עולמן כדי להתמודד עם מציאות בלתי אוהדת. 

הלסביות נחשבה זמן ממושך לחלק בלתי נפרד מהתרבות האמריקאית 
שלא היה לה מקום בישראל וכמו בתנועה הפמיניסטית האמריקאית, הלסביות 
היתה מקור מתמיד לוויכוחים ולמתחים שהתעוררו עם צמיחתן של פעילויות 
פמיניסטיות חדשות. הטענה הרווחת היתה שמכיוון שיש בציבור יותר מדעה 
קדומה אחת נגד התנועה הפמיניסטית, ראוי להפריד בין הלסביות 
לפמיניסטיות כדי להימנע מדעה קדומה נוספת. הלסביות בישראל נחשפו 
לראשונה לתרבות לסבית וללסביות במפגש עם אמריקאיות, או כאלו שחיו 
זמן מה בארצות-הברית ושבו ארצה. אמריקאיות לא מעטות שהיו פעילות 
בתנועה היו גם לסביות. לדברי פעילה ירושלמית אחת, "ההומופוביה היתה 
כמו חיידק שתקף. הלסביות הישראליות היו המתנגדות הכי חריפות ליציאתן 
מן הארון של הלסביות האמריקאיות מפחד שיזהו אותנו כלסביות."" עבר 
זמן עד שהנשים אזרו אומץ והחליטו להקים את אל"ף, ארגון משלהן. 

למרות המתחים והיחס האמביוולנטי, לא נרתעו הפמיניסטיות מלהשתמש 
ברעיונות ובאופני פעולה אמריקאים ואף לציין את המקור. צורת ההתארגנות, 
החל מבחירה בקבוצה להעלאת התודעה כבסיס להצטרפות לפעילות וכלה 
בנושאים שנבחרו למאבק, היו דומים ולעתים אף שאולים ישירות מן 
הפעילות האמריקאית. על רעיון הקבוצה להעלאת התודעה וחשיבותו כתבה 
מרשה פרידמן: 

בארצות"הברית משתמשת תנועת הנשים מזה זמן בטכניקות מיוחדות 
להעלאת התודעה המאורגנת והקבוצתית, ובהצלחה גדולה. כאן, בישראל, 
השתמשנו בטכניקות אלה במשך השנה האחרונה, ואנו מרגישות שהצלחותינו 
מספיקות כדי להמליץ על שימושן הרחב 3% 


הן חשבו שאם הרעיון הצליח בארצות-הברית אין סיבה שלא ינסו אותו כאן. 
ואכן, הקבוצה להעלאת התודעה היתה הבסיס לכל התארגנות במשך תקופה 
ארוכה בקבוצות השונות בארץ. גם הניסיונות להתארגנות קולקטיבית, הקמתם 
של מרכזי נשים ואחר כך גם מרכזים למען נשים במצוקה היו כולם דומים 
לאופי הפעילות האמריקאית וגם לתהליכים שהתנועה בארצות-הברית עברה. 

גם הוצאת ספרה של סוזאן בראונמילר, בניגור לרצוננו: נשים, גברים 
ואונס, ב-1980 בתרגום עברי היה אירוע משמעותי בחיבור שבין הפמיניזם 
האמריקאי לפמיניזם בישראל." ספר רחב יריעה זה, ששפך אור על 
ההיסטוריה של האלימות כלפי נשים בעולם המערבי, הניח את היסודות 
התיאורטיים לגישה הפמיניסטית לאלימות כלפי נשים בארצות-הברית ולאחר 
מכן גם בישראל. המעבר שעשו הפעילות באותה עת מעיסוק בפעילות 
פמיניסטית להקמתם של מרכזי סיוע לקורבנות אונס היה מושפע מקבלת 
הניתוח הפמיניסטי של בראונמילר. 

הנשים בישראל חיברו ופירשו את המפגש עם הפמיניזם והספרות 
האמריקאית לחוויה אישית וחברתית ויצרו את הפמיניזם המקומי שלהן. 
הנושא הראשון שעלה על סדר היום היה ניתוץ מיתוס שוויון הנשים בחברה 
הישראלית וחיפוש אחר הפעילות בגל הראשון, כתיבתן וסיפור חייהן. 
הוצאתה לאור של ספרות ועיתונות פמיניסטית היה תהליך חשוב ביצירתה של 
זהות מקומית כמו גם יציקת תוכן מקומי לכל הנושאים בהם עסקו הנשים, 
כגון גוף האשה ומיניותה, זכויות בעבודה ומאבק באלימות. הצורך בנקיטת 
עמדה בתחום הלאומי בהקשר המקומי יצר גם הוא התייחסות שהתאימה רק 
לפמיניזם בישראל. 

כאמור, הנושאים המרכזיים שבהם עסקה התנועה הפמיניסטית בישראל 
היו דומים לאלו שסביבם נסב המאבק הפמיניסטי בארצות-הברית ובארצות 
אחרות בעולם. ניתן רגש מיוחד לגוף האשה ומיניותה, עיסוק שכלל 
התייחסות לאלימות כלפי נשים, לזכות האשה על גופה, האשה כאובייקט מיני 
ותרבות היופי. הלסביות כדרך חיים וכבחירה מינית היתה גם היא נושא חשוב 
בארצות-הברית ובישראל. אך למרות הדמיון בבחירת הנושאים, העיסוק בהם 
נטוע בחוויה של הנשים וחייהן בישראל. הקשר הפוליטי אל השמאל היה גם 
הוא רב משמעות בתנועה האמריקאית כמו גם בתנועה הישראלית. אך למרות 
הרקע הדומה של נשים פמיניסטיות שניסו לחבר את התפישה השמאלנית 
שלהן עם פמיניזם הרי שעוצמתו של הסכסוך היהודי-ערבי נתנה לדיון 
המקומי משמעות מיוחדת. 

כיצד, אם כן, צמחה תחושת השייכות למקום ולתקופה בקרב הפמיניסטיות? 
העיסוק המידי בחיפוש אחר מקורות מקומיים, טקסטים של נשים מתקופת 
היישוב ותהליך פירוקו של מיתוס השוויון חוזר ועולה בזיכרונותיהן של כל 
הפעילות, במה שהן בחרו לפרסם בעיתונות שהן הוציאו ובראיונות שהן נתנו 
לעיתונות. בראיון לעיתון הארץ אמרו שושנה אלינגס ומדלין ירז: 


האשימו לא פעם את התנועה הפמיניסטית בישראל שהיא "יבוא זר" בארץ, 
אבל האמת היא שאיננו זקוקות ליבוא זר. לא די לנו בעדה מימון, שרה 
עזריהו, רחל כגן, פניה מטמן-כהן, ורבות אחרות שלחמו כבר לפני חמישים 
שנה לשחרור ושוויון כפי שאנו לוחמות היום5? 


הקשר אל העבר והגילוי שנשים יהודיות נלחמו למען שוויון גם בתקופת 
היישוב היה ציר מרכזי וייחודי לחוויה הישראלית. רוב הנשים, ביניהן גם 
נשים שהגיעו מארצות-הברית, היו חייבות לעבור תהליך דומה של ניתוח 
והבנה של המיתוס הציוני של השוויון. רובן גם היו מושפעות מתהליכי 
ההיפרדות ממיתוסים מכוננים שעברו באותה עת על החברה הישראלית וראו 
בניתוח הפמיניסטי שלהן נדבך חשוב בביקורת החברתית. 

לנשים רבות, שעד למפגש עם הפמיניזם היו רק שאלות ותהיות בקשר 
למקומן ומידת התאמתן לחברה, היתה תחושה מידית של חיבור עם מה 
שנתפש בעיניהן כשיח פמיניסטי. השאלות שהעסיקו אותן עד לאותו רגע 
מצאו להן מענה. נורית גילת, שהגיעה לפעילות בתנועה בתל אביב ב-1975 
והמשיכה אחר כך בפעילות אינטנסיבית בחיפה, תיארה את המידיות של 
הקשר עם הפמיניזם. מבחינתה הכל כבר היה שם אצלה, וברגע שהיא ראתה 
את זה כתוב, היא ידעה שמצאה את מבוקשה, "ראיתי כתבה במעריב, וזו 
תמיד היתה הרגשה -- שכולנו חלקנו -- קראתי את המאמר וידעתי שמצאתי 
תשובה לשאלות שלי,"* גם אסתר עילם תיארה תחושה דומה. שאלותיה כבר 
היו מוכנות, היה רק צורך לשמוע את הדברים נאמרים כדי שהיא תזדהה עם 
תובנות פמיניסטיות. לנשים אחרות כמו רותי גור, אשה מזרחית שהצטרפה 
לעבודה במקלט לנשים מוכות בחיפה, תחושת החיבור היתה מהירה: 


כשלא הייתי בתוך זה, זה נראה לי נורא מנותק. ברגע שנכנסתי, לא לקח לי 
הרבה זמן להתחבר לזה, וכבר היה מובן מאליו שזה שלי% 


החיבור של רותי לפמיניזם הפך למידי וברור רק לאחר שנכנסה לעבוד 
במקלט, כי למעשה, ללא תפישת עולם פמיניסטית קשה היה להתמודד עם 
האלימות שחוו הנשים עד שהגיעו למקלט. 

אחרי הגילוי הראשוני הגיע שלב שבו הקבוצה להעלאת התודעה שימשה 
מקום להתמודדות בטוחה עם שאלות שאולי, בפעם הראשונה, נמצאו להן גם 
תשובות. העבודה בסגנון של קכוצות להעלאת התודעה היתה הבסיס 
להתחלת הפעילות. העבודה בקבוצה להעלאת התודעה כשיטה, סגנון ואולי 

אף מבנה של התנועה, הוא רעיון אמריקאי, אך התכנים והסגנון שניתנו לו 
בארץ היו מקומיים. תכנים מקומיים שנבעו מחייהן של הנשים המשתתפות 
בקבוצות ואפשרו לעסוק בנושאים אישיים ואינטימיים. תהליך זה פתח בפני 
הנשים את היכולת להבין ולנתח את הכוחות החברתיים האדירים שעיצבו את 
השקפת עולמן, והבהיר להן את מידת ההשפעה שהיתה לכוחות אלו על 
חייהן הפרטיים. גם ה-006ו6וו -- אחוות אחיות -- הוא מושג השאול 
מהתנועה האמריקאית ובהקשר הישראלי קיבל משמעות מקומית מיוחדת. 
הקבוצה הקטנה והאינטימית אפשרה לשוחח בפתיחות על כל נושא והעובדה 
שהקבוצות היו מורכבות בדרך כלל מנשים בעלות רמת השכלה ומצב סוציו- 
אקונומי דומה, רק הקלה על כך. 

זמן קצר לאחר גילוי הפמיניזם כרעיון, קבוצות להעלאת התודעה התחילו 
להיפגש באופן קבוע. המעבר, שהיה לעתים מהיר, מהגילוי האישי ועד 
לשיחות בקבוצה, זימן לנשים היכרות עם נשים אחרות ועם אפשרויות 
לפעילות מגוונת. התשובות שהן היו עשויות למצוא בפמיניזם היו ברמה 
האישית אך המשמעות שלהן היתה חברתית. הניתוח החברתי נתן תשובות 
לבעיותיהן הפרטיות ואכן, המטרה של התנועה הפמיניסטית היתה למצוא 
פתרונות חברתיים. ההשתייכות לקבוצה היתה חשובה בתהליך בנייתה של 
התנועה וגם בחייהן של הפעילות. תלמה ברדדין, ידעה היטב את היתרונות 
של השיחה הקבוצתית ואת הכוחות שהיא מעניקה לנשים, לדבריה: 


והיה 6סטו1טו9ו5, לשבת יחד עם נשים אחרות ולגלות שהחברה דפוקה ואנחנו 
בסדר גמור ואנחנו צריכות להתאגד יחד. אם לא היינו מתחילות לדבר בינינו 
על מין אולי לא הייתי נהנית ממין 5 


השיחות בקבוצות קטנות ואינטימיות העלו על פני השטח משהו אישי מאוד 
שהוא ממילא גם מקומי ונטוע בהוויית החיים של הנשים. ההבנה שקיים קשר 
הדוק בין החוויה האישית לבין העולם הפוליטי שבו הן חיות שינתה את 
החיים הפרטיים של כל אחת מהן, מפני שהנושאים שהן דיברו עליהם עסקו 
במה שראוי שישתנה בחברה. הניתוח החברתי הזה חיבר את הנשים להוויה 
מקומית ישראלית ולמציאות הפוליטית שלה. 

גם החיפוש אחר הספרות של החלוצות ושל נשים פעילות בעבר היה ניסיון 
לתת משמעות מקומית לפמיניזם. בד בבד, צמח גם החיפוש אחר מקורות 
מקומיים שנוצרו בתנועת הנשים בארץ בשנות העשרים. הקריאה בספרי 
הזיכרונות של החלוצות כמו גם הגילוי והפרסום המחודש בעברית ובתרגום 
לאנגלית של ספרה של שרה עזריהו, התאחרות נשים עבריות לשווי זכויות 
בא" מעידים על העוצמה והחשיבות הקיימים בספרות כאמצעי ליצירת 
קשר אל דורות קודמים. 

ספריה של עדה מיימון, הראשון שיצא לאור כבר ב-1929, תנועת הפוצלות 
בארץ-ישראל, 1929-1904," והשני שיצא לאור ב-1955, חמשים שנות תנועת 

הפוצלות, 1954-1904,* עמדו כבר לרשותן של הנשים שגילו את המאבקים 
הפמיניסטיים של ראשית המאה. ספרה השלישי של עדה מימון, לאורך הררך, 
הצטרף לספרות זו בשנות השבעים. ספר נוסף שהפמיניסטיות קראו בו במסע 
לגילוי העבר היה הקובץ חברות בקיבוץ." ספרים אלה אפשרו חיבור אל 
העבר המקומי גם למי שלא יכלו לקרוא בשפה האנגלית. נמרוד מתארת את 
החשיבות של הספרים הללו, אשר, 


לפחות לגבי, שינו את החיים והיוו חומר אותנטי עברי להבנת כל הבעיות 
שבהן עסקנו בקבוצות להעלאת התודעה, חומר שלא צריך לתרגם אבל צריך 
להעלות את המודעות שכדאי לקרוא. הקריאה בספרות זו עזרה לי להבין 
ולהתקשר לתנועה ולספרות האמריקאית דווקא בגלל התשתית העברית 
הרחבה שפרושה בהם, ואני בטוחה שזה עזר גם לנשים אחרות, קוראות 
העברית * 


היתה זאת הספרות שהביאה את נעמי נמרוד להתנצל בפני חברותיה 
האמריקאיות, שקודם לכן התגאתה בפניהן בשוויון הנשים בישראל. 
משגילתה את ההיסטוריה שלה וחשפה את מיתוס השוויון שעליו צמחה 
היא היתה מסוגלת לקרוא בספרות האמריקאית מתוך תחושה של סולידריות 
ולא של ביטול. לפתע הפך הפמיניזם החדש למאבק משותף ובינלאומי. 

העיסוק בספרות האמריקאית ובמקביל, בחומרים הכתובים שהותירו 
אחריהן עדה מימון וחברות נוספות מתקופת ההתיישבות החלוצית, הוביל 
למפגשיהן של הנשים בחיפה. הדיונים בקבוצות הראשונות להעלאת התודעה 
היו מרחיבי דעת ובעלי השפעה על אורח החיים לא פחות מן הספרות, ויצרו 
דיאלוג פורה בין הספרות ובין החיים.': אווירה ספרותית מסוג זה לא אפיינה 
את כל הקבוצות בארץ ונשים התמודדו עם חוויית הקריאה לעתים גם ללא 
קבוצה תומכת. לדברי דפנה צור, פעילה תל-אביבית: 


היו המון רעיונות שקראתי בספרים ולצערי, לא היה מי שיעורר את המחשבה 
הזו עבורי. בקבוצות הפמיניסטיות למיניהן היו מעט מאוד דיונים פוריים כמו 
הספרים שקראתי* 


הדיאלוג עם הספרות הפמיניסטית לא היה רק חלק מתהליך ההתגבשות 
הפוליטית של צור, אלא גם היווה נקודת מפנה בחשיבה שלה. מכיוון 
שהעיסוק בספרות פמיניסטית היה עניין מרכזי בתנועה, נוצרו, כאמור, 
הבדלים ואף נגרמו מתחים בין הנשים. הצורך בספרות הכתובה בעברית, 
בתרגום או במקור, הפך להיות דחוף. כך יצא לאור ב-1975, רק ארבע שנים 
לאחר שהחלה פעילות התנועה בארץ, קובץ תרגומים מהספרות הפמיניסטית 
האמריקאית, אשה, גשים, גשיות, בעריכת חמש חברות -- מרגנית וינברגר, 
הוני מאיר-לוי, שרה סייקס, שלומית קאופמן, רנה שלף, ובעזרתן של כמה 
חברות נוספות שהשתתפו בתרגום כמו מלכה מעון ודקלה תדמור. 

הנשים שערכו את הקובץ אשה, גשים, נשיות, קיוו שאוסף זה יהיה ראשון 
בסדרה של ספרים שתכלול גם מאמרים על ישראל, תקווה שלא התממשה. כל 
המאמרים שנבחרו לתרגום היו מן הספרות הפמיניסטית האמריקאית 
והעורכות היו מודעות היטב לקשר של מאמרים אלו למציאות חייהן של 
הנשים בישראל. הן טענו ש"הבעיות שהן מעלות קשורות למעמד האשה 
בעולם כולו ומוצאות את ביטוין גם כאן בישראל."'* מטרת הקובץ לא באה 
רק לשרת צרכים פנימיים של חברות התנועה. העורכות וחברות אחרות זיהו 
את החלל הריק בספרות העברית והן התכוונו להתחיל ליצור את מה שהפך 
ברבות הימים ל"ארון הספרים הפמיניסטי". 

אין ספק שהבחירה להוציא את הספר לאור ביטאה את החשיבות 
שהעורכות וחברות אחרות ייחסו לטקסטים שתורגמו. התרגום נעשה כולו 
בהתנדבות והמימון להוצאת הספר נתרם על ידי הפעילות. העורכות עמדו על 
החשיבות של הספרות הזו לתובנות של הפמיניסטיות, ועל כך כתבו בדברי 
המבוא: 


והלא היתה זו הקריאה המרוכזת, תוך התמודדות עם קשת רחבה של רעיונות 
חדשים, אשר פקחה בזמנו את עינינו, חברות התנועה, ועזרה לנו להבין 
תופעות חברתיות ופרשיות אישיות שקודם לכן נראו סתומות ותמוהות. יתר 
על כן, הספרות הפמיניסטית הבהירה לנו, כי הבעיות שאנו מתלבטות בהן 
אינן מיוחדות לכל אחת באופן אישי, אלא חלק ממכלול בעיות וחוויות שהן 
נחלת כל אשה באשר היא אשה, ללא הבדל גיל, רקע תרבותי או רמת 
השכלה.* 


הטקסטים האלה העניקו לנשים תובנות משותפות וכוח לצאת לפעילות, ולכן 
תרגומם לעברית היה כה חשוב. העורכות סברו שהטקסטים המתורגמים 
ידברו לכלל הנשים משום שהבדלי הגיל, התרבות וההשכלה נתפשו כניתנים 
לגישור, והבדלים אחרים עדיין לא עמדו על סדר היום הפמיניסטי. 

היוזמה הפמיניסטית לעסוק בהוצאת ספרים לא נפסקה. הספר הבא 
שפורסם היה מהדורה חדשה של ספרה של שרה עזריהו, התאחרות נשים 
עבריות לשווי זכויות בא"י, שיצא לאור לראשונה ב-1949 ונשכח עד שתמר 
קאופמן, פעילה ירושלמית, מצאה אותו באחת הספריות והביאה אותו 
לידיעתה של מרשה פרידמן. פרידמן הוסיפה מבוא למהדורה המחודשת, ואף 
תרגמה אותה לאנגלית. הספר יצא לאור ביוזמת הקרן לעזרת האשה בחיפה, 
ב-1977, ובתרגומו לאנגלית, ב"1980. הספר המתורגם היה מלווה באחרית 
דבר מאת פרידמן, בו היא הסבירה מה הביא אותה ואת חברותיה לתרגם 
ולהוציא אותו באנגלית. בדומה, מעניין לציין, שבסוף המאה ה-197 כתבה 
מיליסנט פוסט, מנהיגה פמיניסטית אנגליה, הקדמה למהדורה חדשה של 
ספרה של מרי וולסטונקרפט, שיצא לאור כמאה שנים קודם לכן.'" התחושה 
שנשים אלו, שעל פעילותן הפמיניסטית כתבה שרה עזריהו, ה"סבתות" של 

המהפכה הפמיניסטית, יכלו להיות גם הסבתות שלהן, של הנשים 
האמריקאיות, גרמה לפרידמן להרגיש שהנה "סוף סוף הגיעה הביתה."** 

ב-1978 יצא לאור בניו יורק ספרה של אסתר ברונר אושוווט?! /0 שעטשע!,'" ספר 
המבוסס על חייהן של מרשה פרידמן, נעמי נמרוד, רות כהן ועוד חברות מהתנועה 
החיפאית. הספר עסק באירועים, רעיונות ותוכניות לפעילות של החברות בתנועה 
בחיפה. למרות שהספר הוא רומן וחלק גדול ממנו הוא פרי דמיונה של המחברת, 
הרי ניתן לזהות בו בבירור את המקור -- המציאות, התקופה והאירועים 
המעצבים של קבוצת נשים גדולה במחצית שנות השבעים בחיפה. 

בירושלים יצא לאור, באותה שנה, ספרה של לסלי הייזלטון, עיתונאית 
אנגליה שחייתה בישראל בשנות השבעים והיתה שותפה במעט לפעילות 
הפמיניסטית בחיפה, צלע ארם: האשה בחברה הישראלית,*" שתיאר את חיי 
הנשים בישראל, וניתח באופן חברתי ופסיכולוגי את החברה הישראלית 
מנקודת המוצא של מעמד האשה. הייזלטון חשפה בספרה את ההשפעה של 
מיתוס שוויון הנשים בחברה, ועסקה בהשפעה המרכזית של הדת על מקומן 
החוקי והאזרחי של הנשים בחברה. בסיום הספר, הקדישה פרק קצר לתיאור 
הוויכוח בתנועה הפמיניסטית סביב הקמתה של מפלגת הנשים ב-1977, 
וליחסן המורכב של נשים ישראליות לתפיסות פמניסטיות. 

נוצרו גם דרכים אחרות לחיבור המקומי, כמו שחרור האשה לאץ?," ספרה 
של תחיה בת-אורן, עיתונאית שערכה והגישה במשך שנים רבות את תוכנית 
הרדיו "לאשה" בקול ישראל. ספר זה, שנכתב בעקבות תהליך של התוודעות 
אל הקיפוח במצבן של הנשים בארץ, היה הספר הראשון שבחן בפירוט 
ובאריכות את מצב הנשים בישראל מנקודת מבטן של נשים וחשף לראשונה 
גם את פעילותן של הפמיניסטיות. בת-אורן, שגילתה את ההפליה נגד מעמד 
הנשים במהלך ניסיונה לשלב את מקצוע כלכלת הבית במערכת החינוך גם 
לבנים, החלה לכתוב ספר בנושא. את הלעג שספגה במשך שנים רבות על 
עיסוקה במתכונים ודברים חסרי ערך החלה לייחס לזלזול בנשים בכלל. היא 
כתבה על חיי נשים בארץ תוך התבוננות ממושכת על החברה הישראלית: 


ואז התחלתי מעצמי להיות פמיניסטית. לא קראתי את בטי פרידן, וגם לא 
ספרות אמריקאית. עבורי הפמיניזם אינו מוצר זר. מאוחר יותר קראתי את בטי 
פרידן ואת סימון דה בובואר ואולי גם את ג'רמין גרייר אבל נהגתי כמו 
באמנות, אני צריכה להוציא וזה עומד על רגליים משלו** 


הניסיון של בת-אורן לכתוב את ספרה ללא קריאה בספרות הפמיניסטית ותוך 
שימוש בדוגמאות אין ספור מחיי הנשים בארץ היה ניסיון נועז. בכוונת הספר 
היה להראות ש"יכול להיות פמיניזם שצומח בתוך הארץ. היו לי החושים 
הבריאים לטעון שזה צומח מכאן, שזה בא מהחוויה שלי."'* אך דווקא 
הניסיון להראות את מצב הנשים כמות שהוא בישראל, זכה להתנגדות עזה 
וליחס של ביטול בעיתונות. 

כמו בת-אורן גם נשים אחרות בתוך התנועה הפמיניסטית היו עסוקות 
במציאת דרכים לשוות לתנועה אופי מקומי ולדאוג ליחסי ציבור אשר יגרמו 
לפמיניזם להשפיע ולהתקבל על ידי החברה. במקביל נעשה גם ניסיון 
להשתיק את הדיון בשני נושאים מרכזיים: היחס לסכסוך היהודי-ערבי 
והלסביות בתנועה. פעילות שמאלנית מדי או זיהוי בין הפמיניזם ללסביות 
עלול היה לבודד את הפמיניסטיות לחלוטין. פעילות שמאל פמיניסטיות, 
שהמשיכו לנסות לשלב בין הפמיניזם שלהן והמאבק בכיבוש, ראו בחוסר 
הרצון של התנועה הפמיניסטית להתמודד עם השאלה הזו ניסיון להשתלבות 
בזרם המרכזי של החברה הישראלית. דבי לרמן, פעילה תל-אביבית, זיהתה 
את ההתנגדות לזיהוי בין פמיניזם ושמאל. לדבריה, 


התנועה הפמיניסטית ניסתה בכל זאת למצוא איזו שהיא כניסה לעולם המהוגן 
של הקונצנזוס הישראלי. ברגע שהפמיניסטיות סוחבות אתן את "הבוגדות 
האלו" [פעילות שמאל פמיניסטיות] אין יותר מה לעשות '* 


הניסיון להביא את הרעיונות הפמיניסטיים אל לב הקונצנזוס לא עלה יפה 
ואולי גם היה בלתי אפשרי. רוב הנשים ידעו שלא ניתן להקים תנועה המונית, 
ואולי גם לא היתה להן כוונה כזאת. בכל זאת היתה לנשים תחושה של 
ביטחון בדרך בה הן בחרו, תחושה שביטאה ג'ילברט פינקל, פעילה 
פמיניסטית: "אז אנחנו אמרנו, זו התנועה הפמיניסטית, וגם אם לא יאהבו 
אותנו, יום אחד אנשים יבינו שאנחנו צודקות."* 

התהליך של פתיחת מרכזי סיוע לנפגעות אונס ומקלטים לנשים מוכות, 
שאליו הצטרפו בשנות השמונים רוב הנשים הפעילות, הביא את התקווה 
שביטאה פינקל לקראת מימוש. רק על ידי חזרה למקומן המסורתי כמטפלות 
וכעוזרות מצאו סוף סוף הפמיניסטיות הבנה והסכמה. בתהליך זה של מתן 
עזרה לנשים אחרות נפגשו הפמיניסטיות, בשלהי שנות השבעים, עם נשים 
ממוצא ומעמד שונה והרחיבו את היריעה של הפעילות שלהן. הזדמנות מעין 
זו לא נוצרה בדרך כלל במסגרת הקבוצות להעלאת התודעה, מקום בו, כפי 
שתיארה בר-דין, "לא הגענו לקבוצות של נשים שאין להן כסף."** הכיוון 
החדש של פעילות למתן עזרה לנשים שינתה לחלוטין את אופי הפעילות 
עצמה ואת יחס הציבור אל הפעילות הפמיניסטית. 

כמו בכל תנועה חברתית שיש בה פעילות הבאות מרקע ואופני פעילות שונים, 
הדרך לפעילות חברתית מורכבת ממערך של הסכמות ומחלוקות. גם הפעילות 
הפמיניסטית היתה רצופה מאז ראשיתה בהסכמות ובמחלוקות לא מעטות. 
עימותים על רקע אידיאולוגי ועל רקע אישי עלו באופן גלוי או סמוי, חלקם סיפקו 
מקור לכוח ופעילות וחלקם זרעו לעתים הרס. התנועה הפמיניסטית היתה תנועה 
המבוססת על אידיאולוגיה, ונשים רבות מבין הפעילות היו חזקות ובעלות עמדה 
ברורה ונחרצת. כל קבוצה ראתה עצמה מנהיגה ומובילה, מה שלעתים קרובות 
יצר חילוקי דעות ומנע שיתוף פעולה. ג'ילברט פינקל תיארה את הפעילות: "היינו 
באמת... לא מתפשרות בשום דבר."' דבקות ברעיונות ונוקשות אידיאולוגית 
אפיינה את התנועה גם ברמה האישית וגם ברמה התיאורטית. 

חלק מהמתחים והמחלוקות נבעו מההבדלים בין הקבוצות בערים השונות, 
סגנון העבודה השונה, האישיות האינדיווידואלית של נשים אלו ואחרות, ידע 
באנגלית, וכן קשרי הרעות שבתוך הקבוצות כמו גם התחרות והיריבות. 
ההבדלים ברמה האידיאולוגית בלטו בבחירת פמיניזם בעל אופי שונה בכל 
עיר. עוד בטרם נתבררו המחלוקות השונות שפילגו וחיברו את התנועה במשך 
השנים, חברות התנועה, במיוחד בתל אביב, לא הסכימו ביניהן בשאלה כיצד 
לייצג את התנועה בפני הציבור הרחב. הפחד מכך שכל אחת מהחברות זכאית 
לדבר בציבור ולומר דברים "לא ראויים", שיתק לעתים את החברות ולא 
אפשר להן לדבר, או לחלופין, גרם לביקורת על דבריהן. העובדה, שלא אחת 
התנועה הוצגה בעיתונות בצורה נלעגת ומטעה, העלתה חששות ויצרה לחץ 
פנימי שתבע אחדות דעים בין כל הנשים. הוויכוחים בנושא המשיכו להעסיק 
את חברות התנועה ופינקל, שהתנגדה לצנזורה הפנימית הזו, חשבה, 


שזה היה מוגזם. אני חשבתי תמיד -- שידברו, גם אם מי שהיא תגיד פעם 
שטויות, אז מה זה חשוב? התנועה הרי לא תיפול מזה. אז או שהיה צריך 
להחליט שלא מתראיינים או שהיה צריך לקחת סיכון אבל הכללים הנוקשים 
האלו עצרו אותנו, ולא היה לנו מה להפסיד? 


אם בנושאים פשוטים ויומיומיים לא היה קל להסכים, על אחת כמה וכמה 
שבנושאים חשובים ועקרוניים המחלוקות היו חריפות. חשש מיצירת פילוג 

וממריבות קשות בתוך התנועה הביא נשים מרכזיות לנקוט מדיניות של 
הימנעות מדיון גלוי בנושאים השנויים במחלוקת. מחלוקות בנושאים 
פוליטיים וחברתיים היו בלתי נמנעות, שהרי המשותף והמחבר בין הפעילות 
היה על רקע פמיניסטי שלא חייב לכאורה הסכמה בנושאים אחרים. נשים 
הגיעו לפעילות כשהן בעלות מגוון נרחב של דעות בנושאי חברה ומדינה, 
והבדלים אלו השפיעו על התפישה הפמיניסטית שלהן. 

המחלוקות שצמחו, אם כן, בתוך התנועה הפמיניסטית בישראל היו בשתי 
רמות. האחת, ברמה האידיאולוגית והשנייה, ברמה האישית. חילוקי דעות 
אידיאולוגיים נגעו בנושאים מעשיים -- בניית התנועה כארגון ארצי והקשר עם 
הפוליטיקה הפורמאלית, ובנושאים תיאורטיים -- שאלת העמדה הפוליטית 
לסכסוך היהודי ערבי ושאלת מקומן של נשים לסביות בפרט והיחס ללסביות 
בכלל. הרמה השנייה, המחלוקות במישור האישי צמחו מההבדלים באווירה 
החברתית ששררה בקבוצות השונות, החברויות, והתחרות הבין אישית. 
מחלוקות על רקע אישי נגעו הרבה פעמים גם במישורים האידיאולוגיים ויצרו 
יחסי גומלין מרתקים. לעתים הוצגו מחלוקות בינאישיות כעניין אידיאולוגי 
ולעתים הוסבו נושאים אידיאולוגיים למריבה אישית. 

נושא מרכזי, שעמד, כמו תמיד, על סדר היום במדינת ישראל בשנות 
השבעים, היה הסכסוך הישראלי-ערבי, כמו שקראו לו אז. רק טבעי היה 
שתנועה שראתה בפמיניזם עניין פוליטי מובהק תנקוט עמדה אידיאולוגית 
בשאלת הסכסוך. נשים לא מעטות, במיוחד בירושלים, הגיעו לפמיניזם 
מפעילות בשמאל, כך שהנושא היה לכאורה על סדר היום מלכתחילה. 
לעומתן הפעילות בחיפה ובתל אביב חששו שכל ניסיון להגיע לעמדה 
פמיניסטית אחת בנושא הסכסוך נידון מראש לכישלון ויביא להרחקתן של 
נשים אשר לא יוכלו להסכים עם החלטה כזו או אחרת. בנוסף, הן סברו שאם 
תתקבל עמדה שמאלנית, היא רק תזיק לתדמית הציבורית של התנועה. בנושא 
זה ניכרו הבדלים לא רק בין הנשים אלא גם בין הקבוצות השונות בשלושת 
הערים. מכיוון שלא ניתן היה להתעלם מההבדלים וגם לא להגיע לעמדה 
משותפת בנושא הלאומי, נשארה ההחלטה בנושא זה עניין אישי של כל אחת 
מהפעילות. מדיניות ההתעלמות הזו גרמה במשך זמן רב למתחים שסערו 
מתחת לפני השטח. מרשה פרידמן הצביעה על הבעייתיות שליוותה את 
צמיחתה של התנועה הפמיניסטית בארץ מראשיתה בהקשר "הפוליטי" 
המקומי, כאשר תיארה את העמדה שלה לעצם העלאת הדיון בנושא: 


בעיני זה היה מאוד הגיוני אז, כמובן, שאם רוצים להתחיל להקים תנועה 
פמיניסטית בארץ הזו אסור להוסיף לה רעיונות שעלולים להיות נגדה. מה 
שהבנתי בגדול היה, שלפמיניזם יש ראייה הרבה יותר כוללנית על העולם 
מאשר לסוציאליזם, זה הרחיב מאוד את הראיה שלי לגבי החלק הרדיקלי של 
החזון הפמיניסטי ומהו הדיכוי האמיתי של נשים. לא ידעתי מה לעשות עם 

זה, אבל זו היתה ההתחלה של הכיוון הזה. זה היה הסימן הראשון לכך שלא 
יכולנו לקחת "עמדה פוליטית" ביחס לסכסוך [היהודי-ערבי]. ‏ יחסנו 
לפלסטינים היא עמדה פוליטית ופמיניזם אינו יכול להיות פוליטי בהקשר 
הזה. זה היה מאוד מוזר לנסות לפתח אידיאולוגיה פמיניסטית שלא תהיה 
פוליטית, כאשר הפמיניזם בעצמו הוא אך ורק פוליטיקה ועוסק ביחסי כוחות. 
זה המשיך להיות מוזר לאורך כל אותה תקופה. היינו מאוד מאוד זהירות כל 
אותה תקופה לא לקחת עמדה.' 


פרידמן, שגדלה בבית שמאלני עם אב שכמנהיג באיגוד מקצועי התלבט 
בבעיות דומות, הבינה היטב כמה בעייתית העמדה בה היא מציעה לנקוט. 
תנועה פוליטית אינה יכולה שלא לנקוט עמדה בנושא כה מרכזי במדינת 
ישראל. ואכן, כשפרידמן הגיעה לכנסת היא לא נרתעה מלהביע עמדות 
שמאלניות מובהקות בנושא הסכסוך. אך התנועה הפמיניסטית המשיכה 
לנסות ולהימנע מנקיטת עמדה פוליטית בנושא הסכסוך היהודי-ערבי. 
חברות רבות החזיקו בדעה דומה ביניהן היתה אסתר עילם, שלמרות 
גישתה הפוליטית השונה מזו של פרידמן, היתה בדעה דומה. לטענתה, 


באותם שנים ראשונות, ההתרכזות הזאת של "אנחנו עוסקות עכשיו בנשים 
ולא בדברים אחרים" היתה כנראה מאוד חשובה כדי לא ללכת לאיבוד. כדי 
לתת משהו יותר -- הפמיניזם הוא מספיק מורכב -- לתת איזה שהיא תשובה 
לכל העולם שסובב אותנו. שהוא פטריארכלי כולו...* 


הוויכוח בין הגישה הפמיניסטית הרדיקלית שראתה בדיכוי הנשים את שורש 
הבעיה לבין הגישה הסוציאליסטית בפמיניזם שראתה את דיכוי הנשים כחלק 
מהדיכוי המעמדי רק גיבש וחידד את המחלוקת. 

הניסיון להימנע מהמחלוקת על נקיטת עמדה פוליטית בנושא הסכסוך 
באמצעות פתרון של התעלמות נידון לכישלון. בעוד שבירושלים, הנשים 
המשיכו לראות בפמיניזם שלהן חלק מהמאבק נגד הכיבוש וסולידריות עם 
נשים פלסטיניות, הנשים בתל אביב לא היו מסוגלות להמשיך לעבוד יחד כאשר 
הנושא הציוני אינו פתור וקבוצה של פעילות עזבה את התנועה במטרה להקים 
מרכז חדש. אל קבוצה זו הצטרפו כמה לסביות, שגם הן סבלו, כאמור, 
ממדיניות של התעלמות מהנושא הלסבי בתנועה. החברות בתנועה הפמיניסטית 
מצדן הוסיפו את המלים "פרו-ציונית" לשם הרשמי של התנועה. על פניו נראה 
שהקבוצה בתל אביב, בעלת אופי וייחוד משלה, לא הסכימה עם הניתוח 
המרכסיסטי של הקבוצה בירושלים ועם השקפת העולם השמאלנית שלה. 
ההבדלים האידיאולוגיים בהקשר הציוני היו ידועים וגלויים. בעוד שהתנועה 
בתל אביב היתה על פי רוב ציונית, הקבוצה בירושלים היתה מורכבת מנשים 
לאדציוניות. ‏ גם הנשים בחיפה לא הסכימו עם העמדות השמאלניות של 
הקבוצה הירושלמית, אך גם עם הנשים בתל אביב היו להן חילוקי דעות. 

זאת לא היתה מחלוקת שולית שהתמקדה בנושא אחד. לאורך כל הדרך, התנועה 
הפמיניסטית המשיכה להיות מפוצלת בין הקבוצות בערים השונות ולעתים, כמו 
בתל אביב, גם בקבוצות המקומיות. הקבוצות נבדלו ביניהן גם בשאלות שאינן 
קשורות לפוליטיקה הישראלית, כפי שעולה מדבריה של דורית אורטל: 


הקטע הוא, שזה עניין היסטורי. זאת אומרת שהקרע הוא היסטורי. זה שזה 
התפוצץ בכנס על הקטע הציוני זה, אני חושבת, סתם מקרי. כי אני זוכרת 
שהיתה הפגנה שהם רצו הפלה חוקית ואנחנו [ירושלים] רצינו הפלה חופשית 
ולא הירשו לנו לבוא עם הפלה חופשית כי צריך הפלה חוקית. הירושלמיות 
היו הרבה יותר אנרכיסטיות. היינו די קיצוניות, אז בזמן התנועה לשחרור 
האשה. אבל אני לא חושבת שהפלה חופשית זה כל כך קיצוני, אבל הפלה 
חוקית לא רצינו. אז אנחנו הסכמנו לפשרה שכל אחד יבוא עם השלטים שלו 
והם לא הסכימו לנו. והם קרעו לנו. הרמנו את השלטים והורידו לנו ואמרו 
שהם מארגנות את ההפגנה ורק להן מותר והן קובעות...* 


ההבדלים לא היו רק אידיאולוגיים. לעתים ההבדלים האישיים או הקבוצתיים 
יצרו תת-קבוצות על פי שיוכים נוספים. דורית אורטל ציינה את ההבדלים 
המעמדיים, ההבדל ברמת ההשכלה שהפריד בין הנשים. רוב הפעילות באו 
מהמעמד הבינוני והיתה להן השכלה גבוהה למדי, כך שכמעט שלא נוצרו 
קשרים עם נשים עניות וגם לא עם נשים ערביות. 

הבדל נוסף שרר בין נשים ישראליות לנשים אמריקאיות. חולית בת-עדית 
דיברה על הקשיים שעלו בקשרים האלו, "אבל בשבילי לא היינו ממש יחד 
עם ה'ישראליות', היתה תחרות בינינו. היתה לי ספריה של "ויברטורים' 
והבאתי אותם לישראל וזה היה קשה לנשים לקבל את הגישה שלי,"" היחס 
השונה אל הגוף, הרעיונות החדשניים והחושפניים של עיסוק בבריאות האשה 
ובגופה, שהביאה בת-עדית מביקורה בארצות-הברית, לא היו מתאימים 
לסגנון המעט מסתייג של הישראליות. 

גם ההבדלים בין הנשים על רקע היכולת או אי היכולת לקרוא ספרות 
פמיניסטית באנגלית לא נפתרו בקלות. נשים הביעו כעס על הפערים שנוצרו 
בין אלו שיכלו לקרוא אנגלית לבין אלו שלא קראו אנגלית. נשים גם הרגישו 
מי היו אלו שקראו ואיזו תחושת כוח נתנה להן הקריאה. הבדלים נוספים נבעו 
ממידת הסבלנות שנדרשה מהוותיקות כאשר היה עליהן לשלב נשים חדשות 
בתוך הפעילות ו"היה צריך להסביר מן ההתחלה, למה אנחנו אומרות 
דברים."' הרעיון החשוב של הוצאת הטקסטים האמריקאיים בתרגום עברי 
נתן אפשרות לנשים שלא קראו אנגלית לקחת חלק בחוויית הקריאה. 

גם היחס ללסביות והעמדה של נשים לסביות בתוך התנועה ומחוצה לה 
יצרו מתחים ומחלוקות שלא נפתרו. שוב עלה טיעון דומה לזה שבהקשר 
לזיהוי עם השמאל. הפמיניסטיות התנגדו לדעה הקדומה בה החזיק הציבור 
הרחב שהפמיניסטיות הן לסביות. הן חשבו שזיהוי כזה יפגע בדימוי של 

התנועה. חלקן הגדול באמת לא היו לסביות אך נשים לא מעטות בתוך 
התנועה היו לסביות, לעתים לא באופן גלוי. חלק לא מבוטל של נשים הגיע 
למודעות לסבית במהלך הפעילות הפמיניסטית. למרות זאת, במשך זמן רב 
היה חשוב לנשים, גם ללסביות, לשמור על תדמית "מהוגנת". אחת 
מהפעילות בירושלים, דיברה על הדיכוי הפנימי: 


התחושה היתה שמספיק להגיד שאני פמיניסטית וזה כבר היה להילחם עם כל 
העולם ולעמוד נגד צחוקים וציניות של כל מי שאת אומרת לו את זה. אז עוד 
לצאת החוצה כלסבית זה בכלל נראה קטסטרופה. בעצם היה דיכוי מאוד חזק 
של הלסביות בתוך התנועה הפמיניסטית בתקופה הזאת. אני חושבת 
שהלסביות דיכאו את הלסביות יותר מאשר הסטרייטיות אפילו.* 


ההתנגדויות לקשר השתיקה בנושא הלסבי הלכו וגברו בשלהי שנות השבעים, 
כאשר הלסביות התחילו להעלות את הנושא לדיון בכנסים הפמיניסטיים. 

הנושאים שבמחלוקת, אותם ניתן היה לזהות בשנות השבעים, לא מנעו 
מהתנועה הפמיניסטית להמשיך ולעסוק בפעילות פמיניסטית בדרכים שונות. 
ההסכמה והגאווה סביב השימוש במושג ובמילה פמיניזם וכל הקשור בו היו 
סימן משותף לכל הנשים הפעילות. הצטרפות לכל אחד מסוגי הפעילות דרש 
מן הנשים מידה לא מועטה של אומץ ונחישות. ההתנדבות לעשייה פמיניסטית 
ללא תמורה היתה בכל הרמות. נשים לא קיבלו משכורות ולא טובות הנאה 
מפעילותן זו. הן היו שותפות, כפי שאמרה עפרה קמר, לעשייה נלהבת: 
"התחושה היתה מאוד של מין מחתרת. תמיד אני נזכרת בזה, בתקופה הזאת, 
כמעט בערגה, להתלהבות, להשקעה במושג ה"שססוווטופופ שהיה מאוד חזק. "* 
מעבר לכל המחלוקות ואי ההסכמות היתה לפעילות הפמיניסטיות יכולת 
לעבוד במשותף, לארגן פעילויות מסוגים שונים, להקים ארגונים וגם לסגור 
אותם, להתעקש על אידיאולוגיה וגם לשנות אותה בעת הצורך. בנוסף, נשים 
רבות השקיעו מרץ, זמן, וכוח כה רבים עד שאין זה מתמיה שנוצרו לעתים 
מתחים בינאישיים. דווקא האמונה בחברות בין נשים וביכולתן של נשים 
לפעול יחדיו הקשתה לעתים על ההתמודדות עם בעיות בין אישיות. 

לאחר עשור שהתאפיין בהתלהבות כמעט מהפכנית, שינתה התנועה 
הפמיניסטית את כיוון פעילותה והחלה להתארגן למתן עזרה לנשים במצוקה, 
במיוחד לנשים שסבלו מאלימות. השינוי שחל בפעילות הפמיניסטית בשלהי שנות 
השבעים התרחש בד בבד עם השינוי בדפוסי ההתנדבות שחלו בחברה הישראלית 
בכלל. שינוי זה קיבל תנופה גדולה בעקבות הקשר הישיר שנוצר בין ציבור 
התורמים/ות היהודיים/יות באמריקה לבין ארגוני שטח בישראל. עם ראשית שנות 
השמונים החלו גם הארגונים הפמיניסטיים לקבל תרומות כספיות מיהדות ארצות- 
הברית. אופי הפעילות הלך והשתנה לחלוטין, אך היסודות שהניחו הפמיניסטיות 
של שנות השבעים המשיכו להשפיע על הפעילות הפמיניסטית לאורך השנים 
והשפעתם של הרעיונות הפמיניסטיים הללו חלחלו אל החברה בישראל. 


סיכום 


"דיברנו על מה שהיום ידוע לכל שזה פמיניזם, מה ששפך אור חדש על 
,ו 
החיים. 


הקמתם ופעילותם של ארגוני נשים בשנות העשרים ומאבקם לזכות הבחירה 
הוא פרק חשוב בהיסטוריה של היישוב היהודי בארץ ישראל בפרט ושל 
תנועת הנשים בארץ בכלל. אותן פעילוּת ראו את עצמן ואת מאבקן לזכויות 
לנשים כחלק מהתפישה הלאומית שלהן ומתרומתן לבניית חברה חדשה, 
יהודית ושוויונית. תפישת השוויון הסוציאליסטית, שבה יובטח מקומן של 
נשים עם בוא המהפכה, יחד עם התפישה הליברלית, שראתה את הנשים 
כשוות לגברים וזכאיות לזכויותיהן מעצם היותן שותפות בתנועה הלאומית, 
הפכו את התביעות של הנשים לבעלות משקל רב. לא היה צורך באחדות 
דעים בקשר לאידיאולוגיה הפמיניסטית, ניתן היה להסכים על הפעולה עצמה. 
כך יכלו נשים מקבוצות שונות ובעלות דעה שונה לעבוד יחד הן בנושאים 
הסוציאליים והן במישור הפוליטי. שותפותן של הנשים בהקמת ארגונים 
ששמו להם למטרה להעניק עזרה וסעד חברתי וארגונים שמטרתם פוליטית 
היתה יומיומית, הן מתוקף היותן פעילות בכמה ארגונים במקביל והן מתוקף 
ידידותן עם נשים בארגונים אחרים. הנשים היו מודעות לעוצמה הטמונה 
בקשרים הבינלאומיים ובתמיכה שארגוני נשים יהודיות במדינות העולם 
עשויים להעניק להן. 

עם ראשיתו של המאבק על זכות הבחירה עבר על אגודות הנשים הפעילות 
בארץ תהליך מהיר של התארגנות. מתוך העבודה הפילנתרופית הן יצאו 
להיאבק על זכותן לבחור ולהיבחר. הוויכוח על זכות זאת דחה את הבחירות 
פעם אחר פעם בניסיון למצוא פשרה שתאפשר את השתתפותם של הדתיים 
והחרדים בבחירת המוסדות שהיו אמורים לייצג את היישוב היהודי בארץ 
ישראל. במקביל, המשיכו הנשים לעסוק בעבודה שעיקרה מתן שירותי סעד 
ורווחה לנשים במצוקה. עבודה זו הרחיבה והגדילה את הפעילות הפמיניסטית 
באותן השנים. 

התביעה לזכות בחירה לנשים היתה מעיקרה תביעה אזרחית שראתה 
בנשים כמי שתורמות את חלקן לחברה באופן שווה לגברים ועל כן חלות 
עליהן כל זכויותיהם של הגברים. לתחושה זו של הזכות לשוויון היו שותפות 
נשים מכל הזרמים והארגונים ועל כן האפשרות לפעולה משותפת בין 
הארגונים היתה קלה יותר. השתתפותן של הנשים בפעילות ציבורית באותה 
תקופה הלכה וגברה, עובדה שנתנה תוקף נוסף ומידי לתביעת השוויון שלהן. 
חשיבותה של פעילות זו היתה מוסכמת על כל הנשים והיא זו שאפשרה להן 

את שיתוף הפעולה. ההבדלים בין הקבוצות ולעתים גם התחרות ביניהן הפכו 
לשוליות כאשר הנושא המרכזי נגע בזכות בסיסית שהשפעתה על החברה 
העתידה לקום היה ארוך טווח. 

החיבור בין הלאומיות והפמיניזם כפי שנתפש בעיני הפעילות בארגונים 
השונים היה הכוח המרכזי שדחף והניע אותן לפעילות. בנייתה של חברה 
חדשה נתפשה בעיניהן אפשרית רק אם הנשים שכבר נטלו חלק בהקמתה 
יקבלו את זכויותיהן. האמונה שהלאומיות הציונית מכילה בתוכה את הנשים 
אפשרה את צמיחתו של מיתוס שוויון הנשים בתקופת היישוב. מאבקיהן של 
הנשים שפעלו להשגת זכויותיהן ושל ציבור הנשים כולו להשגת זכויות 
פוליטיות נשכחו ונשאר רק המיתוס. 

אחת המשימות הראשונות שבהן עסקו הנשים עם ראשיתו של הגל השני, 
בשנות השבעים, היתה חשיפתו ופירוקו של מיתוס שוויון הנשים בחברה. 
התחושה שהיתה נחלתן של נשים רבות שגדלו בחברה שהאמינה שנשים 
וגברים הינם שווים, מנעה מהן לראות את המצב לאשורו ולפעול לשינויו. 
הרצון לפתח פמיניזם מקומי, תוך גילוי החוויות הפרטיות של הנשים וקריאה 
מחודשת של ההיסטוריה של הנשים בראשית היישוב, הביא לפירוקו של 
מיתוס השוויון. הפעילות הפמיניסטית היתה, לכן, קריאת תיגר נגד מוסכמות 
חברתיות באשר למקומן של הנשים בחברה ומשום כך עוררה התנגדות 
נרחבת בציבור. העלאת שאלות בנושאים הנוגעים למעמד האישי, החברתי 
והחוקי של הנשים בישראל -- המאבקים למען הזכות להפלה וחשיפתה של 
האלימות הקיימת בחברה כלפי נשים -- היוו את הדגשים להתארגנות 
הפמיניסטית באותן שנים. אומץ לבן של הפעילוּת בשנות השבעים שהתמודדו 
עם לעג, הכחשה וזלזול מצד הקרובים להן, החברה וא/נשי הממשל, וחוו, עם 
זאת, גם תהליך של העצמה וגילוי עצמי, יצרו מרחב חדש של פעילות נשים. 
נשים החלו להיפגש בקבוצות להעלאת התודעה, לארגן הפגנות ועצומות, 
ולהקים ארגוני נשים בסגנון שלא היה קיים בישראל קודם לכן. 

הגל השני של הפעילות הפמיניסטית היה תקופה של פריצת דרך 
והתארגנות ראשונית. קהילות פמיניסטיות התפתחו בצורה דומה באותן שנים 
בארצות שונות, במיוחד בארצות-הברית. האידיאולוגיה, כמו גם האווירה, 
השיח הפנימי והתרבות החברתית והארגונית של הקהילות הפמיניסטיות 
בארצות שונות היו בעלות צביון דומה. דמיון זה אפשר לנשים שהגיעו 
לישראל מארצות אחרות, במיוחד מארצות-הברית, לעצב את הפעילות 
הפמיניסטית ולמצוא את מקומן בקהילה הזו. למרות היותן חדשות בארץ, הן 
נעשו שותפות, יוזמות ומנהיגות בקהילה הפמיניסטית הישראלית. נשים רבות 
שהגיעו לארץ מארצות-הברית בסוף שנות השישים ובראשית שנות השבעים 
קראו ספרות פמיניסטית באנגלית, היו מודעות לפעילות האמריקאית ויכלו 
להזדהות עם הרעיונות המרכזיים שלה. גם המפגש יוצא הדופן סביב 
הקבוצות להעלאת התודעה, קבוצה קטנה ואינטימית בה יכלו נשים להיפתח 

זו אל זו ולמצוא את המשותף ביניהן, כגון ניסיון החיים שלהן בארצות- 
הברית והרלוונטיות שלה למציאות הישראלית, אפשר לנשים מרקע שונה 
מקום בטוח בו תוכלנה לפעול יחד. 

את הפעילות הפמיניסטית בשנות השבעים אפיין מתח שהכיל שני נושאים. 
הראשון, המתח בין הנושא הלאומי והפמיניזם, ובאופן ספציפי יותר, הקשר 
שבין דיכוי נשים לבין דיכוי הפלסטינים על ידי ישראל והשני, הקשר בין 
הלסביות לפמיניזם, ובין הנשים הלסביות לנשים ההטרוסקסואליות בתוך 
התנועה. הקשר שבין הביקורת הפמיניסטית לסכסוך היהודי-ערבי היה נושא 
עקרוני והניסיונות להפריד בין הפוליטיקה הפמיניסטית לבין הנושא הלאומי, 
שהיה תמיד במרכז החיים בישראל, נמשכו לאורך כל העשור. הרעיון שניתן 
להקים תנועה פמיניסטית שאין לה עמדה פוליטית "מקומית" נראה פתרון 
אפשרי, אולי אפילו הכרחי בעיני נשים רבות, אבל למעשה לא ניתן היה לבצע 
אותו ולעתים הוא אף גרם למתח ועוינות בין הקבוצות. מרשה פרידמן שטענה 
ש"בעיני זה היה מאוד הגיוני, אז כמובן, שאם רוצים להתחיל להקים תנועה 
פמיניסטית בארץ הזו אסור להוסיף לה רעיונות שעלולים להיות נגדה,"? 
ביטאה את תחושתן של נשים רבות בתנועה. בעקבות תחושה זו ניסו נשים, 
במשך כל אותו עשור, להפריד בין נשים פמיניסטיות-שמאלניות לבין נשים 
בעלות השקפות אחרות. עמדה זו יצרה מתח בין הקבוצות מהשנה הראשונה 
לפעילות ועד לכנס הפמיניסטי השלישי ב-1980, שבו נפער קרע גלוי. 
העמדות השונות בנושא זה יצרו פעילות בעלת אופי מקומי והחלישו את 
האפשרות להקמתה של תנועה ארצית. 

גם המתח על רקע היחסים בין הלסביות וההטרוסקסואליות אפיין את 
הפעילות לאורך העשור כולו. בשנים הראשונות לא היה ללסביות מקום גלוי 
בתוך הפעילות הפמיניסטית, אף שזו עסקה לעתים קרובות בדיון אישי שנגע 
בחייהן האינטימיים של הנשים. הנשים האמריקאיות שהצטרפו במשך השנים 
אל הפעילות היו מוכנות יותר לפתוח את הנושא ולהעלותו על סדר היום 
הפמיניסטי. אחת האפשרויות לנוכחות ולפעילות לסבית היתה הקמתה של 
קבוצה נפרדת בתוך הציבור הפמיניסטי. תהליך זה של הגדרת הזהות הנפרדת 
בתוך הקהילה היה ראשיתו של תהליך שהלך והתחזק במשך השנים. 
הלסביות המשיכו, במקביל, להיות פעילות בכל שאר הנושאים שעל סדר היום 
הפמיניסטי וכך התאפשר להן, במידה רבה, להמשיך ולהשפיע על התנועה 
כולה. 

הקהילה הפמיניסטית של נשים פעילות, שהלכה וגדלה במשך השנים, 
המשיכה להקים ארגונים חדשים ולהשפיע על החכרה. פעילות בלתי נלאית 
זו, למרות המחסור הכרוני במשאבים ולמרות המאבקים הפנימיים, העידה על 
קיומו של צורך אמיתי לסייע לנשים במצוקה ומחויבות לשינוי חברתי בקרב 
הנשים הפעילות. בתקופה זו החלו להתקיים כנסים פמיניסטיים ארציים שבהם 
נפגשו הפעילות בארץ ודנו בשאלות ארגוניות, ובנושאים אידיאולוגיים. 

הנושאים המרכזיים בהן הן עסקו היו קשורים בעיקר במעמד האשה במרחב 
האישי והציבורי, בשליטת האשה על גופה ובאלימות כלפי נשים. לעתים, 
בנושאים אלו, הנשים מן הקבוצות השונות הצליחו לשתף פעולה, ודרכי 
הפעילות היו רדיקליים. בשלהי העשור הראשון לפעילות פנו כל הקבוצות, 
באופן מדורג, לעסוק בפמיניזם "סוציאלי", דהיינו, מתן שירותים לנשים 
במצוקה. תוך זמן לא רב החלו ארגונים יהודיים בארצות-הברית לתרום 
לפעילויות אלו והכיוון של "פילנתרופיה פמיניסטית" הלך והתחזק. ב-1982 
התקיים קונגרס של נשים יהודיות מכל העולם בירושלים והוקם ארגון חדש 
בשם "שדולת הנשים בישראל". ארגון זה, שהיו לו מאפיינים דומים לארגון 
האמריקאי \\00א (חטוחס\\ 01 חסווה?וההפזכ) |גחסווגא), פתח בפני קבוצות 
אחרות של נשים הזדמנות להצטרף לפעילות למען שוויון הנשים בחברה. 

הקשר המובן מאליו של הנשים אל הציונות בגל הראשון הפך להיות לשנוי 
במחלוקת בגל השני וחשיבות הפעילות למען הקולקטיב השתנתה והפכה 
לפעילות למען הנשים וזכויותיהן. פירוקו של מיתוס השוויון הפך את הקשר בין 
הלאומיות הציונית לבין הפמיניזם למורכב ויצר מתח פנימי לאורך כל שנות 
השבעים. שלא כמו בתקופה הראשונה, בנייתה של חברה חדשה ושוויונית לא 
היתה יותר מטרה מוסכמת על הכול. הפעילות בגל השני, כמו גם החברה כולה, 
ראו בזכויות הנשים עניין אינדיווידואלי, כאשר זכויות האשה ולא רק תרומתה 
לחברה היו המרכז. אם התקופה הראשונה התאפיינה ברצון להאמין באפשרות של 
שוויון לנשים ובצורך להיאבק עליו, הרי שהתקופה השנייה התאפיינה בצורך 
לפרק את מיתוס השוויון ובמאבק על בנייתה של תנועה שאינה בהכרח לאומית 
ואינה רואה את טובת הקולקטיב במקום הראשון. בדיוק אותו להט ציוני שאפיין 
את התקופה הראשונה הפך להיות סלע מחלוקת ואפילו גורם למריבות בתקופה 
השנייה. אך למרות ההדגשים השונים בפעילות הנשים בשתי התקופות, בסופו של 
דבר הפנו תנועות הנשים את הפעילות שלהן לכיוון של עזרה לנשים במצוקה. 
העיסוק במתן שירותים לנשים, גם כשהוא נבע מניתוח רדיקלי של החברה, הביאו 
את הפעילות הפמיניסטית בשתי התקופות לעבודה סוציאלית. עבודה זו, 
שבמרכזה עזרה לזולת, נתקבלה על ידי החברה כמעשה חיובי ומוסרי וכך יכלו 
הפעילות לקבל אישור חברתי לפעילותן והרגישו תחושה של הצלחה. 

הספק שליווה את ראשיתה של הפעילות בשנות השבעים באשר לקיומו של 
שוויון לנשים בחברה הביא את הפעילות לחפש ולגלות את הפעילות של 
שנות העשרים. גם אני הלכתי במחקר זה בעקבותיהן של הפמיניסטיות וחזרתי 
אל שנות העשרים, כמוהן ביקשתי לחקור את פעילותן של הנשים בגל 
הראשון לשוויון ולהראות את המורכבות של תנועת הנשים. הנשים הפעילות 
בתקופת הגל השני נחשפו בפעם הראשונה לסיפורן של הפעילות בגל 
הראשון והתחילו לראות בהן את האמהות המייסדות. ההיסטוריה של המאבק 
על זכות הבחירה, ארגוני הנשים, המאבק על עבודה והקשיים הרבים שעמם 
התמודדו הנשים בשנות העשרים הפכו להיות חלק מההיסטוריה של 

הפמיניסטיות בשנות השבעים. היסטוריה מקומית שהוסיפה נדבך לקשר 
ההדוק של התנועה הזו למקום שבו פעלה. 

הפמיניזם בישראל נתפש בעיני הציבור כתופעה זרה ומיובאת. הצורך 
בשינוי מעמדן של הנשים לא נראה ברור מאליו. על הפמיניזם בישראל 
הוטלה מלאכה מורכבת וקשה של פירוק המיתוס בדבר שוויון הנשים מצד 
אחד ויצירתה של אלטרנטיבה פמיניסטית מצד שני. הפמיניזם של שנות 
השבעים בישראל היה מיובא ומקומי בעת ובעונה אחת. מצד אחד, הוא שיקף 
במידה רבה את תהליכי הפיכתה של ארצות-הברית למעצמה הגמונית אשר 
השפעתה על החברה בישראל הלכה וגברה באותן שנים, ומצד שני הוא נגע 
בבעיות של הנשים בישראל ועסק בחיפוש דרכים לפתרונן. 

הפעילות בשנות השבעים יצרו לעצמן סוג של קהילה או קולקטיב אשר 
הוא עצמו היווה בסיס למאבק. הנרטיב האישי שליווה האת הפעילות זכה 
בספר זה לחשיפה מתוך אמונה שהאופן בו ראו הנשים עצמן את פעילותן 
הינו בעל משמעות כפולה. הסיפור האישי חשוב בראש ובראשונה למספרת. 
היא זו שקבעה את סדר הדברים על פי זיכרונותיה, היא זו שנתנה להם 
משמעות. הפעילות העצימה את הנשים, שינתה את חייהן ואפשרה להן 
להשתמש בכוחן האישי לשינוי פני החברה. המשמעות השנייה של הסיפור 
האישי באה לידי ביטוי בכך שהיא מאפשרת לכתוב את ההיסטוריה של 
הפעילות הפמיניסטית. הנשים שעשו את ההיסטוריה הזו הן אלו שביקשו 
לעצב את החברה מחדש וכך גם את הזיכרון הקולקטיבי שלה. השמירה 
והשימוש בזיכרונות שלהן יוצר ממד אנושי לתיאור הפעילות ומשמעותה, 
ובנוסף, מהזיכרונות והראיונות עלו הבדלים מעניינים בין הדמויות הפעילות 
בשתי התקופות. הפעילות בתקופה הראשונה היו ברובן נשים מבוגרות ואילו 
הפעילות בגל השני היו על פי רוב צעירות. כל הנשים בתקופה הראשונה 
היגרו לארץ ישראל לעומת הגל השני שבו מרבית הנשים נולדו בארץ ורק 
מיעוטן הגיע ממדינות העולם, בעיקר מארצות-הברית. הבדלים דומים ניתן 
למצוא גם בתנועות הנשים שפעלו בעולם בשתי תקופות אלו. 

לאחר כמעט עשר שנות פעילות הפנו הפמיניסטיות את פעילותן לכיוון של 
עבודה סוציאלית והקימו מקלטים לנשים מוכות ומרכזי סיוע לקורכנות אונס. 
שינוי זה לא בא מתוך החלטה משותפת אלא מתהליך פנימי שהתרחש 
במקביל לקבוצות השונות. מעבר זה לפעילות מסוג אחר אפשר לתנועה 
הפמיניסטית להמשיך את פעילותה. לעומת זאת, מה שאפיין את שנות 
העשרים, היה שילוב של שני סוגי הפעילות מלכתחילה. הנשים עסקו במתן 
עזרה לנשים במצוקה והקמת שירותי בריאות, ובד בבד עסקו נשים אחרות 
במאבק הפוליטי. שילוב שני כיווני הפעילות אפשר את הצלחת המאבק. 

למרות מרכזיותו של מיתוס השוויון בחייהן של הנשים וההתמודדות של 
הנשים בגל השני עם המיתוס ופירוקו, עדיין רחוק המחקר ההיסטורי מהבנת 
התרומה המיוחדת של תנועות הנשים לבנייתו ולפירוקו של אחד המיתוסים 

המכוננים של החברה הישראלית. מיעוט המחקרים שהוקדשו לפעילות אלו 
ולמאבקים שהן ניהלו, מעלה שאלות לגבי מקומן של נשים בהיסטוריה בכלל, 
ובמאבקים לקידום נשים בפרט, וכן, מידת השפעתן על מעמדן הן ועל החברה 
בכללותה. שאלות חשובות לא פחות הן כיצד תנועה אשר אתגרה את הסדר 
הקיים, לא בנתה מנהיגות מוכרת ולא הציעה אלטרנטיבה פוליטית לשלטון 
הקיים; כיצד פעלה ההשפעה של תנועות הנשים על החברה הישראלית בשתי 
התקופות וכיצד התהפכה מגמת הפעילות מכיוון של מאבק רדיקלי למתן 
שירותים של עזרה לנשים במצוקה, וכיצד החברה ניכסה רעיונות פמיניסטיים 
ואלה לא נתפשו עוד כרעיונות פמיניסטיים. 

מעבר לשאלות אלה שעדיין נותרו פתוחות מציג ספר זה את חשיבותן של 
תנועות הנשים בשתי התקופות, את השפעתן על החברה ואת חשיבותן 
ליצירתה של חברה אזרחית. הספר הזה עומד על יכולתן של נשים להקים 
וליצור ארגונים, להיאבק למען מטרות ברורות ולהשיגן. בתהליך תיאור 
הפעילות הובלטה גם החשיבות שבפעילותן של הנשים והוצגה היכולת של 
קבוצות נשים לעסוק בשינוי חברתי. פעילות של נשים אינה דבר חדש 
בהיסטוריה אך היכולת שלהן להשפיע והתחושה הפנימית שלהן שביכולתן 
לתבוע מן החברה להשתנות החלה לבוא לידי ביטוי רק במאה השנים 
האחרונות. להכרת הפעילות הזו ולהבנתה תרם ספר זה תובנות חדשות. 

בשנות השבעים לא היתה החברה בישראל מוכנה לשלב את תביעות 
התנועה הפמיניסטית כחלק מהשקפת עולמה. אפילו ניסיונן של הנשים להיות 
מקומיות וקשורות אך ורק בשאלות של נשים ועולמן לא מנעו מן החברה 
להמשיך ולראות בתנועה הפמיניסטית תנועה אזוטרית וחיצונית. רק עם תום 
שנות השבעים, כשהפמיניסטיות התחילו להפנות את מבטן אל נשים אחרות 
ולהקים ארגונים שעסקו במתן עזרה לנשים במצוקה, הן יכלו למצוא אוזן 
קשבת בממסד הישראלי. בעקבות זאת, החל גם התהליך בו החברה 
ומוסדותיה ניכסו את המאבק באלימות כלפי נשים והרעיונות הפמיניסטיים, 
במיוחד הביקורת בנושא האלימות כלפי נשים, הפכו למקובלים בחברה מבלי 
שיהיה צורך לקבל את התנועה הפמיניסטית עצמה. 

הספר מסתיים, אולי נפסק, כמעט בראשית דרכו של הפמיניזם החדש. מאז 
אותה תקופה עברו כבר יותר מעשרים שנה והפעילות הפמיניסטית נמשכת 
ללא לאות מאז ועד היום. מסוף שנות השמונים לקחתי גם אני חלק בפעילות 
הפמיניסטית לסוגיה השונים. בנובמבר 1987 קיבלתי חצי משרה של רכזת 
"אשה לאשה" בחיפה, ארגון שהמשיך את דרכן של הפמיניסטיות הראשונות. 
כמה חודשים לאחר מכן התחלתי גם להיות פעילה, בהתנדבות, בארגוני שלום 
של נשים. בשנות התשעים הייתי נציגה של אשה לאשה בוועדות שהכינו את 
הכנסים הפמיניסטיים. זו היתה תקופה עשירה בפעילות, בהקמתם של 
ארגונים חדשים, ברעיונות, מאבקים, הצלחות וכשלונות. כאן אני מבקשת 
להוסיף כמה מילים על הפעילות הפמיניסטית והמשמעויות שלה מן המקום 
שבו אני רואה את הדברים היום. לספר מעט על העשייה הזו שבה לקחתי 
חלק ועל החיבורים והקישורים של הפמיניזם הזה לשאלות חברתיות אחרות. 

הפמיניזם בישראל לא היה מעולם תנועה מובחנת ומוגדרת, אלא אוסף של 
ארגונים, פעילויות, קואליציות ורעיונות. גם אם היו לפמיניזם הצלחות, כגון 
השגת זכות בחירה לנשים, חוקים נגד אלימות, נגד הטרדה מינית, שוויון 
זכויות בעבודה, הן עומדות היום במבחן של מציאות אלימה וקשה. לשני 
שלישים מן האנושות אין מים נקיים לשתייה, והסיכוי שהעולם, כפי שאנו 
מכירים אותו, ישרוד עוד מאה שנים הולך וקטן מיום ליום. האתגרים 
שעומדים היום בפנינו, השאלות והתהיות שונים לחלוטין מן השאלות שעמדו 
בפנינו אפילו רק לפני שלושים שנה. העולם שאליו נולדנו, החינוך שקיבלנו, 
התרבות שנכפתה עלינו, כל אלה לא הכינו אותנו להתמודד עם מציאות חסרת 
רחמים כמו שלנו. אבל יחד עם הייאוש והידיעה שאין לנו יותר תיאוריות 
חובקות עולם שיכולות להסביר את הכול, המבט אל ההיסטוריה מעורר גם 
תקווה: שינוי יכול לקרות, תנועות חברתיות השפיעו על העולם ולא/נשים 
פשוטים יש כוח ועוצמה ליצור שינוי. בתוך כל זה אנחנו ממשיכות לעסוק 
בפעילות פמיניסטית, להקים ארגוני שטח, להיאבק, לחבר חיבורים ולחפש 


* גרסה מוקדמת של הפרק הזה פורסמה ב"מצד שני". אני מודה ליסמין הלוי על עידודה. 

שותפים/ות. זהו מאבק שצומח משולי החברה, אך לפעמים יש לשוליים האלו 
השפעה וכוח לגרום לשינוי. זהו מאבק הממשיך את הדרך של הפמיניזם 
שהחל כאן בשנות השבעים. 

תנועת הנשים הפמיניסטית שהתחילה בשנות השבעים הורישה לנו את 
המקלטים לנשים מוכות ואת מרכזי הסיוע לנפגעות אלימות. הן התחילו 
לגלות ששוויון הנשים (היהודיות) בישראל אינו אלא מיתוס. הן טענו שקיימת 
אלימות ספציפית נגד נשים ויש אונס ואלימות כלפי נשים וזאת לאו דווקא 
תופעה שמתרחשת אצל העניים או המזרחיים ו/או אצל הערבים, היא 
משותפת לגברים מכל הקבוצות. הן היו הראשונות להלחם למען הזכות 
להפלה חופשית, לשכר שווה, ליחס הוגן לנשים במשטרה ובבתי המשפט. הן 
הקימו ארגונים ומרכזי נשים כמו קול האשה, התנועה הפמיניסטית, צאינה 
וראינה ועוד. הן גם התחילו מסורת של כנסים פמיניסטיים, והן אלה שהתחילו 
לדבר על לסביוּת ועל החיבור בין ההתנגדות לדיכוי של נשים וההתנגדות לכל 
דיכוי אחר, גם של הפלסטינים/יות. אלה היו נושאים קשים לדיון וקשים 
להסכמה. והיו גם נושאים שכמעט לא עלו על סדר היום הפמיניסטי עד שנות 
התשעים: הדיכוי של המזרח והערביות כתרבות ושל המזרחיים כקבוצה. 
המשמעות של ההגמוניה האשכנזית, ההפרדה שהיא יוצרת בתוכנו וכיצד היא 
מחזקת את תהליכי הדיכוי. 

הדימוי של התנועה הפמיניסטית כאוסף של אשכנזיות מהמעמד הבינוני 
ומעלה התחזק עוד בשנות השמונים, עם הקמת שדולת הנשים. כדי לשנות את 
הדימוי ואת המציאות נדרשה עבודה רבה. היה צריך להקים תנועות שלום של 
נשים כמו נשים בשחור כדי שנשים פלסטיניות יוכלו לראות בנשים יהודיות 
בעלות ברית, והיה צריך להתארגן לפעילות פמיניסטית לסבית כדי לאפשר 
תהליך של פתיחות והתמודדות עם הומופוביה. היה צריך ללכת עוד דרך 
ארוכה כדי שהדיכוי של המזרחיים/יות יעלה על סדר היום בתנועות 
הפמיניסטיות. המאבק של הפנתרים השחורים בראשית שנות השבעים היה 
מקביל לראשיתה של התנועה הפמיניסטית אבל החיבורים אז, כנראה, לא היו 
עדיין אפשריים. נשים מזרחיות שהחלו להיפגש בשנות השמונים החליטו 
להצטרף אל הוועדה המארגנת של הכנס הפמיניסטי בתנאי שפעילות, שחלקן 
היו נציגות של ארגונים פמיניסטיים, תהיינה מוכנות לצאת לדרך חדשה 
ואחרת. דרך שתכלול באופן מודע וגלוי נשים מקבוצות אחרות, שתלחם 
בהגמוניה האשכנזית בתוך ומחוץ לתנועות הפמיניסטיות. 

בעקבות הקמתה של שדולת הנשים בישראל ב-1983 וראשית פעילותה של 
הוועדה למעמד האשה בכנסת ב-1992 הפך הפמיניזם בישראל לתערובת 
מוזרה של ליברליזם ורדיקליזם. הוא מנסה בכל כוחו להישאר בתחומי 
הקונצנזוס הלאומי היהודי, נכשל, ומנסה שוב. גם היציאה אל מחוץ לגבולות 
ה"לאום", העבודה המשותפת בין נשים יהודיות לנשים פלסטיניות בישראל 
ובפלסטין (מה שנקרא פעם דודקיום) נידונה פעמים רבות לכישלון. אין לנו 

אפילו שפה משותפת -- כולנו מדברות בשפות של הכיבוש, עברית או 
אנגלית. אף פגישה בין נשים פלסטיניות ונשים יהודיות לא יכולה להתרחש 
בערבית. מעט נשים יהודיות בישראל יודעות ערבית ואין זה מקרה. 

מאז ראשית שנות התשעים נעשה ניסיון להציע דרכים חדשות לעבודה 
משותפת. הייצוג הסימטרי על פי ויקי שירן, או בכינוי שדבק בו, "מדיניות 
הרבעים", היה מרתק, אך לא פחות קשה ומסובך. מדיניות הרבעים היתה 
חשובה והיו לה יתרונות, אבל במהלך השנים היא יצרה גם מתחים, ריבים 
וכעסים. הייצוג הסימטרי שהנשים המזרחיות (עוד בטרם היות ארגון 
"אחותי") הביאו לוועדה המארגנת של הכנסים הפמיניסטיים ב-1991 התחיל 
עם שלושה חלקים: מזרחיות, פלסטיניות ואשכנזיות. ההנחה היתה שאלו 
שלוש קבוצות שמייצגות שסעים חברתיים מרכזיים בחברה הישראלית, ומן 
הראוי לתת לכל קבוצה ייצוג שווה. ייצוג שווה בכל פאנל, במספר הסדנאות 
שנשים מנחות ובכל פעילות אחרת של הכנס. לא היה קל להתעקש על ייצוג 
סימטרי. נשים היו חייבות לוותר על המקום שלהן ולפנות מקום לנשים 
אחרות. נשים רבות שמעולם לא דיברו בפני קהל ולא הנחו סדנה היו חייבות 
לעשות זאת בפעם הראשונה. היה צריך להתעקש ולשכנע נשים שכדי ליצור 
תהליך של שוויון אין ברירה אלא להיות אמיצה. לנשים רבות זה היה ניסיון 
ראשון ומחזק של מנהיגות, והן הלכו איתו רחוק הלאה. 

כבר בכנס הראשון, ב-1992, הלסביות התנגדו לחלוקה הזאת וטענו 
שהפמיניזם אינו יכול להתעלם מהיותן קבוצה מקופחת ומושתקת. התנועה 
הפמיניסטית היא המקום היחיד שבו היתה ללסביות סביבה בטוחה. בכנס 
הבא כבר היו ארבעה רבעים. ההתמודדות עם הומופוביה מול נשים לסביות, 
שהיו מוכנות לשתף ולהתלבט יחד, היתה הזדמנות מיוחדת, אבל לגמרי לא 
קלה. חלק מן הפלסטיניות חשבו שמוזר לתת רבע ייצוג ללסביות, שהרי זו 
אינה קבוצה לאומית או אתנית. נשים אחרות נחשפו להומופוביה שלהן עצמן 
וההתמודדות האישית היתה מורכבת. כאן נחשף עוד קושי: מדיניות הרבעים 
אינה מאפשרת לאף אחת מאתנו להסתתר יותר בתוך הקול ההגמוני, גם לא 
לי. עלי לצאת מן הארון הכפול של האשכנזיות ושל הלסביות. אני שמחה 
להזדמנות, אני גם כואבת אותה. הפוליטיקה של הזהויות מחייבת אותנו 
לחזור יומיום למציאות שלוכדת אותנו בתוכה. לא קל לי לגלות את 
המשמעות של האשכנזיות, וללמוד מחדש, כל הזמן, מה המשמעות של 
להיות שייכת, ולא מבחירה, לקבוצה ההגמונית. 

המאבק לשינוי חברתי הוא רב ממדי ומורכב ואסור לו לראות רק דיכוי 
אחד. בתוך תנועות הנשים, בארגונים הפמיניסטיים, נעשתה במשך השנים 
עבודה רבה והתרחש תהליך של הבנה למורכבות של המאבקים החברתיים. 
הפמיניזם הוא מושג רחב ומפותל שמאפשר סוגים רבים של תובנות. לכן היה 
לכולנו חשוב להתעקש על מתן כלים שיובילו להכרה בקיומם ובמשמעותם 
של סוגי דיכוי שונים. כבר לא מספיק להיות נשים; נשים יכולות להיות גם 

חלק מקבוצה מדכאת. אנחנו עצמנו יכולות לסבול מדיכוי ולהיות שייכות 
לקבוצה מדכאת בעת ובעונה אחת. את המצב הזה צריך היה לפרק כדי ליצור 
מציאות חדשה. ארגונים חדשים המשיכו לקום, הכיוון של התארגנות סביב 
קבוצת הזהות היה מרכזי לאורך שנות התשעים. הדרך החדשה לשיתוף 
פעולה היתה עבודה בקואליציות ובפרויקטים משותפים. לנשים פלסטיניות 
בישראל יש היום ארגונים רבים העוסקים במגוון נושאים של מאבק באלימות 
כלפי נשים, של לסביות פלסטיניות, של קידום נשים בעבודה ובקהילה ועוד. 
לנשים מזרחיות וללסביות יש ארגונים משלהן והן גם קיימו כנסים 
פמיניסטיים עצמאיים. 

הקבוצה שעדיין לא השלימה את המלאכה היא קבוצת הנשים האשכנזיות, 
שעדיין לא מצאה סיבה להתאגד. רק קבוצה אחת נפגשה במשך השנים לדון 
בשאלת האשכנזיות, וכל יתר הנשים היו צריכות לעשות את הדרך בעצמן או 
במסגרת הארגונים שבהן הן פעילות: הדרך לשחרור מן הגזענות שבתוכה 
גדלנו. זוהי משימה קשה וכואבת. לא כולנו מוכנות ללכת בדרך הזאת ולהשיל 
מעלינו את החינוך שקיבלנו, את עולם הערכים שלנו, את ההיסטוריה כפי 
שלמדנו אותה, את הקיום הערכי שלנו. זיהוי ההגמוניה האשכנזית בהקשרה 
הסימביוטי והבלתי נפרד מהציונות האשכנזית, שפירושה הוא דיכוי 
הפלסטינים והמזרחיים, הוא מסלול קשה. הוא החל במריבות קשות בתוך 
הכנסים הפמיניסטיים, בין נשים אשכנזיות למזרחיות, בין נשים פלסטיניות 
למזרחיות, בין הומופוביה להבנה שחירותן של נשים לבחור את מיניותן היא 
מרכזית לכל אשה, ללא הבדל של זהות. היה גם מקום לכאב האישי 
והקולקטיבי, אבל היתה גם התנגדות לעצם קיומה של שיטה המחייבת 
תשומת לב למספרים ולייצוגים. 

אם היתה לנו תקווה שנוכל להמשיך הלאה בלי להזדקק לשיטת הרבעים, 
באה האינתיפאדה השנייה והעמידה כל פעילות חברתית בסימן שאלה. 
הכיבוש הזה, הקונקרטי, של השטחים, שוב עלה למרכז סדר היום הלאומי. 
נשים רבות חזרו והפכו את הפעילות למען השלום למרכזית. אבל פעילות 
שלום אינה יכולה יותר להיות מנותקת ממאבקים חברתיים אחרים. השלום 
אינו מטרה נפרדת העומדת בפני עצמה. הדיכוי של המזרחיים/יות, של 
הפלסטינים/יות בגבולות ישראל, וגם של הומואים ולסביות ועוד קבוצות 
אחרות לא יגמר לכשיסתיים הכיבוש. יש כאן מאבק גדול, רחב ועמוק יותר. 
הוא לא יסתיים בקרוב, הוא לא ייפסק בכלל. זהו מאבק על חברה אחרת, על 
ערכים אחרים, למען שינוי רדיקלי. 

מדיניות הרבעים חילחלה עמוק. היא נתנה תחושה של פתרון: הנה אפשר 
ליצור ייצוג שווה ולשנות את מאזן הכוחות בין קבוצות מדוכאות למדכאות. 
אבל המציאות מורכבת הרבה יותר. לאחר למעלה מעשור, במהלכו נערכו 
ניסיונות של עבודה משותפת, ההצלחה המרכזית הנראית לעין היא הקמתם 
והתחזקותם של ארגונים רבים נוספים ושיתוף הפעולה ביניהם. אבל אין לדעת 

אם יש לנו יכולת להוביל תנועה לשינוי חברתי הכוללת מגוון רחב וגדול של 
ארגונים. המציאות שאנחנו חיות בתוכה משתנה ללא הפסקה. הכוחות 
המנהלים את חיינו, אולי אפילו האנשים המנהלים אותם, אינם מוכרים לנו. אין 
יותר כתובת ברורה, אין בדיוק את מי להאשים ונגד מי להילחם. במיוחד קשה 
לשכנע נשים וגברים לצאת למאבק. יש פחד להפסיד מקום עבודה, להיות 
שונה, להתארגן, להפגין, לדבר בקול רם, להתנגד. פחד משינוי, מטרור, מן 
ה"אויב", פחדים המועצמים יומיום על ידי התקשורת. אנחנו לא יודעות מהו 
בדיוק הסדר החברתי החדש. העולם הישן נעלם, והעולם החדש עדיין אינו 
נראה באופק. עלינו ליצור אותו, לדמיין אותו, להמציא אותו. 

כבר כמעט חמש שנים שהאנרגיות של שנות התשעים לא מספקות לנו 
כוחות להתמודד עם מציאות מוטרפת. אך נשים רבות מתעקשות להמשיך את 
תהליך הבנייה של ארגונים, לחפש שותפות, לפעול יחד עם נשים מוחלשות, 
ללכת לפריפריות. יש ארגונים, פרויקטים, קואליציות. יש לנו הפגנות ואפילו 
קצת כסף. אך האם אנחנו מצליחות להשפיע על המציאות שלנו, על 
הפוליטיקה, על איכות המים, הסביבה או תקציב הבריאות? נראה שלא. אם 
מציאות החיים של נשים וגברים בארץ השתנתה, היא השתנתה לרעה. לעניים 
יש פחות, לעשירים יותר. הפער הולך וגדל, ומדינת הרווחה הולכת ונעלמת. 
הפער בבריאות, בהשכלה, בנגישות לתחבורה, בהכנסה, בביטחון, בין מי 
שחיים בתוך ישראל לבין מי שחיים בשטחים הכבושים, דומה יותר לפער 
שבין מדינת עולם ראשון למדינת עולם שלישי. גם הפערים בתוך ישראל 
הולכים וגדלים, ובתוכם, הנשים הן תמיד האחרונות בתור. הן אלו שמפוטרות 
ראשונות, סופגות אלימות, וגם אלו שצריכות לטפל באחרים/ות, ילדים/ות, 
זקנים/ות, חולים/ות. למרות כל החוקים המתקדמים, המציאות רעה מתמיד. 

הפמיניזם הזה מחובר לשמאל הרדיקלי בגלל המאבק נגד הדיכוי. אנו 
יודעות היטב שלא ניתן להילחם נגד דיכוי אחד ובאותה עת להיות שותפות 
לדיכוי אחר. לא ברור לנו למה אי אפשר להילחם ביותר מדיכוי אחד בו 
זמנית. למה נשים עדיין נדחקות לפינה באירועי שלום משותפים. למה הסגנון, 
הסיסמאות, הדוברים -- הכל ממשיך להתנהל בשפה גברית, לעתים צבאית, 
כאילו לא קרה דבר. באופן זה אולי גם לא יתרחש כל שינוי. אלימות אחת רק 
תחליף את השנייה. האם אפשר לדמיין חברה ללא אלימות ורצח של נשים? 
לרוב הציבור בארץ קשה לדמיין זאת. הוא אפילו לא מאמין שגברים רבים 
אכן נוהגים באלימות כלפי הנשים שאיתן הם חיים, שגברים רבים הם צרכנים 
של זנות וסחר בנשים. רוב האנשים מסרבים להאמין שצבא וחיילים הם 
בהכרח שימוש באלימות וכוח. קשה להיפרד מתפישות עולם שמלוות אותנו 
כל החיים. החיבורים החדשים שאנו נאלצים עכשיו לעשות אינם קלים. 
התרגלנו לחיות בחיקה הדביק של הלאומיות, התרגלנו לחיות בחברה אלימה. 
אנחנו עוברים לסדר היום, יומיום, כאשר נשים נרצחות ונאנסות, חלקן 
נמכרות ונקנות לצורכי זנות. 

הפמיניזם שלנו, הרדיקלי, שעל השנים הראשונות שלו כתבתי בספר זה, 
אינו מעוניין בתיקונים קוסמטיים, אלא בחברה המבוססת על ערכים ורעיונות 
של צדק חברתי ושוויון כלכלי. הפמיניזם הזה אינו מוכן להתפשר, הוא אינו 
מוכן לוותר. אין מדובר עוד בניסיון להוכיח שאנחנו שוות, זו איננה תחרות 
עם גברים. איננו מבקשות שינוי קוסמטי; אנחנו רוצות להפוך סדרי עולם. 
לפמיניזם הזה יש חזון של חברה המאפשרת צורות שונות של קיום, משפחות 
מסוגים שונים, מסגרות תעסוקתיות מגוונות, ניידות חופשית, תקשורת פתוחה 
לכול. חברה שאין בה כלי נשק וחימוש, שדואגת לקיום האנושי והטבעי, 
למגוון הצמחים והחיות. חברה שלומדת להתנגד לגזענות, שלומדת להתפייס, 
לסלוח, לוותר. חברה המשילה מעליה היסטוריה של תרבויות כובשות, חותרת 
לוותר על נכסי הכוח שלה ומחפשת דרכים לקיום אנושי אחר. עלינו המלאכה 
לעשותה. 

שרה עזריהו, פרקי חיים, עמ' 176. 

שם, צמ' 12. 

ריאיון עם ארנן (סיני) עזריהו, קיבוץ יראון, 20.8.1998. 

שרה עזריהו, פרקי חיים. 

שם, עמ' 156-155. 

שם, עמ' 161. 

ריאיון עם ארנן (סיני) עזריהו, קיבוץ יראון, 20.8.1998. 

שם. ראו גם: ארכיון שרה עזריהו, יד טבנקין, רמת אפעל. 

נחמה פוחצ'בסקי, "האישה בבנין ראשון לציון", 2, מאמר בכתובים, ארכיון ראשון" 
לציון, א5/20, עמ' 1, ראו יפה ברלוביץ, להמציא ארץ, להמציא עם, תל-אביב 1996, הערה 
(39) עמ' 249. 

דוד תדהר, כרך שלישי עמ' 1247-1246. 

שרה עזריהו, פרקי חיים, תל-אביב 1957. ראו גם: דוד יודילוביץ, ראשון-לציון 
882 \-\194, ראשון-לציון 1941. 

יפה ברלוביץ, להמציא ארץ להמציא עם, תל אביב 1996 

נחמה פוחצ'בסקי, "שרה זרחי", בכפר ובעבורה, תל-אביב 0, עמ" ק"ג. 

נחמה פוחצ'בסקי, "במשק", בכפר ובעבודה, תל-אביב 0, עמ' קס"ג. 


הערות לפרק שלישי 


2 0 ₪ ₪ ₪ 


הפרוטוקול של הקונגרס הציוני הראשון תרגם: חיים אורלן, ירושלים תש"ז. לייב יפה 
(עורך) ספר הקונגרס, ירושלים תש"י. 

יצחק גיל"הר, התארגנות והנהגה עצמית של היישוב היהודי בארץ-ישראל מראשית 
השלטון הבריטי וער לאישור המנרט (1922-1917), עבודה לשם קבלת תואר שני, 
האוניברסיטה העברית, ירושלים 1973. 

שרה עזריהו, התאחרות גשים עבריות לשווי זכויות בא"י, חיפה, 1977. 

שרה עזריהו, פרקי חיים, תל-אביב 1957. 

ספר התעודות, תרע"ח-תש"ח, ירושלים תש"ט, עמ' 3. 

מכתב חתום לוועדה המסדרת, אצ"מ 11/8. 

ספר התעורות, תרע"ח-תשו"ח, ירושלים, תש"ט, עמ' 7-6. 

מכתב הוועד הפועל של התאחדות נשים עבריות בארץ-ישראל אל הועד הזמני ביפו, אצ"מ 
8 סיוון, תרפ"ט. 

זהרה בוזיץ-הרציג, הפולמוס על וכות ההצבעה לנשים בראשית תקופת המנרט, עבודה 
לשם קבלת תואר שני, אוניברסיטת בר-אילן 1990. 

מנחם פרידמן, חברה ודת -- האורטורוקסיה הלא-ציונית בארץ-ישראל תרצ"חהתרצ'"\, 
ירושלים תשמ"ג. 

שרה עזריהו, ראו הערה 3, עמ' 28-27. 

שם, עמ' 29. 

האשה, שנה ב', חוב' ו', 1928. 

הארץ, 16.6.1925; דאר היום, 16.6.1925. 

פרוטוקול המושב השלישי, אצ"מ, 11/7205. 

ר. לוריא, בשם הועד הלאומי ליהודי ארץ ישראל, אל התאחדות נשים עבריות 29.10.1925 
אצ"מ 175/25. 

ארכיון התאחדות נשים עבריות 1.11.1925 אצ"מ 175/25. 

פרידמן מנחם, ראו הערה 10. 

סך הכל בעלי זכות בחירה היו 36,437 א/נשים. 

דין וחשבון שנתי לשנת תרפ"ה, אצ"מ, ארכיון הנ"ע 35 1114. 

ריאיון עם ארנן (סיני) עזריהו, קבוץ יראון, 20.8.1998. 

הנרייטה סאלד, 27.4.1926 :118-1881 זטווט.1 פאוט\! טו!) זט:], ארכיון הנרייטה סאלד, אצ"מ 
4 

אצ"מ, ארכיון הנרייטה סאלד, 4125/694. 

אצ"מ, ארכיון הנ"ע 135/7. 

האשה, שנה שנייה חוב' ה', ירושלים תרפ"ח. 

אצ"מ 135/7. 

שרה עזריהו, ראו הערה 11. 

ארכיון הדסה, ניו יורק, ..₪062,80%462,70100141 

האשה, חוב' א', ירושלים, ניסן תרפ"ו. 

הלנה ח. טהון, "האשה בציבור ארץ הישראלי", האשה, חוב' א', ירושלים, ניסן, תרפ"ו. 
לוינזון, לוטה, האשה, חוב' ב' ירושלים, אייר, תרפ"ו, עמ' 30. 

הלנה ח. טהון, הרהורים על תנועת הנשים, האשה, חוב' ד-ה, ירושלים, תמוז-אב, תרפ"ו. 
זיפ סאלד, נשיאת הדסה במכתב אל אירמה לינדהיים, 31.7.1929 אצ"מ 125/694\.. ראו 
גם: ,(19)/\ .[סט שש 6וק/20/09/ ,פטעו.] 01 זסק518 ,52016 8זוסתח110 ,חו[ספחטעט.1 1.0108 
250 

רחל כגן, דברים בפני הועדה הי"ד של ויצ"ו, ארכיון העיר חיפה, חטיבה 18/7 תיק 
8 

האשה, שנה שנייה, חוברת ז', ירושלים תרפ"ח. 

האשה, חוברת א', ירושלים תרפ"ו. עמ' 7. 

אצ"מ 125/694\/. 

1 טט6תטוחה ,12608 שא שו מו השתזס?1 :סשי[/וזפ 6 ,6זה\\ הפפ 


הערות לפרק רביעי 


1 


הוועדה למעמד האשה -- משרד ראש הממשלה, המלצות הוועדה למעמד האשה, 
ירושלים, תשל"ח, עמ' 4. 

שולמית אלוני, נשים כבני ארם, ירושלים 1976. 

לינדה עפרוני, קירום ושכר בשירות הממשלתי בישראל, עבודת דוקטורט, האוניברסיטה 
העברית, ירושלים 1980. 

הלשכה המרכזית לסטטיסטיקה, "סקר הכנסת שכירים", ירחון לסטטיסטיקה, ספטמבר, 
56. 

.1ה)הטוממסזושה=] ,פטודוטפו.] [ושו-) :5110-ההסווטום\/ נחפוצו60\/ 15730[1'* חטו1.38% .1 |טגטווא 
[9] 1970-1990%7 ,טפחהו]-) [50018 זס) פקטסזכ) טזטפפטז'] 85 פחסוזה?וההטזכ) סטגטי] שח 
2 .סק ,5/1 (2000) 5/0006%. 

(2000) 0064/ו57 ]96/ ,"15780177 ]0 ח0ווה12ח68הסרת\/* סו הכ) ?16157301" ,טוה עזה2\/ ?סגוא 
4 .סק ,5/1 

הוועדה למעמד האשה -- משרד ראש הממשלה, כתב מינוי לחברי הווערה, המלצות 
הווערה למעמר האשה, ירושלים 1978. 

הוועדה למעמד האשה -- משרד ראש הממשלה, צוותי הווערה למעמר האשה, דיונים 
וממצאים, ירושלים 1978. 

שמשון ויגודר, "תנועת מצפן", תיאוריה וביקורת (1998) 13-12, 204-199 


הערות לפרק חמישי 


22 


3 


2006 מטסזס. 1‏ !וו6ט :1989 סטפוטתהז תה8 ,/שווסו77 וולש ,עהסך טותהוואס 
2001 הווחס81) ,עו/טוושו/ ; ראו גם מחקרו של ד"ר אורי רם המראה חלוקה תיאורטית 
דומה לגבי המחקר האקדמי הפמיניסטי בישראל, ]0 1004/0008 שהועזטתו* ,הו וזו 
3 ,1991 ,8:2 63000 56/0066 ]80600 ]שא ,"[ט3ז5] הו עפס!סהוסס5 ופוחווווטי1 
מרגלית טולדנו במכתב לרות רזניק, 27.9.1972, ארכיון רות רזניק, הרצליה. 

ארז וייס, "מחברות למחקר ולביקורת", 50ל48, תיאוריה וביקורת, 13-12 (1999), עמ' 
1 

ריאיון עם מרילין ספר, חיפה 16.5.1999, גם בריאיון עם נעמי נמרוד, חיפה 18.4.1999. כל 
הראיונות נערכו על ידי חנה ספרן אלא אם כן צוין אחרת. 

ארגון יהודי אמריקאי שמטרתו לאפשר מרחב יהודי בקמפוסים אמריקאים. בארץ הוא פועל 
באוניברסיטאות כמרכז תרבות לסטודנטים. 

מרשה פרידמן, גולה בארץ המובטחת, תל-אביב 1990. 

פוסט מורטם, עיתון הסטודנטים של אוניברסיטת חיפה, 26.1.1972, עמ' 7. 

ברכה זיו, פגישת ותיקות, חיפה, 4.4.1999. 

פוסט מורטם, עיתון הסטודנטים של אוניברסיטת חיפה, 26.1.1972 עמ' 1. 

.506 8/0 07 שו 60/77 ,2167) תה אוסצ ותפומווחס:] 1578011" ,ואפזוצול הזהטזה 
.1 אזסצ אוטצ מו/58 מע!הזה]\ שה ואפזואופ הזהסזה3 

נלח"מ, מס 1, ינואר 1973. 

ריאיון עם מרשה פרידמן, חיפה, 4.6.1997. 

הזמנה להפגנה של התנועה לשחרור האשה, ירושלים. ארכיון התנועה הפמיניסטית, תל 
אביב. 

הארץ, 2.5.1972 

שמשון ויגודר, "תנועת מצפן", 50ל48, תיאוריה וביקורת, 13-12 (1999), עמ' 203-199. 
ריאיון עם לאה צמל, ירושלים, 29.12.2000. 

ריאיון עם דורית אורטל, ירושלים, 19.6.1997. 

העלאת התודעה: רשמים, לשחרור האשה, בטאון התנועה לשחרור האשה, 1 (1972), עמ' 
₪ 

כרוז התנועה לשחרור האשה, ירושלים, 23.4.1972. ארכיון התנועה הפמיניסטית בתל 
אביב. 

כרוז התנועה לשחרור האשה, ירושלים, 1.5.1972. ארכיון התנועה הפמיניסטית בתל אביב. 
כרוז התנועה לשחרור האשה, ירושלים, פורסם לקראת ההפגנה ב-6.6.1972. ארכיון 
התנועה הפמיניסטית בתל אביב. 

בלח"מ, עיתון מס' 1, ינואר 1973, הוצ' נלח"מ חיפה. המאמר התפרסם בעברית פעם 
נוספת בקובץ "אשה, נשים, נשיות", יצא לאור בתל אביב ב-1975 בתרגומה של מלכה 
מעון. 

ריאיון עם ג'ילברט פינקל, תל אביב, 8.7.1998. 

4 ריאיון עם רות רזניק, הרצליה, 29.3.2000. 

5 מצע התנועה לשחרור האשה, תל אביב, יוני 1973, ארכיון התנועה הפמיניסטית בישראל. 

6 מעריב, 13.6.1973, ארכיון רות רזניק, הרצליה. 

7 ריאיון עם אסתר עילם, תל אביב, 27.6.1997. 

8 ריאיון עם רות רזניק, הרצליה. 

9 מכתב של רות רזניק למרגלית טולדנו, 5.3.1974, ארכיון רות רזניק, הרצליה. 

0 גרשון שפיר, "תוכנית יארינג", 50ל48, תיאוריה וביקורת, 13-12 (1999), עמ' 213-205. 

1 מכתב של רות רזניק למרגלית טולדנו, 5.3.1974, ארכיון רות רזניק, הרצליה. 

2 תהילה עופר, "כל אשה -- ולקח המלחמה שלה", מעריב, 7.7.1974. תמר אבידר, 
"הגברים יצאו למלחמה והנשים נדחקו הצידה", מעריב, 5.12.1973. 

3 חנה הרצוג, "נשים בפוליטיקה ופוליטיקה של נשים", מין, מיגדר, פוליטיקה, עורכות: 
דפנה יזרעלי ואחרות, תל-אביב, 2000. יהודית בובר אגסי, "מעמד האשה בישראל", גשים 
במילכוד, עורכות: דפנה יזרעאלי, אריאלה פרידמן ורות שריפט, תל-אביב, 1982. 

4 מרשה פרידמן, גולה בארץ המובטחת, תל אביב 1991, עמ' 80. 

5 ריאיון עם מרשה פרידמן, חיפה, 4.6.1997. 

6 מכתב, חוזר, שנשלח לחברות התנועה הפמיניסטית בארץ על ידי מרשה פרידמן, ארכיון 
רות רזניק, הרצליה. 

7 חדשות התנועה -- מאי 1976, ארכיון התנועה הפמיניסטית בישראל. 

8 הזמנה להפגנה, 16.6.1976, התנועה הפמיניסטית בישראל, חיפה. (ארכיון התנועה 
הפמיניסטית, תל אביב). 

9 רברי הכנסת, 14.7.1976, חוברת ל"ו, ישיבה שי"ט, עמ' 3541-3537. 

0 ריאיון קבוצתי בירושלים (קול האשה), 19.6.1997. 

1 מכתב של רות רזניק למרגלית טולדנו, 5.3.1974 (ארכיון רות רזניק). 

2 ריאיון עם אסתר עילם, תל אביב, 29.6.1997 

3 ריאיון עם מרשה פרידמן, חיפה, 4.6.1997. 

4 חרשות התנועה -- מארס 1975, ארכיון התנועה הפמיניסטית בתל אביב. 

5 ריאיון עם ג'ילברט פינקל, תל אביב, 8.7.1998. 

6 ריאיון עם ג'ילברט פינקל, תל אביב, 8.7.1998. 

7 ריאיון עם רחל אוסטרוביץ', תל אביב, 22.3.2000. 

8 נורית גילת, שיחת ותיקות, חיפה, 4.4.1999. 

9 תלמה ברדדין, שיחת ותיקות, חיפה, 4.4.1999. 

0 ריאיון עם עפרה קמר, ירושלים, 17.8.2000. 

1 ריאיון עם שימי מזרחי, תל אביב, 24.5.2000. 

2 ריאיון עם עליזה מסיוריק, תל אביב, 15.5.1998. 

3 ריאיון עם מלכה פרקל, ניו יורק, 11.5.1998. 

4 נורית גילת, תולרות התנועה הפמיניסטית בישראל בשנים \1977-197, עבודת סמינריון, 
אוניברסיטת חיפה. 1986. 

5 ריאיון עם רות רזניק, הרצליה, 29.3.2000. 

6 מפלגת הנשים נס, מצע בחירות לכנסת התשיעית, תל אביב 1977, עמ' 2, ארכיון אשה 
לאשה, מרכז פמיניסטי חיפה. 

7 לסלי הייזלטון, צלע ארם, ירושלים, 1978. 

8 >"ס\פה] ,1961 ו [משתוטיוס1\ תסוווש/1 5 השולס/1 שו/ז ]0 וסזגו1] 4 ,\סאתו: הטטווס 
.1981 ,וזה 01 עזוצזטצוה10 ,פופטווד 

9 ריאיון עם תלמה ברדדין, חיפה, 31.5.2000. 

0 1974 ווסחס,1 שש1] ]1171 צזוזסו/שוט\ טוקז וס ע!זטווו() ושיו , צְס2לו חח 

1 ריאיון עם ברברה סבירסקי, תל אביב, 24.5.2000. 

2 ברברה סבירסקי, בנות חוה, בנות לילית, תל-אביב 1984. 

רות רזניק במכתב למרילין ספר, 13.3.2000 (אוסף פרטי של מרילין ספר). 

בשלהי שנות השמונים, מרכזי הסיוע החליפו בשם הארגונים שלהם את המילה קורבנות 
במילה נפגעות. 

ריאיון עם עמליה ברגמן, תל אביב, 5.9.1999. 

רפי מירע קול האשה, חיפה, ארכיון התנועה הפמיניסטית, תל אביב. 

מרשה פרידמן, עמ' 186. 

ריאיון עם עמליה ברגמן, תל אביב, 5.9.1999. 

חנה קליין, ריאיון עם חיה שלום, 1988 (אוסף פרטי של חיה שלום). 

ריאיון עם דפנה צור, תל אביב, 17.6.1999 

בעקבות הספר הידוע של אוסף אגדות ומדרשים מהמאה השש עשרה שהיה נפוץ בעיקר 
כספר קריאה לנשים בשבתות. 

ריאיון עם ג'ילברט פינקל, תל אביב, 8.7.1998. 

ברשימת השמות המופיעה בחוברת הכנס מופיעות 261 נשים. אך בדיווח על הכנס נמסר 
שמספר המשתתפות היה כ-500 נשים. 

עשור לפמיניזם בישראל, מאי, 1980, עמ' 40. 

ריאיון עם מרשה פרידמן, חיפה, 4.6.1997. 

עשור לפמיניזם בישראל, מאי, 1980. 

צשור לפמיניזם בישראל, מאי, 1980, עמ' 24. 

ריאיון עם מרשה פרידמן, חיפה, 4.6.1997. 

ריאיון קבוצתי, קול האשה -- ירושלים, 19.6.1997. 

ריאיון עם אסתר עילם, תל אביב, 27.6.1997. 

ריאיון עם דבי לרמן, תל אביב, 9.6.1997. 

ריאיון עם מרשה פרידמן, חיפה, 4.6.1997. 


הערות לפרק שישי 


1 


2 


%זס אוס\ל , מסוו1./00 ' תשומס/] -זס]. זמשומטיס]\ 176 <קשעוסל]. מטנמ]] ,סז \\ טמנופט![0) 
6 ,1970 

חנה הרצוג, "נשים בפוליטיקה ופוליטיקה של נשים", בתוך מין מגרר פוליטיקה, בעריכת 
דפנה יזרעאלי ואחרות, תל-אביב 1999, עמ' 345. 

מרשה פרידמן, גולה בארץ המובטחת, תל אביב 1991, עמ' 183-173; ,ואפזואו5 גזהפזג 
ה ההזה ,ואפזו או .1565 00 0/0 שו/) 607/00 ,2107) 86 אוסצ! התפותוותט] |[טבזפ1" 
.72 .סק ,1991 אזסצ וטא , זו/58 .> העוההוא 

0 אזסץ עוט ,]ו0יושווט'] 2% ]5/4/6006 (.66) ההשזסוא מוטסא 

ריאיון עם תלמה בר-דין, חיפה, 31.5.2000 . 

ריאיון עם נעמי נמרוד, חיפה, 18.4.1999. 

ריאיון עם דורית אורטל, ירושלים, 17.8.2000. 

ריאיון עם תלמה בר-דין, חיפה, 31.5.2000. 

.78 6ןוו808 ,1966-1976 1266006 ]1-3 6ו17 :מזוקומוש-] /506/0/03 , מודוה]\ הוזסוכ) 

ריאיון עם ברברה סבירסקי, תל אביב, 24.5.2000. 

מרשה פרידמן, "העלאת תודעה", גלח"מ, 1 (ינואר 1973), עמ' 4. 

ריאיון עם ברכה סרי, ירושלים, 7.2.2000. 

ריאיון עם תלמה בר-דין, חיפה, 31.5.2000. 

ריאיון עם אתי בן-זיו, תל אביב, 10.6.1999. 

כל הציטוטים מתוך ריאיון עם מרילין ספר, חיפה, 15.5.1999. 

כל הציטוטים מתוך ריאיון עם מרשה פרידמן, חיפה 4.6.1997, אלא אם צוין אחרת. 


14 הערות 


7 מרשה פרידמן, ראו הערה 3, עמ' 40. 

8 פרשת יחסיה עם שולמית אלוני מתוארת בגילוי לב בספרה האוטוביוגרפי, פרידמן, עמ' 
7 

9 מרשה פרידמן, גולה בארץ המובטחת, עמ' 140. 

0 מרשה פרידמן, שם, עמ' 166. 

1 כל הציטוטים מתוך ריאיון עם נעמי נמרוד, חיפה, 18.4.1999. 

2 מרבית הספרות הכתובה באותה תקופה, להוציא ספריהן של בת-אורן והייזלטון, נכתבה על 
ידי נשים שהיו בחיפה. 

3 כל הציטוטים מתוך ריאיון עם אתי בן-זיו, תל אביב, 10.6.1999. 

4 כל הציטוטים מתוך ריאיון עם עליזה מסיוריק, תל אביב, 15.5.1998. 

5 ריאיון עם ג'ילברט פינקל, תל אביב, 16.1.1978. 

6 דברי הספד שנשאה ברכה סרי על קברה של עליזה מסיוריק, נגה, גל' 38, תל אביב, 2000. 

7 כל הציטוטים מתוך ריאיון עם ג'ואן ירון, רמת גן, 29.3.2000. 

8 כל הציטוטים מתוך ריאיון עם ברכה סרי, ירושלים, 7.2.2000. 

9 דברי הספד שנשאה ברכה סרי על קברה של עליזה מסיוריק, נגה, גל' 38, אביב 2000. 

0 כל הציטוטים מתוך ריאיון עם ג'ילברט (ג'יג'י) פינקל, תל אביב, 8.9.1998. 

1 כל הציטוטים מתוך ריאיון עם רחל אוסטרוביץ", תל אביב, 22.3.2000. 

2 כל הציטוטים מתוך ריאיון עם דפנה צור, תל אביב, 17.6.1999. 

3 כל הציטוטים מתוך ריאיון עם דורית אורטל, ירושלים, 17.8.2000. 

4 67.ק ,טזסט!א 


הערות לפרק שביעי 


1 (2000) ,5/1006 ]8700 , "15136[7 01 חסו1ה?וההטוזטות\/* סו[ הכ) ?[1618136/* .1802 וה \, 

4 א ,5 

0 תיאוריה וביקורת, 13-12, (1998) עמ' 338. 

יעל ישי, קבוצות אינטרס בישראל, תל-אביב 1987, עמ' 78. 

ג'וד* היל, מפגש ותיקות, חיפה, 4.4.1999 

ריאיון עם דפנה צור, תל אביב, 17.6.1999. 

ריאיון עם עליזה מסיוריק, תל אביב, 15.5.1998. 

צמיחתו של הפמיניזם הליברלי היתה מלווה מסוף המאה השמונה עשר בכתיבה של ספרות 

פמיניסטית. ראו 1989 זט0!ו30 ,ו/שווסו77 וקש" ,10 שתהותספסון 

8 |80008ו11 :ע380 .עְה\\ שַח0.] 8 טותס) סט טסצ" 501 טתה18 שה סז טותח60 
0כק ,1970 אזס ל אוטצ! ,ההשזס]א הוסס .50 ,]20 8 /5/9/0///006 , "פסעווטטקפוטק 

9 963! אזס\ סאל ,שוושאזע א שזו/וומט] 776 ההסטרו] עווסג 

0 בישראל יצא הכרך הראשון של הספר בתרגום עברי רק לאחרונה. סימון דה-בובואר, המין 
השני, תל-אביב 2001. 

1 ריאטן עם דורית אורטל, ירושלים, 17.8.2000. 

2 ריאיון עם ברכה סרי, ירושלים, 0 

3 ריאיון עם נטלי ריין, לונדון, 3.5.1999. 

4 ריאיון עם חולית בת עידית, חיפה, 14.3.1999. 

5 ריאיון עם ברברה סבירסקי, תל אביב, 24.5.2000. 

6 ,!ה]הטותתסזו\ח= ,אסווזססו.] [גצו") :0[ע51-הה6החסרת\/ התפוצו01\/ ו[0הז15'* , [טהווטו]\ .₪1 מסו8%ה.1 
]9 1970-19908,7 ,טשחאו[") [50014 זס) פקטסזנ) טזטפפטו 88 פחסו1ה?וחהשזכ) טטהטי) 6חה 
2 ,5/1 (2000) ,5/0/66 

7 זטו!01 300 11888808 זסטספפה?] > ההותס/\ \/" והסהא הסזותוא! שה מטחסום .א ₪ 


4 9 0 5 ₪ 0 


הערות 15 


7 ווזק\/ ,6קו02שש/\ .6 "!הזוה ופוהסופוטס 

3 סספוטחהז-] 58 ,ז/110000060 % הושמוס]1 6ו77 , וותסגצ? 6סזומוצ? תווצו מטהסז .5.1 
ריאיון עם עמליה ברגמן, תל אביב, 5.9.1999. 

ריאיון ללא שם. 

פרידמן, "העלאת תודעה", עמ' 4. 

סוזאן בראונמילר, בניגור לרצוננו: נשים, גברים ואונס, תרגמו: שרה סייקס ואילנה גולן, 
גבעתיים, 1980. 

הארץ, 23.2.1977, ארכיון התנועה הפמיניסטית בישראל. 

נורית גילת, פגישת ותיקות, חיפה, 4.4.1999. 

ריאיון עם רותי גור, חיפה, 6.3.2001. 

ריאיון עם תלמה בר-דין, חיפה, 31.5.2000. 

שרה עזריהו, התאחדות גשים עבריות לשווי זכויות בא"י, חיפה, 1977. 

הוצ' הוועד המרכזי של "הפועל הצעיר", תל אביב, תרפ"ט. 

הוצ' עיינות, תל-אביב, תשט"ו. 

דפוס הקיבוץ המאוחד, עין חרוד, תש"ד. 

ריאיון עם נעמי נמרוד, חיפה, יולי 2001. 

"התקציב הראשון שהיה לנו אי פעם היה שבית הלל בראשות ברני הוך נתנו לנו כסף 
לצילומים של קטעים שלמים מהספרים של בטי פרידן ושולמית פיירסטון", ריאיון עם נעמי 
נמרוד, חיפה יולי 2001. 

ריאיון עם דפנה צור, תל אביב, 17.6.1999. 

אשה, בשים, גשיות, עורכות, מרגנית וינברגר ואחרות, תל-אביב 1975, ללא עימוד. 

רנה שלף, "מעין הקדמה", אשה, נשים, נשיות, עורכות, מרגנית וינברגר ואחרות, תל-אביב 
5, עמ" 3. 

9 ,1997 6זס1אכ) ,1780-1980 הוזןוט] 7/9/1ש 7‏ סחוה-) הזהסז 

וו !סי כוסיוה] הו פזוושות ]וו וס[ הסוס 1160 ]0 מסוח?) 6ו77 , 42 5819 
5 ,1980 

8 אס עוסצ1 , משוקס/] /0 11606 מטתסזם .5.1 

לסלי הייזלטון, צלע הארם: האשה בחברה הישראלית, ירושלים 1978. 

תחיה בת-אורן, שחרור האשה לאן+ תל-אביב 1975. 

ריאיון עם תחיה בת-אורן, הרצליה, 29.3.2000. 

שם. 

ריאיון עם אמירה גלבלום ודבי לרמן, גבעתיים, 19.6.1997. 

ריאיון עם ג'ילברט פינקל, תל אביב, 8.7.1998. 

ריאיון עם תלמה ברדדין, חיפה, 31.5.00. 


הערות לפרק שמיני 


5 ₪4 0 0 ₪ ₪ ₪ = 


ריאיון עם ג'ילברט פינקל, תל אביב, 8.7.1998. 
ריאיון עם ג'ילברט פינקל, תל אביב, 8.7.1998. 
ריאיון עם מרשה פרידמן, חיפה,27.6.1997. 

ריאיון עם אסתר עילם, תל אביב, 27.6.1997. 
דורית אורטל, ריאיון קכוצתי, ירושלים, 19.6.1997. 
ריאיון עם חולית בת עדית, חיפה, 14.3.1999. 
ריאיון עם דפנה צור, תל אביב, 17.6.1999. 

ריאיון ללא שם. 

ריאיון עם עפרה קמר, ירושלים, 17.8.2000. 


16 הערות 


הערות לסיכום 


1 ריאיון עם ברכה זיו, חיפה, 19.6.2000. 
2 ריאיון עם מרשה פרידמן, חיפה, 4.6.1997. 


ידע הוא כוח. נשים בישראל אינן יודעות את ההיסטוריה שלהן, ולכן אינן יודעות לקרוא את 
מפת ההווה, ולא להשפיע עליה. הן זקוקות ל"מורת נבוכים". נשים ישראליות חכמות, חזקות, 
אקטיביות, אינן יודעות דבר על המאבק הקשה, בראשית המאה העשרים, שהקנה להן את 
זכות ההצבעה ביישוב העברי ובמדינת ישראל שצמחה מתוכו. נשים ישראליות משכילות, 
מצליחות, אינן מכירות את הנשים שנאבקו כדי לסלול להן את הדרך, להעניק להן הזדמנויות 
ולפתוח בפניהן דלתות. נשים ישראליות אינן מכירות את הדינמיקה של התקדמות ונסיגה, 
הצלחה וכישלון מיגדריים; הן אינן יודעות מי פעל נגדן במשך הדורות, כיצד התנהלו המאבקים, 
וכיצד פועלים המבנים העמוקים החוסמים את דרכן לשחרור ולעצמאות של ממש. לכן, נשים 
ושראליות אינן יודעות להבין את המציאות המיגדרית הסובבת אותן, כיצד להתאחד ולפעול 
ביחד, כיצד לזהות סכנות ואיומים, או איך להתארגן ולהיאבק על צרכיהן וזכויותיהן כנשים. 
לכן, נשים ישראליות, שרבות מהן כה חזקות ומשכילות כפרטים, אינן משיגות עבור עצמן 
כנשים את ההישגים המינימאליים ההכרחיים. הן מקבלות בכניעה את שלטון הדינים והדיינים 
הדתיים בתחומי המעמד האישי, אדישות לסחר האכזרי בנשים זרות לעבדות מינית, נופלות 
קורבן למדיניות הדוחקת אותן לעוני מרוד ושולי, ועומדות משתאות וחסרות ישע נוכח מתקפות 
נגד הגוזלות מהן את הישגיהן הספורים. במציאות קשה זו, קשה להפריז בחשיבותו של ספרה 
המקיף והמעמיק של ד"ר חנה ספרן, לא רוצות להיות נחמדות. ביסודיות שיטתית, אך ידידותית 
לקוראת, חושפת ד"ר ספרן את המאבקים ואת הדמויות, את הדינמיקה ואת היריבים, וכך מעניקה 
לקוראת הישראלית ידע הכרחי לשם העצמה מיגדרית. ד"ר ספרן מציגה בפני הנשים הישראליות 
שני מאבקים עלומים ושכוחים: המאבק על זכות הבחירה בראשית המאה העשרים, והמאבק על 
כינונה של תפישה פמיניסטית מודרנית בישראל בשנות השבעים. היא מצילה מתהום הנשיה את 
הגיבורות הנשכחות, ומתעדת שיחות עומק עמן; בכך היא עושה עמן צדק ומאפשרת לקוראות 
להתוודע לחלוצות העשייה המיגדרית וללמוד כיצד ניתן ללכת בדרכן. על ידי החייאת אפיזודות 
מהעבר הפמיניסטי בישראל, ד"ר ספרן מאפשרת ללמוד לזהות את המציאות ולהתמודד עמה, 
ולייצר מציאות פמיניסטית עתידית. זוהי קריאת תיגר של ממש על השיכחה וההשכחה המוסדית 
היסודית שהולידה אותה. ספרה הוא תרומה ייחודית וחשובה ביותר למדף הספרים המתהווה של 
הפמיניזם הישראלי. (ד"ר אורית קמיר, האונ' העברית) 


נפעמתי לקרוא את הדברים. סוף סוף יש היסטוריה מסודרת של הפמיניזם בארץ בהקשרו 
החברתי והפוליטי. זוהי כתיבה שדרשה נבירה רבה ומעמיקה שהביאה לחשיפת הנשים שעשו 
היסטוריה וממשיכות בזה עד עצם היום הזה. (חיה שלום, פעילה חכרתית-פמיניסטית) 


מחקר היסטורי ראשון בתחנות הקריטיות של הפמיניזם בישראל - מהמאבק לזכות הבחירה 
(שנות העשרים) למאבק לשיוויון בחברה (שנות השבעים). השימוש במתודולוגיה של עיון 
משווה, מעניק ידע אינפורמטיבי עשיר על כל מאבק בהקשר התקופתי שלו, וכן תובנות וחשיבה 
מחדש בדבר הבעייתיות שבעשייה הפמיניסטית בין פרקטיקות חברתיות-אידיאולוגיות כמו, 
יהדות, ציונות, וסוציאליזם ציוני. ספר חשוב ותורם. (פרופ' יפה ברלוביץ, אונ' בר אילן) 

